
Alkulause. 


Jumalan, sen lempeän ja laupiaun nimessä, joka on 
antanut meille ruovonkorren kirjoittaaksemme ja joka päivä 
opettaa ihmiselle mitä tämä ei tiedä**') Tämä kirja ei ole 

"romaani Abu-Zeyd'istä eikä Ez-Zahirin elämänvaiheista, eikä 

ole se yksikään niistä kauniista saduista, joita juhlapäivinä 
luetaan ja lauletaan Kairon kahviloissa. Tämä on se mut- 
katon kertomus, jonka kameelin-ajaja Ben-Ahmed jutteli 
meille erämaassa muuanna iltana, ollessamme leiriin asettu- 
neina, Siunauksen lähteen vaiheilla. Yö edistyi, tähdet 
sammuivat taivaalla, kaikki uinaili: tuuli, maa, ihmiset ; 
Jumala yksinään silmäili luontoa. Meille päivän helteestä 
ja vaivoista väsyneille tämä kertomus oli kuin kristalli kir- 
kas puro, joka levittää pirteyttä ja eloa ympärilleen. Jospa 
se samalla tavoin virkistäisi muitakin maapiirin vaeltajia 
ja heihinkin vuodattaisi rauhaa, unelmia ja unhotusta! 


1) Koraani, 96: 3. 

ENSIMMÄINEN LUKU. 
Perheen ilo. 


Rikkaassa Djeddah'ssa, Punaisen meren rannalla, asui 
nykyjään egyptiläinen kauppias nimeltä Hadji-Mansur. Hän 
oli, niin sanottiin, ollut orjana voimallisella Ali Beyllä, joka 
sotain aikana Egyptissä oli peräkkäin, ja välistä yhtä aikaa. 
käynyt avulliseksi ranskalaisille ja turkkilaisille, mameluk- 
keille ja Mehemed-Alille. Sodan aikana oli hän varustanut 
molempia puolia ruokavaroilla, sota-aseilla ja kameeleilla, ja 
yhtäkaikki kuultiin hänen alinomaa taistelun jälkeen valit- 
tavan, että hän voittajan hyväksi oli kuluttanut varojansa. 
Se oikeus on kuitenkin hänelle tehtävä, ettei kukaan silloin 
osoittanut suurempaa intoa, niinkuin ei myös kukaan saanut 
paremmalla hinnalla ostaa voitetuilta otettua saalista. Tällä 
kunniallisella ammatilla oli kohtelias Mansur koonnut suuren 
rikkauden, joskin ei aivan vastuksitta. Ilkeät kadehtijat 
olivat syyttäneet häntä vakoilijaksi, ja uskovimmaiset olivat 
antaneet hbosua häntä petturina, ja mikä vielä enempi oli, 
hän oli kahdesti ollut joutua hirsipuuhun, josta hänet pelasti 
ainoastaan erään pashan ihmisrakkaus, joka yhteen miljoo- 
naan piasteriin oli taipunut tunnustamaan noin selvän ja 
silminnähtävän viattomuuden. = Mansurilla oli kovin suuri 
sielu peljästyäkseen mokomista valtiollisista tuulenpuuskista, 
ja jos hän rauhanteon jälkeen oli peräytynyt jälleen Djed- 
dah'n, niin se oli vaan sentähden, että säännöllinen kauppa 
nyt oli ainoa onneen viepä tie. 

Tämä Mansurin uusi toimintoliike oli merkillinen yhtä 
suuresta viisaudesta ja menestyksestä kuin edellinenkin; ylei- 
senä hokuna oli että hänen huoneidensa lattiat olivat kul- 

lalla ja timanteilla tilkoitetut. Tämä egyptiläinen ei ollut 
juuri mielehinen; hän oli muukalainen Arabiassa, ja hän kat- 
sottiin velkojaksi mitä jäykimmäksi: mutta Djeddah'ssa ei 
rohjetakaan julkisesti halveksia miestä joka mittaa rahaa 
kapottain. Tuskin ennätti Mansur näyttäytä basaarissa, en- 
nenkuin joka haaralta syöksähdettiin hänen jalustintansa pi- 
tämään ja hänen kättänsä suutelemaan, Kauppias otti nä- 
mät kunnioitukset vastaan miehen semmoisen vaatimatto- 
muudella joka tietää rikkauden etuoikeudet; kolmenkymme- 
nen vuoden ahneus ja viekkaus oli laskenut kaikki kunnial- 
liset ihmiset hänen jalkainsa juurelle, 

Yksi ainoa asia puuttui tältä onnen lemmikiltä ja häi- 
ritsi hänen iloansa: hänellä ei ollut lapsia. Kulkiessaan jon- 
kun köyhän ammattiveljen konttoorin sivu ja nähdessään isän 
ympärillä nuoria poikia, perheen toivon ja ylpeyden, hän huo- 
kasi kaipuusta ja kateudesta. Tavaramakasiinaansa tultuaan, 
hän heti väistyi sen piiloisimpaan paikkaan, unhotti piippunsa 
ja rupesi, sen sijaan että olis rukousnauhaansa käyttänyt ja 
koraanista *) värsyjä lukenut, verkalleen pyyhiskelemään yhä 
vaalenevaa partaansa. Sydämensä sisimmässä pohjassa ajat- 
teli hän kuinka vanhuus läheni ja kuinka hän ei tulis jät- 
tämään yhtään lihastaan ja verestään jälkeensä joka ottais 
kauppa-asiat toimeksensa. Hänen ainoa perillisensä, pasha, 
kenties kyllästyisi odotukseen, ja kukapa silloin estäis häntä 
musertamasta lapsetonta muukalaista ja panemasta hänen 
näin kalliisti ansaituita aarteitaan takavarikkoon. 

Nämät ajatukset ja penkomiset myrkyttivät egyptiläi- 
sen elämän. Kuinka suuri hänen ilonsa siis oli, kun eräänä 
päivänä muuan hänen vaimoistaan, syntyjään abyssinialainen, 
ilmoitti hänelle, että hänestä kohta oli tuleva isä! Tämän 
kuultuansa tuo kunnon mies oli sulasta ilosta mielensä me- 
nettää, Ruveten nyt, kun hänellä oli lapsi jolle sai koota, 
kahta ahneemmaksi ja itarammaksi kuin ennen, sulkeusi hän 
lukkoin taa kultaansa lukemaan ja punnitsemaan; hän kiersi 


1) Koraaniksi kutsutaan mahomettiläisten raamattua. 
Suomentaja. 

kalliit vaatepakkansa auki, kaivoi ylös timanttinsa, helmensä, 
rubiininsa. Mansur puhutteli näitä hengettömiä kappaleita 
juuri kuin ne hänet kuulisivat ja ymmärtäisivät, sanoi niille 
että ne tulisivat saamaan uuden isännän, joka vuoroltaan 
heitä hoitais ja rakastaisi. Jos hän meni kaupungille, piti 
hänelle välttämättömästi puhua hänen pojastaan, sillä sen 
oli Jumala velvollinen uskolliselle palvelijalleen antamaan. 
Fi mikään kauppiastamme niin hämmästyttänyt kuin nähdä 
kaikkein ihmisten hoitavan askareitaan niinkuin ainakin, 
koska kaikilla Djeddah'n asukkailla olis pitänyt olla yksi ai- 
noa ajatus vaan: että Jumala vaanhurskaudessaan jo vihdoin 
oli siunaava viisaan ja onnellisen Mansurin kodon, 

Egyptiläinen ei pettynyt toiveessaan, ja ettei mitään 
puuttuis hänen onnessaan, syntyi hänelle poika onnentuotta- 
vimman kuukauden myötäisimmällä hetkellä. Kun hänen 
kahdeksantena päivänä sallittiin nähdä tämä niin kauan ikä- 
vöitty lapsi, läheni hän vapisevin polvin tuota palmupuun leh- 
destä muodostettua kehtoa, jossa, turpealla pumpuli vuoteella, 
kullalla kirjatun peiton alla, Mansurin nimen perillinen lepäsi. 
Hän kohotti hiljaa peittoa ja näki pienen heikon olennon, mel- 
kein yhtä mustan kuin sen äiti oli, mutta vankkatekoisen, joka 
pienillä käsillään jo kiskoi pumpulia vuoteesta jolla lepäsi. 
Tämän nähtyään kauppias seisoi äänettömänä ihmettelemi- 
sestä; isoja karpaloita vieri hänen kasvoillaan; mutta roh- 
kaisten mielensä otti hän äskensyntyneen syliinsä, ja nostaen 
hänet huultensa luoksi kuiski hänen korvaansa: ,Jumala on 
sangen suuri; minä todistan ettei yhtään Jumalata ole paitse 
Jumala; minä todistan että Muhammed on hänen profeetansa,* 
Tästä rukouksesta levostuneena alkoi hän hellin silmin kat- 
sella poikaansa. , Sinä Jumalan lahja,* sanoi hän; ,tosin 
olet vaan kahdeksan päivän ikäinen lapsi, mutta kun näen 
kuinka vahva ja kaunis olet, luulisinpa sinua vuoden van- 
haksi. Mutta*, jatkoi hän äitin puoleen kääntyen, ,minkä 
nimen olet hänelle antanut?* 

— Jos Jumala olis rankaissut minua niin kovasti että 
olis antanut minulle tytön, vastasi Etiopian ua niin minä 


olisinkin antanut hänelle nimen; mutta koska olen ollut niin 

* onnellinen että olen saanut pojan, niin se kunnia on sinun. 
Vältä vaan kovin kunnianhimoista nimeä, joka voisi mostaa 
"pahan silmän kateutta. 

Mansur seisoi mietiskellen, kun äkkiä kuuli melskettä 
kadulta. Eräs persialainen <ervishi!) ajoi edellään ruoka- 
kasveilla kuormattua aasia, jota paitse joukko poikia kulki 
tuon vääräuskoisen jäljessä, haukkuen ja pieksäen häntä 
minkä ennättivät. Niinkuin mies joka ei etsi eikä pelkää- * 
kään marttyrin kärsimistä, dervishi joudutti askeliaan, ehti- 
miseen pilkaten vihollisiansa. ,Ole kirottu sinä, Omar!* ?) kil- 
jui hän, ,ja kirotut olkoot kaikki sinun kaltaisesi!* 

— Tuossa, sanoi Mansur, on minulla uusi todistus on- 
nen suosiosta. Se oikein ajelee minua. Poikani nimi tulee 
olemaan Omar, Semmoinen nimi on poistava pahan silmän 
ja suojeleva lastani kaikelta noituudelta. 

Juuri kun hän laski äskensyntynyttä kehtoon jälleen, 
astui eräs erämaan nainen huoneesen, jolla niinikään oli lapsi 
sylissään, Nainen oli varteva ja ilman hunnutta, niinkuin 
tapa erämaassa on. Vaikka oli köyhän laatuun puettu, oli 
hänellä kumminkin semmoinen arvoisuus käynnissä ja ryhdissä 
että olis luullut häntä sulttaanittareksi. 

— HFalina, sanoi Mansur hänelle, minä kiitän sinua u- 
lemastasi, Empä ole unhottanut että miehesi Jussu kaatui 
minun palveluksessani, viimeisen karavaanini puolustuksessa, 
ja hetki on tullut jona minun tulee näyttää etten ole mi- 
kään kiittämätön katala. Sinä tiedät mitä minä odotan si- 
nulta, Jos en voi saada pojastani sheriffiä eli hankkia hä- 
nelle vihriätä käärelakkia, niin saatanhan kumminkin kas- 
vatuttaa häntä sheriffin pojan lailla jalojen Beni-A meurien 
luona ja heidän telteissään. Sinun perheesesi otettuna ja 


1) Mahomettiläinen munkki, 
Suomentaja. 


” Tässä on solmusanaisuus, jota ei käy suomentaminen. 
Homar merkitsee Arabian kielessä aasia. 


yhdessä sinun poikasi kanssa kasvatettuna, rakas Omarini 
oppii puhtaamman kielen kuin minun puhumani on ja saapi 
omaisissasi ystäviä jotka toiste suojelevat häntä. Minä puo- 
leltani olen osoittava kiitollisuutta uskollisuudestasi, Meidän 
lastemme ystävyys alkakoon jo tästä päivästä ja he nukku- 
koot samassa kehdossa. Huomenna sinä otat heidät kans- 
sas kotiisi, ja he kasvakoot sinun heimokunnassasi, Omar 
olkoon sinun poikasi, niinkuin Abdallah on minun. Olkoon 
onni heille myötäinen! 

— Olkoon Jumala heidän turvansa kirottua saatanata 
vastaan! vastasi nainen, päätään kumarruttaen, Me olemme 
Jumalan omat ja me palaamme hänen tykönsä, 

Mansur katseli häntä hymysuin, Hän oli vapa-uskoja, 
joka ei suuresti uskonut Jumalan päälle, vaikka alinomaa 
piti hänen nimeänsä huulillaan. Hän oli elänyt kovin kauan 
ja oppinut kovin likeisesti tuntemaan ihmisiä, taitaakseen 
uskoa että Jumala erittäin paljon puuttuisi tämän maailman 
asioihin; sen sijaan uskoi hän vahvasti perkeleen olemisen ja 
pelkäsi häntä suuresti, Ainoa teko koko hänen elämässään 
jonka hän itselleen viaksi luki oli se, että hän Mekkaan 
vaeltaissaan oli seitsemällä kivellä heittänyt isoa perkelettä 
Jamratissa. Aina hän pelkäsi tuon kivitetyn saatanan kos- 
toa. Tosin hän suurenteli siitä että oli helpolla hinnalla 
saanut tuon komealta kuuluvan arvonimen Hadji, joka antoi 
hänelle jonkunlaisen arvon hänen turvattiensa silmissä, ja 
hartaudella mitä voimakkaimmalla hän puhuikin kaabasta, ') 
tuosta paratiisin kalliista kivestä jonka isä Abrahami oli ra- 
kentanut tuolle pyhälle paikalle Mekkassa; mutta oikeastaan 
ei hän ensinkään ollut tuon varomattomuutensa seurauksista 
levollinen ja hän olis mielellään luopunut tuosta Hadji-ni- 
mestäkin, ?) jos vaan perkele olis antanut hänelle rohkeu- 
tensa anteeksi, 





') Pyhä huone eli etevin temppeli Mekkassa. 
- % Hadji eli pyhä on nimitys joka mahomettiläisissä 
maissa annetaan Mekkassa käyneelle, 


TOINEN LUKU. 
Horoskopo. 


Vielä samana iltana juuri kuun noustessa ja molempain 
lasten toistensa sylissä makeasti nukkuessa, tuli viisas Man- 
sur huoneesen jossa ne makasivat, laahaten muassaan erästä 
ryysyistä dervishiä, joka oli hyvin sen vääräuskoisen näköön 
jota poikalauma aamulla oli takaa ajanut. Se oli yksi noita 
hävyttömiä kerjäläisiä jotka kokevat keksiä muiden ihmisten 
onnenvaiheita, löytämättä niissä milloinkaan omaa onneansa, 
ja joita, alinomaa pois-ajetuita ja herjatuita ja alinomaa käy- 
tetyitä, tulee olemaan yhtä kauan kuin saatanan pahuutta 
ja ihmisten ahneutta ja kevytuskoisuutta. Ei olis Halima 
mielellään jättänyt lapsia tuon epäluulonalaisen kuvatuksen 
kanssa yhteen huoneesen, mutta Mansur vaati sitä ja hänen 
täytyi totella. Erämaan nainen oli tuskin lähtenyt huoneesta 
kun egyptiläinen vei dervishin kehdon iuoksi ja pyysi häntä 
toimittamaan hänen poikansa horoskopoa. 

Lasta tarkasti katseltuaan nousi dervishi huoneen ka- 
tolle ja teki tähdistä vaarinottoja. Sitten otti hän hiilen, 
jonka jakoi useampaan ,huoneesen*, asetti niihin kiertotäh- 
det ja selitti viimein että tähdet eivät olleet epäsuosiolliset. 
Vaikka Mars ja Venus olivatkin osan-ottamattomat, Merku- 
rio sitä vastoin esiintyi sitä suosivaisempana. Tässä oli käikki 
mitä hän taisi sanoa niihin kahteen sekiiniin, jotka Mansur 
oli hänelle antanut. 

Kauppias vei ennustajan jälleen huoneesen ja sanoi, 
pitäen hänen silmäinsä edessä kahta isoa dubloonia: 

— Enkö millään keinoin saa tietää enempää. Ovatko 
tähdet jo ilmoittaneet kaikki salaisuutensa? 


vaati 

— Taito on ääretön, vastasi dervishi, halukkaasti käy- 
den syöttiin jota hänen edessään pidettiin; vielä saatan sa- 
noa sinulle minkä taivaanmerkin vaikutuksen alaisena lapsi 
täällä tulee elämään. . 

Tähtein-ennustaja veti nyt vyöltään salaopillisen tau- 
lun ja pronssisen piirustimen ja kirjoitti taululle äitin ja lap- 
sen nimen, pannen joka kirjaimen eri riville. Sitten teki 
hän laskun kirjainten numero-arvosta ja lausui, katsellen 
Mansuria kiiluvin silmin: 

— Onnellinen isä, poikasi on syntynyt Vaaka-merkin 
alla; jos hän saa elää, hän voi onnelta odottaa kaikkea. 

— Kuinka, jos hän saa elää? huudahti Mansur. Mitä 
näet sinä tuosta kirotusta taulusta? Uhkaako poikaani mi- 
kään vaara? 

— Uhkaa, vastasi dervishi, vaara uhkaa jota en saata 
likemmin ilmoittaa: hänen paraasta ystävästään tulee hänen 
suurin vihollisensa. 

— Ah, kuinka varomaton olin olla! Tuostako erämaan 
lapsesta, jonka olen pannut tähän kehtoon, kerta tulisi mi- 
nun poikani murhaaja? Jos sen uskoisin, kuristaisin sen 
heti paikalla. 

-—— Jumalan tähden, kavahda toki mokomaa tekoa. Jos 
poikasi henki on tuon lapsen hengen varassa, niin siten tap- 
paisit heidät molemmat. Ei ole mitään mikä varmasti sa- 
noisi että tästä erämaan lapsesta, joka on määrätty elämään 
erämaan teltissä, kerta tulee Djeddahn rikkaimman kaup- 
piaan paras ystävä. Voiko ihminen välttää kohtaloaan? 
Voiko hän muuttaa mitä enkelien kynä on kirjoittanut? 
Mitä on kirjoitettu, se on kirjoitettu. 

— Kyllä vainenkin, sanoi kauppias, mutta Jumala (ylis- 
tetty olkoon hänen nimensä) on kirjain kirjassa sanonut: ,ÄI- 
käät omin käsin heittäytkö turmioon*. 1) 

— Kuoleman päivä, vastasi dervishi juhlallisesti, on yksi 
niistä viidestä salaisuudesta, joiden avaimet Jumala on itsel- 








1) Koraani 2: 191. 








leen pidättänyt, Muista kertomusta. siitä miehestä joka istui 
Salomon vierellä kun Azrael tuli käymään kuninkaan luona. 
Kuultuansa että se oli kuoleman enkeli, sanoi hän Salomolle: 
» Näyttää niinkuin hän tahtois ottaa minut. Käske tuulen 
viedä minut Indiaan,* Ja tuuli vei hänet pois. Azrael sa- 
noi nyt kuninkaalle: ,Minua hämmästyttää että näen tuon 
miehen täällä. Minulla oli käsky ottaa hänen sielunsa In- 
diassa ja nyt tapasin hänet Palestinassa.* Kuolemata emme 
voi välttää, Menetellemme miten hyvänsä, ennen tahi myö- 
hemmin tuo käsi, joka alati on lyömään valmiina, putoaa 
päällemme. Viisahin on se joka uskaliaasti katsoo häntä 
silmiin, pelkäämättä ja rohkeilematta, 

Nämät sanat lausuttuaan tähtein-ennustaja kumarsi jät- 
tääkseen hyvästiä Mansurille, joka kumminkin tarttui häntä 
kaapuun ja pidätti häntä. 

— Onko mitään muuta jota tahdot kysyä minulta? sa- 
noi dervishi, tarkasti katsellen egyptiläistä. 

— On, vastasi kauppias, mutta minä en rohkene puhua. 
Kuitenkin sinä näytät olevan minun ystäväni, ja koska poi- 
kani etu on kysymyksessä, tottapa annat isän heikkouden 
anteeksi. Tottapa mies noin viisas kuin sinä, joka ymmär- 
rät mitä tähdet merkitsevät, on ulotuttanut tiedonhalunsa 
vieläkin edemmäksi. Sanotaan ihmisiä löytyvän, jotka tut- 
kimuksillaan tiedon perään ovat onnistuneet keksimään Ju- 
malan suuren nimen, tuon nimen joka vaan on ilmoitettu 
patriarkoille ja profeetalle (olkoon hän siunattu!), tuon ni- 
men jonka paljaalla lausumisella kuolleita herätetään ja elä- 
viä tomuksi muutetaan, tuon nimen joka panee maailman 


-perustukset tärisemään, joka lannistaa helvetin vallat, vie- 


läpä itse Eblisinkin, tottelemaan kuin orja. Tunnetko sat- 
tumoisiin jonkun noista ylämaailman hengistä ja luuletko hä- 
nen kieltäyvän tekemästä erästä apua miehelle, jolla ei ole 
sitä mainetta että on kiittämätön? 

— Sinä olet juuri viisaus itse, vastasi tähtein-ennus- 
taja masennetulla äänellä, astuen likemmä kauppiasta: sinuun 


käy luottaminen; mutta sanat ovat paljasta lörpötystä, ja 

kauniimmat lupaukset ovat kuin unennäköjä, jotka jo aamulla 
ovat olleet ja menneet. 

Mansur ei vastannut, vaan sen sijaan pisti oikean kä- 
tensä dervishin pitkään takinhihaan ja pani yhden sormis- 
taan ennustajan käteen. 

— Yksi kukkaro, ') vastasi tämä ylenkatseellisesti lii- 
kahtaen, — se on juuri minkä kameeli maksaa. Ketä luu- 
let niin mielettömäksi että henkensä uhalla vaivaa saatanata 
niin vähällä palkalla? 

Egyptiläinen oikasi vielä yhden sormen, katsellen en- 

nustajaa, jonka kasvot osoittivat kylmää välinpitämättömyyttä; 
vähän aikaa ääneti oltuaan veti hän syvän huokauksen ja 
oikasi vielä yhden. 
. — Kolme kukkaroa, sanoi ennustaja, se on orjan ja 
— epäuskoisen hinta. Mahomettiläisen sielu ei tyydykään niin 
halpaan hintaan. HErotkaamme, Mansur, ja unhottakaamme 
ne varomattomat sanat jotka lausuit. 

-— Älä Juovu minusta! huudahti kauppias, tarttuen der- 
vishiä käsivarteen. Viisi kukkaroa on suuri summa, ja siinä 
on kaikki minkä saatan tarjota. Jos niin tarvitaan, annan 
sieluni kaupantekijäisiksi; yhteinen vaaramme on takauksena 
vaitiolostani. 

— No, niin anna tänne ne viisi kukkaroa, vastasi velho, 
ystävyyteni sinuun saa täyttää mitä puuttuu. Minä tunnus- 
tan heikkouteni: en ole saattanut nähdä sinua tuntematta 
minuani vedetyksi sinun puoleesi. Kunpa vaan tämä löyhä- 
mielisyyteni ei tulis minulle kovin paljon maksamaan! 

Mansur meni rahoja noutamaan; dervishi punnitsi niitä 
useita kertoja kädessään ja pisti ne vyöhönsä suuren sielun 
"ylevällä välinpitämättömyydellä; sitten otti hän lampun, as- 
tui kolme kertaa kehdon ympäri, kummallisia sanoja mumis- 
ten, kuljetti valoa lapsen otsan ylitse ja heittäysi useita ker- 
toja polvilleen huoneen joka neljään nurkkaan, pelvosta ja 
tuskasta vapisevan Mansurin häntä alinomaa seuratessa. 





') Yksi kukkaro on noin 131 Suomen markkaa. 


Suoritettuaan kaikki nämät seremoniat, jotka tuntui- 
vat kauppiaasta jokseenkin ikävältä, velho asetti lampun 
penkille seinän viereen, otti sitten tyhjenemättömästä vyös- 
tään vähäisen rasian, josta otti hyppysellisen mustaa pulve-. 
ria, jonka nakkasi valkeanliekkiin. Heti täyttyi koko huone 
mustalla savulla, joka näytti tulevan seinästä, ja tämän sa- 
vun keskellä muli Mansur näkevänsä jonkun afrit'in !) per- 
keleelliset kasvonmurteet ja liekitsevät silmät, Dervishi 
tarttvi häntä kiivaasti käsivarteen, ja molemmat. heittäysi- 
vät matolle, painaen kädet silmäinsä eteen. 

— Puhu, sanoi dervishi läähättävällä äänellä, puhu, 
mutta älä katso ylös, niin totta kuin henkesi pitää tahdot. 
Kolme asiata saatat sinulles toivottaa. Fblis on tullut, ja 
Eblis on kuuleva rukouksesi, 

— Soisin pojastani tulevan rikkaan kaikeksi elinajakseen. 

— Myönnetään vastasi hautamainen ääni, joka tuntui 
tulevan huoneen kaukaisimmasta perästä, vaikka Mansur oli 
nähnyt hahmun ihan silmäinsä edessä. 

— Vielä soisin, jatkoi egyptiläinen, että pojallani aina 
olis hyvä terveys, sillä mitäpä on rikkaudesta ilman terveyttä! 

— Myönnetään, vastasi ääni. 

Nyt seurasi hetkisen äänettömyys. Mansur ei oikein 
tiennyt mikä hänen kolmas pyyntönsä tulis olemaan, Pyy- 
dänkö hänelle hyvää päätä? ajatteli hän. En pyydä, hän 
on minun poikani ja hänestä tulee yhtä viekas kuin minä- 
kin olen. Yhtäkkiä johtui hänellä dervishin ennustus muis- 
tiin. Koska hänen paras ystävänsä on hänelle vaarallinen, 
sanoi hän itsekseen, hänellä on vaan yksi keino pelastukseen, 
ja se on ettei hän rakasta ketään eikä huoli kenestään muusta 
kuin itsestänsä. Ilmankin ihminen vaan häiritsee elämänsä 
nautintoa pitämällä muista murhetta, ja jos teemme ihmisille 
hyvää, saamme vaan kiittämättömyyttä palkaksi. 


1) Afrit'eiksi sanotaan pahoja henkiä itämaisessa kan- 
san-uskossa. 

— Soisinpa, sanoi hän lopuksi, että pojastani tulisi oi- 
kein itsekäs ihminen, 

— Myönnetään, vastasi hirveä kiljahus., 

Tuo kiljahus pani egyptiläisen semmoiseen kauhistuk- 
seen, että hän pysyi samassa asennossa järkähtämättömänä, 
kunnes ennustaja nykäisi häntä takista ja käski hänen 
nousta ylös. 

Samassa hulmahti tulta lampusta ja koko huone näytti 
olevan ilmivalkeassa. Varomattomuudestaan säikähtynyt Man- 
sur syöksähti ovesta ulos, nähdäkseen oliko hän enää hen- 
gissäkään ja oliko kaikki hänen kartanossaan vielä enti- 
sellään. 

Sillä aikaa kun dervishi, mielenmaltilla miehen jonka 
tottumus on terästyttänyt pelkoa vastaan, otti kaapua ja 
varvikkaita » päällensä, juoksi eräs nainen lasten kehdolle. 
Se oli Halima, joka kaiken ajan minkä lumousnäytelmä oli 
kestänyt oli seisonut juuri oven takana. Mansurin äkkipi- 
kainen hyökkääminen huoneesta ulos oli vielä enemmin säi- 
kähyttänyt häntä; hänen silmänsä olivat levottomat, ja tus- 
kin oli hän ennättänyt kätkyen vierelle kun hän kasteli sor- 
mensa ja kuljetteli sitä lasten otsain päällitse, mumisten 
joitakin loihtusanoja taikausta ja noituutta vastaan. Der- 
vishin maltillinen ja kunnioitusta vaikuttava katsanto asetti 
kumminkin kohta hänen levottomuutensa. Hän oli pahoil- 
laan siitä että oli pitänyt epäluuloja noin hurskaasta mie- 
hestä, jonka kasvoissa pyhyyden tyyneys kuvastui. Hän 
meni kunnioittavasti esille ja suuteli hänen kaapunsa lievettä, 

— Pyhä mies, sanoi nainen, poikani on isätön lapsi ja 
minä olen köyhä nainen; minulla ei ole muuta tarjota sinulle 
kuin kiitollisauteni, mutta — — 

— Et tarvitsekaan enempää sanoa, huudahti tähtein- 
ennustaja; minä tiedän edeltäkäsin mitä aiot anoa. Sinä 
tahdot että pojastasi tulis rikas, eikös niin? Mutta siihen 
et tarvitsekaan minun apuani. Laita poikasi kauppiaaksi ja 
anna hänen varastaa yhtä viekkaasti kuin Mansur vanhus 
on sitä tehnyt; laita hänet bashibutsuk'iksi ja anna hänen 

rosvota veljiänsä; laita hänet dervishiksi ja anna hänen imar- 
rella ja valhetella. Kaikki paheet vievät rikkauteen kun vaan 
ovat ahneuteen, rumimpaan niistä kaikista, yhdistettyinä. 
Siinä on sinulle elämän salaisuus. Jää hyvästi! 

— Sitäpä en haluakaan, huudahti hämmästynyt erä- 
maan nainen; se on sinulta väärin tehty että noin pilkkaat 
minua. Pojastani pitää tulla rehellinen mies, niinkuin hänen 
isänsä oli; mitä pyydän on se, että hänestä tulis onnellinen 
täällä alhaalla. 

— Siveellinen ja onnellinen! sanoi dervishi kummasti 
nauraen, ja minultako sitä pyydät? Nais-parka, nelilehtis- 
täpä apilaa nyt pyydätkin; aina Aatamin ajasta asti ei ole 
kenkään sitä nähnyt. Hakekoon poikasi sitä, ja jos löytää, 
ole silloin vakuutettu ettei häneltä mitään tule puuttumaan. 

— Nelilehtinen apila! Mikä se on? kysyi levoton äiti, 
mutta velho oli jo kadonnut palaamattomiin. Ihminen vai 
paha henkikö lienee ollut, ei kukaan ole häntä siitä ajasta 
nähnyt. Kauhistunut Halima kallistui kehdon päälle ja kat- 
seli poikaansa, joka unissaan näytti hymyilevän hänelle. — 
Nuku levollisesti, lapsukaiseni, sanoi hän, ja luota rakkau- 
teeni. En tiedä mikä se taikakalu on josta dervishi puhui, 
mutta me tahdomme yhdessä etsiä sitä, ja minulle sanoo en 
tiedä mikä että sinä sen löydät, Saatana on kavala ja ih- 
minen on sula heikkous, mutta Jumala johdattaa uskollis- 
tensa sydämiä ja tekee mitä tahtoo. J 





TTT maan. 














KOLMAS LUKU. 
Kasvatus. 


Uskomallaan poikansa erämaan naisen hoitoon oli Man- 
sur antanut todistuksen tavallisesta viisaudestaan. Aina en- 
simmäisestä hetkestä alkain kantoi Halima kasvattipoikaansa 
kohtaan kaikkea äitin hellyyttä; näyttipä pitävän häntä omaa 
poikaansa parempanakin. Jos hänen täytyi mennä pois tel- 
tistä, niin oli pieni kauppias — näin Omaria Beni-Ameurien 
luona kutsuttiin — aina se jota hän olallaan tahi sylissään 
kantoi. Ja kuitenkin mikä eroitus näiden veljesten välillä! 
Kasvannoltaan pitkä, hoikka, notkea, jäntevä Abdallah, kirk- 
kaine silmineen ja pronssin-värisine ihoineen, olis ollut kaik- 
kein isäin ylpeys, jota vastoin Mansurin poika, mustan ihonsa, 
paksun kaulansa ja pulloisen vatsansa kanssa, oli vaan egyp- 
tiläinen, joka erehyksissä oli erämaahan hairahtunut. Mutta 
mitäpä erämaan nainen tästä huoli? Eikö ollut hän samaa 
maitoa imettänyt heille kummallekin? Kenties hän myös, 
tosi äitin tavalla, salaa tunsi tykönään suuremman lemmen 
siihen lapseen, joka hänen lempeänsä enimmin tarvitsi, 

Kasvaessaan osoitti Abdallah pian, että hän oli peri- 
nyt kansakuntansa kaikki jalot omaisuudet. Nähdessäs hä- 
net egyptiläisen rinnalla, olisit luullut hänen jo tuntevan 
itseään herraksi teltissä ja isoilevan oikeudestaan saada vie- 
raanvaraisuutta harjoittaa. Vaikka vaan kuutta kuukautta 
vanhempi Omaria, hän oli tekeytynyt veljensä holhojaksi ja 
suojelijaksi; hänen suurin ilonsa oli saada huvitella häntä, 
auttaa ja puolustaa häntä, Kaikissa leikeissä, kaikissa juh- 
latiloissa piti pienellä kauppiaalla olla ensimmäinen sija, ja 
jos jostain asiasta jankka nousi, oli Abdallah aina, ja hän 


Abdailah. 9 


Taas aan än me. 

yksinään se joka, sukkela, vahva ja rohkea kuin erämaan 
poika ainakin, tappeli heidän kummankin puolesta. i 

Omar salli mielellään Abdallahn olla häntä etevämpi 
arvossa, niinkuin hän myös oli jo käsittänyt kaiken sen hyö- , | 
dyn mikä hänellä tulis olemaan harkitsemattomasta rakkau- 
desta. Vitkallinen kuin kaupunkilainen ainakin, hän har- 
voin liikkui teltistä ulos; beduiini (erämaalainen) juoksenteli 
hevosten jaloissa, painiskeli nuorten varsain kanssa ja kii- 
peili' kameelien selkään tarvitsematta pakoittaa heitä polvil- 
leen rupeamaan, sillä aikaa kun egyptiläinen, istuen jalat 
ristissä matolla, kulutti suuren osan päivää nukkumalla. 
Tämä halveksi noita meluisia huvituksia, jotka olivat Abdal- 
lahn ihastus. Jos hän oli leikkimässä muiden lasten kanssa, 
hän vaan tahtoi olla kauppias olevinaan: Mansurin pojalla oli 
merkillinen taito vaihtaa daadelia sitrmunaan. sitruunaa apel- 
siiniin, apelsiinia korallipalaseen taikka muuhun koristuk- 
seen. Kymmenvuotiaana oli Omar jo keksinyt että hyödyl- 
lisin keino käyttää rukousmauhaa oli sen käyttäminen luvun- 
lasku-koneeksi, Muuten hän ei millään muotoa ollut mikään 
kiittämätön olento; hän rakasti veljeään tavallansa. Tuhan- 
silla hyväilemisillä otti hän vastaan Abdallahta, joka tuskin 
koskaan tuli kotiin tuomatta muassaan banaaneja, granaat- 
teja, aprikooseja taikka muita hedelmiä, joita oli saanut lähi- 
seudun naisilta, joiden tykönä hän, armaan ja vilkkaan luon- 
teensa tähden, oli erinomainen lemmikki, Hellyyden osoi- 
tuksillaan arvasi Omar aina saada hänet tarjoamaan mitä 
hänen mielensä milloinkin teki, mutta hänen tyytyväisyy- 
tensä sukkeluuteensa ei ollut suurempi kuin veljen ilo oli 
siitä että näin sai itseltään ryöstättää sille jota hän rakasti, 
Itsekukin meistä syntyy yhdessä onnensa kanssa, jota hän 
kantaa kaulassaan kuin raskaita vitjoja, jotka häntä muas- 
saan vievät. Leijonan imettämä kettu pysyy aina kettuna, 
ja kauppiaan pojasta ei saada ikänä beduiinia, 

Kun Abdallah oli täyttänyt kymmenen. vuotta, hänen 
kasvatuksensa oli, Haliman huolenpidosta, loppuun saatet- 
tuna: hän tiesi kaikki mitä Beni-Ameurin tulee tietää. Jus- 

sufin poika tiesi luetella sukunsa ja heimokuntansa sukutau 
lun; hän tiesi kaikki hevosten syntyperät, nimet, liikanimet, 
karvan ja merkit; hän osasi tähdistä sanoa mikä tunti mil- 
loinkin yöllä oli, samoin kuin varjo sanoi hänelle päivän tun- 
nit. Fi kukaan osannut paremmin kuin hän saada kamee- 
leja polvilleen rapeamaan, ei kukaan laulanut heille maireel- 
lisemmalla äänellä noita surumielisiä lauluja jotka lyhyen- 
tävät heidän matkaansa ja kivottavat heitä, helteestä ja 
väsymyksestä huolimatta, jouduttamaan kulkuansa. Hän oli 
jo oppinut pyssyäkin käsittelemään ja hoiti miekkaa ja kei- 
hästä kuin jos jo olis ollut kymmenellä karavaanimatkalla. 
Tlekyyneliä vuodattaen Halima katselikin tätä nuorta mie- 
huutta. Hän tunsi hänensä uljaaksi synnyttämästään mie- 
hen, ja iloiseksi näkemästään että lapsesta jota hän oli hel- 
massaan kantanut kerta oli tuleva hänen kansansa kunnia 
ja hänen heimokuntansa rakkaus. 

Halima oli oikea mosleminainen, Hän tiesi että vii- 
saus, voima ja lohdutus ovat etsittävät Jumalalta yksistänsä. 
Lapset olivat parahiksi täyttäneet seitsemän vuotta kun hän 
jo opetti heidät toimittamaan heidän viisi jokapäiväistä ru- 
koustaan ja pesuansa. Aamuila kun himeä siinne valaisi 
itäistä taivaanrantaa, keskipäivällä kun aurinko paistoi ylinnä 
taivaalla, iltapäivällä kun varjot alkoivat pidentyä, illalla 
kun aurinko meni mailleen ilmanrannalla, yöllä kun pimeys 
peitti maanpiiriä, levittivät Omar ja Abdallah rukousvaip- 
pansa maahan ja lukivat, Mekkaan päin kääntyneinä, nuot 
pyhät, kaiken heidän uskontonsa sisältävät sanat: ,Fi ole 
muuta Jumalata kuin Jumala, ja Muhamed on hänen pro- 
feetansa,* Rukouksen jälkeen oli Haliman tapa kertoa lap- 


= sille Aisha'n opetuksia — opetuksia jotka hän oli ottanut 


ohjeeksi kaikessa elämässään. 

+— Sieluni lapset, sanoi hän heille, kuulkaat mitä Aisha, 
profeetan korkeasti rakastettu puoliso, se verraton neitsy, 
oikeauskoisten äiti, vastasi eräälle moslemille, joka pyysi 
neuvoa häneltä. Kätkekäät visusti nämät pyhät sanat; ne 
ovat profeetan oma testamentti ja totuuden heimi: 


a 


ahtttsäiti. 





vTunnustakaat ettei ole useampaa kuin yksi ainoa Ju- 
mala, pysykäät lujina uskonnossanne, valistakaat ymmärrys- 
tänne, hillitkäät kielenne, alaspainakaat vihanne, kavahta- 
kaat tekemästä sitä mikä paha on, pitäkäät seuraa hyväin 
kanssa, peittäkäät lähimmäisenne vikoja, lohduttakaat köy- 
hiä almuillaine ja odottakaat ijankaikkisuutta palkaksenne.* 
Näin nämät kasvatettiin, molemmat samalla rakkau- 
della suosittuina, ja niin hellällä ja kumpaakin kohtaan yh- 
täläisellä rakkaudella, etteivät olleet aavistaneetkaan että 
olivat eri-verellisiä. Muuanna päivänä astui kumminkin telt- 
tiin vanhus, joka kantoi kädessään valkeaksi maalattua. puu- 
taulua, jolle kauniita mustia kirjaimia oli maalattu, Tämä 


sheiki ') nautti suwrta arvoa heimokunnassaan; hokuna oli - 


että hän nuoruudessaan oli harjoittanut oppia Kairon loista- 
vassa moskeassa El-Azhar'issa, tässä valonlähteessä joka on 
oikeauskoisten ylpeys ja uskottomain tuska. Hän oli niin 
oppinut että osasi koraania lukea ja ruokokynällä kirjoittaa 
Jumalan yhdeksänkymmentä nimeä ja koko Fattah'n?). Be- 
duinin suureksi ihmeeksi omisti ukko, hiljaa puheltuaan Ha- 
liman kanssa, joka pisti kukkaron hänen käteensä, huomionsa 
vaan Mansurin pojalle. Hän taputti tätä päälaelle isällisellä 
hellyydellä, asetti hänet vierelleen istumaan, pani taulun hä- 
nen käsiinsä ja antoi hänen, näytettyään kuinka hänen tuli 
päätään ja ruumistaan heiluttaa muistoa helpoittaaksensa, 
laulaen kertoa koko kirjaimiston. Omar halustui niin tuli- 
sesti näihin harjoituksiin, että jo ensi päivinä oppi kaikkein 
puustavien numero-arvon. Myös lupasi sheiki, kun hän ope- 
tuksen päätettyään syleili häntä mennäkseen pois, että, jos 


hän pitkitti sillä tavoin, hänestä kerta tulis oppineempi kuin 


itse opetusisä oli, Sitten meni hän tiehensä, huolimatta edes 
katsahtaa Abdallah'n puoleen. 


') Heimokunnan päällikkö. 


2) Näin kutsutaan koraanin ensimmäistä lukua, mosle- 
mien jokapäiväistä rukousta. 


ii a js 

Tämän ensimmäisen opetuksen jälkeen, joka hänen vel- 
jelleen oli annettu ja johonka hän niin mielellään olis tah- 
tonut käydä osalliseksi, poika-raiska tunsi mielensä kovin 
raskautetuksi, Hänelläpä olikin uusi koetus varalla. Jo 
seuraavana päivänä hän lähetettiin arolle äitinsä lampaita. 
paimentamaan. Ei hän kumminkaan yksinään ollut: hän oli 
pantu enonsa, erään vanhan nilkun ja silmäpuoli paimenen, 
mutta hyvin viisaan ja kokeneen miehen katsannon alle. 
Hafiz, tämä oli Haliman veljen nimi, oli urhoollinen sotija, 
siivo moslemi, joka oli paljon nähnyt ja kärsinyt, Jussufin, 
Abdallahn isän, entisenä toverina, ja hänen vierellään tullut 
haavoitetuksi, ja hän oli tämän miltei loppuneen suvun vii- 
meinen turva. Yksinään ja lapseton kuin oli, hän rakasti 
sisarensa poikaa kuin isä poikaansa. 

Hän se nyt oli joka oli vastustanut sitä tuumaa että 
Abdellahsta tehtäisiin oppinut mies. 

— Tahdotko sinä, sanoi hän nuorelle beduiinille, tah- 


-dotko tietää enemmän kuin profeeta (jota Jumala siunat- 


koon ja varjelkoon!)? Mitä tulee sinun siis lukea? Koraa- 
niako? Ryysyrievulleko vai sydämeesikö sinun tulee tuo 
pyhä sana piirustaa? Ulkonaiset kirjat, mitä hyvää niistä 
on? Eikö kaikki ole koraanissa sanottuna? Eikö juuri 
noille ajattelemattomille sieluille jotka etsivät totuutta muu- 
alta ole kirjoitettu: ,Jotka etsivät muita suojelijoita kuin 
Jumalata, ovat hämähäkin kaltaiset joka pesäänsä rakentaa; 
onkopa mitään heikompaa pesää kuin hämähäkin on? Jospa 
vaan sen tietäisivät! ') Kaikki nuot ihmiset joiden sielut 
asuvat kirjoissa ovat kuin aasit jotka ovat kuormatut toisen 
rikkaudella: se vaan painaa heitä maahan alas. Ihminen ei 
ole syntynyt toisten ajatuksia keräämään ja arkkuun kätke- 
mään; hän on syntynyt toimimaan, Käy eteenpäin, poikani, 
rehellisellä sielulla ja jumalanpelvolla sydämessä. Mieheksi 
taltuäsi Jumala on antava sinulle viisautta ja oppia niinkui 


— S 


') Kor, 29: 40. 








hän ennen vanhaan antoi Jaakopin pojalle. Tällä tavalla hän 
hurskaita palkitsee; hän itse on sen sanonut. ') 

= Nämät sanat panivat Abdallahn sydämen liekkiin, Joka 
päivä, kun helle pakoitti heitä teltissä pysymään, luki Hafiz 
Jussufin pojalle ulkoa muutamia värsyjä pyhästä kirjasta, 
antaen hänen sitten aina kertoa niitä ulkomuistilta. Tällä 
tavalla opetti hän hänelle vähitellen koko koraanin, alkaen 
FattaW'sta ja noista lyhvistä luvuista joissa puhutaan Ihmi- 
sistä, Aamuruskosta ja Jumalan ykseydestä, ja lopettaen 
noihin pitkiin ja kauniisin opetuksiin joita luvut Noisista, 
Amram'in perheestä ja Lehmästä sisältävät. Poika oli kuin 
erämaan hieta, joka imee kaikki sateenpisarat, antamatta ' 
ainoankaan mennä hukkaan; hän ei koskaan kyllästynyt kuu- 
lemasta enon laulavan tuota tahdillista prosaa, joka on ru- 
nollisuutta yhtä paljon ylempää kuin Jumalan sana on ylem- 
pää kuin ihmisen sana. Öin ja päivin kertoili hän itsekseen 
noita sääntöjä, joissa kaunopuheisuus ja viisaus yhtä tiheässä 
seuraavat toisiaan kuin helmet kaulanauhassa. Kun joku 
kunnon moslemi aikoi antaa juhlapidot tovereilleen tahi kun- 
nioittaa jonkun ystävä vainajan muistoa, ainapa silloin kään- 
nyttiin tämän ontuvan vanhuksen ja hänen opetuslapsensa 
puoleen, saadakseen koko koraani, taikka joku sen kolmesta- 
kymmenestä osastesta, muistosta luetuksi. Istuen kehässä 
kentällä mestärin ja opetuslapsen ympärillä, Beni-A meurit 
ihastuksella kuuntelivat tuota jumalallista sanaa. Jumala 
on suuri!* he huusivat. ,Gabriel ei ollut tätä nuorukaista 
ihanampi, silloin kun hän profeetan sydämeen laski ilmoite- 
tun pyhän sanan.* 

Eikä ainoastaan koraanin tekstiä Hafiz opettanut sisa- 
rensa pojalle; hän tutustutti hänet myöskin niihin profeetan 
lauseisin jotka hänen ystävänsä ovat meille säilyttäneet. 
Hän opetti hänelle ne neljä suurta velvollisuutta joihin Ju- 
mala sitoo kaikki jotka pelastua tahtovat, viisi jokapäiväistä 
rukousta, almuin annot, paaston ramadan aikana, Mekkaan 


1) Kor, 12: 2, 

vaelluksen, Hän opetti hänet vihaamaan seitsemää kuole- 
mansyntiä, noita syntiä jotka synnyttävät satoja muita ja 
kuolettavat sieluja: epäjumalanpalvelusta, tuota rikosta jota 
Jumala, nimenomaisen sanan mukaan, ') ei koskaan anna 
anteeksi, murhaa, väärää syytöstä avioliiton rikkomisesta 
kunniallista naista vastaan, vääryyttä isättömiä ja äitittömiä 
kohtaan, koron kiskomista, karkausta sotaretkellä uskottomia 
vastaan, tottelemattomuutta vanhemmille, 

— Oi poikani, sanoi hän hänelle joka opetuksen lo- 


"puila, sinä joka Jumalan päätöksen voimasta olet tullut lue- 


tuksi. niiden sus jay ovat raamatut vastaanottaneet, 


täällä k nllä on koko meidän väkevyytemme ja kaikki mei- 
dän toivomme: ,Joka tottelee Jumalaa ja profeetaa, hän on 
vaeltava niiden kanssa joille Jumala on armollinen ollut, 
profeetain kanssa, rehellisten kanssa, marttyrein kanssa, hurs- 
kaiden kanssa. Mikä jaloinen seura! Semmoinen on Juma- 
lan hyvyys, ja Jumala tietää kaikki! ?) 

Eittei Abdallahta kyllästyttäisi kertoi Hafiz vaihetuk- 
sen vuoksi myöskin historian jostakusta noita lukemattomia! 
profeetoja, joihin Jumala, Muhamedin tuloa odottaessaan, oli 
totuutta istuttanut. Niissä oli Aatami, jolle Jumala hyvyy- 
dessään opetti kaikkein olentoin nimet. Enkelien herran käs- 
kystä nämät tulesta syntyneet olennot kumarsivat maan mu- 
dasta vedettyä ihmistä; yksi ainoa ei tehnyt sitä. Se oli 
kiittämätön Eblis, jonka kopeus syöksi perikatoon, Kovaksi 
onneksi Aatami ja Eeva antoivat vihollisen vietellä heitänsä 
ja maistivat kiellettyä hedelmätä. Rangaistaakseen heitä 
tästä tottelemattomuudesta Jumala ajoi heidät pois paratii- 


. sista. Aatami heitettiin Serendib saarelle, jossa vieläkin 


nähdään hänen jalkausa jälki; Eeva putosi Djeddahan, elääk- 
seen siellä kaksisataa vuotta yksinäisyydessä; mutta Herra 


armahti viimein molempia puolisoita ja Gabriel shas hei- 





4) Fox. 4; 51. 
9 Kor, 4. 71, 72. 


dät jälleen Arafat vuorella, lähellä tuota ihmetekojen paik- 
kaa, jossa Abrahamin ja Ismaelin sittemmin oli perustus py- 
hälle Kaaballe laskettava. 

Eräällä toisella kerralla jutteli raajarikko, kuinka Ju- 
mala näytteli Abrahamille taivasten ja maapiirin valtakun- 
taa, että tämä oppisi tuntemaan totisen ja varman tieteen, 
Isiensä jumalanpalveluksessa kasvatettu Azarin poika kun- 
nioitti ja palveli tähtiä. Kun yö oli peittänyt hänet varjoi- 


hinsa, hän sai nähdä tähden ja huudahti: ,Katso, minun .-- m; 


herrani!" Tähti katosi, ja hän sanoi nyt: ,Ne eivät ole 
mieleeni jotka katoavat.* Kuu nousi ja Abrahami sanoi: 
sKatso, minun herrani!" Mutta sen mentyä alas huusi hän: 
s Ellei minun Herrani olis johdattanut askeleitani, olisin ek- 
synyt.* Häu näki auringon nousevan ja sanoi: , Tämä on 
minun herrani, tämä on paljoa isompi!* Mutta auringon las- 
kettua huusi hän: ,Oi kansani, minä olen syytön siihen epä- 
jumalanpalvelukseen, jotas harjoitat.*') Azarin poika oli 
käsittänyt että taivaankannella kiertävät tähdet ilmoittavat 
ylintä hallitsevaa kättä, niinkuin jalanjäljet hiedassa ilmai- 
sevat että vaeltaja on siitä kulkenut. 

Tosi moslemin tavoin tuskin oli Abraham totuuteen jäl- 
leen palannut, ennenkuin hän löi rikki kansansa epäjumalat, 
säästäen Baalia ainoastaan, jonka kaulaan hän ripusti hävi- 
tyksen kirveen. Ja kun tästä vimmastuneet kaldealaiset ky- 
syivät häneltä kuka oli ollut niin rohkea että oli tuolla lailla 
menetellyt heidän jumaliansa kohtaan, sanoi Abraham: ,Se 
on Baal; kysykäät häneltä vaan, kyllä kuulette vastaako,* 
— ,Ei jumalankuva vastaa:* huusivat kaldealaiset, ja he 
sanöivat keskenään: ,Sinä olet jumalankieltäjä.* Mutta ku- 
kapa voi valistaa niitä joilla on silmät eivätkä näe? Itse 
totuuskin on valkeus joka heitä sokaisee. Vimmoissaan siitä 
kun näki lapsen voittaneen hänet, heitätti Nimrod, kaldea- 
laisten kuningas, Abrahamin palavaan pätsiin. Turhaa jul- 
muutta! Hän se iankaikkinen antaa elämän ja kuoleman. 


1) Kor. 6: 74—78 

Jumalan käskystä tuli vaan kulutti nuot uskottomat. Abra- 
hamille muuttui rovio vihannaksi niityksi ja häntä peittävä 
liekki virvoittavaa siimestä antavaksi pensaaksi, Näin Herra 
korottaa vaanhurskaan ja lannistaa kopean, 

Kukapa voinee kertoa kaikkia niitä pyhiä legendoja 
joita koraani ja muinaismuisto on meille säilyttänyt! Ne 
ovat lukuisammat ja ihanammat kuin tähdet kesäisellä tai- 
vaalla, Hafiz kertoi niitä niinkuin hän ne oli esi-isiltään 
perintönä saanut, ja Abdallah jutteli niitä jälleen samalla 
hartaudella ja samalla uskolla. Niissä oli Taavitti, aseseppä 
kuningas, jonka Jumala opetti takomaan teräksisiä sota-asuja 
suojaksi oikeauskoisille; niissä oli Salomo, jolle Jumala teki 
tuulet, linnut ja henget alamaisiksi; niissä oli Balkis, Saban 
kuningatar: kultaisella ja hopeaisella, hohtokivillä ympärinsä 
koristetulla valtaistuimellaan istuva, ottaa hän vastaan ku- 
ningas Salomon kirjeen, jonka lintu tuopi hänelle; hän suu- 
telee tuota sinettiä joka panee saatanan vapisemaan, ja me- 
nee Mahometin uskoon tämän viisahimman kuninkaan kehoi- 
tuksesta. Entä vielä sotijat luolassa jotka, uskollinen koira 
E1-Rakim jalkain juurella, nukkuivat kolmesataa vuotta to- 
tuuden valtakunnan odotuksessa! FEntä pyhä naaras-kameeli, 
jota kallio elättää, kun Saleh tahtoo vaientaa thalmuditien 
heikkouskoisuuden! Milloinpa lienee Jumala väsynyt teke- 
mästä ihmeitä uskollistensa avuksi? 

Kaikissa näissä ihmeellisissä kertomuksissa, joita tekis 
mieli alinomaa kuulla uudestaan juteltavan, oli erittäinkin 
yksi jota Halima usein käski poikansa uudestaan kertoa: se 
oli historia Joobista, tästä hurskaasta Jumalan palvelijasta, 
joka tuskainsa ylimmillään ollessa kääntyi Jumalan puoleen. 
Turhaan suostui hänen vaimonsa, joka ei kanemmin jaksanut, 
nähdä hänen kärsimistänsä, että Joob palvelisi Eblistä saa- 
daksensa kadonnut onnensa jälleen. Joob ei myöntynyt ot- 
tamaan apua tuolta kirotulta kädeltä. Jos hän tunkiolle 
pystytti toukkain kalvaaman ruumiinsa, hän sen teki huu- 
taakseen Herralle tätä hellyttävää rukousta, joka pakoitti 
Jumalan armahtamaan onnetonta: ,Kova onni lyö minut 

maahan, mutta sinä olet laupiaampi kaikkia jotka laupiutta 
osoittavat.* !) Ihanat sanat, jotka vaan oikeauskoinen taisi 
lausua. 

Hafiz oli oikeauskoinen, mutta myös oli hän beduiini, 
heimokunnastaan ylpeilevä, ruutinhajua ja taistelua rakas- 
tava sotija. , Muista, poikani,* sanoi hän usein Abdallahlle, 
vmuista mitkä etuisuudet profeeta on meille valloittanut, 
joita meidän tulee puolustaa viimeiseen verenpisaraan asti, 
Tehdäkseusä elämämme helpoksi ja suloiseksi on Jumala an- 
tanut meille yrttitarhoja, puroja, lukemattomia karjalaumoja, 
durrhania ja daadelipalmuja. Tehdäksensä elämämme kun- 
niarikkaaksi on hän antanut meille jalon veren, maan jota 
ei koskaan ole valloitettu, vapauden jota ei yksikään valtija 
ole tahrannut. Me olemme erämaan kuninkaita. Käärelak- 
kimme ovat meidän diadeemamme, telttimme ovat meidän 
hovilinnamme, miekkamme ovat meidän linnoituksemme, Ju- 
malan sana on meidän lakimme. Isäsi kaatui taistelussa; 
hän on marttyri, Esi-isistäsi on, paitse yhtä joka sattumuk- 
sesta kuoli teltissä, kolme kaatunut erämaassa miekka kä- 
dessä, He osoittavat sinulle tien jota sinun tulee noudattaa; 
he ovat ymmärtäneet näiden jumalallisten sanain merkityk- 
sen: ,Jotka uhraavat henkensä täällä alhaalla tulevaisen elä- 
män vuoksi, ne kilvoittelevat Jumalan tiellä, Joka taiste- 
lee uskonnon puolesta, hän kaatukoon tahi voittakoon, sille 
annamme suuren palkinnon, Nykyisen elämän nautinto on 
lyhyt. Tulevainen elämä on tosi hyvä niille jotka Jumalata 
pelkäävät.* ?) 

Oletko nähnyt sotahevosta, kun ge torven äänelle kuo- 
pii hietaa kaviollaan ja purskuttaa tulta sieramistaan? Sem- 
moinen oli Abdallah kun Hafiz hänelie taistelusta puhui; 
hänen sydämensä löi, hänen silmänsä säihkivät, hänen pos- 
kensa leimahtivat tulipunaisiksi: Oi hyvä Jumala,* huusi 
hän, ,$uo kohta minun vuoroni tulla, suo minun musertaa 

) Kor. 21: 83. 
- % Kor. 4: 76—79. 





uskottomat ja tee minut mahdolliseksi kuulumaan siihen kan- 
saan johonka kuulun.* 

Kuinka ihana hän oli tämä erämaan poika! Olisittepa 
nähneet hänet pitkässä sinisessä kaapussaan hihnapalmikko 
vyöllä, kymmeneen kertaan kiertävä hänen ohimoitaan! Pit- 
kät mustat kiharat varjosivat hänen kasvojaan, rippuen hä- 
nen kaulallaan, Kaapun päähineen alta vilkahteli hänen sil- 
mänsä kiillolla lauhkeammalla kuin on sinertävästi kimelte- 
leväin kiertotähtien kiilto jotka taivaalla tuikkivat. Keihäs 
kädessä, jonka varsi pitkin pituuttaan oli hopealangalla kier- 
retty ja jonka kärki välkkyi kuin miekanlape, astui hän ver- 
kalleen, suloisesti kuin lapsi ja vakaisesti kuin mies, harvoin 
puhuen, ei koskaan nauraen, Kun hän laitumelta palasi, 
pieniä karitsoita kaapunsa helmassa kantaen, jonka ohessa 
lampaat määkien seurasivat häntä ja hyväillen päillään sive- 
livät hänen kättänsä, muut paimenet seisahtuivat katsomaan 
hänen sivumenoaan; olisitpa luullut näkeväsi yksitoista täh- 
teä Jooseppia kumartamassa. Ja kun hän illan tultua kai- 
volla, voimalla enemmällä kuin hänen ikäisellään tavallisesti 
onkaan, nosti raskaan kiven pois ja juotti karjalaumoja, sil- 
loin naiset unhottivat täyttää ruukkunsa ja sanoivat keske- 
nään: ,Hän on kaunis kuin hänen isänsäkin oli,* ja miehet 
lisäsivät: .hänestä tulee urhoollinen kuin hänkin oli.* 


NELJÄS LUKU. 
Kiitollisuuden osoitus. 


Aikaa oli kulunut siitä päivästä kun Halima vei rik- 
kaan Mansurin perillisen kanssansa erämaahan. Omar oli 
viisitoista-vuotias tietämättä vielä syntynsä salaisuutta. Use- 
ammin kuin kerran oli hänen toveriensa nenäkkäät pilapuheet 
antaneet hänen tuntea ettei hän ollutkaan beni-ameur ja että 
hänen suonissaan liikkuva veri ei ollut yhtä puhdas kuin Ab- 
dallahn. Mutta vaikka Omaria kutsuttiin pieneksi kaup- 
piaaksi, ei kukaan heimokunnassa sentään tiennyt kenenkä 
poika egyptiläinen oli; itse hän luuli olevansa orpolapsi, jonka 
Halima hyvyydestä oli ottanut luoksensa ja jonka osa tulis 
olemaan erämaassa eläminen kaiken elinajan. 

Eräänä iltana kun veljekset tulivat kotiin arolta, heitä 
hämmästytti kun teltin oven edustalla näkivät komeasti sa- 
tuloittuja kameeleja ja näiden edessä korealla ratsuvaipalla 
huolitetun hevos-aasin, jota valkeaksi puettu neekeri piti kiini. 

— Mistä tämä hevosaasi tulee ja kuka on sen isäntä? 

— Se on isäsi hevosaasi, vastasi orja, joka kasvoista 
helposti tunsi Mansurin pojan; me olemme tulleet tänne Djed- 
dahsta sinua noutamaan. 

— Kuka siis isäni on? kysyi egyptiläinen, mielenliiku- 
tuksella mitä vilkkahimmalla kasvoissansa. 

— Isäsi, vastasi neekeri, on rikas Mansur, ruhtinas 
Djeddahn kauppiasten joukossa ja Egyptin poikain sulttaani. 
Ei yhtään tavarapakkaa, olkoon iso tahi pieni, tule ankkuri- 
paikalle eikä mene kaupungin kolmen portin kautta ulos, jota 
ei ensin hänelle tarjota ja jonka kanssa hän ei menettele mi- 
ten tahtoo ja hyväksi näkee. Yambossa, Suezissa, Khar- 


tum'issa, Kairossa isälläsi on suuri joukko orjia jotka hoita- 
vat hänen asioitaan. Ja niin suuri on hänen rikkautensa, 
että hänen palvelijansa eivät kysy hänen ajatustaan mistään 
asiasta joka ei nouse sataantuhanteen piasteriin. 

— Oi isäni, missä olet? huusi nuorukainen, samassa 
telttiin syöksähtäen. Kiitetty olkoon Jumala, joka on anta- 
nut minulle rakkauttani niin ansaitsevan isän! 

Ja hän heittäysi Mansurin syliin hellyydellä joka ihas- 
tutti vanhaa kauppiasta ja saatti kunnon Haliman syvästi 
huokaamaan, 

Huomen-aamulla lähdettiin, beduiini-naisen suureksi su- 
ruksi, matkalle Djeddahan, Hän oli kovin murheissaan siitä 
kun hänen täytyi erota tästä lapsesta jota hän niin monta 
vuotta oli rakastanut ja hoitanut. , Hyvästi, poikani, sinä 
joka olet minusta poikaakin rakkaampi,* nyyhkytti hän, ylen- 
määrin itkien ja hyväillen häntä. Omar oli rohkeampi. Hän 
erosi äitistään iloisena kuin vanki joka saa vapauden ja rik- 
kauden yhtä haavaa jällensä. Abdallah saatti veljeään aina 
kaupunkiin asti. Niin oli Mansur tahtonut. Näyttää be- 
duiinille mikä arvo seuraa rikkautta kaupungissa semmoi- 
sessa kuin Djeddahssa ja kuinka äärettömästi tämä arvo ko- 
rottaa kauppiaan ylemmä erämaan paimenia, antaa hänen 
huomata kuinka hänen äitinsä ja hänen itsensä tulis arvata 
heitänsä erinomaisen onnellisiksi saamasta viidentoista vuo- 
den kuluessa rakastaa ja palvella Omaria, tämä oli Mansurin 
laatu maksaa kiitollisuus-velkansa. Vasta toisellapa puolen 
hautaa rikas huomaakin hulluutensa ja turhamielisyytensä. 

Djeddahan tultua laski Omar ihastuksensa oikein val- 
loillensa. Hän oli syntymämaahansa palannut maanpakolai- 
nen, Kaikki ihastutti häntä: ahtaat kadut isoine kivihuo- 
neuksineen, satama, jossa sokeriastioita laivoista purjettiin, 
kahvisäkit, pumpulipakat, kirjava, basaariin vievillä kaduilla 
liikkuva väestö; turkkilaiset, syrialaiset, greikalaiset, arabia- 
laiset, persialaiset, hindut, neekerit kaikkia vaiheväriä, juu- 
talaiset, pyhiin-vaeltajat, dervishit, kerjäläiset, komeasti sa- 
tuloituilla hevosaaseilla ratsastavat rikkaat kauppiaat, aasin- 


ajajat jotka ohjista taluttivat eläimiään, joiden seljässä istui 
suuriin mustiin mantteleihin peittäyneitä naisia kuin kummi- 
tuksia joista vaan silmät olivat nähtävänä, kameelin-ajajat 
jotka kiljuen vaativat väkijoukkoa edestään siirtymään, röyh- 
keän- ja uhkaavan-näköiset, kirjotaotuista sota-aseistaan ja 
liehuvasta fustanellastaan ylpeilevät arnautit; vauhalliset 
tupakoitsijat jotka, jalat ristissä allansa, istuivat kahviloiden 
ulkopuolella, markkinoille vietävät orjat, — kaikki nämät 
olivat Omarille paratiisi ihanampi kuin hän vielä oli unis- 
saankaan nähnyt. Tämmöisessä paikassa mitä kävi myömi- 
nen, mitä kaikkea ostaminen! Hikö ollut hän jo matkalla 
tänne isältään oppinut mitä mikin kalu maksoi? Hikö hän 
jo tietänyt taksaa jonka mukaan kaadin lahjomattomuuden, 
sheikien arvelukset ja itsepä pashankin omantunnon sai ostaa? 

Erään ahtaan ja synkän kadun päässä tultiin Mansurin 
kartanoon. Huoneus oli ulkoa halvan-näköinen; kadulle nä- 
kyi vaan pimeä kellarikerta; muutamat pitkin kalkittuja sei- 
niä ripustetut kahilamatot olivat sen ainoa koristus. Mutta 
ensimmäisessä kerrassa, jonka akkunat olivat varustetut vi- 
susti ummistetuilla peitteillä, aurinkoa ja uteliaita silmiä 
vastaan, oli suuria loistoisia huoneita, joiden lattiat olivat 
peitetyt turkkilaisilla matoilla ja joiden seinä-vierustoilla oli 
hopeakirjaisella sametilla peitettyjä turkkilaisia sohvia. Tus- 
kin olivat matkustajat ennättäneet yhteen näistä huoneista 
istua kun jo heidän eteensä asetettiin siseleerattu pöytä 
täynnä maljoja, jotka sisälsivät hedelmä-hyytelöitä mitä va- 
lituimpia. Sillä aikaa kun toinen orja valoi ruusuvettä Ab- 
dallahn käsille ja ojensi hänelle kultahipsuilla reunustetun 
salvetin, poltteli toinen suitsutetta Mansur-vanhuksen edessä, 
joka käsillään löyhytteli tätä hyvänhajuista savua partaansa 
ja vaatteisinsa. Sitten tuotiin kahvia pienissä kiinalaisissa 
kupeissa kultaisilla, reijitellyillä vatiloilla. Kahvin jälkeen 
tarjottiin imannetta sorbettia, orvonkukkain ja granaatti-ome- 
nain mehusta tehtyä. Lopuksi sytyttivät pienet neekeripo- 
jat, tulipunaisissa vaatteissa ja oikein peitetyt rannerenkailla 
ja kaulaketjuilla, kolme pitkää jasmiini-piippua, jotka he 











ojensivat itsekullekin seurassa, jonka perästä kaikki kolme 
istuivat lattialle. 

Kauan nyt tupakoittiin sanaakaan virkkamatta. Man- 
surin mieltä hyvitti se ilo jonka hän näki poikansa kasvoissa 
ja se ihastus jonka hän luuli keksivänsä Abdallahn silmissä. 
Beduiinin kasvot ei kumminkaan olleet vähääkään muuttu- 
meet; kaiken tämän ylellisyyden keskellä oli hän yhtä vakai- 
nen ja välinpitämätön kuin lammastensa keskellä. Mitäpä 
onkaan maailman korskeus ja komeus sen mielestä joka odot- 
taa niitä pysyväisiä palkinnoita joita Jumalalla on varalla 
oikeauskoisille, 

— No poikani, sanoi vihdoin vanha Mansur, kääntyen 
Abdallahn puoleen, oletko matkaasi tyytyväinen? 

— Isä, vastasi nuorukainen, minä kiitän sinua vieraan- 
varaisuudestasi. Sydämesi on vielä rikkaampi kuin rahasto- 
huoneesi. 

— No niin, no niin, vastasi kauppias; mutta sitäpä en 
sinulta kysynytkään: tahdoin vaan tietää mitä pidät Djed- 
dahsta; etkö bamaisi jäädä meille? 

— Fn. Tämä kaupunki on inhottavainen. Ilma täällä 
on myrkytetty, vesi pilautunutta. Minä en suvaitse noita 
laiskoja dervishejä, jotka kaikkein silmäin eteen levittävät 
julkeutensa ja ahnautensa. Entä nuot sotamiehet, joiden 
hävyttömyyttä ei saa miekanlyönnillä häkäistä! Ja nuot or- 
jat sitten jotka vaan näyttävät olevan sitä varten olemassa 
että veisivät meiltä meidän omain kättemme käytännön ja 
jotka nuuskivat intohimojamme, käyttääkseen niitä eduksensa! 
Ei, toista toki erämaa'on! Minä pidän tuhansia kertoja enem- 
män hirmuisista myrskytuulistamme kuin kuumasta ja heltei- 
sestä ilmasta tässä vankeudessa. Teltissä on vaan miehiä, 
Keihäs kädessä itsekukin siellä näyttää mistä hän käypi, 
Sieltä ajetaan pois se katala koira joka laiskana kerjää, 
siellä lyödään kenttään se röyhkeä joka ei tiedä osoittaa 
kunnioitusta paremmillensa. 

— 8inä puhut kaltaa, poikani, sanoi Mansur, kädellään 
kampaillen pitkää partaansa; vahabiti tuskin olis ankarampi, 


32 

Kun lasna ollessani luin ulkoa imettäjältäni opituita läksy- 
jäni, minä ajattelin niimkuin sinä nyt. Jää meille vähäksi 
aikaa ja rupea kauppiaaksi, Nähtyäsi kuinka rikkaus antaa 
halvimmallekin ihmiselle mahtia, nuoruutta, siveyttä; kuinka 
päivän valtijattaret, naiset, vieläpä pyhimyksetkin polvistu- 
vat tuon metallin eteen jota sinä halveksit, tulet toisin ajat- 
telemaan ja kaupunkien iljettävä hajukin on tuntuva sinusta 
suloiselta. Kyllähän ihanata on elää kuin pääsky vapaana 
avaruudessa, mutta ennen tahi myöhemmin siinä, niinkuin 
hän, kiini joudutaan. Duro on maailman kuningas, ja päivä 
on tuleva jolloin urhoollisimmat, samoin kuin oppineimmat- 
kin, ovat vaan rikkahimpain palvelijoita. 

— Minä tiedän, vastasi Abdallah ylevästi, ettei mikään 
muu kuin haudan multa voi tukahuttaa kullan himoa Aata- 
min lapsissa; mutta erämaassa käy toki unssi kunniata enem- 
mästä kuin leiviskä kultaa. Jumalan avulla tahdon elää 
niinkuin esi-isäni ovat eläneet, Joka ei mitään halua on 
aina vapaa, Hyvästi siis Mansur, hyvästi veljeni; tänäpänä 
tiemme eroavat; jospa se tie jonka valitset veisi sinut sii- 
hen tarkoitusperään johon jokaisen oikeauskoisen tulee pyrkiä. 

— Hyvästi, hyvä Abdallah, vastasi Omar; itsekukin 
meistä menee minne sallimus viepi; mitä kirjoitettu on, se 
on kirjoitettu; sinä olet syntynyt teltissä elämään ja minä 
kauppiaaksi. Hyvästi, lapsuutemme ystävyyttä- en ole un- 
hottava; ole varma siitä että jos joskus tarvitsen voimakasta 
kättä, niin sitä sinulta pyydän. 

— Kiitoksia, veljeni, huudahti beduiini, ja käyden Man- 
surin poikaa vyötäisiin käsin, syleili hän häntä hellästi, pi- 
dättämättä ja salaamatta kyyneliään, 

Omar otti nämät ystävyyden osoitukset huoletonna vas- 
taan, ja kun Abdallah, allapäin ja pahoilla mielin, oli lähte- 
nyt huoneesta ja poismennessään useita kertoja oli katsonut 
taaksensa, puhkesi egyptiläinen sanomaan: 

— Mitä ajattelit sinä, isäseni, kun annoit minun noin 
kauan olla tuon beduiinin luona. Jos olisit kuollut ja minä 
olisin esiintynyt sinun perillisenäs, kaupungin vanhukset oli- 

sivat sanoneet: ,Emme ole ikäpäivinämme kuulleet sanotta- 
vankaan että vanhalla Mansurilla on ollut poikaa tahi ty- 
tärtä,* ja kukapa muu kuin pasha olis silloin tullut sinun 
perillisekses? Vie minua hetikohta basaariin, esitä minua 
kaikille kauppiaille, jotka ovat ystäviäsi, ota minut edellä 
kaikkia kumppanikses ja anna minulle omituinen myömä- 
kasiina hoidettavakseni. Minä tunnen tykönäni äärettömän 
halun kultaa käsitellä, minä olen jo teltissä laskuni tehnyt, 
minä tiedän kuinka tulee kohdella ihmisiä että vähällä vaa- 
ratta paljon voitettaisin. Et tarvitse poikaasi hävetä, 

— Poikani, huudahti Mansur, ojentaen vapisevat kä- 
tensä, viisaus puhuukin suusi kautta; mutta nyt on jo myö- 
häinen mennä enää ulos, eikä ole sinulla soveliasta pukua- 
kaan. Mutta huomenna menemme basaariin, ja huomenna 
pitää onneni ja kunniani koko Djeddahssa olla tietona. 

Kaiken yön näki Omar unissaan kultaa ja hopeata, 
kaiken yön heittelehti Mansur sinne tänne vuoteellaan, saa- 
matta silmiänsä umpeen: hänestä tuntui niinkuin hän alkaisi 
elää uudestaan pojassaan, joka oli vielä kavalampi ja neu- 
vokkaampi, vjelä itarampi ja ahneempi kuin hän. ,Ah!* 
huudahti hän iloissaan, ,minä olen onnellisin kaikista isistä! 
Eipä dervishi minua pettänyt; jos poikani välttää tuon häntä 
uhkaavan vaaran, kukapa saattanee rajaa määrätä sukuni 
rikkaudelle?* 

Mieletön! Sinä unhotit, että jos kulta onkin siunaus 
sille joka sitä antaa, se on myrkky sille joka sitä kätkee. 
Joka ottaa ahneuden sydämeensä asumaan, se ottaa siihen 
ihmisten vihollisen, ja voi sitä joka valitsee saatanan maja- 
toverikseen'! 


Abdallah. 3 


VIIDES LUKU. 
Uusi Salomo. 


Varhain aamulla seuraavana päivänä vei Mansur poi- 
kansa kylpylaitokseen ja puetti hänet niin kuin hänen uusi 
säätynsä vaati. . Raitainen, heleävärinen silkkitakki, avara 
kauhtana pehmeimmästä ja hienoimmasta verasta, valkoinen 
kirjailtu lakki, jonka ympärille musliininen turbaani oli kää- 
rittynä, tämmöinen oli se pönäkkä asu minkä Djeddahn tai- 
tavin räätäli toi Omarille, Tässä puvussa egyptiläisen kas- 
vot näyttivät vielä jäykemmiltä ja hänen ihonsa vielä mus- 
temmalta kuin tavallisesti. Räätäli oli kumminkin toista 
mieltä; hän ei osannut kyllin kiittää Omarin suloista näköä 
ja surkutteli suuresti niitä kaupungin naisia jotka taitaisi- 
vat välinpitämättömästi nähdä noita kasvoja, täyttä kuuta 
kauniimpia, Kun ei ollut enää mitään tähteinä eilisen päi- 
vän beduiinista, laitettiin aamiainen ja tarjottiin sorbettia, 
jonka perästä, sittenkun vanha Mansur vielä oli antanut 
muutamia isällisiä neuvoja. Omar istui hevo/aasin selkään 
ja, nöyrästi pysyen muutamia askelia, jäljempänä isäänsä, 
lähti hänen kanssansa basaariin. 


Egyptiläinen vei poikansa erääse * kauppapuotiin joka, 


niinkuin kaikki muutkin, oli ahdas, mutta täynnä kalliita 
tavaroita. Indian saaleja, Kiinan silkki- ja kultakirja-vaa- 
tetta (brokaadia), Bassoran mattoja, jataganneja siseleera- 
tuissa hopeatupeissa; ambra-munstykkisiä ja riibiineilla istu- 
tettuja piippuja, rukousnauhoja mustasta korallista, kaula- 
rihmoja sekiineistä ja helmistä, — sanalla sanoen kaikkea 
mikä viekoittelee naisia ja köyhyttää miehiä oli tässä tavara- 
makasiinassa. Puodin eteen oli tehty kivinen korkopaikka; 

Mansur istui tyynylle, jalat ristiin, ja sytytti piippunsa. Omar 
otti rukousnauhansa ja alkoi, huolimatta katsahtaakaan väki- 
joukkoon, ääneen lukea rukouksiansa. Tällä nuorukaisella 
oli vanhuksen viisaus. 

Päällysmiehensä nähtyään kauppamiehet nousivat istui- 
miltaan ja menivät kaikki hänen luoksensa fattalmsa luke- 
maan ja hyvää huomenta hänelle toivottamaan. Kaikki kat- 
selivat hämmästyksellä äskentullutta, ja itsekukin kysyi kuis- 
kien viereiseltään kuka tuo muukalainen oli, Oliko hän su- 
kulainen egyptiläiselle? Oliko hän nuori orja, komeaan pu- 
kuun laitettu ostajia houkuttelemaan? Mansur huusi isolla 
äänellä sheikin luoksensa ja sanoi, osottaen Omaria: 

— Tässä näet minun poikani, kauppakumppanini ja 
liikkeeni jatkajan. 

*  — Sinun poikasi! sanoi sheiki, Kuka on kuullut mai- 
nittavankaan että rikkaalla Mansurilla on perillinen? 

— Minä olen tahtonut pitää häntä poissa pahan silmän 
vaikutuksesta, sanoi ukko; siinä syy minkä tähden olen sa- 
laa kasvatuttanut häntä kaukana täältä. Tarkoitukseni oli 
ensin etten esittäisikään häntä teille ennenkuin hänen kä- 
visi partaansa kouriminen; mutta minä alan vanhata, odotus 
on käynyt minulle ikäväksi ja minä aion tänäpänä, teidän 
luvallanne, asettaa hänet omaksensa. basarissa, että hän teiltä 
oppisi myönnin ja oston taidon, 

— Mansur on aina viisas, vastasivat kauppiaat, ja 
kaikki riensivät onnittelemaan isää tämmöisen pojan vuoksi. 
»Allah,* huusivat he, , varjelkoon sekä runkoa että oksaa!* 

Näiden onnentoivotusten ohessa, jotka tietysti himarte- 
livat egyptiläisen ylpeyttä, otti sheiki puhuakseen: 

— Meillä, sanoi hän Mansurille, on tapana että kun 
poika tahi tyttö syntyy, köyhäkin kutsuu veljensä käymään 
iloonsa osalliseksi; oletko siis unhottanut meidät? 

— Kunnioittakaa minua tänä iltana tulemalla luok- 
seni, vastasi ukko, ja te olette tervetulleet. 

Tunnin kuluttua tämän perästä kierteli orja, kukka 

kimppu kädessä, basaaria ja sanoi, ojentaen kukan siitä kul- 
lekin kauppiaalle: 

— Lue fattah profeetalle, ja kauppiaan luettua rukouk- 
sensa lisäsi sanansaattaja: 

— Mene tänä iltana Mansurin kotiin kahvia nauttimaan. 

— Mansur on kaikkein jalomielisten ruhtinas, vastasi- 
vat kutsutut. Jumalan avulla olen tänä iltana tuleva kan- 
tamaan hänelle kunnioitustani. 

Määrätyllä ajalla vastaanotti emyptiläinen poikansa 
kanssa kauppamiehiä vähäisessä puutarhassaan, jossa loista- 
vat laitokset odottivat vieraita. Manteleilla ja pistaasia-he- 
delmillä täytettyä karitsanpaistia, riisiä safranin kanssa, pip- 
purilla maustettua kermakastaketta, ruusuhyytelöä, kaiken- 
laisia pasteijoja, sanalla sanoen: ei mitään ollut säästetty 
näin arvosain vierasten kunnioittamisessa. Ensi kerran eläis- 
sään tahtoi Mansur että köyhät kävisivät hänen iloonsa osal- 
lisiksi; heille jaettiin ovenpielissä atrian jäännöksiä ja vähäi- 
siä hopealanttia. Tässä oli kyllä täyttämään koko kadun 
ilohuudoilla ja siunauksilla ja viemään anteliaan Omarin ja 
rikkaan Mansurin nimet Djeddahn joka neljään kulmaan, 

Kahvin juotua ja piiput sytytettyä, kävi sheiki Omarin 
käteen ja sanoi kauppioille: 

— Minä saan tässä esittää teille ystävämme pojan; hän 
anoo saadakseen astua meidän kunnioitettuun kauppaseuraan. 
Minä kehoitan teitä kutakin lukemaan fatta”'nsa profeetalle. 

Rukousta kolmeen kertaan luettaissa sitoi sheiki saa- 
lin Omarin vyölle ja teki sitten solmun joka fattaf'lle. Juh 
lamenon päätettyä nuorukainen suuteli sheikiä ja jokaista 
toimituksessa läsnäolevaa kädelle, alkaen vanhimmasta, Hä- 
nen silmänsä kiiluivat ihastuksesta; hän oli nyt kauppias 
Djeddah'ssa, hän oli rikas, maailma aukesi hänelle, 

Jälkiosa iltaa vietettiin haasteluissa, jotka kaikki kos- 
kivat samaa ainetta: kauppa-asioita. Omar ei avannut suu- 
tansa, hän istui vanhusten vierelle ja nämät eivät voineet 
kyllikseen puhutella tätä nuorta miestä joka kuunteli heitä 
semmoisella tarkallisuudella ja kunnioituksella. Hänelle sa- 

nottiin kuinka viisaan kauppiaan aina tulee pyytää neljä 
vertaa enempää kuin kalun oikea hinta onkaan eikä koskaan 
kadottaa mielenmalttiaan, kauppa-ammatin avainta. Myödä 
on sama kuin kalastaa koukulla: estajaa pitää houkutella ja 
mairitella, kunnes hän viimein, tuskastuneena ja häikäistynä, 
ei voi enää vastustaa. Leikitellä rukousnauhalla, tarjota kah- 
via tahi piippua, puhua vähäpätöisistä asioista, varoa ettei 
ainoakaan jäntäre kasvoissa värähdä, mutta yhtäkaikki sy- 
tyttää halua ostajan mielessä, se on vaikea konsti jota ei 
ensi päivänä opitakaan, ,Mutta,* he sanoivat Omaria imar- 
rellen, ja päähän taputellen, ,,sinä olet hyvässä koulussa: ei 
löydy yhtään juutalaista, eipä armenialaistakaan, joka siinä 
konstissa vetäis viisaalle Mansurille vertoja. 

— Eikö kauppa mitään muuta olekaan? sanoi nuoru- 
kainen itsekseen, sittenpä en teitä tarvitsekaan, vanhat tol- 
vanat. Että aina ja ainoastaan itseään ajatellaan, että mui- 
den intohimoja tahi heikkouksia imarrellaan houkutellakseen 
kulluilta sitä rikkautta joka estää heitä järkeään käyttä- 
mästä, ne kaikki tiedän minä kuin viisi sormeani; enhän ole 
muuta koko tuolla ajalla minkä erämaassa vietin harjoitel- 
lutkaan, Opettajani täytyy olla oikein mestarit konstissaan, 
jos en kuukaudessa jätä heitä kauas jälkeeni. 

Parin päivän perästä tämän jälkeen lähti Mansur kadin 
(tuomarin) luoksi, erään riita-asian vuoksi, jonka lopullisesta 
päättymisestä hän kuitenkin oli jotensakin huoleton, Salai- 
nen kanssapuhe kadin kanssa oli antanut hänelle vähän luot- 
tamusta asiansa oikeisuuteen. Ukko otti pojan mukaansa, 
ajoissa totuttaaksensa häntä oikeuden kanssa tinkimään. 
Kadi istui tuomiota erään moskean kartanolla, Hän oli ruu- 
miikas, suopean näköinen mies, joka ei koskaan ajatellut ja 
harvoin puhui, jotka asianhaarat, yhdessä hänen ison turbaa- 
ninsa ja aina hämmästelevän katsantonsa kanssa, tuottivat 
hänelle suurta mainetta oikeudenpidosta ja majesteetillisestä 
mahtavuudesta. Lukuisa kuulijakunta oli tullut saapuville. 
Etevimmät kauppiaat istuivat maahan levitetyillä matoilla 
puolikehässä tuomarin edessä. Mansur meni istumaan shei- 

kin vierelle ja näiden keskelle Omar, joka oli erinomaisen 
halukas näkemään kuinka tarpeen vaatiessa lakia noudate- 
taan taikka ylenkatsotaan. 

Ensimmäinen esiin astuva riitapuoli oli eräs nuori, ihol- 
taan ruskeankeltainen baniani, avarassa puvussa ja vähän 
naisellinen käytöksessään. Se oli äskettäin Indiasta tullut 
muukalainen, joka valitti, että eräs Mansurin kilpailija oli 
pettänyt hänet. 

— Isäni jälkeenjääneissä kapineissa Delhissä, sanoi nuori 
mies, tapasin minä lippaan täynnä timantteja; minä mat- 
kustin Eoyptiin, toivossa että siellä, niillä summilla jotka 
näitä kalliuksia myömällä saisin, eläisin päiväni ylellisyy- 
dessä. Myrskyn tähden pakoitettuna tulemaan Djeddahan, 
minut tänne pidättivät ne huvitukset ja nautinnot joita kau- 
punki niin runsaasti tarjoo. Minä jouduin kohta rahapulaan, 
Minulle sanottiin, että jos tahtoisin panna timanttini mene- 
mään, minä täällä olisin tilaisuudessa edullisesti muuttaa ne 
rahaksi. Meninpä siis basaariin ja pyysin että minulle osoi- 
tettaisiin joku kalliiden kivien ostaja. Rikkahin, sanottiin 
minulle, on Mansur, rehellisin sitä vastoin juveeli-seppä Ali, 
Minä käännyin tätä puhuttelemaan., Kuultuansa asiani hän 
kohteli minua niinkuin olisin hänen poikansa ollut; hän ei 
ensinkään sallinut minun puhua kauppa-asioista basaarissa, 
vaan vei minut kotiinsa. Useina päivinä kohteli hän minua 
erinomaisen hyvätahtoisesti, voitti kaikenlaisella hunmaavai- 
suudella minua kohtaan luottamukseni ja antoi minulle rahaa 
niin paljon kuin tahdoin. Vihdoin erään päivällisen jälkeen, 
jota syödessä kenties kyllä liiaksi join, tuotatti hän lippaan 
esille, ja sittenkun hän hyvin tarkasti oli tutkinut jokainoan 
timantin, sanoi hän, surkuttelevinaan ollen: 

— Poikani, Arabiassa ja Egyptissä näillä kivillä ei ole 
paljo arvoa; erämaan kalliot antavat meille niitä tuhansit- 
tain. Minulla on niitä kokonaisia arkullisia, 

Todeksi näyttääkseen mitä sanoi, avasi hän rasian, otti 
siitä timantin joka oli vielä isompi kuin yksikään minun ti- 
manteistani, ja lahjoitti sen minua saattelevalle orjalle. 

— Mitenkä minun nyt käypi! huudahdin minä; näissä 
timanteissa on kaikki mitä minulla on. Minä luulin minuani 
rikkaaksi, ja nyt! nyt olen köyhä, yksinäinen, kaukana su- 
vustani ja isänmaastani. 

— Poikani, vastasi minulle tuo ilkeä petturi; ensi het- 
kestä kun näin sinut, minusta tuli ystäväsi. Lieköpä kos- 
kaan kunltu moslemin hyljänneen ystäviään heidän hädäs- 
sänsä, Anna minulle tämä lipas ja minä sulasta ystävyy- 
destä maksan sinulle samman jota ei kukaan sinulle tarjoa, 
Hae ja valikoitse sinulle mitä ikänä tahdot Djeddahssa, ol- 
koon se kultaa, hopeata tahi korallia, ja minä sitoudun en- 
nen kahden tunnin kuluttua antamaan sinulle indialaisista 
kivistäsi niiden täyden painon niissä kaluissa joita haluat. 

Kotiin tultuani ja saatuani yön rauhassa miettiä asiata, 
minä; kohta huomasin että Ali oli ilvehtinyt kanssani. Tuo 
kaunis timantti jonka hän antoi orjalle olikin ainoastaan lasi- 
palanen; timantit ovat harvinaisempia Djeddahssa kuin In- 
diassa ja kymmentä vertaa korkeammassa arvossa kuin kulta. 
Minä vaadin lipastani takaisin, mutta Ali ei antanut. Kun- 
nian arvoinen tuomari, sinon eikeudenpitoosi nyt turvaan. 
Ota muukalaisen asia huostaasi, ja saakoon tuo ilkiö, joka 
on koettanut onnettomuuttani hankkia, saakoon hän kaikessa 
iankaikkisaudessa juoda kiehuvaa vettä, 

Nyt oli Alin vuoro puhua, 

— Avaralta ylistetty Jumalan palvelija, sanoi hän ka- 
dille, koko tuossa pitkässä jutussa jonka tämä nuori mies on 
esiin latonut on vaan yksi asia tosi, ja se on että me olemme 
tehneet kauppasopimuksen ja että minä olen valmis siinä py- 
symään. Kaikki muu on sulaa valhetta. Jos olen antanut 
orjalle lahjan, mitä se tähän asiaan kuuluu? Saattaako ku- 
kaan mielellinen ihminen siinä nähdä muuta kuin leikintekoa? ' 
Olenko pakoittanut tätä muukalaista antamaan minulle lip- 
paansa? Onko syyni minun että rahapula saapi hänet suos- 
tumaan ehtoihini? Miksi syyttää hän minua petollisuudesta? 
Minäkö tässä sanani syön? Hänkö tässä sanansa pitää? 

* — Nuori mies, sanoi kadi banianille, onko sinulla to- 
distajia siihen että Ali on kavaltanut sinulta kaluisi hintaa? 
Muuten annan syytetyn tehdä valansa, sillä niin laki säätää. 

Koraani tuotiin esiin, Ali laski oikean kätensä tälle 
pyhälle kirjalle ja sanoi kolmasti: ,Suuren Jumalan nimessä 
ja Jumalan sanan kautta, joka on tässä kirjassa kirjoitet- 
tuna, vannon minä etten ole pettänyt tätä muukalaista. Minä 
vannon sen tänä päivänä, lisäsi hän, kääntyen kuulijain puo- 
leen, niinkuin olen sen vannova tuomiopäivänä, jolloin Ju- 
mala on kadina ja enkelit todistajina." 4 

— Onneton! huusi baniani, sinä olet yksi niitä joiden 
jalat lipuvat perikatoon. Sinä syökset sielusi turmioon. 

— Tuo on mahdollista, sanoi sheiki hyvin hiljaa Omarille, 
mutta hän voittaa mahdottoman suuren omaisuuden. Ompa 
oikea mestari-konna tuo Ali! 

— Fi se ole mikään tavallinen mies, lisäsi Mansur; 
tuopa oli sukkelasti ajateltu. 

Omar naurahteli, ja Alin iloitessa petoksensa menesty- 
misestä, meni hän kokonansa itkun valloissa olevan muuka- 
laisen luoksi, ,Tahdotko,* sanoi hän hänelle, ,että autan 
= voittamaan asiasi?* 

— Tahdon, huudahti hindu, muserra tuo katala, ja 
vaadi siitä mitä tahdot. Mutta lapsipa vaan oletkin, sinä 
et voi mitään. 

— Minä en vaadi mitään muuta kuin että lnotat mi- 
nuun hetkisen aikaa, vastasi egyptiläinen. Suostu Alin tar- 
joukseen, ja anna minun valita sinun sijassasi äläkä mitään 
pelkää, 

— Mitäpä enää pelkäisinkään kun olen kaikki kadot- 
tanut? jupisi muukalainen, allapäin niinkuin se jolla ei enää 
toivoa ole. . 

Kuitenkin meni hän vielä kadin eteen ja sanoi, kun- 
nioittavasti kumartaen: 

— Minun herrani ja isäntäni, orjasi rukoilee sinulta 
viimeistä suosion-osoitustasi: anna kaupasta tosi tulla, koska 

laki miin säätää, mutta salli että tämä nuori mies minun 
sijassani valikoipi mitä Alin tulee maksaa minulle. 

Sikeä hiljaisuus seurasi nyt kokouksessa kun Omar, 
tervehdettyään kadia, näin aloitti puheensa: 

— Ali, sanoi hän juveeli-sepälle, epäilemättä lipas on 
sinulla muassasi ja sinä saatat siis sanoa meille mitä se painaa. 

— Tässä se on, vastasi kauppias; se painaa kaksikym- 
mentä naulaa; minä sanon sen vieläkin kerran: hae ja vali- 
koitse mitä tahdot; jos kalu jota haluat on Djeddahssa saa- 
tavissa, sinä saat sen ennen kahden tunnin kuluttua, jos ei 
ole, kauppa purkautuu. Kyllä tietään että sanani on pyhä 
ja etten koskaan luovu siitä. 

— Se mitä haluamme, sanoi Omar, koroittaen ään- 
tänsä, on muuriaisen siipiä, toiset puolet koiraksilta, toiset 
naaraksilta. Sinulla on kaksi tuntia aikaa suorittaaksesi 
meille ne kaksikymmentä naulaa jotka olet luvannut, 

— Mutta tuohan on sulaa hulluutta! huusi juveeli-seppä. 
Se on mahdotonta! Minä tarvitsisin kymmenen henkeä ja 
kuuden kuukauden työn täyttääkseni tuota hullua vaatimusta. 
Tuoda esiin mokomia lapsen-oikkuja on leikintekoa oikeu- 
den kanssa. 

— Onko siivellisiä muuriaisia Djeddahssa? kysyi kadi. 

= — Ompa niinkin, vastasivat kauppiaat nauraen, Ne 
ovat meidän maan-vaivamme. Huoneemme oikein vilisevät 
niitä, ja olisipa tosi hyväteko jos joku meidät pelastaisi niistä. 

— Niinpä siis, jatkoi kadi, täytyy Alin pitää lupauk- 
sensa taikka antaa lipas takaisin, Tämä nuori mies on me- 
netellyt mielettömästi myödessään timanttinsa painomitan 
mukaan, ja tuommoisen maksun vaatiminen on mieletöntä, 
Sitä parempi Alille ensi kerta, sitä pahempi toinen, Oikeu- 
della ei ole kahtalaisia painoja eikä kahtalaisia mittoja. 
Kaikkinaiset kauppasopimukset pysyvät lujina lain edessä. 
Anna banianille kaksikymmentä naulaa muuriaisen siipiä 
taikka lipas takaisin, E 

— Se on viisaasti tuomittu, huusivat kuuntelijat, ylen- 
määrin ihmetellen niin suurta oikeudenpitoa. 


Ylen-onnellinen baniani heittäysi sylin Omarin kaulaan, 
sanoen häntä pelastajakseen ja vallitsijakseen. Mutta eihän 
antanut kiitollisuutensa jäädä sanoihin, vaan otti lippaastaan 
kolme timanttia mitä kirkkahinta, isoja kuin satakielen mu- 
nat, ja likisti ne Omarin käteen. Egyptiläinen pisti ne vyö- 
hönsä, suuteli nöyrästi baniaanin kättä ja meni jälleen istu- 
maan isänsä viereen, ilman että sinne kokoontuneiden häneen 
kiinitetyt silmät saaneet hänen yksitotisuuttansa vähääkään 
järkähtämään. 

— Vallan hyvästi, poikani, sanoi Mansur, mutta Ali 
on vasta-alkaja konstissaan; jollei vaan olis laiminlyönyt ka- 
dia, hän olis voittanut. Nyt on vuoro minun; ota nyt vaari, 
niin annan sinulle opetuksen josta saattaa olla sinulle hyvää. 

— Jää vielä tänne vähäksi aikaa, nuori mies, sanoi 
hän hindulle, joka lähti menemään timantti-lippaansa kanssa; 
meillä on eräs luvunlasku keskenämme päätökseen saatta- 
matta. Minä pyydän korkeasti valistunutta kadia vielä vä- 
häksi aikaa ottamaan lipasta talteen, Ehkäpä täällä on sem- 
moisia joilla on siihen suurempi oikeus kuin tällä muukalai- 
sella taikka viisaalla kadilla. 

Yleinen hämmästys nousi läsnäolevissa. Jokainen kuun- 
teli kiinteällä tarkkaavaisuudella tätä uutta vaatimuksen 
tekijätä, 

— Toissa-päivänä, sanoi Mansur, tuli eräs hunuullinen 
herrasnainen puotiini, Ei mikään mitä minä näytin hänelle. 
ollut hänestä mieleen, mutta juuri mennessänsä keksi hän 
puodin nurkasta sinetillä varustetun rasian, jota käski mi 
nun avaamaan, Tämä rasia sisälsi topaasi-reunuston, joka 
ei enää ollut minun. Se oli myöty Egyptin pashalle. Sen 
sanoin tälle hunnulliselle herrasnaiselle, mutta hän tahtoi 
ainakin että kumminkin näyttäisin hänelle tuon sulttanitta- 
reille määrätyn lahjan. Naisen halua ei ole helppo vastus- 
taa, On, sanotaan, kolmenlainen uppiniskaisuus jota on mah- 
doton saada taipumaan; ruhtinasten, lasten ja naisten; olinpa 
kyllä niin heikko että myönnyin. Tämä tuntematon katseli 
kaularihmaa, koetteli sitä kaulalleen ja sanoi minulle sitten 

että hänen täytyi saada se, maksoi mitä maksoi. Kun edel- 
Jeen kielsin meni hän tiehensä, purkaen minna vastaan uh- 
kauksia ja kirouksia. Tunnin perästä sen jälkeen astui tämä 
nuori mies puotiini; hän sanoi tuon hunnullisen naisen ja hä- 
nen oman henkensä olevan tämän kaularihman varassa; hän 
rukoili minua, suuteli minua, itki ja huusi useampia kertoja: 
n Vaadi, isäseni, mitä tahdot, mutta minun täytyy saada tuo 
reunusto, muuten se tuottaa minulle kuoleman,* Minä tun- 
nustan että minä suuresti hemmoittelen nuorta väkeä, ja 
vaikka minä kyllä ymmärsin kuinka vaarallista se oli jos 
loukkaisin herrani pashan mielen, niin en sittenkään voinut 
näin monia rukouksia vastustaa. ,Ota se siis,* sanoin minä 
muukalaiselle, ,ja lupaa antaa minulle siitä mitä tahdon.* — 
n Annan päänikin, jos niin tahdot,* vastasi hän, ,sillä sinä 
pelastat henkeni*; jonka perästä hän otti rasian rennuston 
kanssa ja meni tiehensä. , Todistajia meillä ei kyllä ole*, 


lisäsi Mansur, kääntyen banianin puoleen, ,,mutta eikö niin 


ole kuin sanon.* 

— On, sanoi nuorukainen, suo anteeksi etten ole ennen 
maksanut sinulle. Syyn tiedät sinä. Mutta nyt, kun poikasi 
avulla olen saanut omaisuuteni jälleen, vaadi vaan ja sinä 
saat mitä tahdot. 

— Se mitä tahdon, sanoi Mansur, antaen pään nyö- 
käyksellä merkin kadille, joka tarkasti katseli kartanolla 
kasvavan palmupuun varjoa, se mitä tahdon on tuo lipas ja 
kaikki mitä siinä on, Se eisole liiaksi miehelle joka panee 
henkensä vaaraan tottelemattomuudella pashaa kohtaan. Kor- 
keasti valistunut tuomari, teidän ylhäisyytenne sanoi äsken 
että kaikkinaiset kaupat pysyvät lujina lain edessä; minulle 
on luvattu mitä tahdon; nyt sanon että vaan tahdon nuot 
timantit omikseni, 

Kadi nosti päänsä ja katsoi kuuntelijoihin, ikäänkuin 
kysyäkseen neuvoa heidän kasvoiltansa; sitten hän kampaili 
partaansa sormillaan ja vaipui jälleen mietteisinsä, 

— Ali on voitettuna, sanoi sheiki mielihyvissän Omarille, 

Sitä kettua ei ole vielä syntynyt joka kavaluudessa pääsee 
kunnioitettavan Mansurin rinnalle. 

— Voi minua onnetonta, huudahti baniani. = Omar, 
oletko pelastanut minut ainoastaan syöstäksesi minut vielä 
syvempään perikatoon! Toimita niin että isäsi säästää mi- 
nua, niin saan vielä kerran kiittää sinua hengestäni. 

— No, poikani, sanoi Mansur, luuletko osaavasi tehdä 

"samaten, Kekseliäs pää kyllä olet, mutta tämä näyttäköön 

sinulle että isäsi toki tietää hieman enemmän kuin sinä, 
Kadi julistaa kohta ikään päätöksensä; koeta sitten vielä 
määrätä se hänelle. 

— Hikö mitään muuta, sanoi Omar kohauttaen har- 
tioitaan, sehän on vaan lapsenleikkiä; mutta koska niin tah- 
dot, isä, niin menköön. Pidä varasi, sillä sinä tappaat. 

Näin puhein nousi hän ylös, otti yhden piasterin vyös- 
tään ja pisti sen käteen hindulle, jonka vei tuomarin eteen. 

— Korkeasti valistunut kadi, sanoi hän, tämä nuori 
mies on mieluinen täyttämään lupauksensa, ja kas tässä mitä 
hän tarjoo Mansurille. Se on yksi piasteri. Itsessään se 
kyllä on vähäarvoinen '), mutta huomatkaa että se on varus- 
tettu sulttaanin, meidän kaikkein armollisimman herramme, 
nimimerkillä (Jumala musertakoon ja hävittäköön kaikki 
jotka eivät ole hänelle kuuliaiset!) 


— Juuri tätä Kallista nimimerkkiä, lisäsi Omar, kään-, 


tyen Mansurin puoleen, me nyt tarjoamme sinulle, Jos se 
kelpaa sinulle, no niin, silloin olet saanut maksusi; jos sitä 
vastoin rohkenet sanoa ettei se kelpaa sinulle, niin se on hä- 
väistys padishah'ta kohtaan, rikos joka tuottaa kuoleman: 
tottapa kunnioitettava kadimme ei rupea sinulle rikoskump- 
paniksi, hän joka aina on ollut ja aina tulee olemaan kaik- 
kein sulttaanien uskollinen palvelija. / 

Omarin herjettyä puhumasta kaikkein silmät kääntyi- 
vät kadiin; hän oli läpitunkemattomampi kuin koskaan en- 
nen, ja nosti verkalleen kätensä huulilleen, odottaen vanhaa 





') Yksi piasteri on noin 22 Suomen penniä. 


Assi 


kauppiasta avuksensa, Mansur oli kokonansa ällistyksissä ja 
hämmennyksissä. Kadin ja kuuntelijoiden äänettömyys pel- 
jätti häntä ja hän katsahti rukoilevasti poikaansa. 

— Isä, sanoi Omar, salli tämän nuoren miehen kiittää 
sinua siitä opetuksesta varovaisuuden asiassa jota olet tah- 
tonut antaa hänelle peloittamalla häntä hiukan, Hän ym- 
märtää hyvin kyllä että sinä juuri olet lähettänyt minut hä- 
nen avuksensa ja että koko tämä asia on vaan ollut leikkiä. 
Siitä ei ole saattanut erehtyä kukaan joka on nähnyt pojan 
astuvan isäänsä vastaan. Kukapa on koskaan epäillyt Man- 
surin jalomielisyydestä ja kokemuksesta? 

— Ei kukaan, puuttui nyt kadi puheesen, niinkuin se 
joka yhtäkkiä herää, ja minä vähemmin kuin kukaan, Senpä 
tähden olenkin antanut sinun, nuori Salomo, puhua. Minä 
olen tahtonut sinussa kunnioittaa isäsi viisautta, mutta karta 
toiste Hänen korkeutensa nimeen koskemasta, Fi ole leik- 
kikaluksi leijonan käpälästä. Asia on päätetty, Tämän kau- 
larihman arvo on satatuhatta piasteria, eikö niin Mansur? 
Siispä pitää tämän nuoren vintiön antaa sinulle satatuhatta 
piasteria, ja sillä tavoin tulemme kaikki tyytyväisiksi. 

Vaikka ujelias, ei Omar tainnut välttää hindun kiitol- 
lisuutta ja kauppiasten ylistyksiä. Muukalainen tahtoi vält- 
tämättömästi häntä ottamaan hänen lippaansa huostaansa; 
häntä ei voitu edes estää tarttumasta hevosaasia, jolla Omar 
ratsasti, ohjaksiin ja taluttamasta kotiinsa sitä miestä jota 
hän sanoi jalomielisimmäksi ja viisahimmaksi ihmisistä. Kaup- 
piaat kohdaltaan eivät kyllästyneet Mansuria onnittelemasta, 
ja vielä tänä päivänä puhutaan Djeddahssa siitä mainiosta 
oikeuden istunnosta, jossa tuon miehen viisaus, jota syvämie- 
linen kadi niin sattuvasti oli nimittänyt nuoreksi Salomoksi, 
ensi kerran ilmaantui. 

Kotiin tultuaan Mansur laski tunteensa valloilleen. 

— En ymmärrä sinua, poikani, sanoi hän; minä pite- 
len kokonaista omaisuutta käsissäni, ja sinä tempaat sitä 
minulta pois. Tuollako lailla kauppa-asioita käsität? Tuoko 
se kunnioitus johon olet velvollinen isällesi? 

— Malttakaa, isä, vastasi Omar tyveneesti. Minä olen 
tänäpänä saanut maineen viisaudesta ja rehellisyydestä. Se 
maine tulee pysymään; tämä on ensimmäinen tunne, ja se ei 
saa hävitä. Nimi ja maine ovat arvo jota ei mikään voi 
korvata; se on pääoma joka on tuhansia kertoja sunrempi- 
arvoinen kuin sinun timanttisi, Kaikki pitävät epäluuloa 
viekkaasta Mansurista, mutta kaikki tulevat, niinkuin tuo 
muukalainen, saamaan luottamusta Omarin rehellisyyteen ja 
voitonpyytämättömyyteen. Koukku on heitetty ulos, kalat 
tulkoot! 

Maunsur seisoi äänettömänä hämmästyksestä. Hän oli 
toivonut poikaa itsensä kaltaista; hän alkoi peljätä että Eb- 
lis oli kovin paljon kuullut hänen rukouksiansa. Hän oli 
kyllä Omariin ihastunut; noin paljo miettiminen noin nuo- 
rella iällä ei saattanut muuta kuin ihastuttaa miestä joka 
kaiken elinaikansa ei ollut muuta tehnyt kuin miettinyt. 
Mutta vanhuksen häpeäksi meidän täytyy tunnustaa, että 
tuo aikaisin kypsynyt kokemus löi hänen sydämensä kyl- 
mäksi. Lyhyesti sanoen, tämä viisitoista vuotias viisas pe- 
loitti häntä. 


— 


— 


KUUDES LUKU. 
Palkittu hyve. 


Ei mitään puuttunut Mansurin onnessa. Niinä viitenä 
vuotena jotka hän vielä eli taisi hän täysin määrin iloita poi- 
kansa taidonlahjoista ja menestyksistä, Hän näki kaiken 
kauppatoimensa siirtyvän Omarin käsiin. Mansurin kauppa- 
huoneen rikkaus kävi suunnattomaksi, ja yleinen arvo kas- 
voi niinkuin tavallisesti rinnatusten rikkauden kanssa, Kuin 
kapa taisi toisin käydäkään kuin että Omarin elämänretki 
tuli olemaan loistava. Hänellä oli kaikki edut puolellansa: 
paljo rahaa, harvat intohimot, omantunnon vaivoja ei ensin- 
kään, Ei ollut vielä kukaan samassa määrässä tykönään 
yhdistänyt niitä omaisuuksia jotka yhdistyneinä ovat toimin- 
tomiehen nero: kullan halu ja ylenkatse ihmisiä kohtaan, 
Mansur taisi siis huoleti päivänsä päättää, hän oli elänyt 
kauan, hänen vanhuutensa oli säästynyt taudeista, hänen 
unelmansa olivat täyttyneet, hän oli varma siitä että hän 
jätti jälkeensä perillisen joka oli säilyttävä ja lisäävä tätä 
näin paljolla vaivalla koottua rikkautta; ja yhtäkaikki sano- 
taan täyttä totta että egyptiläinen kuoli sydämen vimmoissa, 
huutaen ettei yhtään ollut joka häntä rakasti, kiroten mie- 
lettömyyttänsä ja vapisten aarteitaan nähdessään, ikäänkuin 
tuo perikadon liekissä tulisteltu kulta jo olis polttanut hä- 
nen rintaansa ja otsaansa. 

Täydellisellä malttavaisuudella vastaanotti Omar sano- 
man isänsä kuolemasta, Kauppa-asiat olivat pitäneet häntä 
kaukana kuolevan vuoteelta ja kauppa-asiat olivat hänen 
lohdutuksensa. Hänellä oli ihmeteltävä mielenlujuus. Pias- 

terin paljaassa näkemisessä oli kyllä pyyhkimään pois hänen 
kyynelensä ja asettamaan hänen surunsa, 

Jäätyään yksinään näin komean omaisuuden isännäksi, 
Mansurin poika ei enää tahtonut tietääkään mistään rajoista 
himollensa. Ei mikään asia jäänyt pois hänen vertomisis 
taan ja yhteenlaskemuksistaan. Pienestä vähäpätöisestä kar- 
tanostaan Djeddahssa, niinkuin hämähäkki verkkonsa kes- 
keltä, veti hän näkymättömiin verkonsilmiinsä kaikkia maail- 
man rikkauksia. Indian riisiä ja sokeria, Yemenin gummia 
ja kahvia, Abyssinian elehvantinluuta, kultahietaa, orjia, Bgyp- 
tin jyviä, Syrian kankaita, laivoja ja karavaania, kaikkea 
lähetettiin hänen myötäväkseen. Muuten ei ole rikkautta 
vielä milloinkaan kannettu enemmällä vaatimattomuudella, 
Kun näki hänen vähäiseen turbaaniin ja vanhoihin kulunei- 
hin vaatteisin puettuna, astuvan katua eteenpäin, silmät alas- 
päin ja rukousnauha kädessä, ei olis luullut häntä kahden- 
kymmenenkään tuhannen piasterin mieheksi, Hänen puhees- 
saan ei ollut mitään mikä olis häntä rikkaaksi osoittanut; 
hän oli tuttavallinen alhaisten kanssa, suora ja jäykkä am- 
mattiveljilleen, kiertelevä ja imarteleva niille joiden apua 
hän tarvitsi ja kunnioittavainen kaikkia kohtaan jotka voi- 
vat vahingoittaa häntä. Jos sai uskoa häntä itseään, ereh- 
dyttiin joltisestikin jos luultiin hänellä olevan melkeämpää 
omaisuutta: kaikki nuot tavarat eivät muka olleet hänen; 
niitä oli muukalaiset jotka häneen luottivat lähettäneet hä- 
nen myötävikseen; mutta tuo luottamus tuli hänelle paljon 
maksamaan ja hän valitti alinomaa tappioitansa. Jos hän 
osti orjia kauniimpia, hajuvesiä komeimpia, tupakkia erin 
omaisinta, kankaita harvinaisimpia, se aina oli jonkun pashan 
tahi jonkun muukalaisen kauppiaan varalle. Kuiskittiin hy- 
vin hiljaa, että nuot kalliit tavarat eivät enää lähteneet egyp- 
tiläisen taloudesta — kukapa voi estää ihmisiä loruamasta — 
mutta ei mitään tietty visseydellä: Omarilla ei ollut yhtään 
ystävää, hän sopi kaikista asioistaan basaarissa eikä nähnyt 
koskaan ketään luonansa. Oliko/hän rikas vai köyhä, viisas 
vai itsekäs, nöyrä vai ulkokullattu? Se eli saatanan salaisuus. 


Hänen viisautensa oli yhtä suuri kuin hänen pöyhkei- 
lemättömyytensä. Pashasta aina tullitarkastajaan asti, ei 
ollut Djeddahssa yhtään virkamiestä, ei ylhäisempää eikä 
alhaisempaa. jonka lempiorjaa Omar ei tuntenut. Hänestä 
ei ollut mieluista antaa ja hän kertoi usein noita koraanin 
sanoja, että tuhlaajat ovat saatanan veljiä; mutta hän ym- 
märsi avata kätensä kun tarvittiin, eikä koskaan kukaan ka- 
tunut apua jonka oli tehnyt tälle kunnon miehelle. Pashat 
seurasivat tiheään toisiansa Djeddahssa; turkkilaisen käsi on 
raskas ja rikkaimpain kauppiasten täytyy usein maksaa lun- 
naita. Mansurin poika oli ainoa joka pääsi näistä lainoista 
joita ei koskaan maksettu. Kahdeksassa päivässä oli hänestä, 
tavalla tahi toisella, tullut uuden pashan ystävä, vieläpä hä- 
nen pankkiirinsakin; myrsky joka oli uhannut häntä ärjähti 
aina muiden pään päälle eikä hänen. Myös oli hän kaik- 
kein ammattiveljiensä kateuden ja kummastuksen esineenä. 

Tuli kumminkin päivä jona hänen tähtensä peittyi pil- 
veen; eräs pasha, joka kolmessa kuukaudessa kovin nähtä- 
vällä tavalla oli koonnut näppärän omaisuuden, kutsuttiin 
takaisin Konstantinopeliin; hänen jälkeisensä oli saanut käs- 
kyn olla rehellinen mies; tahdottiin kaiken mokomin olla 
mieliksi ranskalaisille, joita kevaksi onneksi tarvittiin ja jotka 
silloin nostivat suurta huhua itsestänsä, Turkkilainen kuin 
oli, uusi pasha hyvin hyvästi tiesi kuinka ylemmässä pai- 
kassa suosioon päästään. Päivällä tulonsa jälkeen otti hän 
valepuvun päällensä ja teki itse ostoja Djeddahn etevimmiltä 
leipureilta ja teurastajilta. Torin katsastajalla oli edeltä- 
käsin tieto tästä päätöksestä: hän odotti kadulla painomit- 
toineen ja palvelijoineen, ja väestön nähden nyt punnittiin 
mitä pasha vastikään oli ostanut. Olipa kaksi unssia vaille 
kahdestatoista naulasta leipää ja yksi unssi lihaa vankasta 
lampaanpuoliskosta, Rikos oli silminnähtävä ja oikeus ei 
itseään odotuttanut. Pasha nuhteli ja torui kovasti noita 
kataloita jotka lihoittivat heitänsä kansan hiellä; oikeute- 
tussa vihassaan ei hän edes kuunnellut mitä he puolustuk- 
sekseen sanoivat. Hän antoi omain silmäinsä edessä riisua, 

köyttää ja hosua heitä, jonka tehtyä, hänen käskystään, lei- 
puri naulattiin korvasta puotinsa oveen ja lahtari sidottiin 
moskean akkunaan kiini, sittenkun hänen nenänsä läpi oli 
pistetty rautalanka jossa hänen varastamansa lihapalanen 
rippui. Ei ole sitä häväistyksen laatua jolla ei väkijoukko 
herjannut noita kahta onnetonta, mutta koko kaupungissa 
viritettiin kiitosvirsiä uuden pashan kunniaksi. Häntä kut- 
suttiin kansan ystäväksi, suureksi lainkäyttäjäksi, uudeksi 
Harun-al-Rashidiksi, ja maine tästä jalomielisestä teosta tunki, 
sittenkun se oli sulttaanin korvia riemastuttanut, aina länsi- 
maihinkin asti, uskottomia siellä hämmästyttämään, 

Vielä samana iltana vuokrasivat muutamat Jamupiaat 
aluksen Egyptiin. He olivat yhtäkkiä tulleet tietämään että 
heidän läsnäolonsa Kairossa oli välttämättömästi tarpeen, 
Kaukana siitä että yleinen pelko olis Omariinkin tarttunut, 
tämä vaan itsekseen naurahteli: ,Hyve,* ajatteli hän, ,on 
tavara jolla ei ole kurssia markkinoilla; myös on se tarvit- 
taissa kalliisti maksettava;* jonka perästä hän lähti basaa- 
riin, kohtasi siellä pashan sihteerin, kutsui tämän istumaan 
puotiinsa ja ojensi hänelle erehyksestä piipun jonka hän oli 
aikonut sulttaanille, 

— Tehdä kansalle oikeutta on aina vika, sanoi Omar 
sihteerille; jos se kerta vaan on pahoihin tapoihin totutettu, 
se alkaa kopeilla. Tämä on suurten toimintoasiain turma. 

Sihteeri katseli kaunista piippuaan ja ajatteli että olipa 
tuo Omar älykäs mies. 

Egyptiläinen sai vaan liiaksi oikeutta. Ensimmäisenä 
toripäivänä huomattiin yleinen mielten kuohu kaupungissa, 
Jyväin hinta oli noussut kymmenen piasteria ja pahansuovat 
ihmiset väittivät sitä Omarin syyksi, joka oli pannut allensa 
kaiken jyvävaraston. Väestö oli kiukustunut ja erittäinkin 
oli kaksi miestä jotka ylen kiivaasti puhuivat tästä asiasta: 
toinen oli tuo teurastaja jolta nenä oli puhki pistetty, toinen 
leipuri jolla ei ollut enää kuin yksi korva. Eilispäivän var- 
kaista oli tullut päivänsankarit; heitä surkuteltiin martty- 

reinä, ja jota kovemmasti he huusivat, sitä enemmin heidän 
hyveitään ylistettiin. 

Tuumista toimeen on yhteisessä kansassa yksi askei 
vaan, Jo oltiin koettamassa lyödä Omarin kartanon portteja 
sisään, kun poliisin päällysmies tuli sotamiesten kanssa nou- 
tamaan kauppiasta ja pashan eteen viemään. Omar otti 
oikeuden palvelijan helposti ymmärrettävällä mielenliikutuk- 
sella vastaan ja suuteli hänen kättänsä innolla semmoisella 
ettei enää olis luullut hänen saavankaan huuliaan siitä eril- 
leen. Mutta poliisin päällysmies nykäsi nyrkkinsä äkisti 
pois ja pisti sen vyöhönsä, ikäänkuin pahantekijän suun-anto 
olis sen saastuttanut. Kuitenkaan ei hän mitenkään pahoin 
pidellyt eikä haukkunut Mansurin poikaa, joukon suureksi 
harmiksi, joka harrastaa oikeutta eikä ensinkään pahastu 
jos syytetty kerrassa muserretaan, olletikin jos hän on rikas. 
Päinvastoin kuultiin poliisin päällysmiehen kehoittavan van- 
kia luottamaan kuvernöörin oikeudentekoon. , Mitä on kir- 
joitettu se on kirjoitettu,* vastasi egyptiläinen, antaen pal- 
losen toisensa perään vukousnauhassaan livahtaa sormiensa 
välitse, 

Palatsin portit olivat auki, väestö hyömäsi kartanolle, 
jossa pasha istui yksitotisena ja liikahtamattomana, käden 
viittauksilla asetellen tuota kuohuista mielenkiihkoa. Mo- 
lemmat syyttäjät saivat astua esille, kuvernööri käski hei- 
dän puhua pelkäämättä: ,,Oikeus kaikille, sanoi hän kovalla 
äänellä, ,,se on minun velvollisuuteni. Ei yhdelläkään var- 
kaalla, olkoon rikas tahi köyhä, ole minulta armoa odotet- 


— tavana.* 


— Jumala on suuri ja pasha on oikeudenpitäväinen, 
kiljui joukko, 

Nyt vietiin tuomioistuimen eteen neljä hätäilevää kaup- 
piasta, jotka kaikki suutelivat koraania ja vannoivat että 
Omar oli ostanut heiltä kaikki Egyptistä tulleet jyvät. 

— Kuolemaan, kuolemaan! kiljui väkijoukko, Pasha 
antoi kädellä merkin eitä hän tahtoi kuulla syytettyä ja 
nyt oltiin taas ääneti. 

— Herrani ja valtijani, huusi Omar, heittäyten maa- 
han kasvoilleen, orjasi laskee päänsä sinun käsiisi. Jumala 
rakastaa anteeksi antavia; kuta halvempi rikoksen alainen 
on, sitä kauniimpi on ettei häntä perin muserreta. Säästi- 
hän itse Salomokin muuriaista. Tosi on että olen ostanut 
moniaita Djeddahn satamaan määrätyitä jyvälastia, niinkuin 
se on jokaiselle kunnialliselle kauppiaalle luvallista, mutta 
jos vihamieheni luetaan pois, jokainen täällä tietää että olen 
herrani sulttaanin varalle tehnyt tämän oston, Nämät jyvät 
ovat niitä sotajoukkoja varten, jotka teidän ylhäisyytenne 
on asettanut Mekkaan menevän tien varrelle pyhiinvaelta- 
jia suojelemaan. Niin on ainakin sihteerisi sanonut minulle, 
kun hän sinun puolestas antoi minulle ne rahat, joita minä, 
köyhä mies en tainnut hyljätä. Valtijani antakoon orjalleen 
anteeksi etten ennen ole lähettänyt hänelle niitä tuhatta 
mittaa jyviä jotka hän on tahtonut minulta; poliisin päällys- 
mies on sanova teidän ylhäisyydellenne että pelkkä väki- 
valta on estänyt minut tottelemasta. 

— Mitä tuo on jota sinä puhut tuhannesta mitasta jy- 
viä? huusi pasha hirmuisella äänellä, 

-— Antakaa anteeksi, valtijaiseni, vastasi kauppias va- 
pisevalla äänellä, mieleni on hämmennyksissä niin etten ky- 
kene oikein lukuja laskemaan. Niinkuin luulen, lisäsi hän, 
katsellen pashan ryppyyn vedetyitä kulmia, niitä onkin tuhat 
viisisataa mittaa, ellei liene kaksituhattakin. 

— Niitä on kolmetuhatta, sanoi sihteeri, ojentaen pa- 
perin kuvernöörille. Tässä on käsky jonka mies on saanut. 
Se on minun kirjoittamani ja varustettu teidän ylhäisyytenne 
sinetillä, 

— Ja rahat on annettu tälle kauppiaalle? kysyi pasha 
leppeämmällä äänellä. 

— Niin on, teidän ylhäisyytenne, sanoi Omar, taas 
kumartuen. Saapuvilla oleva poliisi-päällysmies tietää sanoa, 
että hän on antanut minulle tämän käskyn, ja sihteerisi an- 
toi minulle edeltäpäin kaksisataa tuhatta piasteria, jotka 











ostoihini tarvitsin. Siis olen kaksisataa tuhatta piasteria eli 
kolmetuhatta mittaa jyviä velkaa. 

— Mistä siis tässä elämää pidetään? huusi pasha, is- 
kien hurjasti siimänsä molempiin kokonansa hätäytyneihin 
päällekantajiin, Tämäkö se kunnioitus mikä osoitetaan her- 
rani sulttaania kohtaan? Pitäisikö sotamiesten jotka suoje- 
levat jumalisia pyhiinvaeltajia kuolla nälkään erämaassa? Ot- 
takaa kiini nuot molemmat koirat ja antakaa heille kummal- 
lekin kolmekymmentä kepin lyömää. Oikeutta kaikille, ei 
yhtään armoa panettelijoille. Syyttää viatonta, se on enempi 
kuin ottaa hänet hengiltä. 

— Kunnon lailla puhuttu! huusivat kuulijat; pasha on 
oikeassa. 

Tuomio pantiin hetikohta täytäntöön. Teurastajan otti 
neljä sotamiestä kiini, jotka eivät suinkaan epäröineet käyt- 
tää oikeutta omassa asiassaan. Rangaistavan jalat pistettiin 
paaluun sidottuun juoksu-silmukkaan, jonka perästä kepillä 
varustettu arnauti alkoi kaikista voimistaan pieksää hänen 
jalkopohjiaan. Teurastaja oli sankari tavallansa: hän luki 
isoon ääneen joka lyönnin jonka sai ja meni, rangaistuksensa 
saatuaan, tiehensä valittamatta, ystäväinsä olkapäillä kan- 
nettuna ja hurjia silmäyksiä Omariin iskien. 

Mies, jonka korva oli kaavoitettu, ei ollut niin miehuul- 
linen. Joka kerta kun keppi häneen kävi, parkasi hän sy- 
däntä vihlovasti 4//ak!/ Kahdennentoista lyönnin perästä 
heittäysi Omar maahan pashan eteen ja rukoili armoa pa- 
hantekijälle, mikä armollisesti myönnettiinkin. Mutta hän 
ei siihen tyytynyt. Hän painoi kaikkein nähden yhden duron 
tuon raukan käteen ja ilmoitti että hänellä vielä oli kolme- 
kymmentä mittaa eloa, jotka hän aikoi lahjoittaa kaupungin 
enimmin tarvitseville köyhille, Häntä saateltiin sitten koko 
matkan hänen kotiinsa noiden samain ihmisten sinnauksilla 
jotka tuntia sitä ennen olisivat hänet palasiksi raastaneet. 
Mutta, niin ylistykset kuin uhkauksetkin otti hän vastaan 
samalla nöyryydellä tahi samalla täydellisellä välinpitämät- 
tömyydellä. 


— Jumala olkoon kiitetty! sanoi hän, astuessaan huo- 
neesensa, pasha oli vähän vaikea saada taipumaan, mutta 
nyt on hän minun vallassani. 

Päästyään huolettomaksi tältä taholta, ryhtyi Mansurin 
poika nerollisiin asioimisiinsa jälleen. Hänen kauttansa Djed- 
dah päivä päivältä rikastui, Eräänä aamuna saivat orjakaup- 
piaat herätessään sen sanoman, että heidän kalunsa hinta oli 
noussut tasalleen sata prosenttia. Kovaksi onnekseen olivat 
he kahta päivää sitä ennen myöneet kaiken varastonsa Oma- 
rille, joka Egyptistä tulleiden käskyin mukaan oli ostanut 
kaikkityyni. Kuukautta myöhemmin tuli riisivaraston vuoro, 
sitten tupakin, vahan, kahvin, sokerin, ruutin y. m. Kaikki 
nousi hinnassa, mutta aina olivat Omarin asian-antajat ne, 
joille tämä äkillinen hinnan-nousu oli voitoksi. Djeddahsta 
tuli tällä lailla rikas yhteiskunta: rikkaus oli siellä niin 
suuri, että vähävaraisten ei käynytkään siellä eläminen, mutta 
kekseliäät ja neuvokkaat, jotka osasivat ostaa egyptiläisen 
suosion, keräsivät siellä piankin kauniin omaisuuden, 

Hänen itsensä nähtiin, nöyrempänä ja simasukaisem- 
pana kuin milloinkaan ennen niille joita hän tarvitsi, joka- 
päivä istuvan tavaramakasiinassaan basaarissa ja kuluttavan 
aikaansa rukousnauhan avulla laskemalla niitä miljoonia pi- 
astereita joita hän joka haaralta suuriin kasoihin keräsi ym- 
pärilleen, Itsekseen hän arveli, että jos häntä ylenkatsot- 
tiinkin, hän yhtähyvin oli ihmisten valtija, ja että, jos bän 
asioissaan onnistuakseen tarvitsi sulttaania, hänellä oli tar- 
peeksi asti rahaa ostaakseen sekä sulttaanin että vielä pääl- 
lisiksi koko seraljin (sulttaanin linnan). 

Rikas ei pääse kurittamatta. Rikkautta ei käy pa- 
remmin kuin savuakaan salaaminen. Niin vaatimaton kuin 
Omar olikin, hän eräänä päivänä sai kutsumuksen Mekkan 
suur-sheriffiltä, Häntä käskettiin Taifiin erään avunteon 
vuoksi jota ei kukaan muu kuin hän voisi tehdä profeetan 
jälkeläiselle. Kauppiaan mieltä ei niinkään liikuttanut hä- 
nelle osoitettu kunnia kuin hän säikähti häneltä pyydettävää 
apua. ,,Rikkaalla*, sanoi hän itsekseen, ,,on kahdenlaisia 

vihollisia: köyhät ja mahtavat. Edelliset ovat kuin muuriaiset: 
jyvä jyvältä he talon tyhjentävät. Jälkimäiset ovat kuin leijonat, 
tuo varasten kuningas: yhdellä ainoalla käpälän lyönnillä ne 
raastavat meidät palasiksi. Mutta malttavaisuudella ja viekkau- 
della pääsee helpommasti leijonasta kuin muuriaisesta. Saapa 
nähdä mitä sheriffi tahtoo. Jos tahtoo pettää minua, en aiokaan 
antaa kavaluudessa voittoa; jos tahtoo maksaa, hän saa arvo-ai- 
neen rahoistaan.” 

Tällä ei juuri erittäin kunnioittavalla mielialalla oikeaus- 
koisten päämiestä kohtaan lähti nyt Omar matkalle Taifiin. Kun 
hän näki erämaan, hänen ajatuksensa saivat uuden suunnan. 
Teltit, nuot hietalakeudella siellä täällä olevat palmumetsiköt 
muistuttivat hänelle hänen lapsuuttansa. Ensi kerran muisti hän 
veljensä Abdallahin. Kukapa tietää, ajatteli hän. enkö saattais 
tulla häntä tarvitsemaan. 

SEITSEMÄS LUKU. 
Barsim. 


Sillä aikaa kun Mansurin poika yhä antausi voitonhimon 
valtoihin niinkuin ei kuoleva olisikaan, kasvoi Abdallah jumali- 
suudessa, viisaudessa ja hyvissä avuissa. Hän oli valinnut isänsä 
elinkeinon ja opasti karavaaneja Yamhon, Medinan ja Mekkan 
välillä. Urhokas ja tulinen, kuin nuori hevonen jonka harja lie- 
huu tuulessa, ja viisas kuin harmaaparta, oli hän saavuttanut 
arvokkaimpain kauppiasten luottamuksen. Niin nuori kuin hän 
olikin, häntä kuitenkin parhaiten puolustettiin pyhiinvaeltajille 
oppaaksi, kun pyhällä kuulla oikeauskoisia kaikista maailman 
osista virtasi maahan, vaeltaakseen seitsemän kertaa pyhän Kaa- 
ban ympäri, kiivetäkseen Arafat vuorelle ja uhratakseen Mi- 
na-laksossa. Nämät retket eivät olleet vaaroittansa: useammin 
kuin kerran oli beduiini pannut oman henkensä alttiiksi pelas- 
taakseen niitä jotka hän oli suojellakseen ottanut; mutta hän 
oli tapellut niin urhoollisesti, että häntä oli aljettu pitkin tietä 
peljätä ja kunnioittaa. Vanha Hafiz ei luopunut opetuslapses- 
taan. Vaikka raajarikko, hän ei sentään ollut hänelle hyödytön. 
Joka paikassa missä ihmisiä on, tavataan miehuullisia sydämiä 
ja urhoollisia käsiä, mutta uskollista ystävää ja viisasta neuvoa 
ei aina löydetä. 

Tämä milloin levollinen ja milloin levoton, milloin rauhal- 
linen ja milloin vaarallinen elämä oli Jussufin pojasta mieleen. 
Elää urhoollisen miehen lailla ja kuolla soturin kuolemalla, se oli 


57 


Abdallahin ainoa kunnianhimo. Sen edemmä hänen ajatuksensa 
eivät ulottuneet. Ja yhtäkaikki oli pilvi tässä selkeässä sielussa. 
Halima oli puhunut hänelle dervishistä, ja erämaan poika ajat- 
teli alinomaa tuota salaista yrttiä joka antoi onnea ja hyviä avuja. 

Hafiz, ensimmäinen jolle Abdallah avasi sydämensä, näki 
tuossa ajatuksessa ainoastaan saatanan paulan. 

— Miksi vaivaat mieltäsi mokomilla joutavilla houreilla? 
sanoi hän tuotuostakin nuorukaiselle. Jumala on koraanissa sa- 
nonut meille kuinka meidän tulee tehdä että hänelle kelpaisim- 
me; ei Jumalalla ole kahta tahtoa; tehkäämme mitä hän käskee ja 
jättäkäämme kaikki muut asiat hänen huostaansa; ei hän meitä 
tarvitse johdattaessaan asioita päämääräänsä. 

Nämät sanat eivät voineet rauhoittaa Abdallahin levotto- 
mia ajatuksia. Hafiz oli jutellut hänelle niin monta ihmeellistä 
asiata, joiden todellisuutta hän ei ollut epäillyt; minkätähden 
ei tuo taikakalukin voisi olla olemassa? Minkätähden ei oi- 
keauskoisen onnistuisi sitä löytää? "Me erämaan lapset,” ajatteli 
beduiini, "olemme sangen tietämättömiä; mikäpä estänee minua 
pyhiinvaeltajilta kysymästä tätä asiata? Jumala on kylvänyt to- 
tuuden kaikelle maanpiirille, kukapa tietää eikö joku hadji itä- 
tai länsimaista tuntisi etsittämääni salaisuutta. Ei sattumuksesta 
dervishi antanut äitilleni tuota vastausta; Jumalan avulla kyllä 
löydän oikean tien.” 

Joku aika tämän jälkeen saatti beduiini vartiojoukolla 
Mekkaan erästä karavaania Egyptistä olevia pyhiinvaeltajia. 
Joukon etupäässä ratsasti eräs lääkäri, joka ehtimiseen puheli ja 
nauroi. Se oli, niin sanottiin, eräs ranskalainen joka oli valalla 
kieltäynyt pois uskottomain erhetyksistä ruvetakseen pashan 
palvelukseen. Abdallah päätti kysyä tältä. 

Heidän kulkiessaan erään kukkaisan nurmilakeuden poik- 
ki otti hän maasta apilan ja sanoi, ojentaen sen muukalaiselle: 

— Onko tätä kukkaa sinun maassasi? 

— Ompa niinkin, vastasi lääkäri; se on se jolla teillä on 
nimenä barsim ja meillä trifolium. Se on Aleksandrianapila, le- 

guminosae heimoa, kupu pillikkeinen, lehdet kolmena pikku- 
lehtenä, välistä neljänä tahi viitenä, mutta tämä on harvinaisuus. 

— Sinun maassasi ei siis ole apilaa jolla aina on neljä leh- 
teä? 

— Ei ole, nuori luonnontutkijani, ei minun eikä missään 
muussa maassa. Mutta miksi sitä kysyt? 

Saatuansa kuulla Abdallahin tarkoituksen hän remahti 
suureen nauruun. "Poikani, sanoi hän, *dervishi on ottanut lu- 
vakseen tehdä pilkkaa äitistäsi. Äitisi pyysi häneltä mahdotto- 
mia, ja mahdottomia dervishi onkin hänelle luvannut.” 

— Minkätähden ei Jumala, jos tahtoisi, voisi luoda neli- 
lehtistä apilaa? kysyi beduiini, joka loukkautui muukalaisen pil- 
kallisesta naurusta. 

— Minkätähden, nuori mies? Joo, sentähden että maa, 
tuotantovoimalla joka nyt on tyhjennetty, aikanaan on tuottanut 
kaikki kasvit. Aina kuningas Salomon ajasta ei ole mitään uutta 
auringon alla. 

— Entä jos Jumala nyt tekis ihmeen, sanoi Hafiz, joka täl- 
lä aikaa oli lähennyt molempia puhelevia. Onkohan Jumalakin 
tyhjentänyt voimansa? Hän joka kahdessa päivässä kutsui maa- 
ilmansavusta eiin seitsemän taivasta ja seitsemän maata ja asetti 
ne viidensadan päiväyksen päähän toisistaan, hän joka käski yön 
peittää päivää, hän joka yleensä on kylvänyt elinvoimaa, eikö 
voisi hän lisätä yhtä kasvinkortta noihin miljooniin kasveihin, 
jotka hän on luonut ihmisten ravinnoksi ja iloksi! 

— Epäilemättäkin, vastasi lääkäri pilkallisella äänellä; 
minä olen kovin hyvä moslemi tahtoakseni toisin väittää. Jumala 
voisi niinikään lähettää ukonleimauksen piippuani sytyttämään, 
joka nyt on sammumaisillaan; mutta eipä Jumala tahdo. Hän 
tahtoo sitä vastoin että pyydän sinulta hitusen taulaa ja piitä, 
johon lyön tulta, jonka sanottua hän alkoi pistää piippuunsa ja 
vihellellä erästä ulkomaista laulun nuottia. 

— Kirotut olkoot jumalattomat! huudahti vanhus. Tule, 
poikani, eroa tuosta uskottomasta, jonka hengitys tuottaa 

kuoleman. -Syntejämme rangaistakseen on Jumala antanut 
ranskalaisille tuon tiedon joka on heidän voimansa, mutta 
myös on hän sen antanut kurittaakseen noiden koirain ko- 
peutta ja sitä pikemmin syöstäksensä heidät turmion peri- 
katoon. Hyi mielettömiä jotka, kieltäessään Jumalan, käyt- 
tävät hyväkseen juuri hänen voimansa ja hyvyytensä alitui- 
sia ihmeitä! Mene, uskoton, lisäsi hän, kohottaen kätensä 
taivasta kohti, ikäänkuin manatakseen ukkosta uskonhylkää- 
jän päälle, mene, kiittämätön, joka käännät selkäsi valtijain 
valtijalle! Jumala näkee sielusi pohjan, sinä olet kuoleva 
epätoivon vimmassa, ja helvetinpuu karvaine hedeliineen ja 
myrkyllisine piikkineen on oleva sinun iankaikkinen ravintosi. 

i Toisessa päässä karavaania ratsasti eräs harmaaparta 
persialainen, korkea musta lammasnahka-lakki päässä. Hän 
oli joukon köyhin ja vanhin ja samalla enimmin ylenkatsottu, 
sentähden että oli harhauskoista kansaa. Ei iästä, ei köy- 
hyydestä eikä yksinäisyydestä näyttänyt äijä olevan millään- 
kään, Hän ei puhutellut ketään ihmistä, söi vaan vähän ja 
poltti piippua kaiken päiväkauden. Istuen ristissä jaloin 
laihan kameelin seljässä, vietti hän aikaansa pyörittämällä 
rukousnauhansa yhtä vaille sataa pallosta sormiensa välissä, 
nostellen vapisevaa päätänsä taivasta kohti ja mumisten sa- 
lamielisiä sanoja, Vanhuksen jumalisuus ja lauhkea mielen- 
ilmaus hänen kasvoissaan oli liikuttanut Abdallahn sydäntä, 
Kovin nuori vielä ketään vihataksensa, Jussufin poika etsi nyt 
tämän hairauskoisen tykönä turvaa tuota uskotonta vastaan. 

— Nuoren päällysmiehen vilkkaat kasvot ja säihkyvät 
silmät kävivät dervishin sydämeen: suopeasti hymyillen kävi 
hän vastaamaan luottamukseen jota aavisti. 

— Poikani, sanoi hän, Jumala antakoon sinulle Platon 
neron, Aristoteleen oppisuuden, Aleksanderin tähden ja Kos- 
rosen onnen! 

— Isä, huudahti nuori mies, sinä puhut kunnon lailla; 
juuri oppiapa tarvitsenkin; en kuitenkaan pakanan, vaan tosi 
moslemin, jolle usko avaa totuuden aartehiston. 


— Puhu siis, poikani, vastasi vanhus; kenties saatan 
olla sinulle joksikin avuksi, Totuus on kuin helmi: ainoas- 
taan sillä se on joka on sukeltanut elämän pohjaan ja haa- 
voittanut kätensä ajan kallioihin, Sen, jota sinä etsit, minä 
kenties olen jo löytänyt. Ehkäpä voinen antaa sinulle tuuta 
valoa jota noin hartaasti haluat ja jolla minun silmissäni ei 
ole enää mitään arvoa. | 

Näin paljolla hyväntahtoisuudella houkuteltu Abdallah 
purki nyt sydämensä dervishille, joka ääneti kuunteli häntä, 
Bedniinin lopetettua, otti vanhus vaipasta jonka päällä hän 
istui vähäisen valkean villatukkosen irti, jonka nakkasi il- 
maan, jossa tuuli sieppasi sen mukaansa. Sitten alkoi hän 
huojua edes takaisin kuin juopunut, ja kummallisesti katsel- 
len Abdallahta puhkesi hän suorasta päästä näin laskette- 
lemaan: 

,, Uljas sypressi, tummateräinen tulpaani, nuorukainen 
yötä mustempi- ja lauhkeampi-silmäinen, näetkö tuon valkoi- 
sen villatukon joka kuin lumihöytyvä lentää ilmassa? Sa- 
malla tavalla päivämme katoavat. Ne ovat katoavainen unen- 
näkö, Erämaahan putoava sateenpisara ei kuiva niin äkisti, 
lehtensä pudottava ruusu ei niin pikaa lakastu. Kaikki vil- 
pistyy tahi luopuu meistä, ja ihaninkin elämä on vaan ikui- 
sen jäähyvästin pitkällistä nyyhkytystä. Jumala vaan on to- 
tinen, Jumala vaan on suuri, Jumala vaan on Jumala! Jos 
siis, poikani, tahdot että suojelus enkelisi pyhän kirjan leh- 
teen kirjoittaa siunatun nimen, niin karta sitä aistien myrk- 
kyä jonka haju hurmaa sielusi, Ei Jumala tahdo sydäntä 
jonka maailma on tahronut. Tämä ruumis on vaan hauta; 
onnellinen se joka vapauttaa hänensä siitä ja kokonansa va- 
joaa jäiseen rakkauteen. Elää Jumalassa, se on kuolla; 
kuolla Jumalaan, se on elää!* : 

— Sanasi lämmittävät minua, vastasi Abdallah, vt 
sinä et vastaa. 

— Mutta etkö siis ymmärrä, poikani, että olen jo vas- 
tannut sinulle, huudahti salaopillinen vanhus. Nelilehtistä 

apilaa ei ole maan päällä; muualla tulee sinun sitä etsiä, 
Nelilehtinen apila on vaan vertauskuva. Se on mahdotto- 
muus, selittämättömyys, äärettömyys. Sitäkö haluat? Minä 
annan sinulle avaimen, Hervahduta aistisi, rupea sokeaksi, 
mykäksi ja kuuroksi, luovu olemisen kaupungista ja rupea 
vaeltajaksi olemattomuuden valtakuntaan, vajoa viehtymyk- 
sen horrokseen, ja kun ei mikään enää voi saada sydäntäsi 
kiirehtimään tykytystään, kun olet asettanut kuoleman iha- 
nan kruunun päähäsi, silloin, poikani, löydät jäisen rakkau- 
den, ja sinä vajoat häneen kuin vesipisara äärettömään val- 
tamereen. Tämä on elämä! Kun ei vielä mitään ollut, oli 
rakkaus olemassa; kun ei enää mitään ole, on rakkaus kum- 
minkin oleva. Hän on ensimmäinen, hän on viimeinen, hän 
on Jumala, hän on ihminen, hän on luoja, hän on luotu kap- 
pale, hän on korkeus. hän on syvyys, hän on kaikki. 

— Vanhus, sanoi peljästynyt beduiini, vanhuus heikon- 
taa ymmärrystäsi; sinä et huomaakaan että herjaat; Jumala 
vaan oli ennen maailmaa, hän vaan on oleva kun taivaat 
ovat musertaneet maan pudotessansa. Hän se on joka on 
ensimmäinen ja viimeinen, näkyväinen ja salattu, hän, se 
väkevä ja viisas, se on joka tietää kaikki ja voipi kaikki, ') 

Vanhus ei kuullut mitään mitä nuorukainen oli puhu- 
nut, olis luullut hänen uneksivan; hänen huulensa vävähte- 
livät, hänen silmänsä seisoivat liikkumattomina; silminnähtä- 
vää oli että joka näky viehätti tätä saatanan petoksen uh- 
ria loitolle maan päältä, Abdallah palasi surullisena Ha- 
fizin luoksi ja kertoi hänelle tämän uuden pettymyksensä. 

— Poikani, sanoi vanhus, karta noita mielipuolia, jotka 
hurmaavat mielensä unelmilla kuin opiumilla tahi hadshis- 
hilla. He ovat epäjumalanpalvelijoita, jotka vaan itseänsä 
kumartavat. Voi houkkioita' Onkohan silmä se joka luo 
valkeuden? Onko ihmisen ymmärrys se joka luo totuuden? 
Voi sitä onnetonta joka aivoistaan lappaa maailmaa, joka on 
saippua-kuplaa keveämpi ja ontompi! Voi sitä onnetonta 


1) Kor. 57: 1—4. 

joka asettaa ihmisen Jumalan istuimelle! Jos vaan kerran 
on pantu jalkansa unelmain kaupunkiin, ollaan hukassa: 
Jumala pyyhitään pois, usko haihtuu, tahto sammuu, sielu 
tukehtunu, pimeyden ja kuoleman valtakunnassa ollaan, 

” / 

KAHDEKSAS LUKU. 


Juutalainen. 


Nuoruas on halun ja toivon aika. Huolimatta vastuk- 
sistaan Abdallah ei väsynyt tiedustelemasta niiltä pyhiin- 
vaeltajilta joita hän vartijainsa avulla saatteli Mekkaan, 
Yhä edelleen toivoi hän onnellista sattumusta. Mutta Per- 
sia, Syria, Egypti, Turkinmaa, India olivat mykkiä, Ei ku- 
kaan ollut kuullut nelilehtisestä apilasta puhuttavan. Hafiz 
oli vihoissaan tuosta uteliaisuudesta jonka hän katsoi synnil-- 
liseksi, ja Halima lohdutteli poikaansa uskottelemalla että 
hänkin vielä toivoi poikansa kanssa. 

Eräänä päivänä kun Abdallah, tavallista surullisem- 
pana, oli poistunut telttiinsä ja hiljaisuudessa mietiskeli eikö 
hänen olis parasta luopua heimokunnastaan ja lähteä maail- 
malle hakemaan tuota taikakalua joka häntä pakeni tuli 
sinne eräs juutalainen vieraanvaraisuutta pyytämään. Se oli 
pienoinen äijä, ryysyinen ja niin laiha että vyö oli hänet 
kahtia leikata. Sauvaan nojautuva, hän verkalleen laahasi 
vyerisillä rievuilla käärityitä jalkojaan. "Tuotuostakin nosti 
hän päänsä ylös ja katseli ympärilleen säälimistä rukoilevai- 
sena. Ryppyinen otsa, tulehtuneet silmät, ohuet huulet jotka 
tuskin voivat peittää hampaatonta suuta, vanukkeinen, aina 
rinnalle asti rippuva parta, koko hänen muotonsa osoitti ki- 
pua ja puutetta. Muukalainen huomasi Abdallahn ja ojensi 
häntä kohti vapisevan kätensä, heikolla äänellä mumisten! 

— Oi, teltin herra, Jumalan vieras! 

Ajatuksiinsa kokonaan vajonnut Jussufin poika ei kuul- 
lut häntä. Aijä oli jo kolmasti uudistanut rukouksensa kun 

hän kovaksi onnekseen käänsi kasvonsa läheistä telttiä kohti, 
jossa eräs neekeri-nainen parastaikaa lasta imetti. 

S Juutalaisen nähtyänsä nainen pisti lapsensa kiireesti 
kätköön, suojellakseen sitä tuolta pahalta silmältä, juoksi 
teltistä ulos ja huusi pyhiinvaeltajalle: ,Menetkö tiehesi, 
ilkeä ukko; aiotko tuoda tänne onnettomuutta? XKirotkoon 
Jumala sinua yhtä monasti kuin sinulla on karvaa parrassasi! 

Sitten kutsui hän koirat luoksensa ja usutti niitä muu- 
kalaisen päälle. Ukko koetti paeta, mutta hänen jalkansa 
takertuivat hänen pitkään takkiinsa, ja hän kaatui, suureen 
ääneen voivotellen, ja kykenemätönnä häätämään pois noita 
vihollisia jotka nyt hyökkäsivät häntä palasiksi repimään. 

Nämät voivotukset havauttivat Abdallahn: juosta ukolle 
avuksi, hänkäistä koiria, varoittaa naisorjaa, oli nuorelta mie- 
heltä vaan silmänräpäyksen teko. Hän nosti ylös kerjäläi- 
sen, otti hänet syliinsä ja kantoi telttiinsä. Kohta tämän 
jälkeen hän jo pesi hänen käsiään ja jalkojaan ja hoiteli hä- 
nen haavojaan, sillä aikaa kun Halima pani esiin daadeleita 
ja maitoa. 

— Salli minun siunata sinua, poikani, sanoi vanhus, 
Halvimmankaan ihmisen siunaus ei ole halpa iankaikkisen 
silmissä. Jumala antakoon sinulle viisautta, kärsivällisyyttä 
ja rauhaa; hän poistakoon sinusta luulevaisuuden, surun ja 
kopeuden, Nämät ovat ne tavarat jotka hän on luvannut 
jalomielisille, moisille kuin sinä ja kaltaisesi ovat. 

Illalla kohtalaisen atrian ympärillä istuessaan puheli- 
vat Abdallah, Hafiz ja juutalainen kauan keskenänsä, vaikka 
raajarikko ei saattanut salata vastenmielisyyttään tuohon 
Israelin poikaan. Abdallah sitä vastoin kuunteli vanhusta 
mielellään, sillä vieras puhui matkoistaan, ja oli käynyt joka 
paikassa, Hän tunsi Maskatin, Indian ja Persian; hän oli 
käynyt ranskalaisten maassa ja vaeltanut kautta Afrikan 
erämaiden. Nyt tuli hän Sudanista ja Egyptistä ja oli pa- 
luumatkalla Syriaan ja Jerusalemiin. 

— Ja se, mitä olen etsinyt, rakas isäntäni, sanoi juu- 
talainen, ei ole rikkaus; useammin kuin kerran olen sen näh- 

nyt tien vieressä odottavan ja olen mennyt hänen ohitsensa. 
Köyhyys, niin ovat viisaamme sanoneet, sopii Abrahamin 
* lapsille kuin punaiset suitset valkealle hevoselle, Se, mitä 
viidenkymmenen vuoden kuluessa, erämaissa ja merillä, vai- 
voissa ja vaurioissa olen etsinyt, on ollut Jumalan sana, py- 
hät muinaistarut. Tuon kirjoittamattoman sanan jonka Ju- 
mala antoi Moosekselle Sinailla, Mooses uskoi Josuahlle. Jo- 
suah jätti sen perinnöksi seitsemällekymmenelle vanhimmalle, 
nämät profeetoille, ja profeetat synagogalle; Jerusalemin hä- 
vityksen jälkeen meidän kirjanoppineet ottivat ne talmudiin; 
mutta kuinka paljo puuttuu siitä että ne meillä kaikki oli- 
sivat! Isäimme syntejä rangaistakseen Jumala löi totuuden 
pirstoiksi ja lähetti hituset kaikille ilman neljälle kulmalle. 
Onnellinen se joka voi koota nuot hajalliset hituset, onnelli- 
nen se joka voi löytää jumalallisen kunniakehän säteen! 
Maailman lapset kenties ylenkatsovat tahi vihaavat sem- 
moista ihmistä, mutta heidän väärintekonsa ovat hänen sie- 
lulleen ainoastaan mikä myrsky on maalle: samalla kun he 
häntä rikki raastavat, he häntä virvoittavat ja hedelmöittävät, 

— Ja sinäkö arvoisa vanhus, olet se mies? sanoi Ab- 
dallah, johon vieraan sanat niin pystyivät, ettei hän enää 
muistanutkaan että hän puhutteli uskotonta. Sinäkö siis 
olet tuon kallinden löytänyt? Sinullako on siis kaikki totuus? 

— Minä olen vaan maanmato, vastasi juutalainen; mutta 
lapsuudestani alkain minä olen kysynyt kirjanoppineilta neu- 
voa; minä olen pyytänyt heitä ilmoittamaan minulle lain sa- 
laisuuksia, minä olen kabbalasta ') urkkinut rikkauksia, joilla 
ei ole maailman markkinoilla käypää arvoa, minä olen ko- 
kenut oppia tuota numerolukujen kieltä joka antaa avaimen 
kaikkiin totuuksiin. Kuinka pitkälle olen ennättänyt? Ju- 
mala sen tietää; hänelle ainoalle tulee siitä kunnia. Yhden 
asian tiedän kumminkin, ja se on että enkeli Raziel opetti 


1) ,Kabbalalla* ymmärretään juutalaisten salaista juma- 
luus-oppia, vastakohtana edellämainittuun talmudiin eli jul- 
kiseen oppiin. Suomentaja. 


Abdallah, 5 

Aatamille luomisen salaisuudet. Onko tämä ilmoitus men- 
nyt kadoksiin? Kukapa sitä uskaltais sanoa? Ihmisellä, 
joka on nostanut yhdenkään siekaleen tätä peitettä pois, jos 
semmoista ihmistä löytynee, ei ole enää mitään toivomista 
eikä pelkäämistäkään maan päällä; hänellä ovat päivänsä 
olleet, hän saattaa kuolla. 

— Arvoisa isä, kysyi beduiini vapisevalla äänellä, onko 
tieteelläsi jotain kerrottavaa eräästä pyhästä yrtistä, joka 
antaa sekä viisautta että onnea? 

— Ompa niinkin, vastasi ukko hymysuin. Zoharissa 
on, paitsi muista ihmeistä, siitäkin luettavana. 

— $Se on nelilehtinen apila; eikö niin? 

— Jospa lienee, vastasi juutalainen, kulmiaan rypis- 
täen. Kuinka se nimi on tullut sinun korviisi? 

Jussufin pojan päätettyä kertomuksensa, juutalainen 
katseli häntä armain silmin. 

— Poikani, sanoi hän, köyhä voi monasti paremmin 
kuin rikas maksaa osoitetun vieraanvaraisuuden, sillä köy- 
hän ja hyljätyn edestä Jumala maksaa. Salaisuuden jota 
etsit minä jo ammoin olen löytänyt syvältä Persiasta; jos 
Jumala on johtanut minun askeleeni sinun telttiisi, se epäi- 
lemättä on sen vuoksi että hän on valinnut minut tuomaan 
sinulle totuuden, Kuule siis ja piirrä sydämehesi mitä nyt 
käyn sinulle ilmoittamaan, 

Hafiz ja Abdallah siirtyivät likemmä vanhusta, joka 
matalalla ja salamielisellä äänellä kertoi mitä tässä seuraa: 

— Te tiedätte että Jumala, ajaessaan kantaisämme 
Aatamin paratiisista, salli hänen viedä muassaan daadelipal- 
mun, joka oli hänelle ravintoa antava, ja kameelin, joka muo- 
dostettiin samasta savesta kuin ihminenkin ja joka ei voi 
elää ilman ihmistä. 

— Se on totta, sanoi Hafiz. Nuoret kameelini, tul- 
tuaan maailmaan, kuolisivat jo toisena päivänä, ellen kan- 
nattais heidän päätänsä ja veis-sitä emän nisille; kameeli on 
luotu meitä varten niinkuin me häntä, 


— Kun välkkyvä miekka ajoi näitä ensimmäisiä pahan- 
tekijöitä edellänsä, loi Aatami tuskallisen silmäyksen tuohon 
asuinpaikkaan josta hänen oli lähteminen ja taittoi myrtin 
lehväsen, viimeiseksi muistoksi mukaansa ottaakseen, Enkeli 
ei estänyt häntä; hän muisti että hän vastikään Jumalan 
käskystä oli kunnioittanut ja palvellut tätä kuolevaista, jota 
hänen nyt kävi sääliksi. 

— $Se on totta, sanoi Hafiz. Se on sama myrtin lehvä 
jonka Choaib kauan jälkeenpäin antoi vävylleen Moosekselle; 
se on se sauva jolla profeeta vartioitsi karjojansa ja jota 
hän sittemmin käytti tehdessään ihmeitä Egyptissä. 

— Eikä saanut, jatkoi äijä, katkerasti itkevä Eeva- 
kaan silmiään erilleen noista kukkasista, noista puista joita 
hän ei ikänä enää ollut näkevä. Mutta miekka oli jäykkä, 
kirous hääsi häntä yhä edelleen, Kun hänen juuri piti mennä 
portista ulos, hän sivumennessään sieppasi yhden paratiisin 
kukan; enkeli ei ollut tästä milläänkään niinkuin ei ollut 
Aataminkaan teosta. Mikä kasvi se oli? Eeva ei sitä tien- 
nyt. Hän oli paetessaan sen ottanut ja heti puristanut kä- 
tensä kiini. Hän olis tehnyt viisaasti jos olis sitä edelleen 
näin kantanut, mutta uteliaisuus voitti hänet vieläkin ker- 
ran; ennenkuin astui tuon kohtaloa ratkaisevan kynnyksen 
yli, kanta-äitimme avasi kätensä. Kukka jonka hän oli ot- 
tanut oli ihanin kaikista paratiisin kasveista; se oli nelileh- 
tinen apila. Yksi sen lehdistä oli punainen kuin vaski, toi- 
nen valkoinen kuin hopea, kolmas keltainen kuin kulta, ne!- 
jäs vilkkuva kuin timantti. Eeva oli seisahtunut kalliut- 
tansa katselemaan kun samassa välkkyvä miekka koski hä- 
neen; väristys karsi hänen ruumistaan, hänen kätensä vapisi, 
timanttilehti putosi paratiisiin; kolme lehteä vei tuuli ja ha- 
joitti maan päälle. Minne ne putosivat? Se on Jumalan 
salaisuus, 

— Kuinka? huudahti nuori mies, eikö ole sitä sitten 
enää löydetty? 

— Ei sen mukaan kuin minä tiedän, vastasi juutalai- 

nen, ja se on hyvin mahdollista että tämä kertomus vaan 
on vertaus joka kätkee syvää totuutta. 

— Ei, ei, sanoi Abdallah, niin se ei saata olla. Ky- 
sypä muistoltasi, isäseni; ehkäpä niistä löydät uuden johto- 
langan. Minun täytyy, maksakoon mitä maksaa saada se 
yrtti; minä tahdon, ja Jumalan avulla minä sen saankin, 

Äijä laski kätensä otsalleen ja istui ketvan aikaa sy- 
vissä ajatuksissa, Abdallah ja Hafiz tuskin tohtivat hengit- 
tää, pelvosta että häiritsisivät häntä hänen mietinnöissään. 

— Jos kuinkakin urkin muistostani, sanoi hän vihdoin, 
en löydä mitään. Kentiesi kirjani sanoo minulle jotain enem- 
pää. Ja hän otti vyöstään kellastuneen käsikirjoituksen, 
joka oli mustassa ja rasvaisessa nahka-kotelossa. Hän selaili 
sitä verkalleen lehti lehdeltä, tarkasti katsellen mittaustie- 
teisiä neliöitä, samakeskisiä ympyröitä, nnmeroilla seoitettuja 
kirjaimistoja, joissa muutamissa oli adeph, toisissa hau en- 
simmäisenä kirjaimena. 

— Kas tässä, huudahti hän, neljä värsyä, joita kuulin 
luettavan Sudanissa ja jotka kenties ovat mieleesi; mutta 
niiden ajatus ei ole minulle selvä. 


Yks' ihmeellinen yrtti on, 
Ei silmä sitä keksi. / 
Maan päältä ei se löydy, ei; 
Taivaassa vaan se löytyy. 


, — Malta, poikani, lisäsi hän, nähtyään Abdallahn in- 
nostuksen; sanoissa saattaa olla enempi kuin yksi merkitys; 
pinnalta vaan tietämättömäin suku totuutta onkii; viisaat 
sitä vastoin ajavat sitä aina valtameren syvyyteen asti ja 
saavat sen siellä pyydetyksi pyydöksellä kaikista lujimmalla, 
sephiretW'in pyhällä kymmen-luvulla. Kuule mitä eräs kir- 
janoppineistamme, rabbi Halaphta, Dozzan poika, lausuu: 
HÄlä etsi taivasta tuolta ylhäältä, sinilaelta, kussa kuu 
levittää vaaleata valoansa, tahi aurinko hohtaa; taivas, poi- 
kani, on omassa sielussasi. Paratiisi on puhdas sydän. 

— Niin, sanoi hän, korottaen äänensä, minä näen val- 
keuden joka valistaa polun edessäni, Jos Jumala on salli- 
nut meidän toisiimme yhtyä, niin se epäilemättä on sen 
vuoksi että hän tahtoo antaa sinulle mitä haluat; mutta 
varo käymästä hänen tahtonsa edelle turhamielisellä ja syn- 
nillisellä uteliaisuudella, Seuraa hänen lakiansa, elä hänen 
käskyinsä jälkeen, siirrä taivas sieluusi, niin kenties jonakin 
päivänä kun vähimmin odotat löydät sen palkinnon josta 
uneksit, Siinä on kaikki mitä ainakin minun tieteeni osaa 
sinulle sanoa. 

— Kunnon lailla puhuttu, vanhus, sanoi Hafiz ja lisäsi, 
laskien kätensä Abdallahn olalle: Poika sisareni, Jumala on 
tunnin ja päivän valtija; tottele ja odota! 


YHDEKSÄS LUKU. 


Zoheyden kaivo. 


Yö oli suloinen ja ihana Abdallahlla, useita kertoja 
näki hän unissaan tuon kummallisen nelilehtisen apilan; myös 
tahtoi hän herättyänsä pidättää luonansa sitä ystävää joka 
oli antanut hänelle toivon jälleen, mutta juutalainen ei mi- 
tenkään siihen myöntynyt. 

— Ei, poikani, sanoi hän; siinä on kyllä kun olen yh- 
den yön teltissäsi viettänyt: ensi päivänä ollaan vieras, toi- 
sena ollaan takka, kolmantena rutto. Sinulla ei ole enää 
mitään minulle opetettavaa, minulla ei mitään sinulle sanot- 
tavaa ja sentähden on aika että eroamme, Salli minun vaan 
vielä kerran kiittää sinua ja rukoilla Jumalata edestäsi. Jos 
ei meillä enää olekaan sama kibla '), niin olemme toki kum- 
pikin Abrahamin lapset ja palvelemme samaa Jumalata, 

Kaikki mihin Jussufin poika sai juutalaisen myönne- 
tyksi oli se että tämä istui kameelin selkään ja salli molem- 
pain ystäväin saatella häntä päivän-matkan. Hafiz oli mie- 
listynyt muukalaiseen ja Abdallah toivoi saattavansa houku- 
tella häneltä jotain uutta valistusta sydämensä asiassa, mutta 
erämaan esineet saattivat vanhuksen toisiin ajatuksiin eikä 
hän enää ajatellut eilispäivän kertomuksia. 

— Ellen pety, sanoi muukalainen vanhalle Hafizille, 
me tällä tiellä tulemme kulkemaan niiden kaivoin ohitse 
jotka sulttaani Zobeyde kaivatti Mekkaan vaeltaessaan. 


1) Kibla on se kohta taivaanrantaa johonka päin itä- 
maalainen kääntää kasvonsa rukoillessaan, Mahomettiläinen 
kääntää ne Mekkaa, juutalainen Jerusalemia kohti. 

— Niin, vastasi ontuva, se on se muisto jonka Harun- 
al-Rashid on jättänyt jälkeensä tähän maahan. Juuri tätä 
kaliifia ja hänen puolisotaan me saamme kiittää kauniimmista 
puutarhoistamme, 

— Ihana muisto, sanoi juutalainen, ja muisto joka py- 
syy kun jo kaikki muu on unhotettu mitä ihmiset kunniaksi 
sanovat, se on hyödyttömästi vuodatettu veri ja mielettö- 
mästi tuhlattu kulta. 

— Se on oikean Israelin pojan puhetta, vastasi Hafiz, 
Te olette kansa joka vaan on kauppiaita; noin ei kukaan 
beduiini ajattele eikä puhu, Sota on paras mitä maailmassa 
löytyy. Joka ei ole katsonut kuolemata silmiin, se ei tiedä 
onko hän mies. Ihanata on kun saa huimia, omaa henkeään 
alttiiksi pannen; ihanata on lyödä vihollinen kenttään ja kos- 
taa sen puolesta jota rakastamme. Sisarenpoikani, etkö ajat- 
tele niinkuin minäkin? 

— Sinä olet oikeassa, enoseni, mutta taistelu ei ole 
puhdasta iloa. Muistanpa kuinka minä kerran, kun eräs be- 
duiini kävi henkeni päälle ja asetti pistoolin ohimeni eteen, 
syöksin sapelin hänen rintaansa. Hän kaatui; iloni oli kiih- 
keä, mutta lyhyt. Nähdessäni nuot raukeavat silmät, tuon 
suun vaahtoa ja verta täynnä, en saattanut olla ajattele- 
matta että tällä miehellä oli äiti, ja että, niin ylpeä kuin 
tämä mahtoi olla olemastaan urhoollisen miehen äiti, hän 
nyt oli yksinään ja turvaton, niinkuin minun äitini jos hä- 
nen poikansa surmattaisiin. Ja tämä mies oli moslemi, se 
on veli. 

= — Kenties olet oikeassa, lisäsi nuori mies, kääntyen 
juutalaisen puoleen. Sota on epäilemättä ihanata, mutta 
taistella erämaata vastaan niinkuin kaliifi teki, pakoittamalla 
aavikkoa peräytymään ja joka paikkaan levittämällä vilja- 
vuutta ja eloa, se on suurenmoista! Onnelliset ne jotka sai- 
vat elää hyvän Zobeyden ajalla! 

— Minkätähden ei pyydetä olla niinkuin ne joita ihas- 
tellaan? kysyi vanhus matalalla äänellä, niinkuin vaan tar- 
koittaen Abdallahta puhutellakseen. 

— Selitä tarkemmin, sanoi beduiini, en ymmärrä sinua. 

— Ja minä yhtä vähän, sanoi ontuva, 

— Se tulee siitä että nuori väki ei ole vielä saanut 
silmiään auki ja että tottumus sokaisee vanhuuden, Kuinka 
on selitettävä tuon akaasia-puiston olemus, kun koko seutu 
yltympärinsä on paljas ja hedelmätön? Kuinka on selitet- 
tävä että lampaat tuolla syövät melkein vihriätä nurmea, 
vaikka hieta muuten on vallannut joka paikan? Kuinka se- 
littää että linnut tuolla, jotka hyppivät lammasten jaloissa, 
nokkivat vihantaa maata? Te näette sitä joka päivä ja 
juuri sentähden että joka päivä näette sitä te ette sitä ajat- 
tele. Mokomia ovat ihmiset: he ihailisivat aurinkoa ellei 
aurinko joka aamu palajaisi. 

— Sinä olet oikeassa, sanoi Abdallah, tässä on maan 
alla vettä, kenties joku kaliifin entisistä kaivoista. 

— Kuinka sen sais tietää? kysyi ontuva. 

— Tuota kysymystä, vastasi juutalainen, et olisi teh- 
nyt, ellet sinä niinkuin minäkin olis harmaantunut talmudin 
tutkimisessa; kuule mitä yksi meidän kirjanoppineista sanoo, 
ja opi siitä että meidän lakimme sisältää kaiken tiedon: 

w Miksi on verrattava lain sana ennen Salomoa? Se on 
verrattava kaivoksi jonka raitis vesi oli syvyydessä haudat- 
tuna, niin ettei kukaan saanut sitä juodaksensa. Minkä teki 
silloin eräs viisas mies? Hän sitoi köyden köyteen ja nuo- 
ran nuoraan, nosti niin vettä ylös ja joi. Juuri tällä tavoin 
Salomo siirtyi vertauksesta niin vertaukseen, numeroluvusta 
mumerolukuun, kunnes pääsi lain sanan syvyyteen asti.* ') 

— Joka sen lähteen löytäis hän löytäis aarteen, sanoi 
paimen; jää meillä olemaan, muukalainen, niin etsimme yh- 
dessä; sinä autat meitä oppisuudellasi ja me annamme sinulle 
osasi voitosta. 

— Ei, vastasi juutalainen. Joka vihkiytyy tieteen kanssa 
yhteen, hän vihkiytyy köyhyyden kanssa. Viisikymmentä 
vuotta olen minä tutkimuksen kanssa kovin hyvästi menes- 





') Korkean Veisun Midrasch. 

tynyt että nyt eroaisimme toisistamme. Rikkaus on ankara 
valtija. Se tahtoo olla yksinään herrana ihmisen sydämessä 
ja sielussa. Jättäkäämme se nuorisolle. 

Aurinko aleni taivaanrannan puoleen, vanhus astui ka- 
meelinsa seljästä, kiitti molempia saattajiansa ja syleili heitä 
herttaisesti, mutta ei sallinut heidän tämän edemmä tulla, 

— Älkää minusta huolehtiko, sanoi hän, eipä ole mi- 
tään pelkäämistä kun köyhyys on kantamuksena, vanhuus 
vartijana ja Jumala matkakumppanina. 

Ja hyvästellen heitä vielä kerran kättä antamalla, lähti 
vanhus rohkeasti aavikolle astumaan. 


KYMMENES LUKU. 
Vaskilehti. 


Ei ollut mikään vaikeus saada ostaa se maatilkkunen 
jossa pyhiinvaeltajan tarkka silmä oli lähteen-suonen aavis- 
tanut; muutamilla tynnyrin-aloilla. hedelmätöntä hietamaata 
ei ole paljo arvoa aavikolla; kahdessakymmenessä durossa, 
jotka Halima useita vuosia tätä ennen oli saanut Mansurilta 
ja joita hän oli huolellisesti vanhassa kiviruukussa tallehti- 
nut, oli enempi kuin Abdallah ostoon tarvitsikaan,. Hafiz, 
aina varuisa, pani semmoisen puheen kulkemaan että hän 
tälle paikalle aikoi rakentaa suojuksen karjalleen, ja vei 
sinne jo samana päivänä ison kasan kuivia oksia, tällä peit- 
tääkseen kaikkein silmiltä sen salamielisen työn joka nyt oli 
aloitettava. 

Joka paikassa missä on naisia ja lapsia ollaan uteliaat 
ja on asioita kerrottavana; niinpä oli kohta nytkin yleisenä 
puheen-aineena heimokunnassa, että Hafiz ja hänen sisaren- 
poikansa öillä kävivät aarteita maasta kaivamassa. Hikä 
puuttunut pilkkapuheitakaan ilvehtijöiltä, kun nämät iltasilla, 
käydessään karjoja juottamassa, kulkivat noiden hiedassa 
yleensä olevain ystäväin ohitse. — Mikä tuo on? kysyttiin; 
sakaaliko (koirasusi), pesäänsä kätkeytynyt? Dervishiko, joka 
kaivaa hänelleen kammiota? Vanhusko, joka luo hautaansa? 
— Ei, vastasivat toiset, he ovat velhoja, jotka kaivavat rei- 
kää päästäkseen siitä helvettiin alas. — Oh, sitä varten hei- 
dän ei tarvitse heitänsä vaivata, huusivat taas toiset; pian 
he sinne ilmankin pääsevät. Ja toiset nauramaan ja pilkkaa 
tekemään! Hi ole vielä onnistunut keksiä suitsia semmoisia. 
joilia tietämättömäin ja kateellisten suut hillittäisiin. 


Enemmän kuin kuukauden ajan kaivoi Abdallah ja hä- 
nen enonsa innolla mitä kiihkeimmällä, mutta eipä työ sit- 
tenkään edistynyt; hietaseinät lohkeilivat alinomaa ja yö hä- 
vitti päivän työn. Halima oli ensimmäinen jolta kärsiväi- 
syys loppui; hän soimasi veljeään myöntymästä lapsen mie- 
lettömyyteen. Hafzikin kävi vähitellen pahoille mielin, tun- 
nusti sisaren moitteet oikeiksi ja luopui yrityksestä, ,,Jumala 
minua heikkoudestani rangaiskoon. Se oli suuri vika minulta 
että kuuntelin tuota heittiötä ja petturia, joka lystikseen 
teki meille tämän kepposen. %Sopiko muuta odottaakaan 
noilta profeetan ja totuuden ikuisilta vihollisilta! 

Abdallah yksinään ei hätäillyt. , Jumala on minun to- 
distajani,* oli hänen tapansa sanoa, ,että teen tätä työtä 
kansani hyväksi enkä vaan omaksi hyväkseni. Jos työni me- 
nee hukkaan, mitäpä vaivoistani! Jos taas onnistuu, mitäpä 
siitä kuinka kanan olen työtä tehnyt%* Hän käytti koko 
kuukauden ajan laudoittaaksensa kaivoa ettei hieta vierisi, 
ja kerta siltä kohdalta turvattuna ryhtyi hän uudestaan kai- 
vamaan innolla suuremmalla kuin koskaan ennen. 

Viidentenätoista päivänä kolmannessa kuukaudessa tah- 
toi Hafiz, Haliman kehoituksesta, viimeisen kerran koettaa 
saattaa mielelle tuota jurripäätä sisarenpoikaa, joka oli niin 
mieletön että toivoi, - vaikka hänen enonsa oli hänellä noin 
kauniina esimerkkinä viisaudessa ja kieltäymyksessä. Pitää 
puhetta Abdallahlle ei ollut mikään helppo asia; kaivo oli 
jo edistynyt kolmekymmentä kyynärää syvälle ja työntekijä 
oli kaivon pohjalla. Hafiz paneusi pitkäkseen maahan, pani 
kasvonsa ihan kaivon suulle ja huusi niin kovasti kuin jaksoi: 

— -Hullupää, hevos-aasia äkäisempi, oletko siis suoraan 
vannonut tahtovasi haudata itses tähän lemmon kuoppaan? 

— Eno, vastasi Abdallah, äänellä kuin manalasta, koska 
olet siellä ylähällä, niin tee minulle se hyvä että lapat köy- 
den ylös ja tyhjennät vasuni; työ käypi minulta siten jou- 
tuisammin, 

— — Onneton, vastasi Hafiz äänellä yhtä vihaisella kuin 
sääliväisellä, oletko siis unhottanut ne opetukset joita annoin 

sinnlle lapsuudessasi? Niinkö vähän kunnioitat äitiäsi ja 
minua että tahdot pahentaa mielemme? Etkö muista noita 
kanniita sanoja koraanissa; ,,Jotka sydämensä varjelevat ah- 
neudelta, tulevat onnellisiksi? f£uuletko... 

— Eno, eno! huusi Abdallah yhtäkkiä, jalkani tuntu- 
vat märjältä, vettä tulee, minä kuulen sen, Auta! Hilaa 
vasu ylös, muuten olen hukassa! Hafiz tarttui silmänräpäyk- 
sessä köyteen käsin ja nyt tarvitsi hän kaiken käsivoimansa, 
sillä vaikka hän ponnisti kaikkia voimiaan, oli hänen sisa- 
renpoikansa, päivänvaloon tultuansa, yleensä mudalla peitet- 
tynä, tunnottomana ja miltei tukehuksissa. Vesi kohisi ja 
pulppusi kaivossa. Toinnuttuansa Abdallah kuunteli ihastuk- 
sella tuota yhä kovemmaksi käypää kohinata. Hänen sydä- 
mensä sykytti ankarasti. Hafizilla oli kyynelet silmissä. 
"Yhtäkkiä herkesi pauhina, nilkku vanhus viritti valkean kou- 
ralliseen kuivia ruohoja, nakkasi sen kaivoon ja näki sen va- 
lossa, ei täyttä kymmentä jalkamittaa maanpinnasta, poreh- 
tivan, kirkkaasti kiiluvan vesipeilin,. Laskea ruukku alas ja 
nostaa se jälleen oli tuokion teko. Vesi oli suolatonta. Ab- 
dallah heittäysi hiedikolle, kasvot maata vasten; eno teki 
samaten, mutta syleili ylösnoustuaan sisarenpoikaansa ja 
pyysi anteeksi. 

Tunnin perästä tämän jälkeen olivat beduiinit, huoli- 
matta puolenpäivän helteestä, jo asettaneet kaivolle nosto- 
laitoksen rattaineen ja ämpärineen. Kaksi härkää väänsi 
sitä ja kitisevä sakieh valutti vettä runsaasti tuolle kellas- 
tuneelle nurmelle, antaen maalle keväimen vihannan jälleen. 

Illan tultua ei enää mentykään vanhalle juottopaikalle: 
Paimenet ja karjat seisahtuivat kaivolle. Ne, jotka päivällä 
ennen olivat tehneet pilkkaa Abdallahsta, nyt eivät osanneet 
kyllin häntä kiittää. ,Fmmekö aina tuota sanoneet?* van- 
lukset lausuivat. ,Onnellinen se äiti jolla on tuommoinen 
poika!* naiset sanoivat. ,Onnellinen se nainen josta kerran 
tulee tuon urhoollisen ja komean nuorukaisen vaimo!* ajat- 
teli nuoret tytöt. Ja kaikki lisäsivät: ,Siunatut olkoot Ju- 

malan palvelija ja hänen lapsensa kolmanteen ja neljänteen 
polveen!* 

Heimokunnan kokoontuneena ollessa täytti Jussufin poika 
ruukun tällä vedellä, joka oli yhtä kirkasta ja raikasta kuin 
Zem-Zem 1) kaivon, ja ojensi sen ensiksi äitilleen juoda; sit- 
ten kävi se vuoroon kaikilla heimokunnan jäsenillä; Abdallah 
itse joi viimeiseksi. 

Viedessään ruukun suullensa ja nostaessaan vähän ylös 
sitä tyhjentääkseen, tunsi hän jotain kylmää huulillaan: se 
oli vähäinen, veden muassa tullut metalli-lehti, 

— Mikä tämä on, eno? kysyi hän Hafizilta; saattaako 
vaski piillä noin syvällä maassa? 

— Oi poikani, huudahti vanhus, varo visusti tätä leh- 
feä; se on kallihin aarteista, Jumala lähettää sen sinulle 
palkinnoksi rohkeudestasi ja työstäsi. Etkö näe että se on 
apilanlehti? Itse maa avautuu lähettääkseen sinulle sisim- 
mistä kätköistään tämän paratiisin yrtin. Kaikki on näky- 
nyt olevan totta mitä kunnon Israelita meille sanoi. Toivo, 
poikani, toivo! Kunnia olkoon Jumalalle, ainoalle, verratto- 
malle, kaikkivaltiaalle: Hän yksinään on suuri, 


1) Pyhä kaivo Mekkan temppelin esikartanolla. Mui- 
naistarun mukaan se on sama lähde jonka enkeli pani erä- 
maassa kumpuamaan Hagarin ja Ismaelin janon sammutuk- 
seksi. 


YHDESTOISTA LUKU. 


Iremin puutarhat. 


Puutarhoja puuhevasti vihannoitsevia, raikkailla läh- 
teillä kostutettuja, hedelmiä käsiin notkuvia, palmu- ja kra- 
naatti-puita, jäistä siimestä, semmoinen on se paratiisi jonka 
totuuden kirja lupaa oikeauskoiselle, Tästä paratiisista oli 
Abdallah jo täällä maan päällä saanut esimaun. Muutamain 
vuosien kuluttua ei ollut mitään kauniimpaa kuin hänen is- 
tutusmaansa, puutarha raikkautta ja rauhaa täynnänsä, he- 
kuma silmille ja sydämelle. Valkeakukkaisia köynnöskasvia 
suikerteli akaasia- ja öljypuiden ympäri, myrttihäkit alati 
viheriöine lehtineen ympäröitsivät nelikulmia joissa durrah 
ja melooni kasvoivat; iloisesti loriseva oja, joka haarautui 
useammiksi pienemmiksi puroiksi, kostutteli nuorten pome- 
ranssi-puiden juuria, keväiseen aikaan siellä oli rusinoita, ba- 
naaneja, aprikooseja, kranaatteja, ja kukkia kaiken vuotta. 
Tässä onnellisessa turvapaikassa, jota suru ei lähestynyt, 
näytti ruusu, jasmiini, menthani, narsissi harmaine silmineen, 
sininen maruna hymyilevän, ja niiden suloinen lemu hajah- 
teli vielä hyvältä kun jo silmä oli kyllästynyt niitä ihaste- 
lemaan, Mikä rehevä lehto välttyy linnun terävältä silmältä? 
Kaikilta ilman kulmilta oli näitä kukkasten ja hedelmäin 
ystäviä saapunut. Olis tehnyt mieli sanoa, että he tunsivat 
käden joka heille ruokaa antoi. Aamusilla, kun Abdallah 
meni teltistään levittämään rukous-vaippaa heleistä kasteen- 
pisaroista kimeltelevälle nurmelle, tervehtivät häntä varpu- 
set iloisella sirkutuksellaan; hänet nähtyään kuherteli viiku- 
napuun suurten lehtien seassa piileskelevä kauluskyyhky hel- 
lemmästi, mehiläiset tulivat hänen päänsä päälle istumaan, 

perhoset liipoittelivat hänen ympärillään, kukat, linnut, su- 
risevat hyönteiset, lorisevat lähteet, kaikki joissa henki oli 
näyttivät häntä kiittelevän; kaikki ylensi Abdallahn sielua 
hänen tykönsä joka oli lahjoittanut tätä runsautta ja rauhaa. 

EFi vaan itseään varten ollut Haliman poika rikkautta 
halunnut, hän oli jakanut sitä väellensäkin. Puutarhan toi- 
seen päähän oli hän kaivanut syvän vesisäiliön, jossa juok- 
seva vesi kesän kauniimpana aikana pysyi raittiina. Linnut, 
jotka suurissa parveissa lentelivät sen ympärillä, honkutteli- 
vat karavaaneja tänne poikkeamaan. ,Mikä vesi tämä on?* 


— sanoivat kameelin-ajajat. ,Niinä monina vuosina kuin olemme 


aavikon kautta matkustaneet emme ole koskaan nähneet tätä 
säiliötä. Olisimmeko eksyneet oikealta suunnalta? Me täy- 
timme vesisäkkimme seitsemän päivän varalle, ja nyt ta- 
paamme jo kolmantena päivänä vettä, Ireminkö puutarhat ') 
meidän on suotu tässä nähdä? Onko Jumala antanut an- 
teeksi tuolle röyhkeälle joka tahtoi loihtia paratiisin keskelle 
erämaata?* 

Mutta Halima vastasi kameelin-ajajille: ,Fi, ei nämät 
ole Iremin puutarhat, Mitä tässä näette on työn ja rukouk- 
sen tekoa. Jumala on siunannut poikani Abdallahn.* 

Ja kaivoa ruvettiin kutsumaan Siunauksen kaivoksi, 


1) Cheddad, Ad-kansan kuningas, joka oli kuullut pa- 
ratiisista ja sen ihanuudesta puhuttavan, tahtoi rakentaa pa- * 
latsin ja istuttaa puutarhoja, jotka loistossa. vetäisivät para- 
tiisille vertoja. Aäni taivaasta kukisti tämän kopeuden muis- 
tomerkin eli, oikeammin sanoen, teki sen näkymättömäksi, 
sillä eräs Ibn-Kelabah väitti ne nähneensä kaliii Meavijahn 
hallinnon aikana. Iremin puutarhat ovat arahialaisissa yhtä 
kuuluisat kuin Babelin torni hebrealaisissa. 


KAHDESTOISTA LUKU. 


Molemmat veljekset. 


Kolme asiata silmää ihastuttavat: loriseva vesi, tuore 
vihannus ja kaunis nainen. Halima huomasi mitä puuttui 
tässä näin hyvästi kastellussa puutarhassa. Hän sanoi yhä 
tuotuostakin pojalleen, että mies ei saa antaa isänsä nimen 
kuolla, mutta Abdallah ei kuunnellut häntä; naida, sitä hän 
vähimmin kaikesta ajatteli. Hänen ajatuksensa olivat toi- 
saalla, Hän katseli alinomaa tuota vähäistä vaskilehteä, ja 
alinomaa kysyi hän itsekseen, millä uroteolla, millä hyveellä 
hän saattais Jumalalle kelvata ja häneltä saada tuon ainoan 
jota hän pyyteli. Ihmisen sydämeen kahta intohimoa ei 
mahdu yhtä aikaa. 

Muuanna iltana kun vanha Hafiz tuli sisarelleen avuksi 
ja ponnisti kaikkea kaunopuheisuuttansa saadakseen tuon 
hälittömän varsan ottamaan suitset suuhunsa, kuultiin pys- 
synlaukauksia etäältä. Se oli merkki että karavaani läheni. 
Abdallah nousi heti ylös mennäkseen kohtaamaan matkusta- 
jia, jättäen Haliman lohduttomaksi ja Hafiz-paran nulos- 
tuneeksi. 

— Hän tuli kohta takaisin tuoden muassaan telttiin 
erään vielä nuoren, mutta jo jokseenkin ruumiikkaan miehen. 
Muukalainen tervehti raajarikkoa ja sen sisarta, tarkasti 
katsellen heitä. Sitten loi hän pienet tirkistelevät silmänsä 
bedviiniin ja sanoi: 

— Eikö tämä ole beni-anieurien heimokunta, ja enkö 
ole nyt Abdallahn, Jussufin pojan, luona? 

— Abdallah se on jolla on kunnia ottaa sinua vastaan 

matalan kattonsa alla, vastasi nuori mies; kaikki mitä täällä 
on, on sinun, herrani. 7 a 

— Kuinka! huudahti vastatullut, onko siis kymmenen 
vuoden poissa-olo niin muuttanut minut, että olen muukalai- 
nen tässä teltissä? Onko Abdallah unhottanut veljensä? 
Yksikö poika äitilläni nyt vaan onkin? 

Suuri ilo nousi kun näin pitkällisen eron perästä jäl- 
leen nähtiin toisensa. Abdallah ei saanut kylläänsä Omaria 
syleilemästä; Halima liikkui toisen poikansa luota toisen 
luoksi; Hafiz sanoi hiljaa itsekseen, että ihminen on häjy 
. eläin. Luulla Mansurin poikaa kiittämättömäksi, se oli ri- 
kos, ja kuinka monasti tämä vanha paimen oli tehnyt hä- 
nensä tähän rikokseen vikapääksi! 

Atrioittua ja piiput esiin kannettua, otti Omar puhu- 
aksensa, lämpöisesti likistäen veljensä kättä. 

— Kuinka onnellinen olen kun näen sinut, sanoi hän, 
ja sitä onnellisempi kuin tulen sinulle erästä hyvää tekoa 
tekemään, 

— Puhua, veljeni, sanoi Jussufin poika, Koska minulla 
ei ole mitään toivottavaa eikä peljättävää keneltään muulta 
kuin Jumalalta, niin en tiedä minkä hyvän sinä voisit tehdä 
minulle; mutta vaara lähenee meitä monasti huomaamat- 
tamme, eikä voi mikään olla ystävän silmän veroinen, 

— Tässä ei ole puhe vaarasta, vaan onnesta, vastasi 
Mansurin poika, Kuulesta mikä minut on tänne saattanut. 
Minä tulen Taifista, jonne suur-sheriffi käsketti minut, ,Omar, 
sanoi hän minulle, minä tiedän että sinä olet rikkahin, ja 
viisahin Djeddahn kauppamiehistä; sinä olet tunnettu aavi- 
koilla; ei ole yhtään heimokuntaa joka ei kunnioita nimeäsi 
ja joka, nähtyänsä sinettisi, ei ole altis varustamaan sinua 
kameeleilla tavaroidesi kuljetukseen ja urhoollisilla miehillä 
niitä suojelemaan. Minäkin suuresti kunnioitan sinua, ja 
antaakseni sinulle todistuksen siitä olen minä käskettänyt 
sinut luokseni,* ; 

Minä kumarsin nöyrimmästi, odottaen että saisin kuulla 
sheriffin tahdon, Hän siveli kotvan partaansa ennenkuin jatkoi: 


Abdallah. | 6 

v Egyptin pasha,* sanoi hän viimein, niinkuin se joka 
ei tiedä aikooko puhua vai olla puhumatta, , Egyptin pasha, 
joka pitää minun ystävyyteni yhtä suuressa arvossa kuin 
minä pidän hänen, lähettää minulle nais-orjan, josta tulee 
minun vaimolani kaunistus ja jota minun, kunnioituksesta 
sitä kättä kohtaan joka hänet on valinnut, ei käy muuksi 
kuin lailliseksi vaimokseni vastaanottaminen, Pasha tahtoo 
minulle kunniata osoittaa; minä otan sen kiitollisuudella vas- 
taan, vaikka olen vanha ja minun iälläni, olletikin kun mi- 
nulla jo on vaimo jota rakastan, kenties olis viisahimmasti 
tehty etten antaisi kotorauhaani häiriön alttiiksi. Mutta 
puheen-alainen nais-orja ei ole täällä, ja juuri saadakseni 
hänet tänne tuoduksi minä tarvitsen sinun viisauttasi ja kek- 
seliäisyyttäsi. Hänen ei sovi Djeddahssa maihin nousta, siellä 
vallitsee turkkilainen; muuta neuvoa ei siis ole kuin että 
hän tulee maihin Yambossa, joka on minun alueellani. Yam- 
bosta Taifiin matka on pitkä. Aavikko vilisee kuljeksivia 
joukkioita ja kopeita heimokuntia, jotka välistä eivät tahdo 
tunnustaa minun ylivaltaani. Lähteä sotaan heitä vastaan 
ei sovi tätä nykyä tuumiini: toiselta puolen ei sovi myös- 
kään arvoisuuteeni että annan itseni loukkaukselle alttiiksi. 
Sentähden tarvitsisin viisasta ja kekseliästä miestä, joka 
omissa asioissaan lähtisi Yamboon. Se matkustus sinun on 
helppo tehdä eikä sitä kukaan pidä minään kummana. Mikä 
on siis luonnollisempaa kuin että sinä lähdet sinne tähdel- 
listä laivanlastia vastaanottamaan. Ja kukapa sinua, hal- 
paa kauppiasta, ahdistaisikaan, maassa jossa sinulla on niin 
suuret apukeinot ja niin paljo ystäviä?* 

Nämi/f olivat sheriffin sanat. Minä tahdoin poistella 
tätä vaarallista suosion osoitusta, mutta valtija loi minuun 
hirveän silmäyksen. Ruhtinaan viha on sama kuin leijonan 
kiljuna; härsyttää häntä on syöstä itsensä perikatoon. Minä 
myönnyin siis siihen mitä en kieltää voinut. 

v Ruhtinas oikeauskoisten,* vastasin minä, ,se on tosi 
että Jumala on siunannut ahkeroimiseni ja että minulla on 
muutamia ystäviä erämaassa. Komenna ja minä tottelen,* 

— En tahdokaan sen enempää tietää, sanoi Abdallah, 
siinä on vaaroja ylenkatsottavana ja kunniata voitettavana. 

— Senpä tähden olenkin etupäässä sinut etsinyt, jat- 
koi Mansurin poika. Kenellepä antaisinkaan osan tässä 
kunniarikkaassa yrityksessä, jollen sinulle, veikkoseni, ur- 
hoollisten urhoollisimmalle, jollen viisaalle ja mielevälle Ha- 
fizille, jollen urheille tovereillesi? Beduiinit tien varrella 
Yamboon eivät ole milloinkaan nähneet minua, he tuntevat 
vaan minun nimeni, ja muutenkin saattais hyvin helposti ta- 
pahtua että he, sen sijaan että suojelisivat matkuettani, ru- 
peaisivat sitä ryöstämään, niinkuin monasti ennenkin on ta- 
pahtunut, Mutta jos sinä väkesi kanssa olet muassamme, 
he kyllä miettivät ennenkuin mitään tekevät. Rupea sinä 
siis tämän yrityksen johtajaksi ja ota siitä kaikki kunnia. 
Niinkuin näet minä puhun julkisuoraan. Minä olen vaan 
kauppias, mutta sinä viisaan neuvonpidon ja toimeenpanon 
mies. HErämaassa minua hoetaan rikkaaksi ja minun kul- 
taani halutaan: tämä maine on enemmin vaara kuin suoje- 
lus; sinua taas kunnioitetaan ja peljätään, Nimi Jussnfin 
poika on mahti, ja sinä olet yksinäsi miltei kuin kokonainen 
armeija. Ilman sinua en voi mitään; sinun kanssasi olen 
varma että onnistun tässä seikkailuksessa jossa panen pääni 
alttiiksi. Oienko väärin tehnyt että olen apuusi luottanut? 

— Et, sanoi Abdallah, me olemme samain vitjain ren- 
kaita. Voi sitä joka sen rohkenee rikkoa! Me lähdemme 
huomenna matkaan ja tapahtukoon mitä ikänä, niin minut 
näet vierelläsi. Veli on saatu pahain päiväin varalle. 


6 


KOLMASTOISTA LUKU. 


Karavaani. 


Jo samana iltana oli kaikki lähdöksi valmiina: vesi- 
säkit täytettynä, eväs pantuna, rehutukot luettuna, hihnat 
tarkastettuna. Abdallah valitsi luotettavimmat kameelit ja 
uskollisimmat kuljettajat. Paitse näitä valitsi hän kaksi- 
toista nuorta miestä, kaikki urheita tovereita ja tiettävästi 
rohkeita, joiden mielestä vaivassa ja vaarassa oli jotain hou- 
kuttelevaista. Kukapa ei olis isoillut saamasta seurata Jus- 
sufin poikaa? Hänen katsantonsa vaati kunnioitusta, hänen 
sanansa valtasivat sydämen. Miekka aina paljastettuna ja 
käsi aina avoinna, hän oli uljahin johtajista ja herttaisin ys- 
tävistä. Hänen rinnallaan olo tuntui yhtä turvalliselta kuin 
haukasta pilvissä tahi vainajasta haudassa. Hafiz ei sinä 
yönä uinahtanutkaan. Puhdistaa kiväärejä, koetella ruutia, 
valaa luoteja, hioa miekkoja ja väkipuukkoja, se oli työtä 
hänen mieleistään, huvitusta jota hän ei aikonut töiselle 
luovuttaa. 

Niin pian kuin tähdet alkoivat vaaleta lähti karavaani 
astumaan, Abdallah etunenässä ja Omar hänen vierellään, 
Hafiz viimeisessä rivissä pitävä kaikkea silmällä ja, sen mu- 
kaan kuin tarvittiin, virkkava sanan nuhteeksi tahi kehoi- 
tukseksi. Kameelit astuivat verkasti jäljetysten, laulelevat 
ajajat takana. Lauman keskellä astui uljaasti komea, pit- 
kästä, sievämuotoisesta päästänsä merkillinen dromedaari 
Oman-rotua, ktälalla, silkkivaatteella ja loistavilla sulilla 
yleensä koristettuna se kantoi palankiinia, prokaatilla ja sa- 
metilla vaatehdittua: tämä oli tuon uuden lemmetyisen ajo- 
neuvot. Kahdentoista oivallisilla hevosilla ratsastavan mat- 

kakumppanin hopeoitetut miekat, kirjotaotut aseet ja kul- 
lalla kirjaillut abajat ') välkkyivät aamu-auringossa. Sitten 
tuli Abdallahn ratsutamma, jota orja kuljetti, Kauniimpaa 
juoksijaa kuin tämä oli tuskin lienee, Se oli heimokunnan 
uljuus ja kaikkein beduiinien kateus ja tuska. Sitä kutsut- 
tiin Hamamaksi %); se oli valkoinen, masea ja nopea kuin 
tuo metsien ruhtinatar. 

Abdallah, halvan kameelin-ajajan puvussa ja pitkällä 
rautakärkisellä sauvalla varustettuna, kulki jalan Omarin 
hevos-aasin rinnalla, Vielä oltiin ystäväin luona, ei mitään 
ollut pelkäämistä ja molemmat veljekset taisivat huoleti pu- 
hella menneistä ajoista. Mutta kun auringon säteet alkoi- 
vat pystysuoraan iskeä ja paahtava ilma raukasi sekä ihmisiä 
että eläimiä, meni Jussufin poika etummaisen kameelin-aja- 
jan rinnalle ja lauloi verkallisella ja juhlallisella äänellä yh- 
den noita aavikon hymnejä jotka keventävät matkan yksi- 
muotoisuutta: 


Suur? on vaan Jumala! 
Mi käsi maata täristää? 
Ken ukon-nuolen lähettää? 
Ken hiedan antaa tupruta? 
Ken lähteen käskee lorista? 
Mi on hän nimeltä? 
Myrsky riehuva siihen vastaa: 
Snur" on vaan Jumala! 


Suur' on vaan Jumala! 
Ken merta syvää vyöryttää? 
Ken pilvillä juottaa auringon? 
Ken rantaa aallolla nuolettaa? 
Mi on hän nimeltä? 
Rientävä tuulonen laineelle kuiskii: 
Suur" on vaan Jumala! 


» -Mustat kauhtanat. 
*) Kyyhkyksi. 

Mikä ihmeellinen voima jumalallisessa nimessä! Tä- 
män ylistysveisun kuuluessa eläinkin unhotti uupumuksensa 
ja astui lujin askelin, kameelin-ajaja nosti alaslasketun päänsä, 
kaikki virkistyivät noista sanoista kuin kirkkaasta tähteen- 
silmästä. Sielun voima on ruumiin voima, ja sielun ainoa 
voima on Jumalassa. 

Näin kului ensimmäinen päivä. Päivällä sen jälkeen 
käytiin muutamiin varokeinoihin: Hafiz meni ennakolta va- 
koilijaksi, heti kuun noustua lähdettiin matkaan, suurinta 
hiljaisuutta vaarinotettiin, kulkemasta herjettiin aikaisem- 
'min kuin edellisenä päivänä, mutta ei ketään nähty. Seu- 
raavat päivät menivät yhtä rauhallisesti, ja yhdeksäntenä 
päivänä illalla saatiin vihdoin Yambon muurit ja torni nä- 
kyviin. 





N ELJÄSTOISTA LUKU. 
Kafur. 


Karavaanin olo kaupungissa ei tullut olemaan pitkälli- 
nen; tuo naisorjaa kuljettava priki oli jo tullut päivällä en- 
nen, ja Omar halusi hartaasti olla kohta tervennä jälleen 
Djeddahssa, Kameelien saatua tarpeeksi asti levähtää lähdet- 
tiin taas erämaata kohti. 

Sulttaanitar oli satamasta noudettava, yksi laivan ve- 
neistä pantiin ulos ja toi maihin kaksi suuriin mustiin silk- 
kikaapuihin ') peittäytynyttä naista. Heidän kasvonsa olivat, 
paitse silmiä, peitetyt pitkällä valkoisella musliini-hunnulla %), 
joka ulottui jalkoihin asti, Omar kumarsi kunnioittavasti 
näille naisille ja vei heidät odottaviin ajoneuvoihin. Ahbdal- 
lahn antamalle merkille paneusi dromedaari polvilleen, toinen 
naisista nousi verkalleen palankiiniin ja kävi sievästi istu- 
maan, vetäen kaapunsa pitkät poimut likemmä ympärilleen ; 
toinen läheni yhtä arvollisesti, mutta ei aikaakaan kun kis- 
kasi kaapunsa ja huntunsa päältään, nakkasi ne Mansurin 
pojan pään päälle ja kääräsi musliinihuivin useampia kertoja 
hänen kasvoilleen, ikäänkuin tupehuttaaksensa häntä; sitten 
laski hän toisen jalkansa dromedaarin kaulalle, hyppäsi ke- 
veästi kuin kissa palankiiniin ja irmasteli sieltä oikein nau- 
rattavasti noille ällistyneille beduiineille, nauraen kaiken ajan 
täyttä kurkkua. 

— Kafur, sinun pitää saada selkääsi, huusi hunnulla 
peitetty nainen, jonka oli vaikea pysyä totisena, Mutta Ka- 


1) Harabahs. 
*) Burko, 

fur ei uskonut valtijattarensa uhkauksia. Pää kenossa ja 
kädet kupeissa odotti hän Omaria jälleen näkyväksi, pistääk- 
seen kielensä hänelle ulos, -- 

Kun Mansurin poika vihdoin viimein oli päässyt ulos 
tuosta silkkiläjästä johon hänet oli peitetty ja nyt tulisen 
vihaisena nosti silmänsä häntä loukanneesen olentoon, häm- 
mästyi hän suuresti nähdessään beduiinien ja muuten niin 
vakaisen Ahbdallahnkin eivän voivan olla suutansa nauruun 
vetämättä; kaikki kohauttelivat hartioitaan, viitaten hänen 
viholliseensa. a 

Se oli lapsi, neekeri-tyttö, oikein lumoavasti ruman-nä- 
köinen. Pyöreät kasvot, pienet silmät joista tuskin näki 
valkeaisen, lättänenä joka katosi korkeiden poskipäiden lo- 
maan, isot sieramet joista hopeasormus rippui aina suun ala- 
puolelle asti, suunnattomat huulet, hampaat valkeat kuin 
koiranpenikan, siniseksi maalattu leuka, — tämmöinen oli 
tämän nuoren naisen ei juuri erittäin viehättävä muoto. 
Hänen .rumuutensa enentämiseksi häneen oli yleensä hohto- 
kiviä istutettu, kuin epäjumalankuvaan. Päässä törötti hä- 
nellä papukaijan sulista tehty tupsu. Paksu villatukka, joka 
peitti hänen otsaansa, oli jaettu pieniin sekiineillä reunus- 
tettuihin palmikkoihin; hänen korviinsa, jotka olivat, kuin 
seula, reikiin pistellyt, oli ripustettu kaiken-kokoisia ja muo- 
toisia renkaita; viidenkertaiset ketjut sinisestä emailista kiil- 
sivät hänen rintansa päällä; seitsemän tahi kahdeksan ran- 
nerengasta koralleista, ambrasta ja lävellisistä kultateoksista 
peitti: hänen käsivarsiaan kalvosimesta aina kyynärpäähän 
asti; vielä lopuksi oli hänellä kummassakin sääressä suunna- 
tön hopearengas. Tämmöinen oli Kafur, valtijattarensa, iha- 
nan Leilan, silmäterä. 

Kaikki on kouhoille luvallista; he ovat taivaan lem- 
mikkejä, heidän sielunsa on taivaassa sillä aikaa kun heidän 
ruumiinsa jutustaa pitkin maata; paitse Omaria, joka vihasi 
häntä, olikin koko karavaani ystävystynyt tähän neekerityt- 
töraiskaan. Silminnähtävää oli ettei hänellä ollut täyttä 

järkeä; hän lorusi ja nauroi ehtimiseen, hänen sanansa eivät 
säästäneet ketään ja hänen ajatuksensa olivat mielipuolen. 

Niin esim. katseli hän kotvan aikaa Mansurin poikaa, 
kun tämä, orjat ympärillään ja verkasti vedellen persialai- 
sen tupakin savua kalliista jasmiini-piipusta, selkäkenossa 
ratsasti hevos-aasillaan ihan palankiinin vierellä, Yksi or- 
jista, joka oli pakannut piipun kovin lujaan, sai korvapuus- 
tin isännältään. 

— Valtijatar, huudahti Kafur, näetkö ukkoa tuossa 
joka nekosasti ojentaa jalkojaan pitkiin tohveleihinsa ja po- 


— rautuu tyynyyn alas? Hän varmaan on juutalainen; varo 


visusti, valtijatar: durosta hän möisi meidät. 

Leila nauroi, mutta Omar nousi vimmaan ja iski uh- 
kaavan katsauksen tyttöön. Sanoa häntä, miestä joka laski 
piastereita miljoonittain, ukoksi ja juutalaiseksi, eikö ollut 
se korkeimman hulluuden todistus? Kuka järjellinen ihmi- 
nen olis rohjennut noin puhua? 

Vuoro tuli kohta Abdallahn, joka nyt juuri ratsasti 
karavaanin kupeella, sen riviä katsastamassa. Hän oli nyt 
sota-asussaan. Kaikki ihastelivat nuoren päällysmiehen su- 
loista näköä. Hänen kaapunsa pitkät poimut liehuivat sinne 
tänne, hänen vyöllänsä kiilsivät hänen pistoolinsa kirjotaotut 
perät ja hänen kandjarinsa hopeakahva, hänen kasvojaan var- 
joava keltapunainen silkkihuivi enensi hänen silmäinsä tuli- 
suutta. Kuinka uljas hän oli! Kaikkein sydämet riensivät 
häntä kohtaamaan, Yksin hevonenkin näytti olevan mielis- 
sään saamasta kantaa tämmöistä isäntää. Hamama pystyt- 
teli sieviä korviaan, nakkeli käärmeenpäätänsä ja päristeli 
tulta suurista sieramistaan; nähdessäsi hänen nelistä karkaa- 
van, pyörähtävän toisaalle, seisahtuvan äkisti ja taas uudes- 
taan karkaavan, olisit sanonut että ratsastajalla ja hevosella 
oli sama tahto, Kun Jussufin poika pidättyi palankiinin 
vierelle, eräs kameelin-ajaja ei malttanut olla sanomatta Ka- 
furille: 

— Katsos, lapsi, Sinun paksuissa egyptiläisissäsikö vai 
Magrebissasiko tapaa tuollaisen jalouden ja tuollaisen sulon? 

— Katsopas, valtijatar, sanoi Kafur, kallistuen eteen- 
päin dromedaarin kaulalle, katsopas tuota komeata pukua, 
tuota pönäkkää ryhtiä, noita huipistettuja kynsiä, noita maa- 
han luotuja silmiä. Kaunis lintu, etkö tahdokaan meihin 
katsoa? Ah, se onkin vaan valepuvussa oleva nainen, se on 
heimokunnan ruusu! Kameelin-ajaja, käske hänen istua mei- 
dän luoksemme, hän kuuluukin tänne. 

— Tahdotko olla vaiti, pakana! sanoi Abdallah, jolta. 
kärsiväisyys loppui; pitääkö välttämättömästi pistää rengas 
suusi läpi, ennenkuin saadaan käärmeellinen kielesi yhdessä 
kohti pysymään? 

— Se on nainen, sanoi Kafur, suureen nauruun remah- 
taen; mies ei kosta herjauksilla. Tulepa tänne; naiset ovat 
luodut rakastamaan toisiansa. Sinä olet kaunis, minä olen 
myös, mutta valtijattareni on kauniin meistä kaikista kol- 
mesta. Katsopa vaan! 

Silmä on ajatusta nopeampi. Abdallah nosti silmänsä 
palankiiniin, Kafur vetäsi kiivaasti emäntänsä hunnun luok- 
sensa, säikähtynyt Leila nakkasi päätään taapäin, huntu re- 
pesi kahtia ja kaapu putosi hänen hartioiltaan. Leila kil- 
jasi, pani toisen kätensä kasvoinsa eteen ja antoi toisella 
muutamia keveitä läpsäyksiä Kafurille, joka alkoi katkerasti 
itkeä nyyhkyttää. Kaikkityyni tapahtui silmänräpäyksessä. 

— Kuinka tuo nainen on kaunis! ajatteli Mansurin 
poika; hänestä täytyy tulla minun omani. 

— Kunnia olkoon hänelle joka on luonut hänet ja luo- 
nut hänet noin täydelliseksi! sanoi Jussufin poika itsekseen, 

Kukapa saattanee sanoa kuinka paljo riemua tahi mie- 
likarvautta mahtuu yhteen silmänräpäykseen? Kukapa osan- 
nee selittää kuinka nuot kasvot, jotka vaan olivat vilahta- 
neet Abdallahlle, saattivat tunkea aina hänen sielunsa sisim- 
pään pohjaan? Karavaani marssi marssimistaan, mutta be- 
duiini jäi liikkumattomaksi yhteen kohti. Leila oli piiloutu- 
nut kaapuunsa, ja yhtähyvin näki Jussufin poika edessään 
naisen, joka hymyili hänelle. Hän ummisti silmänsä, mutta 
näki yhtähyvin otsan valkoisen kuin elehvantin-luu, posket 

punaiset kuin tulppaani, tukan mustemman kuin muskus ja 
gasellinkaulalle rippuvaisen, niinkuin daadelipalmun kultai- 
sista rypäistä raskas oksa painuu maata kohti. Kaksi huulta, 
 tulipunaista, aukesi hänen nimeänsä huutamaan, kaksi suurta 
silmää katseli häntä, kaksi silmää jotka heloittivat kiillolla 
ihanammalla kuin kasteenpisaran. Abdallah tunsi sydäntänsä 
viehättävän; hän pani kätensä kasvoinsa eteen. 

— Matkue edistyi tällä aikaa yhä, ja vanha Hafiz, 
joka ratsasti viimeisessä rivissä, näki kohta sisarenpoikansa 
olevan hänen vierellään. 'Hämmästyneenä nuoren päällys- 
miehen puhumattomuudesta ja liikkumattomuudesta, hän hil- 
jaa kosketti hänen käsivarttansa ja sanoi: 

—. Poikani, jotain on tapahtunut? Eikö niin? 

Abdallah hypähti, niinkuin se joka yhtäkkiä havahtuu 
unta näkemästä. 

— On, enoseni, sanoi hän alakuloisella äänellä. 

— Vihollinen on täällä, huudahti nilkku; oletko näh- 
nyt hänet? Kiitetty :olkoon Jumala, ruuti saa siis puhua! 

— Ei mikään vihollinen uhkaa meitä, vaara tulee toi- 
selta taholta. 

-— Miten siis on laitasi, poikani? jatkoi vanhus levo- 
tonna; oletko kipeä? Oletko kuumeessa? Tiedäthän että 
olen lääkäri. 

— Ei se ole sitä, vastasi Abdallah; ensi leväyspaikalla 
sanon kaikki. 

— Sinä säikytät minua, sanoi Hafiz; jos ei vaara eikä 
kuume tee sinua levottomaksi, häiritseekö joku turmiollinen 
intohimo rauhaa sielussasi? Ole, poikani, varuillasi! Juma- 
lan avulla kukistetaan uhkamieliset, Jumalan avulla voite- 
taan kuume; on vaan yksi vihollinen jota vastaan ollaan ko- 
konansa. turvattomat, ja se vihollinen on meidän oma sydä- 
memme. 


VIIDESTOISTA LUKU. 


Kertomus Kandaharin sulttaanista. 


Karavaanin seisahduttua Abdallah vei enonsa syrjään, 
Vanhus istui vaipalleen ja alkoi tupakoida, sanaakaan virk- 
kamatta. Nuori päällikkö paneusi, kaapuunsa peittäyten, 
kentälle ja makasi kotvan aikaa liikkumattomana. Yhtäk- 
kiä tarttui hän vanhusta käteen, suuteli sitä ja sanoi: 

— Eno, minä rukoilen Jumalalta varjelusta; mitä Ju- 
mala tahtoo se tapahtuu, muuta väkevyyttä ja voimaa ei ole 
kuin Hänen. Ja hän kertoi nyt vapisevalia äänellä sen näyn, 
joka oli tehnyt häneen niin voimallisen vaikutuksen. 

— Oi poikani, sanoi vanha paimen, huoaten. Kas siinä 
rangaistus kun et kuunnellut meidän neuvoamme. Onnelli- 
nen se joka vapaana kaikista muista haluista kuin halusta 
jatkaa isänsä nimeä, valitsee siveän ja kuuliaisen puolison 
omasta heimokunnastaan. Voi sitä taas joka antaa sielunsa 
tarttua muukalaisen naisen pauloihin. Saattaako mitään hy- 
vää Egyptistä tulla? Aina Joosepin ajasta asti ovat kaikki 
naiset siellä olleet kevytmielisiä ja uskottomia, Zuleikalle 
mahdollisia tyttäriä. 

— Eno, kuinka saatat puhua uskottomuudesta? Sehän 
oli kokonansa sattumuksen teko, 

—— Älä luule niin, poikani; sattumusta ei olekaan noilla 
kavaloilla pyytäjänaisilla, jotka joka paikkaan laskevat verk- 
kojansa. 

— Siispä rakastaa hän minua! huudahti nuori mies, ka- 
vahtaen seisomaan; mutta, sinä petyt, enoseni. Me olemme 
kahden päivän perästä Taifissa, kahden päivän perästä tä- 


enn 

män jälkeen me olemme ikuisesti eronneet, ja minä tunnen 
että minä tulen häntä aina rakastamaan. 

— Niin, sinä tulet häntä rakastamaan, mutta hän, hän 
+ unhottaa sinut ensimmäisen koristuksen tähden jonka hänen 
uusi herransa antaa hänelle. Sydämesi tulee olemaan hä- 
nellä ainoastaan leikkikaluna; kyllästyttyään siihen hän lyö 
sen pirstoiksi. Muista mitä koraani sanoo tuosta vajavai- 
sestä ja oikullisesta olennosta joka kasvaa koristusten ja 
kauniiden vaatteiden seassa: naisen ymmärrys on hulluus, 
hänen uskontonsa on rakkaus. Hän on kuin kukkaset sil- 
män ihastus ja aistien hekuma, mutta hän on myrkyllinen 
kukkanen; voi sitä joka tulee häntä likelle: haudan kääre- 
liinat ovat kohta hänen pukunsa. Luota minun kokemuk- 
seeni, minä olen nähnyt useampia perheitä turmioon syösty- 
neinä naisten kuin sodan kautta; jota jalompi mies on, sitä 
enemmin hän on heidän pauloillensa alttiina. 

Etkö ole kuullut juttua Kandaharin sulttaanista? Hän 
oli oikeauskoinen, vaikka eli tietämättömyyden ajalla '); hän 
oli viisas mies, vaikka oli kuningas. Hän oli koonnut kaikki 
aatelmat eli mietelauseet mitkä inhimillinen viisaus on kek- 
sinyt, jättääksensä lapsilleen arvoansa vastaavan perinnön, 
Indian tietoviisaat olivat hänelle kirjoittaneet kirjaston, joka 
oli hänen muassaan missä ikänä hän kulki; tarvittiin kym- 
menen kameelia sen kuljettamiseen. ,Supistakaat kaikki 
tämä tieto yksinkertaisimpiin peri-aatteisinsa,* sanoi kunin- 
gas.: Se tehtiin, ja jäännöksestä tuli kameelin kuorma. Tä- 
mäkin oli kovin paljo, Muutamat ruhtinaan valitsemat van- 
hat brahmiinit supistivat vieläkin tätä pitkän kokemuksen 
supistettua läjää. Siitä tehtiin ensin kymmenen nidettä, sit- 
ten kuusi, ja lopuksi yksi ainoa, Tämä kirja nyt annettiin 
sulttaanille samettisessa ja kultaisessa kotelossa. Ruhtinas 
oli elänyt kauan ja elämällä oli harvoja salaisuuksia joita 
hän ei tiennyt. Hän otti kirjan ja alkoi pyyhkiä ylitse kaik- 


1) Näin mahomettiläiset kutsuvat aikaa ennen Islamia 
eli Mahometin oppia. 


kea minkä tavallinen ymmärrys heti ensi silmäykseltä kek- 
sii, Mikä vaara poikiani uhkaa? ajatteli hän. Ei se ole 
ahneus, joka on vanhain tauti, eikä kunnianhimo, joka on 
ruhtinaallinen hyve. Kaiken tuon pyhin pois. Mutta kun 
hän tuli erääsen lämpöisempään intohimoon, kummastutti 
muuan mietelmä häntä totuudellaan niin, että nakkasi kir- 
jan tuleen ja testamenttasi lapsilleen tämän ainoan viisaus- 
ohjeen, jota hän sanoi elämän aarteen avaimeksi: 

Jokainen nainen on uskoton, ja olletikin se joka sinua 
rakastaa. 

Tahdotko, poikani, olla mielevämpi kuin tämä pakana, 
valistuneempi kuin Salomo, viisaampi kuin profeeta? Ei, 
usko minua, naisen ihanuus on kuin miekan tuppi: kuolemata 
salaava kiiltelevä peite. Älä pyri tahallasi onnettomuuteesi. 
Muista Jumalata, säilytä sinuasi vanhoille ja totisille ystä- 
villesi, ja, päästääkseni sydämeni purkaumaan, säästä ja sääli, 
poikani, äitiäsi ja vanhaa Hafizia., 

— Sinä olet oikeassa, sanoi Abdallah surullisesti, ja 
hän paneusi maata ja veti kauhtanan päällensä. Tämä oli 
ensi kerta kun hän ei uskonut enää mitä hänen enonsa hä- 
nelle sanoi. Ensi kerran oli nyt nelilehtinen apilakin unho- 
tettuna. 


— 


5 = KUUDESTOISTA LUKU. 


Päällekarkaus. 


Yö on väsymyksen lääke; se on murheen myrkky. Jus- 
sufin poika nousi ylös kipeämpänä kuin päivällä ennen. Pa- 
ranemattoman hulluuden hurmaamana ei hän enää voinut 
hallita tahtoansa ja voimaansa: se oli kuumeen houraus, se 
oli epätoivon surun-alaisuus. Vasten hänen tahtoansa tuo 
hirmuinen palankiini veti häntä luoksensa; hän karkasi sin- 
nepäin, mutta ennenkuin perille ennättikään, hän jo pyöräytti 
hevosensa takaisin, vielä paetessaankin ajeltuna noilla kah- 
della peljättävällä ja suloisella silmällä. Jos hän näki jon- 
kun ratsastajan lähestyvän palankiinia, jos Mansurin poika 
puhutteli noita naisia, kannusti Abdallah hevostaan juurikuin 
vihollista kohti, seisahtui sitten yhtäkkiä, eikä uskaltanut 
eteen- eikä taapäin. Kaiken aamun väsytti hän tällä lailla 
juoksijataan; puhkaen, yleensä vaahdossa, Hamama hyppi 
pystöön jalustimien tähden, jotka hänen kylkiään repivät, 
hämmästyen kun ei enää ymmärtänytkään isäntäänsä, ja rai- 
voten niinkuin hänkin. 

Raajarikko katseli synkein silmin palankiinia; Leila 
istui sen nurkassa kyyristyneenä, kaapu silmillä; näkyvissä oli 
vaan Kafur, surullisena ja äänettömänä kuin likomärkä lintu. 

Levollisempana tältä taholta, Hafiz katsahti missä hä- 
nen sisarenpoikansa olisi ja kohta näki hänet kappaleen mat- 
kaa sivulla karavaanista, jossa hän ilman mitään tarkoitusta 
laukkuutti hevostaan edes takaisin aavikolla. Koko hänen 
käytöksensä osoitti mielen vikaa. Ukko kannusti hevostansa 
ja oli kohta hänen vierellään. 

— Rohkeutta, poikani; hillitse sydämesi; me olemme 


ihmisiä sitä varten että kärsisimme, me olemme moslemeita - 


että nöyryydellä kävisimme sallimuksen alaisiksi. 

— Minä tupehdun, huusi nuorukainen, minä olen sor- 
tua tuon kiusan alle mikä minua kalvaa. Kernaammin kaik- 
kea muuta kuin mitä nyt kärsin! Tulkoon vaara, tulkoon 
vihollinen, minä tahdon tapella, minä tahdon kuolla! 

— Mielettömiä toivotuksia, pahoja sanoja, torui van- 
hus. Jumala on elämän ja kuoleman herra. Varo, entä jos 
hän kuulee sinua; rangaistakseen meitä Jumalan vaan tar- 


vitsee antaa meille mitä mielettömyydessämme häneltä rukoi- ' 


lemme. Mutta mitä tämä on? lisäsi hän, heittäyten hevosen 
seljästä alas ja ruveten kenttää tarkastelemaan. Nämät ovat 
hevosenkavion jälkiä, mutta kameelin jälkiä en näe ensin- 
kään, Aseilla varustettu joukko on tästä kulkenut, Jäljet 
ovat verekset, vihollinen ei ole kaukana. Näetkö nyt kuinka 
intohimo syöksee meitä turmioon. Sinä, päällikkömme, et 
ole nähnyt mitään; sinä juuri viet meitä kuolemaan. 

Molemmat beduiinit katselivat ympärilleen niin pitkältä 
kuin silmä kantoi, näkemättä mitään muuta kuin erämaan, 
Seutu jonka kautta kuljettiin oli autio. Tie koukerteli mah- 
dottoman suurten, punaisten kraniitti-möhkäleiden välitse, 
jotka olivat hiedikolla hujanhajan kuin kukistuneet rauniot. 
Maassa ammotti isoja halkeamia: kuivaneita joen-uria, syviä 
kuoppia, kaikkityyni avonaisia hautoja matkustajalle. Fi 
yhtään lintua näkynyt ilmassa, ei yhtään gasellia etäällä, ei 
edes mustaa pilkkua taivaanrannalla; teräksinen taivas, kuo- 
leman hiljaisuus; täällä hätyytetyllä oli miekka ja Jumala 
ainoat joihin hänen kävi toivominen. 

Vanhus riensi karavaanin etupäähän, Itsekukin astui 
paikalleen, hiljaa kuin yöllä kuljettaissa; ei muuta kuulunut 
kuin hiedan ruske kameelien jalkain alla. Tunnin ajan mars- 
sittua, tunnin joka monesti karavaanissa tuntui kovin pit- 
kältä, tultiin kunnaan luoksi joka oli kierrettävä. Hafiz 
karkuutti edelle, lähti kunnaalle ajamaan, nousi ratsailta, 
tultuaan puoliväliin rinnettä, ja ryömi sitten nelikontassa 











kukkulalle. Hän katseli kauan ja tarkasti eteensä, tuli sit- 
ten yhtä varuisasti alas kuin oli mennytkin, nousi satulaan 
ja karkuutti Abdallaln luoksi, jonka rinnalle nyt jäi olemaan. 
Hänen kasvonsa olivat yhtä levolliset kuin hänen kunnaalle 
ratsastaissaan. 

— Lakeudella tuolla takana on valkeita telttiä; ne ei- 
vät ole beduiineja, ne ovat arnauteja Djeddahsta. Heitä on 
paljo ja he odottavat meitä; meidät on petetty, Mutta vä- 
häpä siitä. Me myömme henkemme kalliimmasta kuin he 
tahtovatkaan maksaa. Eteenpäin, poikani! Tee velvollisuutesi. 

Ja kutsuen luoksensa kuusi urhoollisinta, viritti raaja- 
rikko pyssynsä ja lähti jälleen kukkulalle. 

Abdallahn juuri tullessa kolonnan etupäähän, nähtiin 
valkoista savua tupruavan eräästä kalliosta; kuultiin luodin 
vinkasevan ja yksi kameeli suistui kenttään. Ylen suuri 
hämmennys nousi heti karavaanissa; kameelit alkoivat tun- 
geksia ja pakkauta toisiaan vasten, ajajat pakenivat jälki- 
joukkoon, ratsastajat riensivät etupäähän. Olis luullut nä- 
kevänsä metsän jota myrsky huiskutti. Kameelien vaike- 
roiva ääni, hevosten hirnunta sekausi ihmisten kiljunaan; oli 
ryske ja räiske kuin ukonpilven purkautessa. Tämän ensim- 
mäisen häiriön kestäessä hyökkäsi pivollinen rosvoja, jotka 
punaisista jakuistaan, valkoisista houstistaan ja leveistä vöis- 
tään tunnettiin arnauteiksi, palankiinia kohti ja sitten ajoi 
sitä edellään suurella voittohuudolla. Turhaa oli Abdallahn 
ja hänen urhoollisten kumppaneinsa yritys ottaa sitä takaisin: 
kallioiden takana piilevät tiraljöörit ottivat heitä vastaan 
hyvästi tähdätyillä laukauksilla. Kolmasti karkasi nuori pääi- 
likkö näkymättömiä vihollisiaan kohti, kolmasti täytyi hänen 
palata kuula-tuiskulla saatettuna, ja sillä aikaa hänen mie- 
hiään kaatui yleensä hänen ympärillään, 

Abdallah kuohui vihan vimmaa; hänen vierellään ja 
yhtä innoistuneena kuin hänkään ratsasti Omar, joka vim- 
moissaan raasti vaatteitaan, — Omar jonka intohimo oli saat- 
tanut unhottamaan tavallisen varovaisuutensa ja joka nyt 
vaan ajatteli ryövättyä kultaansa. : 


Abdallah, 7 


98 


— Eteenpäin, veljeni, eteenpäin! huusi hän. 

Kumpikin kokosi ratsastajansa tehdäkseen viimeisen yri- 
tyksen, kun kuultiin vilkas ampuminen kunnaalta päin, Ar- 
nautit olivat pitäneet tuumansa tietämättä mitään vanhasta 
Hafizista, joka nyt karkasi heitä kohti ja armahtamatta am- 
pui heitä kuoliaaksi, 

Sittenkun tie näin oli raivattu, riensivät molemmat vel- 
jekset sitä myöten, raajarikko etunenässä, 

— Hiljaa, poikani, huusi hän Abdallahlle, säästä hevos- 
tasi, meillä on hyvää aikaa. . 

— Missä Leila on, eno! He veivät hänet, hän on hukassa. 

— Vanha narri, sanoi Omar, luuletko tuon rosvojoukon 
meitä odottavan? Kaksikymmentä duroa sille joka ampuu 
dromedaarin! 

Yksi beduiineistä kohautti kiväärin silmänsä viereen, 
tähtäsi ja laukasi, niin mahdollista kuin olikin että tappaisi 
nuot naiset. Kameeli tupertui, lapaan ammuttuna, kenttään, 
kaataen samalla kalliin kuormansa. 

— Oikein, nuori mies, sanoi raajarikko, pilkallisesti 
katsellen beduiinia. Arnautit kiittävät sinua vielä kerta. 
Sinä päästät heidät siitä ainoasta mikä esti heidän kulke- 
maan. Nyt vasta on sulttaanitar hukassa. 

Hafiz oli oikeassa. Rosvot keräysivät palankiinin ym- 
pärille, siitä vedettiin ulos mustaan kaapuun puettu nainen, 
Abdallah tunsi sen Leilaksi. Erään loistavasti puetun up- 
seerin käskystä, muuan ratsastaja otti naisen satulaansa ja 
ratsasti hänen kanssaan täyttä laukkaa tiehensä. 

Tämän nähtyänsä karkasi Jussufin poika kuin pilveä 
halkova kotka vihollistaan kohti, 

— Koira, koiran poika, huusi hän upseerille, jos olet 
mies, niin näytä meille kasvosi. Sitäkö varten sinulla on 
hevonen että pääsisit noin hopusti pakenemaan? 

Ja hän lähetti pistoolin laukauksen hänen jälkeensä. 

— Odotapa, juutalaisen poika, sanoi arnauti-kapteini, 
pyöräyttäen hevosensa päin, miekkani janon verta. 

+ Eteenpäin, eteenpäin, ruutin pojat! huusi vanha 
Hafiz. Eteenpäin lapseni! Ennen kuolema kuin häpeä! 
Eteenpäin! Fi luodit tapa. Mitä Jumala tahtoo se tapah- 
tuu, ja mitä hän ei tahdo se ei tapahdu. 

Abdallah ja arnauti hyökkäsivät toisiaan vastaan kai- 
kelia hevostensa nopeudella. Kapteini lensi kohti, sapeli toi- 
sessa ja pistooli toisessa kädessä. Abdallahlla oli vaan ti- 
kari kädessä; hän oli eteenpäin kallellaan ja melkein koko- 
nansa hevosensa kaulan kätkössä. Vihollinen ampui, mutta 
ei osannut. Hevoset töytäsivät toisiaan vasten, jalustimet 
kävivät ristitysten, molemmat ratsastajat tarrasivat toisiaan 
vyötäisiin. Mutta Abdallahlla oli hurjistuneen ja leijonan 
voima; hän tarttui vihollistansa vyöhön, rutisti häntä kädellä 
hirmuisella ja syöksi tikarin aina varteen asti hänen kurk- 
kuunsa. Veri pursusi kuin viini aukivihlaistusta säkistä; 
amauti vavahteli muutamia kertoja ja niin kaatui seljälleen 
satulaan. Abdallah veti hänet luoksensa ja paiskasi hänet 
maahan, ikäänkuin kerrassa lyödäkseen hänet mäsäksi. 

Se ainakaan ei juo enää, sanoi Hafiz, hypäten ratsailta 
paljastamaan kuollutta. 

Johtajan kuolema, beduiinien sapelit, jotka iskivät ar- 
nauteihin niinkuin mehiläiset joiden pesä on ryöstetty, ka- 
meelin-ajajain kiljuna, jotka nyt kivääri kädessä juoksivat 
tappotanterelle, ratkaisivat voiton; arnauti-lauma katosi sa- 
vun ja pölyn taaksi; ainoastaan urhoollisimmat jäivät vielä 
vähäksi aikaa paikoilleen, muutamilla laukauksilla suojellak- 
seen peräytymistä, jota ei tohdittu häiritä. Voitto oli kal- 
liisti ostettu. Haavoitettuja oli useampia. 

— Kuinka, veljeni! sanoi Omar, tulta säihkyvin silmin, 
mekö jäämme tänne siksi aikaa kun tuo rosvojoukko vie hem- 
pukkamme? 

— Eteenpäin, ystäväni, huusi Abdallah, vielä yksi pon- 
vistus, meidän täytyy pelastaa sulttaanitar. 

— Hän on täällä, huusi äänet useammat. Abdallah 
käännähti tuota pikaa päin ja näki edessään Leilan, jota 
parastaikaa vedettiin tuosta kumoon vierähtäneestä palan- 

kiinista ulos, verisenä ja likaisena, kasvot kalpeina, hiukset 
hajallaan, ja tässä tilassa ihanampana kuin koskaan ennen. 

— Pelasta minut, huusi hän, ojentaen kätensä häntä 
kohti, pelasta minut! Sinä olet ainoa toivoni. 

-— Kuka siis oli se jonka nuot hurtat veivät muassaan? 
kysyi Hafiz. 

— Se oli Kafur, sanoi Leila; se mieletön oli ottanut 
minun manttelini ja käärinyt minut hänen kaapuunsa. 

— Olipa komea kiepponen! sanoi nauraen eräs beduiini; 
nuot koirat ovat luulleet apinaa naiseksi, 

— Heti matkaan, ystäväni, sanoi Mansurin poika, kat- 
sellen Leilaa hehkuvin silmin. Lähtekäämme heti liikkeelle, 
voitto on meidän. Sitten kääntyen Leilan puoleen, sanoi hän: 

— Älä itke tuota orjatyttöä; me kohta hankimme si- 
nulle toisen sijaan. Kahdellasadalla durolla minä saan Djed- 
dahssa juuri samanlaisen, ja jos hänet voin sinulle lahjoittaa, 
olen erinomaisen onnellinen. 

— Lähtekäämme matkaan, kivoittivat kameelin-ajajat- 
kin. Arnauteja on paljo ja he saattavat yöllä tulla meitä 
uudestaan hätyyttämään. 

Hafiz katsahti Abdallahan, 

— Kuinka, sanoi säälivä nuori päällikkö, jätämmekö 
neekerityttö-paran noiden katalain käsiin? 

— Mitä kirjoitettu on se on kirjoitettu, vastasi Omar, 
joka oli kyllästynyt tappelemaan. Olisiko viisaasti tehty, 
veljeni, että panisimme sinun ja näiden urhoollisten mosle- 
mien hengen alttiiksi, rientääksemme pakanaa pelastamaan, 
jonka sijaan ennen kahden päivän kuluttua saatamme saada 
toisen? Meidän täytyy välttämättömästi lähteä matkaan. 
Meitä odotetaan Taifissa. Aiotko luopua meistä juuri silloin 
kun paraiten sinua tarvitsemme? 

— Abdallah, sanoi nuori nainen, luoden häneen kauniit 
silmänsä, älä luovu minusta! 

Jussufin poika laski kätensä sydäntään vasten, jonka 
hän tunsi heltymistään heltyvän, 

— Ei, ei, huudahti hän vihdoin, ei tulla sitä sanomaan, 
että beduiini on' rikkonut sanansa. Jos minulle olis uskottu 


* vaikka vaan kahvipakka, en olis minä jättänyt sitä noiden 


varkaiden käsiin; ja minäkö jättäisin heille Jumalan luoman 
olennon! Löytyykö täällä miehiä. Kuka tulee kanssani? 

Kaikki olivat ääneti. Vihdoin viimein astui yksi beni- 
ameureista esille. 

— Meissä on kuusi haavoitettua, ja sulttaanitar on pe- 
lastettu. Me olemme täyttäneet sitoumuksemme. 

— Kuulethan, poikani, sanoi raajarikko ivallisella ää- 
nellä; me kaksi olemme täällä ainoat joilla on hulluin veri 
suonissamme. Lähtekäämme. Jumalan avulla saamme lap- 
sen pelastetuksi. 

» — Hyvästi, veljeni, sanoi Abdallah, ojentaen kätensä 
Omarille; pidä muukalaista tarkoin silmällä; jos et kahden 
päivän perästä näe minua palanneena, niin sano sheriffille 
että tein velvollisuuteni, Sano myöskin äitilleni ettei hänen 
tule murehtia minua. 

Ja katsomatta kertaakaan taaksensa lähti Jussufin poika 
erämaahan painumaan, Hafizin kanssa, joka päästi hänen 
kauhtanansa hakasista ja sen sijaan heitti kameelin-ajajan 
karkean kaapun hänen hartiolleen. 

— Ei leijonan, vaan ketun nahkaa me nyt tarvitsemme, 
sanoi hän nauraen. 

Omar seurasi heitä silmillään, ja nähdessään heidän ka- 
toavan etäälle ajatteli hän: Olisipa hyvä asia, jos eivät tuli- 
sikaan takaisin. Sheriffi antaa minulle paremman hinnan 
kuin tämän nuoren hullupään, Ei ole helppo soaista silmiä 
hulluilta, jotka eivät ota tuumitellakseen. Ei, toista ovat 
semmoiset jotka aprikoivat ja harkitsevat; heitä käy milloin 
tahansa ostaminen; heidän viisautensa antaa heidät meille 
aina puolesta hinnasta. 

Ratsastaessaan enon kanssa kuuli Abdallah takanansa 
kameelin-ajajain kiljumisen ja liikkeelle lähtevän karavaanin 
jytäkän. Kaikesta mitä hän rakasti hän nyt luopui tuon 
tuntemattoman lapsen tähden. Useammin kuin kerran tah- 

toi hän silmätä taaksensa, mutta ei rohjennut kestää enon 
katsantoa, joka, pitäen häntä alinomaa silmällä, näytti nä- 
kevän hänen sielunsa pohjaan asti. Viimeisen rymyn kadot- 
tua tuolla etäällä, Abdallah vasten tahtoansa seisahtui. Ha- 
mama kääntyi taapäin turpa koholla, ikäänkuin rientääkseen 
takaisin ystäväinsä luoksi. Hafiz laski kätensä nuorukaisen 
olalle ja sanoi: ,Poikani, tiesi on edessäsi.* 





SEITSEMÄSTOISTA LUKU. 


Sulttaanitar. 


Tunnin ajan ratsastettua saatiin arnautien teltit näky- 
viin, joita tähän asti maan epätasaisuus oli estänyt näke- 
mästä., Leirin ympärillä oli pensaikko, jossa hevoset kävi- 
vät irtaimina laitumella, 

— Jääkäämme tähän, sanoi Hafiz, ratsastaen erään kal- 
lion juurelle, jonka huippua ilta-auringon viimeiset säteet 
vielä kultasivat; meillä on vielä kuusi tuntia aikaa. 

Hevoset lieattua, raajarikko rupesi kuivia oksia kerää- 
mään ja teki niistä vähäisiä halkokimppuja, joihin pisti ruu- 
tipatrooneja ja pumpulitukkuja, Työnsä lopetettuaan otti 
hän satulapussista kappaleen kuivattua lihaa ja kourallisen 
daadeleita, söi näitä keveäksi atriakseen, sytytti sitten piip- 
punsa ja istui huoleti tupakoitsemaan. 

— Nyt, poikani, aion levähtää muutamia tuntia. Sem- 
moista rakastuneet ihmiset tietysti eivät tarvitse, mutta ei- 
vätpä vanhukset olekaan rakastuneiden kaltaisia. Herätä 
minua, kun otava näkyy tuolla taivaanrannalla. 

Vähän ajan perästä oli hän jo nukkunut, jota vastoin 
Abdallah, kädet kasvoin edessä, ajatteli naista, jonka hän 
oli pelastanut, mutta jota hän ei ollut enää näkevä. 

Vanhus heräsi itsestään vähäistä ennen määrättyä ai- 
kaa. Katsellen nuorta matkakumppaniaan armahin silmin, 
sanoi hän: 

— Sinä halusit vaaroja, poikani, saadaksesi houruisuu- 
tesi hälvennetyksi; no niin, Jumala on nyt kuullut rukouk- 
sesi, Rohkeutta! Kaksi ystävää, jotka yhtä pitävät, mene- 
vät tulen lävitse, 

Tultuansa leiriä likelle, beduiinit hiipivät pensaiden ja. 
kalliomöhkäleiden välitse yhä likemmä. Hevosten mahain 
alatse nelinkontan ryömimällä heidän kävi mahdolliseksi saada 
visseys siitä ettei leirissä luultu tarvitsevansa mitään peljätä, 
Ainoastaan eräälle etäiselle paikalle oli vahtia asetettu; 
kaikki olivat uneen vaipuncet ja tulet olivat samimutetut; 
yhdessä teltissä vaan paloi kynttilä. Molemmat ystävät lä- 
henivät sitä hiljaa ja paneusivat vatsalleen hiedikolle. Koska 
olivat pilkkopimeässä, he taisivat nähdä kenenkään heitä nä- 
kemättä. 

— Kuunnellaanpa! sanoi nilkku; ehkäpä saamme tie- 
tää missä lapsi on. N 

Kolme miestä, arnauti-upseerien laatuun puettua, istui 
matoilla pöydän !) ympärillä, jolle kahvia oli asetettuna, pit- 
killä piipuilla tupakoiden. Keskellä asetinta seisova lamppu 
levitti himeätä valoa heidän kasvoilleen, Kaikki kolme pu- 
huivat hyvin vilkkaasti. 

— Lemmon pahasti kävi! huudahti yksi upseereista; 
mitä olis kapteini sanonut jos joku olis hänelle ennustanut 
että hän oli antava kameelin-ajajan surmata hänet? 

— Hassan veikkoseni, vastasi nuorin seurassa, yhden 
surma toisen leipä Kun ei nyt kapteinia enää olekaan, 
päällikkyys tulee meille. 

— Aivan oikein, Mohamed, vastasi Hassan, mutta kuka 
meistä saapi sen? : 

Minä myön oikeuteni, sanoi nyt se joka ei vielä ollut 
puhunut ja kääntyi selin Abdallaahn. Sanotaan että nainen 
jonka kaappasimme on Egyptin pashan sukulainen, Anta- 
kaa minulle sulttaanitar niin menen kotiini Epiroon ja ru- 
pean rauhaan vanhoilla päivilläni. Harmaaparta, minun kal-- 
taiseni, ei juuri paljon huoli naisista, mutta sheriffi taitaa. 
ajatella aivan toisin. Hänen mielestään vanki on vähintään- 
kin viidensadan duron arvoinen. 


Pr 1) Nämät pöydät, kursi, ovat mataloita jakkaraisia, ai- 
noastaan 14 & 15 tuumaa korkeita. 





— Hyväksytään, sanoi Hassan, Kara-Chitan '), minä 
luovutan sinulle osani, 

— Sitäpä taas minä en tee, jatkoi Mohamed; minä 
olen viidenkolmatta vanha enkä myö naisia. Naiminen sult- 
taanittaren kanssa on minusta mieleen. Minulla ei olis en- 
sinkään mitään sitä vastaan että tulisin pashan orpanaksi. 
Niin siis, minun osani päällikkyydessä siitä että saan prin- 
sessan! Minulla on vielä hyvää aikaa tulla kapteiniksi. 

— Asia sujuu siis kaikkein eduksi, puuttui harmaa- 
parta jpuheesen; yksi saa sapelin, toinen naisen, kolmas rahat. 

— Menköön, sanoi Hassan, Minä tarjoan kaksitu- 
hatta duroa. 

-— Ja kuinka paljon Mohamed antaa minulle. 

— Mohamed, sanoi nuori mies nauraen, lupaa kaikki 
mitä tahdot. Kun kukkarossa ei ole mitään muuta kuin 
toivo, hinnasta ei niin suurta lukua pidetä. 

— Sinulla on musta tamma; minä otan sen, 

— Vanha juutalainen! karjasi Mohamed; varo koske- 
masta minun hevoseeni, muuten lyön kallosi palasiksi, 

— Siispä et saa sulttaanitartakaan, jatkoi harmaaparta. 

— Ja kukapa minut voisi estää? 

— Ompahan yksi joka ei ensinkään pelkää sinua, sa- 
noi Kara-Chitan, 

Näin sanottuaan meni teltin perälle, osotti vaatetta, 
joka jakoi sen kahteen osaan ja sanoi: 

— Nainen on tuolla; tule ja ota se. 

— Mohamed paljasti tikarinsa; Hassan hyppäsi kilpai- 
lijain väliin, jotka purkivat uhkauksia ja herjauksia toisilleen, 
saamatta heitä asettumaan. 

— He ovat meidän, kuiski nilkku Abdallahn korvaan. 
Minä menen houkuttelemaan heitä pois teltistä: ota sinä sillä 
aikaa lapsi, lähde menemään hänen ja hevosten kanssa ja 
odota minua päivään asti Punaisten kallioiden luona. 


N) Musta saatana, 

Hafiz konttasi vähän matkaa pitkin maata, kunnes tuli 
edimmäisten telttien luoksi, jolloin hän otti risukimppunsa 
esille ja varuisasti pisti ne sinne tänne telttivaatteen alle, 
jonka tehtyään hän sytytti tulikivi-langan, joka oli joka tuk- 
kuun kiinitettynä. 

Hassan oli viimein hyvillä sanoilla ja lupauksilla saa- 
nut nuot molemmat kumppanit leppymään; Kara-Chitan pisti 
tyytyväisen näköisenä vyöhönsä komean sapelin, jota Moha- 
med katseli halukkailla silmillä. 

— Koska nyt olen maksanut sulttaanittaren, niin anna 
hänet minulle, sanoi nuori upseeri. 

— Se on oikein, sanoi harmaaparta. Hän huusi van- 
kia sisään. Poimutelma nostettiin ylös, ja hunnussa oleva, 
egyptiläiseen kaapuun puettu nainen astui sisään. Nuori ar- 
nauti läheni häntä ja sanoi äänellä, jota koetti tehdä niin 
suloiseksi kuin mahdollista: 

— Ihana muukalainen, sodalla on oikeutensa; sinä et 
olekaan enää sheriffin, vaan minun. Minä olen maksanut 
sinut kullallani; minä olisin, jos olis tarvittu, maksanut si- 
nut verelläni. 

— Se on liika hinta, sanoi ilkamoinen ääni, joka pani 
Abdallahn ailahtamaan. 

— Kauneudella ei olekaan hintaa, lisäsi Mohamed. Mit- 
käpä tavarat vastaisivat sinun hempeäsi? 

— Kahdessa kukkarossa olis kyllin, vastasi hunnussa 
oleva. 

— Ihana tuntematon, vastasi Mohamed, niinpä ei she- 
riffi ajattele. Tiedän vissiin että oikeauskoisten ruhtinas an- 
taisi puolet rikkauksistaan ollakseen minun sijassani ja iha- 

— naa Boyptin naista näin lähellä. 

— Jos karavaani viipymättä jatkaa kulkuaan, vastasi 
tuntematon, ihana Egyptin nainen huomenna on Taifissa. 

— Kuka siis olet? kysyi Mohamed, 

Vastauksen sijasta antoi tuntematon hunnun pudota ja 
näytti Kafurin mustat kasvot ja kiiltävät valkeat hampaat. 

Neekeri-tyttö oli niin kummallisen ja naurattavan näköinen, 
että 'harmaaparta arnauti ei jaksanut olla suureen nauruun 
purskahtamatta, josta hänen nuori asekumppaninsa vielä enem- 
min kiukustui. 

— Voi sitä joka on ottanut luvakseen tehdä minusta 
pilkkaa! karjasi Mohamed, iskien hirvittävän silmäyksen Ka- 
ra-Ohitaniin; ennen tahi myöhemmin on hän sen maksava 
minulle; mutta sinä, pakana-koira, saat hetikohta palkkasi. 
Ja kokonansa vihan vimmoissa viritti hän pistoolin ja lau- 
kasi lasta kohti, 

Neekerityttö horjahti ja kiljasi kivusta ja peljästyk- 
sestä, Samassa paukahti laukaus. Mohamed hoippui ja kaa- 
tui, Abdallah oli teltissä pistooli kädessä. 

— Aseisin! kiljuivat upseerit ja kävivät vöihinsä käsin. 

Samassa potkasi Kafar pöydän ja lampun kumoon. Ab- 
dallah tunsi vähäisen käden tarttuvan hänen käteensä ja ve- 
tävän häntä muassaan teltin perälle. Rientää naisten huo- 
neesen, nostaa siekale teltin vaatetta ylös oli helppo asia 
Kafurille, joka näytti näkevän pimeässäkin. Ulos päästyään 
otti Abdallah lapsen syliinsä ja riensi kiireimmän kautta pois 
erämaalle. - 

Upseerien huuto oli saattanut koko rosvojoukon liik- 
keelle; mutta telttiin hyömättyään he eivät nähneet siellä 
ketään, 

— Ratsaille' komensi Hassan; ei kuolleena eikä elä- 
vänä se hurtta ole meistä pääsevä. 

Yhtäkkiä putosi palava risukimppu pensaikkoon. Pel- 


* jästyneet hevoset karkasivat lakeudelle; samassa kuului huuto: 


Valkea on irti! Leiri oli neljästä kohti ilmitulessa, jolla ai- 
kaa etäältä vartijoita ammuttiin. 
— Eteenpäin, pojat! huusi kapteini:. tämä on oikein 
järjestetty ryntäys; vihollinen on tuolla, eteenpäin! 
Raajarikko makasi korva maata vasten; kuultuansa tul- 
tavan sinnepäin missä hän oli, mumisi hän: ,Jumala on suuri, 
Abdallah on pelastunut,* jonka perästä hän heittäysi tihe- 

ään pensaikkoon. Täällä oli hän piilossa kunnes arnautit 
olivat menneet hänen sivuitsensa, hyppäsi sitten erään eksy- 
neen hevosen selkään ja painui erämaalle huolimatta luo- 
deista joita hänen jälkeensä lähetettiin. 





3 


KAHDEKSASTOISTA LUKU. 
Hopealehti. 


Abdallah riensi takkansa kanssa kallion luoksi, jonne 
hän oli hevosensa liekaan pannut. Hän otti lapsen istumaan 
eteensä ja laski Hamaman, joka, toinen hevonen jäljessään, 
enemmin lensi kuin laukkasi, mieltänsä myöten menemään. 
Tunti kului ennenkuin Jussufin poika tuhti kuunnella mitä 
takaa kuuluisi; levollisempana jota edemmä eteni, heikensi 
hän vihdoin vauhtia, kokien samalla tähden-valoisessa yössä 
tutkia missä hän oli, etsiäkseen yhdyntäpaikkaa, jonka eno 
oli määrännyt. 

Tämän lentävän ratsastuksen aikana oli Kafur ollut 
hiljaa ja liikkumatta, ainoastaan likistäynyt lähemmä Abdal- 
lahta. Ymmärtäessään ettei enää vaaraa ollut, sanoi hän 
matalalla äänellä pelastajalleen: 

— Sinäkö myös olit siis vankina? 

«— Fn ollut, Jumalan kiitos, vastasi Abdallah. 

— Minkätähden lähdit siis juuri vihollistesi keskelle? 

— Minkätähdenkö? sanoi Jussufin poika, hymysuin; tie- 
tysti sinua pelastamaan, 

Vastaus hämmästytti Kafuria. Hän mietti vähän ai- 
kaa; sitten kysyi hän: 

— Minkätähden tahdoit minut pelastaa? 

— Sentähden että olit uskottu minun hoitooni, 

— Pidä minua aina luonasi, Abdallah; ei kukaan suo- 
jele minua niin hyvästi kuin sinä. 

— Minä en ole herrasi, vastasi nuori päällikkö, sinä 
olet Leilan oma, 

Kafur huokasi eikä virkkanut enää mitään, Punaisten 
kallioiden luoksi tultuansa otti Abdallah lasta vyötäisistä, 
nostaakseen häntä maahan. Neekerityttö päästi kiljauksen, 
jonka hän kuitenkin heti estytti. Ei se ole mitään,* sanoi 
hän; ,minulla on haava,* ja ojensi Abdallahlle verta vuota- 
van käsivartensa. Luoti oli hiipaissut olkaa ja reväissyt lihaa. 
Abdallah tutki haavan, pesi ja sitoi sen. Kafur katseli häntä 
hämmästyksellä. 

— Minkätähden hoidat minua kun en kumminkaan ole 
sinun omasi? kysyi hän, 

— Vaiti, pakana, sinä et tiedä sanoja totuuden kir- 
jassa: ,Palvele Jumalata eikä ketään paitse häntä. Ole 
hyvä isällesi ja äitillesi, omaisillesi, isättömille ja äitittömille, 
köyhille, lähimmäiselle joka on sinun omaa vertasi ja lähim- 
mäiselle, joka on muukalainen sinulle, matkakumppanillesi, 
matkustavalle, orjalle jota kätesi omistaa; Jumala ei rakasta 
ylpeyttä eikä turhamielisyyttä eikä ahneutta.* 

— $Se, mitä sanot, on kaunista, sanoi Kafur, se on suuri 
Jumala, joka sen on sanonut. 

— Ole vaiti ja nuku, keskeytti hänen nuori päällikkö, 
meillä on huomenna pitkä matka edessämme, ja sinä tarvit- 
set levähtää. n 5 

Vielä puhnissansa otti Abdallah lapsen polvilleen, kääri 
hänet mekkoonsa ja antoi hänen nojata päänsä hänen oikealle 
käsivarrelleen. Kafur nukkui kohta, mutta hänen unensa 
oli levoton ja hän puhui unissaan. Abdallah tunsi hänen sy- 
dämensä ankarasti tykyttävän. Vähitellen tyttö levostui ja 
viimein hänen hengityksensä tuskin kuuluikaan. Soturi tuu- 
ditti hiljaa tätä lasta, jonka sotaonni oli hänelle päiväkauden 
ajaksi antanut; katsellessaan tätä surkeata olentoa, ajatteli 
hän häntä, joka oli kärsinyt niin paljon hänen tähtensä, — 
äitiänsä ja ainoastaan häntä, 

Näin istui hän kunnes yö oli melkein kulunut, outoa 
rauhallisuutta nauttien. Yltympärinsä vallitsi sikeä hiljai- 
suus: maassa ei löyhäystäkään, ei risahustakaan, taivaalla ei 

muuta liikuntoa kuin tuo loistava sotalauma, joka niin mo- 
nina vuosisatoina on totellut iankaikkisen hallitsijan käskyä. 

Tämä täydellinen rauhallisuus virkisti Abdallahn mieltä; 
se sai hänet unhottaneeksi sekä eilispäivän vaarat että huo- 
mispäivän huolet. 

Päivän koitto oli tuskin vielä nähtävänä himmeästä juo- 
musta taivaanrannalla, kun jo kuultiin shakaalin etäällä ulvo-* 
= van, Äänen kolmasti kuultuaan Abdallah alkoi kertoa sitä. 
* Hänelle vastattiin, ja heti sen jälkeen seisahtui puhkava he- 

vonen kallion eteen: Hafiz oli pelastunut. 

-— Me olemme tehneet kuin kunnon miehet, poikaseni, 
sanoi hän nauraen; voitto on meidän; minä olen savulla kar- 
koittanut heidät kuin rotat. Mutta heti ratsaille! : Me emme 
saa odotuttaa meitämme Taifissa. 

Purppurainen loisto valaisi itäistä taivaanrantaa; Ab- 
dallah levitti rukousmaton ja molemmat beduiinit kiittivät, 
kasvot Mekkaan päin käännetyt, kaikkivaltiasta, joka oli pe- 
lastanut heidät vaarasta. 

— Abdallah, sanoi Kafur, heittäyten polvilleen pelas- 
tajansa eteen, sinä olet minun Jumalani, sinua kumarran ja. 
palvelen, . & 

— Vaiti, onneton, huusi Jussufin poika. Jumalata ei 
ole paitse Jumala, — se iankaikkinen, ainoa, verraton, häntä 
ainoata sinun tulee kunnioittaa ja palvella. 

— Sinun Jumalasi olkoon siis minunkin Jumalani, sa- 
noi Kafur; en tahdo enää tietää jumalasta joka jättää minut 
yksinäni, 

Sinun jumalasi, sanoi Abdallah, on sokea, kuuro ja. 
mykkä; tottapa se lienee joku puupölikkä, joka lahoo siellä 
kaukana Magreb'ssa. 

— Ei, keskeytti hänet lapsi, minulla on Jumalani mu- 
assani ja se jätti minut yksinäni. Kas tässä, sanoi hän, kis- 
kaisten sulkatupsun tukastaan; ota se ja paiskaa mokoma 
palasiksi, minä kiroon sitä. 

— Onko tämä höyhenvihko sinun jumalasi, kysyi van- 
hus nauraen. 

— On, vastasi lapsi, se on se jumala, jonka äitini an- 
toi minulle myötyänsä minut. Katsokaapa kuinka kaunis se on! 

Ja hän kiskoi höyhenet erilleen, jotka kiroten nakkasi 
maahan ja tallasi jalkainsa alle, ja otti niiden seasta vähäi- 
sen hopealevyn, jonka ojensi Jussufin pojalle. 

— Eno! kiljasi tämä kokonansa ihastuksissaan. Kat- 
sopa mitä Magreb lähettää meille. Jumala lähettää meille 
nelilehtisen apilan hopealehden. Eno, sinä olet pelastanut 
minut. Jumalalle olkoon kiitos ja kunnia! 

Ja molemmat ystävät syleilivät, ilonsa innoissa, lasta, 
joka, ymmärtämättä syytä heidän hyväilemisiinsä, katseli 
heitä itkusilmin, sekä hämmästyksissään että iloissaan tun- 
temasta hänensä rakastetuksi. 

YHDEKSÄSTOISTA LUKU. 


Salaisuus. 


Oli jo ilta kun molemmat ystävät saivat näkyviinsä ka- 
ravaanin, joka luikerteli kuin suunnaton käärme ilmanran- 
nalla. Viimeiset auringon säteet kultasivat Taifin valkoisia 
huoneita, jotka kiilsivät puutarhain seasta kuin eglantiini- 
ruusut vihriässä pensaikossa. Hiedan ylivalta oli loppunut, 
vaara voitettu ja matka kuljettu. Taifin näkyessä valtasi 
haikea mielikarvaus Abdallahn. Levotonna, kokonansa surun 
valloissa, hän vaan ajatteli yhtä asiata, sitä että Leila oli 
häneltä menneenä, Beduiinit tervehtivät kauas kaikuvilla 
ilohuudoilla tovereitansa, Omar kävi erinomaisella herttai- 
suudella syliksi veljeensä, mutta Abdallah pysyi välinpitä- 
mättömänä kaikille noille ystävyyden osoituksille, Ainoas- 
taan Kafurista näytti häntä huolettavan, Tyttö-raukka oli 
heittäynyt pelastajansa syliin; ei mikään voinut häntä siitä 
eroittaa. Tehdäkseen lopun tästä näytelmästä täytyi Abdal- 
lahn kovalla äänellä käskeä häntä menemään emäntänsä luoksi. 
Tyttö meni, katkerasti itkien. Jussufin poika katsoi kauan 
hänen jälkeensä; hän oli katkaissut viimeisen siteen mikä 
häntä yhdisti Leilan kanssa. 

Kafor läheni palankiinia kun Omar huudahti hänelle, 
kohottaen hänen nähtäväkseen kahta esinettä joita hän piti 
kädessään, 

— Tule tänne, saatanan tytär, sanoi hän puoleksi pil- 
kallisella, puoleksi uhkaavalla äänellä. Tiedätkö mikä on 
eroitus tämän kepin ja tämän viisikertaisen helminauhan 
välillä? 


Abdallah. N 8 

— Sama eroitus kuin sinun ja veljesi välillä, vastasi 
neekerityttö. Toinen on kaunis ja komea kuin taivaankaari, 
toisesta ei vle muuksi kuin perikadon liekille poltto-aineeksi. 

— Sinä olet sutkasanainen kuin isäsi, vastasi Omar 


maltillisesti; siispä sinun ei ole vaikea valita. Tahdotko hel-. - 


minauhan ? 

— Tietystipä tahdon, vastasi lapsi kiilavin silmin; mitä 
pitää minun tehdä? e 

— Jotain hyvin helppoa. Tunnin perästä tämän jäl- 
keen sinä olet haaremissa; siellä halutaan nähdä sinua; ei 
mikään ole sinulle helpompaa kuin pyrkiä ja mennä Sheriffin 
puolison, sulttaanitar Fatiman laoksi. Kerro hänelle sana 
sanalta mitä nyt sanon sinulle, niin kaularihma on sinun 
omasi, 

— Anna tänne, sanoi Kafur ojentaen kättänsä, kuun- 
telen mitä sanot. 

— Taltuasi sulttaanittaren eteen ja saatuasi apinanaa- 
mallas ja kissamaisilla irveilläsi hänet nauramaan, sano hänelle 
ihan hiljaa: ,Valtijatar, sana eräältä ystävältä.* Hän on 


kuuleva sinua, ja sinä lausut hänelle silloin seuraavat sanat: 


» Toukokuu, uusi kuukausi lähestyy. Jos et tahdo häntä 
häiritsemään öidesi lepoa, niin pidätä aurinkoa kaksoisten 
merkissä. Rukoile, vannota, komenna. Ota valilauseeksi: 
s Rakkaus on kuin hulluus, kaikki sille anteeksi annetaan,* 

— Sano viimeinen lause vielä kerran, sanoi Kafur, — 
Hyvä, nyt muistan sen: ,Rakkaus on kuin hulluus, kaikki 
sille anteeksi annetaan,* Sulttaanitar on saapa kuulla sa- 
nasi, Vielä sananen: Hihän nuot sanat veljeäsi mitenkään 
vahingoittane? 

— Fi vähintäkään, vastasi Mansurin poika, kokien sa- 
lata hymyilemistään. Tämä asia ei koske Abdallaahn vähin 
täkään; hänellä ei ole mitään vaaraa, ja jos olisikin, niin 
nuot sanat hänet pelastaisivatkin. Jää hyvästi! Älä puhu 
kellekään mitä nyt olen sanonut sinulle, Jos olet minulle 
kuuliainen, saat luottaa anteliaisuuteeni. 





— Daadeli on kypsi, lisäsi hän itsekseen, kuka sen 
saapi? Niin olen siis vihdoin päässyt tuosta kauniista Ab- 
dallahsta; nyt on sulttaanittaren luulevaisuutta yllytettävä ja 
sheriffin kiusoja lisättävä. Leikki on vaarallinen, mutta, 
maksakoon mitä maksaa, Leila on saatava haaremista pois, ja 
kun hän kerta on saatu sen porteista ulos, hän on minun. 

Kafur, palattuansa valtijattarensa luoksi, hämmästyi näh- 
dessään hänet kalpeana ja kuihtuneena, kuume silmissä. 

— Kuinka on laitasi? sanoi lapsi; sinä itket onnesi 
juuri alkaessa. Sinä saat neljä nais-orjaa palvelijaksesi; si- 
nulle annetaan silkki- ja sametti-leninkejä, kashmirivöitä, 
kullalla ja helmillä kirjailtuja tohveleita; sina saat kantaa 
emaili-kaulanauhoja, timanttisia korvahelukoita ja ranneren- 
kaita rubiineista ja safiireista, Mitä saattaa nainen enem- 
pää haluta? Lähtiessämme Eoyptistä sinä tunsit itses on- 
nelliseksi saamasta tulla tänne. Mistä se tulee että nyt näin 
olet muuttunut? 

— Sinä et voi ymmärtää minua, sanoi Leila heikolla 
äänellä; sinä olet vaan lapsi vielä. 

— Minä en ole enää lapsi, valttijattareni, vastasi nee- 
kerityttö; minä olen kohta kaksitoista vuotias; minuun saa- 
tat luottaa, 

— Oi, Kafur-rukka, huoahti egyptiläis-nainen, jos et 
tahdo antaa sydäntäs kellekään, niin pidä silmäs visusti um- 
messa. Minkätähden piti minun tulla näkemään tuon kau- 
niin nuorukaisen! Ellei häntä olis ollut, minä olisin ilolla 
astunut haaremin muurien sisälle. Nyt sitä vastoin minä tu- 
len siellä olemaan kuollut elävien keskellä. 

— Siis rakastat Abdallahta? kysyi lapsi, jonka mieltä 
tämä salaisuus syvästi liikutti, 

— Josko rakastan häntä! Luuletko saatettavan nähdä 
häntä häneen rakastumatta? Onko paratiisissakaan ihanam- 
pia kasvoja kuin hänen ovat? Hänen silmänsä on niin lep- 
poisa, hänen äänensä niin suloinen, hänen paljas nimensä on 
hyvä hajahus, Josko rakastan häntä! Valvoissani sydämeni 
elää hänessä yksistänsä, nukkuissani se valvoo ja hiutuu rak- 

kaudesta. Oi, jos olisin teltissä syntynyt ja tuo bedniini olisi 
veljeni! Minä menisin hänen luoksensa, minä heittäytyisin 
hänen syliinsä ja hän ei ylenkatsoisi minua. 

— Mene hänen kanssansa. Minä menen ja sanon hä- 
nelle että hän ottais sinut kanssansa. 

— Mitä ajattelet? Minä olen orja, minulla on valtija, 
Ja ilmankin luuletko Abdallahn rikkovan sanaansa? Juuri 
hän on sitoutunut viemään minut sheriffille; tahdotko että 
hän rikkois lupauksensa? 

-—— Sano siis Sheriffille, että hän antaa sinut Ahbdal- 
lahlle puolisoksi. 

— Dt tiedä mitä sanot, mieletön tyttö. Mokoma pyyntö 
olis kuolemantuomio meille kaikille. 

Kafar istui miettimään ja kertoi hiljaa itsekseen Oma- 
rin hänen vietäväkseen antamaa sanomaa. Sitten katsahti 
hän yhtäkkiä Leilaan ja sanoi: 

— Valtijatar, jos sinusta tulee Abdullahn vaimo ja 
hän vie sinut muassaan telttiinsä, otatko minua luoksesi? 

— läksi päiväksi, lapseni. Sinä et tule koskaan eroa- 
maan minusta. 

— Kaikenko ikäni saan siis olla sinun ja Abdallahn orja? 

— Niin, mutta mitäpä tuota kysytkään? 

— Vanno että otat minut luoksesi, jatkoi Kafar juh- 
lallisella äänellä, ja anna minun pitää huoli muusta. Älä 
kysele, älä pudistele noin epäilevästi päätäsi. Sinäkö tohti- 
sit vannoa. Aiotko ajaa minut pois vai myödäkö minut? 

— Fn, en millään muotoa. Jos Jumalan tahdo on että 
minä tulen hänen puolisokseen jota minä rakastan kuin omaa 
sieluani, niin sinä tulet aina olemaan meillä, Minä vannon 
sen Jumalan, lempeän, laupiaan, maailmoiden vallitsijan ni- 
messä 0... 

-— Valtijatar, minä olen vaan tietämätön pakana; vanno 
se vaan Abdallah Jumalan kautta. 

Juuri näitä puhuessaan nämät kaksi ystävää astuivat 
haaremiin, jossa lukuisa naislauma otti heitä vastaan. Ka- 
for hyppäsi, alinomaa nauraen, palankiinista alas ja juoksi 

muutamaan isoon, komeasti valaistuun saliin, jossa pöydät 
oli täynnä hopeamaljoja ja kukkia. Leila valitti väsymystä ja 
syrjäysi huoneesensa, saadakseen siellä laskea kyynelensä val- 
loillensa. Tehoton lääke taudille joka ei tahdo parata! Joka 
hurmaa hänensä viinillä,* sanoo Shirazin viisas, ,herää kes- 
kellä yötä; mutta joka hurmaa hänen rakkaudella ei herää 
ennen kuin ylösnousemisen aamuna.* 


KAHDESKYMMENES LUKU. + 


Ketun kärsiväisyys. 


Abdallah tahtoi jo samana iltana lähteä kotimatkalle, 
Hafiz oli yhtä kiihkoinen. Hän ajatteli että sisarenpoika 
pakenemalla erämaahan pääsisi levottomuudestaan ja mur- 
heestaan. Mutta sheriffi oli antanut tietää, että hän seuraa- 
vana päivänä oli ottava karavaanien pää!lysmiehet puheillensa. 
Tämä oli kunnian osoitus, jota ei juuri käynyt poistaminen. 

Mentiin siis ajoissa palatsiin. Kartano vilisi beduiinia 
sinisissä mekoissa, tulipunainen käärelakki päässä. Jokainen 
tahtoi kätellä urhoollista Abdallahta ja viisasta Hafizia. 
Omar puheli hiljaa raajarikon kanssa. Ensi kerran valitti 
egyptiläinen matkan vaarallisuutta, ensi kerran moitti hän 
sheriffiä että tämä oli pannut niin monta urhoollista varman 
kuoleman alttiiksi, Hafiz hyväksyi nämät sanat ja myöntyi 
hänen ajatusjuoksuunsa mielihartaudella, joka ihastutti Man- 
surin poikaa. 

Mustat orjat veivät kunniatervehtijät saliin, jonka lat- 
tia oli peitetty kalliilla matoilla ja jossa sohvia, vihriällä, 
kultakirjaisella silkkivaatteella peitettyjä, oli yltympärinsä 
pitkin seiniä. Nämät kumminkin olivat paljaat; niiden ainoa 
koristus oli kaunis turkkilainen sapeli, topaaseilla ja rubii- 
neilla runsaasti tilkoitettu. Se oli lahja sulttaanilta. Omar 
tätä huomautti raajarikolle, joka, vaikka alinomaa jupisi tätä 
terveisillä käyntiä vastaan, jota hän sanoi heikkoudeksi, yh- 
täkaikki kumarsi yhtä syvälle kuin muutkin oikeauskoisten 
valtijalle. Sittenkun sheriffi oli vastaanottanut koko lauman 
tervehdykset, taputti hän käsiään ja samassa tarjottiin vie- 
raille kahvia ja piippuja. Beduiinit istuivat lattialle ja alkoi- 

vat tupakoida, sanaakaan virkkamatta. Abdallah hypähti: 
hän oli palvelijain joukossa, jotka odottivat herransa käskyjä, 
havainnut Kafurin, joka oli nostanut kätensä kaulalleen, Ab- 
dallahlleko vai kenelle oli lapsi antanut tämän merkin? Kas 
siinä jotaim, jota hänen oli mahdoton ymmärtää. Hi kukaan 
nostanut silmiään ylös, saatikka sitten Omar, 

Profeetan jälkeläinen näytti vajonneen syviin miettimyk- 
siin. Hän oli komean näköinen vanhus: harmaa parta, iso 
nenä, raukeat silmät tekivät hänet majesteetillisen näköi- 
seksi. Iso käärelakki, sininen kauhtana kashmirista mitä 
hienoimmasta, kullalla kirjailtu purppurapunainen vyö, jossa 
kalliilla kivillä runsaasti tilkoitettu väkipuukko välkkyi, enen- 
sivät vielä enemmin arvoisuutta hänen näössänsä. Oikeas- 
taan oli sheriffi niitä viisaita miehiä, jotka vaan ajattelevat 
omaa puoltansa. Hillitsemätön, vieläpä hurjakin, jos häiritsi 
häntä hänen tyvenessä rauhassaan, hän oli mitä lempeimpiä 
ihmisiä, kun vaan ei tehty hänelle haittaa hänen intohimois- 
saan eli tottumuksissaan. Valta ei ollut häntä pilannut; hän 
kuunteli mielellään tetuutta, kun tämä ei koskenut häneen 
itseensä ja kärsi valittamatta valheita mitä julkeimpia liu- 
kastelijoiltaan ja orjiltaan. Hän oli lahjoitettu tarkalla tai- 
teen-tunnolla, suosi suuresti runoilijoita ja sadunkertojia ja 
oli itsekin sievä runoilija. Hänen ainoa heikkoutensa, heik- 
kous hänen iälleen varsin luonnollinen, oli hänen tarpeensa 
tuntea hänensä rakastetuksi. Juuri tämän salaisuuden no- 
jassa, jonka ihana Fatima jo ensi päivänä oli keksinyt, oli 
sama Fatima tehnyt herransa kuuliaisimmaksi orjaksensa. 
Hän pakoitti hänet täyttämään kaikkia hänen mielikuva- 
tuksiaan, alinomaa tyrkyttäen häneen, että naisen juonet 
ovat paras todistus hänen rakkaudestaan. Kuudenkymmenen 
vuoden iällä on mukavampi uskoa kuin .torata; sheriffi antoi 
myöten välttääkseen myrskyä, onnellista onnellisempi, kun se 
maksettiin hänelle hyväilemisellä. Muuten ei tänäpänä ollut- 
kaan pilveä taivaanrannalla näkynyt; oikeauskoisten esimies 
oli mitä iloisimmalla tuulella; hän hymyili kuljetellessaan sor- 
miaan pitkän partansa kautta; olisi luullut näkevänsä vast- 

ikään heränneen joka kokee pidätellä jotain autuaallista, ka- 
toamaisillaan olevaa unennäköä. 

Sittenkun toinen piippu oli poltettu, otti sheriffi pu- 
huakseen ja kiitteli sanoilla valituimmilla beduiineja ja Oma- 
ria heidän käynnistään hänen luonansa ja heidän avustaan. 
Sen sijaan että olis kiittänyt tästä hyväntahtoisuudesta, nousi 
Mansurin poika ylös ja heittäysi kuin säikähtynyt pahante- 
kijä sheriffin jalkain eteen, joita syleili ja suuteli. 

— Poika Ali'n ja Hassan'in, sanoi hän nyyhkytysten 
keskeyttelemällä äänellä, minä tiedän minkä se orja ansait- 
see, joka on ollut niin onneton, että on vilpistellyt herransa 
Juottamukselle. Minä tiedän rikokseni ja odotan valittamatta 
sitä rangaistusta, jonka hurskautesi määrää. 

— Nouse ylös, sanoi sheriffi ystävällisellä äänellä. Mikä 
on kirjoitettuna se on kirjoitettuna. Jumala antaa onnen ja 
onnettomuuden vaihetella ihmisten seassa, tullakseen tunte- 
maan oikeauskoiset ja heistä valitakseen todistajansa. Mitä 
tulee siihen häväistykseen, jonka nuot katalat ovat minulle 
tehneet, minä kyllä tiedän valita koston päivän ja hetken. 
Kärsiväisyyttä! Kärsiväisyydellä kaikkea saadaan aikaan. 

— Ah! jatkoi Mansurin poika, yhä polvistuneena py- 
syen, päällekarkaus ei ole mitään, jos asia olis siihen jäänyt; 

veljeni Abdallah ja hänen urheat beduiininsa ajoivat pettu- 
* rit pakoon. Mutta meidät hätäytettiin, naisorja on muuta- 
mia silmänräpäyksiä ollut vihollisten käsissä, nuot ihmiset, 
joilla ei ole uskoa eikä kunniata, kiskoivat häneltä hunnun 
pois, ja tämä kaunotar, jonka olis pitänyt olla pyhä kaikille, 
on tullut häväistyksi mahdottomilla silmäyksillä. 

— Siinä kyllä! keskeytti hänet sheriffi, jonka mielestä 
tuo kertomus silminnähtävästi oli paha. Huolen kunniastani 
pidän minä yksinäni, Kärsiväisyyttä! 

— Kärsiväisyyttä! huudahti raajarikko; aivan samaa 
sanoi kettu joka tekeysi kuolleeksi. 

— Mitä siis kettu sanoi? kysyi sheriffi, iskien tuimasti 
silmänsä Hafiziin, joka kuitenkin näytti tuntevan jotain ko- 
konaan muuta kuin pelkoa, 

— Oli kettu joka alkoi vanhata. Hän oli heittänyt 
metsänkäynnin ja seikkailukset siksensä, hiipiäkseen joka ilta 
lähellä hänen luolaansa olevaan kanapihaan, Siellä eli hän 
nyt hiettä ja vaivatta. Sattuipa kerran ettei hän muista- 
nutkaan lähteä kanapihasta aikanaan, vaan viipyi siellä ta- 
vallista pitempään, ja kun hän viimein tahtoi kotiinsa pa- 
lata, oli aurinko jo ylhäällä ja ihmiset töissään. Päästä ko- 
tiin ei ollut helppo asia, ja ettei rohkeilisi silminnähtävälle 
vaaralle, keksi kettu sen keinon, että heittäysi pitkäkseen 
tien viereen, kuolleeksi mukamas. ,Kärsiväisyyttä!* sanoi 


— hän; ,siinä on pelastukseni.* 


Ensimmäinen ketun sivuitse kulkeva ei huolinut hänestä 
mitään. Toinen vierähytti häntä jalallaan, visseytyäkseen 
ettei hänessä henkeä ollut; kolmas oli lapsi, joka huvikseen 
nykki häneltä viiksiä irti, 

— ,Kärsiväisyyttä!* sanoi repo, ,tuo lapsi ei tiedä 
mitä tekee; ei se tahallaan minua loukkaa; parempi siis kär- 
siä vähän ajan kiusa kuin panna henkensä alttiiksi.* 

Sitten tuli metsänkävijä pyssy olalla. 

— yTuon elävän käpälä,* sanoi hän, ,on hyvä välikap- 
pale kynsi-ajosta vastaan.* Ja hän otti puukkonsa. 

» Kärsiväisyyttä,* sanoi kettu, ,parempi on elää kolmin 
jaloin kuin kuolla nelin,* Ja hän antoi leikata käpälänsä, 
äännähtämättäkään. 

Lopuksi tuli nainen kävellen, lapsi sylissä. 

— ,Tuonpa elävän hampaista,* sanoi hän, ,saan minä 
kaulanauhan, joka varjelee pikku poikani pahalta silmältä.* 

— Tuon jutun tunnen jo ennestään, puuttui sheriffi 
puheesen; äitin kumartuessa alas, kettu purasi häntä kas- 
voihin, 

— Niin ei minun juttuni sano, vastasi Hafiz vakavasti; 
kun kerta on ruvettu keskustelemaan sielunsa kanssa, niin 
ei tietä minne asti mennäänkään. Kettu antoi ottaa ham- 
paansa, yhä vaan matkien: ,Kärsiväisyyttä, kärsiväisyyttä!" 
kunnes tuli varas ja kisko pois hänen sydämensä. Nyt vasta, 

vaan myöhään, kettu huomasi että varmin kaiskista vaaroista - 
on kärsiväisyys. 

— Alanpa sitä jo uskoakin, sanoi sheriffi, sittenkun 
eräs beduiini on rohjennut tulla tänne minun palatsiini, late- 
lemaan minulle tuhmia juttujansa. Ei muu kuin raaka hä- 
ränpaimen saata olla anteeksi heittämistäni ymmärtämättä ja 
palkita hyvyyttäni loukkauksilla. Jos karavaani keskellä päi- 
vää on hätäytetty luotettavalla paikalla, jonka kautta kaikki 
kauppiaat matkustavat, kenenkä on syy, ellei niiden, jotka 
ovat valinneet johtajakseen lapsen, jota sääliväisyydestä sääs- 
tän. Kahdentoista aseilla varustetun ja uskaliaan beni-ameu- 
rin käy matkustaminen minkä kautta hyvänsä erämaassa, 
tohtimatta kenenkään heitä ahdistaa. Koska nyt arnautit 
saattivat hätäyttää teidät, niin tottapa teille oli paula viri- 
tetty, ja te menitte siihen, joko ymmärtämättömyydestä tahi 
petoksen johdosta. 

— Oikeauskoisten vallitsija, huudahti Mansurin poika, 
rukoilevasti ojentaen kätensä häntä kohti. Siinäpä juuri vi- 
kani on, Kun minä karavaanin johtajaksi valitsin veljeni ja 
ystäväni, minun olis pitänyt muistaa että intohimo meidän 
iällämme tekee meidät sokeiksi. Sattumus on meidät tur- . 
maan syössyt. Heti matkalle tänne lähdettyämme sai tämä 
meidän nuori päällikkömme sattumuksesta nähdä nais-orjan 
kasvot, ja tämä näkemä on kokonansa vienyt häneltä pään 
ja saattanut hänen unhottamaan kaiken varovaisuuden. 

— Mitä kuulen? karjasi sheriffi vihasta säihkyvin sil- 
min. Niinkö käskyjäni totellaan? Siinäkö kunnioitus, johon 
ollaan minulle veikapää? Voi sitä rohkeata, joka julkenee 
minusta leikkiä tehdä! Kylläpä nähdään suvaitsenko louk- 
kauksia, Sinä, kauppias, tulet rangaistavaksi varomattomuu- 
destasi, ja sinä, nuorukainen, saat kärsiä julkeudestasi. 

Näin sanottuaan käski oikeauskoisten vallitsija neeke- 
rin luoksensa, jolla oli iso sapeli vyöllä, osoitti Omaria ja 
Abdallahta ja liikahutti kättänsä vaakasuoraan. Tämä oli 
kuolemantuomio, 

Beduiinit katsoivat hämmästyneinä toisiinsa, mutta ei 
yksikään, eipä Hafizikaan, rohjennut nousta profeetan jälke- 
läistä vastustamaan. Omar vastaanotti tuomionsa kalpene- ' 
matta; hän katsahteli ympärilleen ikäänkuin apua joltain 
anoen, ja kohottaen kättänsä antoi hän merkin neekerity- 
tölle, joka ei kuitenkaan näkynyt sitä ymmärtävän. Man- 
surin poika rypisti vihoissaan kulmiansa: — Kirottu olkoon 
se dervishi, jupisi hän, Olisiko hän totta sanonut? Onko 


;  luottamukseni tähän beduiiniin minut turmaan syöksevä? 


Olisinko rakastanut tuota mieletöntä enemmin kuin luulinkaan. 

Abdallah katseli teloittajaa ylpeästi hymyillen. 

— Poika-raukka, sanoi Hafiz, syleillen sisarenpoikaansa, 
minä olen syynä sinun kuolemaasi. 

— Ei, isä, vastasi nuorukainen, se on Jumala, joka an- 
taa elämän ja kuoleman. Käy hänen tahtonsa alaiseksi ja 
lohduta äitiäni. Älä surkuttele minua: kuolema on minulle 
nyt suurempi-arvoinen kuin elämä. 

Sitten kääntyi hän Omarin puoleen, joka alinomaa piti 
silmiään neekerityttöön luotuina, ja sanoi, ojentaen hänelle 
kätensä: 

— Anna minulle anteeksi, veljeni, hänen tähtensä, joka 
on holhonut lapsuuttasi, 

Abdallah teki sitten kunnioittavan Kumarruksen oikea- 


* uskoisten vallitsijalle ja lähti teloittajan mukaan. 


— Seisahdu! huusi Kafur, joka nyt juoksi esiin ja heit- 
täysi sheriffin jalkain juurelle. Minäpä olenkin syypää? minä 
tempasin hunnun valtijattareltani. Surmaa minut, mutta 
säästä Abdallahta. 

— Aja ulos tuo koira, sanoi sheriffi, ja kurita sitä 
kunnes on vaiti. 

— Armoa! huusi lapsi, jota neekeri nyt lähti viemään, 

"armoa! ja kiskausi hurjalla ponnistuksella orjan käsistä, jät.- 
täen. samassa siekaleen leningistään hänen käsiinsä. Lau- 
pintta! nyyhkytti hän, syleillen sheriffin polvia, joka törkeästi 
sysäsi hänet takaperin. Laupiutta, herra! Abdallah on syy- 
tön, hän ei ole syyllinen, Yhtäkkiä näki hän Omarin rypis- 

tetyn otsan. Tästä näkemästä näytti jotain juolahtavan hä- 
nen mieleensä. Hän nousi ylös, ojensi kätensä ruhtinasta 
kohti ja sanoi: 

— Älä ole julma, Muista että rakkauden on sama laita 
kuin hulluuden: sille annetaan kaikkea anteeksi. 

— Maltapa! huusi sheriffi teloittajalle. Tuopa on to- 
siaankin kummallista, ajatteli hän; nuothan ovat aivan sa- 
mat sanat jotka Fatima useampia kertoja sanoi minulle tänä 
aamuna ja joita minun oli mahdoton saada häntä selittä- 
mään . .. Tule tänne, lapsi, sanoi hän Kafuriile, suopealla 
äänellä: keneltä ovat nuot sanat? Tiedätkö? 

— Tiedän, sanoi neekerityttö; ne ovat suusta, josta vaan 
lohdutusta ja lempeyttä lähtee. 

— Tiedätkö niiden merkitystä? 

— Tiedän, vastasi Kafur, joka vapisi puhuessaan. Niitä 
sanoja ei ole Abdallah ikänään kuullut lausuttavan, mutta 
Omar ne tietää; kysy häneltä, hän selittää sinulle kaikkityyni. 

— Ah, vallitsija, sanoi Omar, köntäten sheriffin jal- 
kain eteen ja puhutellen häntä matalalla äänellä: lapsi on 
oikeassa. Minä tunnen hyvin hyvästi nuot sanat; nepä ovat- 
kin olleet syynä minun erhetykseeni; kenties on niissä mi- 
nun puolustuksenikin. Kukapa voinee luulevaisen silmiä peit- 
tää? Kun lähetit minua käskemään, asiasi aavistettiin; tus- 
kin olin lähtenyt palatsista ennenkuin jo väkisin otettiin mi- 
nulta mieletön lupaus, jonka olen uskollisesti kyllä täyttänyt. 
Minä laitin tahallani niin, että naisorja nähtäisiin, niinkuin 
minulle oli käskeity. Taisinko vastustaa tahtoa, jota rak- 
kautesi suojelee? Onnellinen se, joka voi vaikuttaa semmoi- 
sen hellyyden! Eikö onnellisuus tekis häntä anteeksi anta- 
vaiseksi? 

— Näitä hävyttömiä valheita ladellessaan, tutki Man- 


surin poika tarkasti sheriffin kasvonjuonteita, jotka olivat: 


palanneet tavalliseen tyyneyteensä. Omar muutti nyt me- 
netyslaatunsa. Hän ei enää rukoillutkaan tuota ukkoa, jolla 
oli elämä ja kuolema vallassaan. Varmana siitä että ukko 
oli hänen vallassaan, alkoi hän yli kaiken määrän immarrella 

häntä ja hänen onnistui viimein hyvin mietityillä sanoillaan 
saada hänen vihansa viimeinenkin kuohu asettumaan, 

— Nouse ylös, minä annan sinulle anteeksi, sanoi she- 
riffi viimein; minä annan tuolle ylpeälle beduiinillekin joka 
rohkeilee minulle vielä teloittajan sapelinkin alla. Minä olen 
näyttänyt etten minä ketään pelkää ja että tiedän ranpaista 
sitä, joka minua loukkaa; siinä kyllä; minä säästän uskollis- 
teni verta parempaan tilaan. Nuori mies, lisäsi hän, hymy- 
suin ja luottamuksella katsellen Abdallahta, muista että elä- 
mäsi tästä lähtiin on minulle kuuluva; minä luotan sinuun, 
kun tulee aika kostaa meidän yhteisesti kärsimämme häväis- 
tys, ja minä luotan myöskin ystäviisi. 

Vastauksen sijasta kävi Jussufin poika sheriffiä käteen 
ja suuteli sitä syvästi heltyneenä, jonka ohessa Hafiz isolla 
äänellä laski kiitollisuutensa ja ilonsa valloilleen. 

. — Tule tänne sinä yön tytär, sanoi oikeauskoisten val- 
litsija, viitaten Kafuria luoksensa; oliko siinä kaikki mitä 
sulttaanitar sanoi sinulle? 

— Ei, vastasi neekerityttö rohkeasti, ruveten salamie- 
lisen näköiseksi; sulttaanitar sanoi minulle vielä, että jos 
antaisit hänelle anteeksi hänen mielettömän rakkautensa, 
hänen täytyy saada todiste hellyydestäsi. 

— Puhu, sanoi vanhus; mitäpä saatan kieltää katalalta, 
joka rakastaa minua aina hulluuteen asti! 

— Sulttaanitar pelkää sinun hylkäävän hänen anomuk- 
sensa. Fttä kävisi myöntäminen mitä hän anoo, sanoo hän, 
siihen tarvitaan rakkautta yhtä suurta kuin hänen on. 

— Puhu siis! jatkoi sheriffi, muuten saatat minut kuo- 
lemaan malttamattomuudesta. 

— No niin, sanoi Kafur, älä tuota hänelle kilpailijaksi 
muukalaista, joka on häväisty arnautien ja beduiinien sil- 
mäyksillä. 

— Eikö muuta kuin se? vastasi oikeauskoisten vallit- 
sija hymysuin. Minäkö mokomain tapausten perästä ylen- 
täisin luokseni tuon naisen, — en ikäpäivinäni! Hän tulee 


pysymään orjana ja päättämään päivänsä jossain haaremini 
syrjäpaikassa. i 

— 8itä sulttaanitar ei suinkaan tahdo; hän on luule- 
vainen ja levoton. Mitä hän tahtoo on, että Leila luopuu 
palatsista eikä ilmoisna ikänä enää laske jalkaansa sen si- 
sälle. Jospa puolisoni, sanoo hän, jospa sieluni suuresti ra- 
kastettu antais minulle viimeisen todistuksen rakkaudestaan!. 
Eikö saata hän antaa niiden, jotka ovat tuoneet tänne tuon 
katalan, pitää hänet? Beduiinien keskellä hänen tulee helppo 
päästä hänelle arvolliseen naimiseen, ja minä saan yksinäni 
rakastaa sieluni vallitsijaa. 

— Kuinka heikkoja nuot naiset ovat! huudahti profee- 
tan jälkeläinen. Koraani on totisesti oikeassa kun käskee 
meitä anteeksi antamaan, meitä, jotka olemme saaneet voi- 
man ja ymmärryksen osaksemme. Tuo Fatiman luulevaisuus 
käy siis miltei hulluudeksi; minä häpeäisin itseäni, jos an- 
taisin sille myöten; mutta minulle kelpaa näyttää hänelle, 
ettei: mikään ole mahdotonta minun vallalleni eikä rakkau- 
delleni. Mene ja nouda tänne Leila ja sano sulttaanittarelle 
että hänen kilpailijansa luopuu haaremista eikä ikänä enää 
laske jalkaansa sen kynnyksen sisälle. Se on minun tahtoni. 
Minä odotan sitä toteltavaksi. 

Sheriffi kääntyi nyt beduiinien puoleen ja sanoi koroi- 
tetulla äänellä: 

— Ystäväni, minä otan teidät menetyslaatuni tuoma- 
reiksi. Mitä tulee minun tehdä tuon egyptiläisen naisen 
kanssa, jonka olette tuoneet tänne? Kunnioituksesta itseäni 
kohtaan minä en saata ottaa häntä vaimoksi; kunnioituksesta 
pashaa kohtaan minä en saata pidättää häntä tänne orjaksi. 
Kuulkaa siis mitä ehdotan: Jos teissä on joku joka tahtoo 
naida tämän muukalaisen, niin minä annan hänelle soveliaat 
myötäjäiset; jos ei, niin minä naitan hänet jollekin rikkaalle 
kauppiaalle Mekkassa tahi Medinassa. 

— Jumala on suuri! huudahti Jussufin poika, ja kävi 
Hafizia käsivarteen, Emme tarvitsekaan enää hakea neli- 

lehtistä apilata; hän on siellä, hän on minun, minä olen löy- 
tänyt onneni. 
— Rohkeutta, poikani, sanoi raajarikko; sitä tarvitaan 
onnessakin, En luule, lisäsi hän, kääntyen sheriffin puoleen, 
että välttämättömästi täytyy mennä Mekkaan asti saamaan 


. egyptiläistä naisorjaasi hyvästi naitetuksi. Jos hän ei tar- 


vitse mitään muuta kuin puolisoa, niin on sinulla tässä mies 
joka ei suvun, ei tavaran eikä sydämen puolesta ole ketään 
halvempi. 

— Vallitsija, sanoi Omar, syvään kumartaen sheriffille, 
minä en olis ikänäni rohjennut nostaa silmiäni minun hoi- 
tooni uskottua naista kohti, mutta koska asiat ovat muuttu- 
neet ja sinä suvaitset sen, niin otan luvakseni anoa Leilaa 
-vaimokseni. Hän on ollut pashan orjia, hän on lapsuudes- 
taan tottunut haaremin ylellisyyteen ja mukavuuksiin, hän 
on aina tähän asti uneksinut loistavaa tulevaisuutta. Kenpä 


-tietää eikö teltti-elämä tulle tuntumaan hänestä kovin anka- 


ralta ja vaivaloiselta; rikkaus on tarve naiselle, joka aina on 
elänyt palatsissa. Pyydän siis että viisaudessasi antaisit 
tuon muukalaisen sille meistä, joka tarjoaa suurimmat myö- 
täjäiset; se tulee samalla olemaan viimeinen hyväntahtoisuu- 
den osoitus hänelle, joka saa kiittää sinun hyvyyttäsi kaikesta. 

— Se anomus on oikea, sanoi sheriffi; tuokoot tänne 
egyptiläis-naisen; astukoot vaatijat esiin, minä tahdon kuulla 
mitä he tarjoavat, 

— Eno, sanoi Jussufin poika, minä olen hukassa. 

— Jopa viimein, sanoi Omar, on Leila minun, 

Kafur katseli molempia veljeksiä ja kiirehti haaremiin. 


YHDESKOLMATTA LUKU. 
Huutokauppa. 


Sillä aikaa kun käytiin naisorjaa noutamassa, astui 
Hafiz Mansurin pojan luokse, 

— Nuori mies, sanoi hän hänelle, kuule muutamia sa- 
noja ukolta, jonka polvilla olet leikitellyt. Sanotaan että 
olet vielä rikkaampi kuin isäsi oli, että naiset kilpailevat 
sinun hymyilystäsi ja ettei ole kauppiasta Syriassa eikä Egyp- 
tissä sitä, joka ei katsois kunniakseen saada antaa sinulle 
tyttärensä. Ei ole siis mitään mikä estää sinua saamasta 
halusi tyydytetyksi. Abdallah sitä vastoin ei voi rakastaa 
useampaa kuin yhtä naista; hän on antanut sydämensä sille, 
jonka on pelastanut. Ole jalomielinen ja maksa tänä päi- 
vänä kiitollisuus-velkasi siten, että teet veljesi ja Haliman 
onnellisiksi. 

— Veljeni, vastasi Omar, on itsekäs joka vaan ajat- 
— telee omaa itseään; olen jo kärsinyt enemmän kuin tarpeeksi 

hänen tähtensä. Hän tietää että minun täytyy saada se 
naisorja, maksakoon mitä maksaa, miksi siis rupeaa minun 
kanssani hangoittelemaan? Mitä hyvää hänellä siitä on, että 
minä joutavasti menetän satatuhatta piasteria. Parasta on 
että hän luopuu Leilasta, niin minä kenties unhotan, että 
hän tänäpänä toistamiseen on saattanut henkeni vaaraan, 

— Onneksesi olet moslemi, sanoi raajarikko; muuten 
olisimme tänä iltana opettaneet sinulle, että kaksi unssia 
lyijyä painaa enemmän kuin kaikki sinun kultasi. Mutta 
etpä vielä ole ennättänyt niin pitkälle kuin luulet; Jumalan 
avulla teemme kaikki sinun kavala; hankkeesi mitättömiksi, 

Omar kohautti hartioitaan ja meni Leilaa kohtaamaan. 
Tämä oli juuri saliin astumassa, kätkettynä kaikkein 
silmiltä sillä avaralla kaapulla, jolla hän oli peitettynä, ja 
yhtäkaikki näytti Abdallah-parasta niinkuin tuon tiheän peit- 
teen läpi tulinen silmäys tunkisi, jonka voimaa hän ei kes- 
tänyt. Kafur oli valtijattarensa muassa. Oliko hän puhu- 
tellut sulttaanitarta? Kukapa sen saattanee sanoa? Mutta 
hänellä oli kaulassaan helminauha ruusun-värisiä koralleja, 
jota varmaan ei ollut tehty ketään naisorjaa varten. Aina 
tuotuostakin nähtiin hänen juoksevan eräälle kalterilla va- 
rustetulle balkongille, ja siellä vaihtavan muutamia salaisia 
sanoja näkymättömäin hahmuin kanssa. Siellä oli haaremin 
kaikki naiset, jotka olivat vilkkaasti ihanaan Leilaan miel- 
tyneet ja hartaasti toivottivat onnea ylhäältä Jussufin pojalle. 

Abdallah otti ensin puhuaksensa: 

— Koko tavarani, sanoi hän, on lähteessä, jonka olen 
löytänyt ja puutarhassa, jonka olen aloittanut. Yhdessä isäni 
sota-aseiden ja opettamani hevosen kanssa siinä on ainoa 
omaisuuteni. Kaiken tämän tarjoan sinulle, Leila, jos tah- 
dot vastaanotta sieluni ja henkeni. 

— T0o kaikkiansakaan ei ole sadantuhannen piasterin 
arvoa, sanoi Omar kylmästi. Minulla on Taifissa pomeranssi- 
puutarha, jossa sheriffi toisinaan on hyvä ja nauttii kahvia 
tykönäni; siinä puutarhassa on enempi kuin kahdensadan tu- 
hannen piasterin arvo; sen tarjoan Leilalle vakuudeksi yhtä 
suuresta summasta hohtokivissä. 

-— Hohtokivissä! sanoi raajarikko; jos ei muu ole ky- 
symyksenä, niin sisareni pojalla on yhtä kalliita kuin ikään 
sinulla, Katsopas tässä lipasta, joka käy kappaleen matkaa 
edelle sinun kauniista lupauksistasi. 

Kaikkein hämmästykseksi avasi Hafiz, Kafarin avulla 
lippaan perlemosta ja kilpikonnan-luusta, täynnä korvahelu- 
koita, rannerenkaita ja kaulakoristuksia. Abdallah ei malt- 
tanut olla huudahtamatta: eikö tuo rubiininen rannerengas 
ollut sama, joka oli ollut Leilan kädessä sinä päivänä kun 
hän pelasti Leilan arnautien vallasta? Eikö Kafar ollut 

vastikään kaulastaan päästänyt tuota koralli-nauhaa. Ab- 
dallah tahtoi puhua, mutta ruumiinliikahus, jonka eno teki, 
käski hänen olla vaiti. 

— Ovatpa komeitakin koristuksia, kun jo ovat käyte- 
tyitä, sanoi Mansurin poika, ylenkatseellisesti koukistaen huul- 
tansa. En pyydä tietääkseni mistä kaikki nuot poisheitetyt 
naiskoristukset ovat kotoisin ja minä kyllä tiedän niiden oi- 
kean arvon, mutta auliudestani ei voi kukaan loppua tehdä; 
minä tarjoan kolmesataa tuhatta piasteria. 

— Luvata ei olekaan sama kuin antaa, puuttui raaja- 
rikko puheesen; tässä vaaditaan enempää kuin sanoja. 

Vastauksen sijasta otti Omar vyöstään muistoonpano- 
kirjan ja otti siitä muutamia papereita, jotka hän antoi she- 
riffille näin sanoen: 

— Oikeauskoisten vallitsija, tässä ovat tilaukset, jotka 
sinä — viimeksikuluneina kuukausina olet minulle lähettä- 
nyt ja jotka olen kunnollisesti täyttänyt, Yhteenlaskettu 
summa nousee enempään kuin miljoonaan p +steriin. Tus- 
kinpa kieltänet orjaltasi takaustasi huomiseen asti noille san- 
gen epäluuloisille beduiineille ? 

— Menköön niinkuin tahdot, sanoi sheriffi; minä rupean 
takaajaksesi sadastatuhannesta piasterista. 

— Jos ei tarvita enempää kuin se summa, sanoi eräs 
beduiini, niin emme suinkaan jätä toveriamme pulaan, ja me 
tahdomme antaa läksyn tälle kauppiaalle, joka kovin paljon 
unhottaa hänensä. Kas tässä meidän sapelimme; me ostamme 
ne takaisin sadallatuhannella piasterilla. 

Näin sanottuaan päästi beduiini sapelin vyöltään ja nak- 
kasi sen sheriffin jalkain eteen, luoden Omariin silmäyksen 
täynnä ylenkatsetta; Hafiz astui esiin tehdäkseen samaten 
ja ollakseen kaikelle muulle joukolle hyväksi esimerkiksi, 
kun sheriffi otti puhuaksensa: 

— Ota miekkas jälleen; minä takaan sinua ja sinun 
ystäviäsi. Jumala varjelkoon minua näkemästä teitä aseet- 
tomina luonani; te olette minun voimani ja minun kunniani. 
Omar, lisäsi hän, kenties teet paraiten että hyvin mietit en- 

nenkuin uusia lupauksia teet. Katumus seuraa monasti tyy- 
dytettyä intohimoa kintereillä: lemmettären saa jälleen, mutta 
kerta menetettyjä ystäviä ei saa ikänä. 

— Ruhtinas oikeauskoisten, jatkoi Mansurin poika ul- 
jaalla arvoisuudella, sinun sanaasi luottaen olen antaunut tä- 
. hän asiaan; käske minua syrjäytymään ja minä tottelen; jos 
et, niin luja päätökseni ajaa se viimeiselle täpärällensä; minä 
en pelkää kenenkään muun mielen pahoittamista kuin sinun. 
Ja tehdäkseni kerrassa lopun kaikista näistä rettelöistä, tar- 
joan nyt miljoonan piasteria. Se ei ole liika-hinta naisesta 
jota profeetan ylevä jälkeläinen on suojeluksellaan kunni- 
oittanut. 

— Oletko niin rikas että uskallat mokomia mielettö- 
myyksiä? sanoi sheriffi; ensi tilassa olen sen muistava. 

— Käske, herra, vastasi kauppias; tavarani ja henkeni 
ovat sinun. 

Sikeä hiljaisuus seurasi salissa. Leila, joka tähän asti 
oli seisonut, vaipui pyörryksiin sohvalle. Abdallah laski 
päänsä rinta isa vasten, Hafiz ja beduiinit liikahtivat uh- 
kaavaisesti Omariin päin, joka rohkealla tyyneydellä kohtasi 
heidän hurjia silmäyksiään. Kafur alkoi kummallisesti koik- 
kailla balkongiin päin ja katosi yhtäkkiä salista. Kaikkein 
silmät olivat sheriffiin luotuina, jota nähtävästi huoletti 
mitä tekisi. 

-— Minä olen antanut sanani, sanoi hän viimein ver- 
kasti ja kääntyen beduiinien puoleen; te saatatte todistaa 
että kaikki on käynyt oikein ja puoltamattomasti. Tämä 
kauppias, teidän matkakumppaninne, tarjoaa miljoonaa; siispä 
on nais-orja hänen, jollei kukaan teistä tarjoa enempää. 

— Mistäpä erämaassa mokoman summan tapaisi! huu- 
dahti raajarikko. Sieluilla vaan, jotka ovat myöneet itsensä 
saatanalle, on niitä hornan aarteita. Meillä sitä vastoin ei 
ole muuta kuin miekkamme ja pyssymme. Jospa se päivä 
kohta tulisi, jona niiden arvo ymmärretään! 

— Sinä unhotat Abdallahn hohtokivet, sanoi Omar nau- 
rahtaen. 


132 


— Ah, veljeni! puhkesi Jussufin poika sanomaan. mitä 
olen tehnyt että kohtelet minua tuolla tavoin? Sinäkö to- 
siaankin ajat tikarin rintaani. 

— Mitä tämä on? kysyi sheriffi kahdelta mustalta or- 
jalta, jotka Abdallahn jalkain eteen asettivat raskaan lippaan 
siseleittyä hopeata. 

— Herra, sanoi toinen kantajista, siinä on Jussufin po- 
jan kalliudet. 

— Näin sanottuaan aukasi hän lippaan ja otti siitä 
kahmalollisen juveeli-koristuksia mitä ihanimpia. Ainoastaan 
vähäinen osa näistä nousi enempään kuin miljoonaan, 

— Merkillistä, ajatteli sheriffi, kuinka nuot timantit ja 
topaasiset rannerenkaat ovat kummallisesti yhteen näköön 
kuin sulttaanittareile antamani koristuktet. Kuka on sinut 
lähettänyt? kysyi hän orjalta. i 

— Herra, vastasi musta mies, syvään kumartaen, rak- 
kauden laita on sama kuin hulluuden, kaikki sille annetaan 
anteeksi; jonka sanottuaan hän erosi huoneesta. 

Abdallah ei tiennyt näkikö hän unta vai oliko val- 
veillaan. 

Omar kalpeni raivosta. 

— Tässä on paula kätkettynä, jupisi hän vihan vai- 
vuttamalla äänellä; mutta samapa se on, viimeinen sana pi- 
tää kumminkin olla minun. Minä tarjoan kaksi miljoonaa 
piasteria, jos kelpaa. 

Samassa astui vielä neljä orjaa huoneesen, kantaen ras- 
kaita asettimia, lamppuja ja hopeapikareita, ja asettivat ne, 
samoin kuin edellisetkin, Abdallahn eteen. Heti ensi sil- 
mäyksellä tunsi sheriffi komean pöytä-asettimen, joka oli 
haareminsa kaunistus. Hän oli saanut sen sulttaanilta lah- 
jaksi, ja vähin kaipuuta tuntien oli hän päivällä erään avio- 
liitollisen tapauksen jälkeen lahjoittanut sen ihanalle Fatimalle. 

— Kuka, huudahti hän, on saattanut käskeä kantaa 
"tänne kaikkia näitä hopeakaluja? 

— Herra, vastasivat kautajat syvään kumartaen, rak- 
"kauden laita on kuin hulluuden, kaikki annetaan sille anteeksi. 

— Antakaa noille lurjuksille aika selkäsauna, sanoi 
oikeauskoisten ruhtinas, minä opetan heidät vastaamaan sa- 
nanlaskuilla. Kuka on ne lähettänyt? 

— Kafuar on lähettänyt, vastasi yksi orjista vaplaovalla 
äänellä. 

— Tuokaa hetikohta tänne se saatanan tytär, sanoi 
sheriffi, Jos häntä saadaan meillä pitää, hän viimein siir- 
tää koko meidän palatsimme pois. 

Nuot neljä orjaa tuskin olivat ennättäneet mennä kun 
neljä muuta palvelijaa astui saliin, kantaen puriloita, joille 
oli ladottu vaatteita mitä komeimpia ja kankaita mitä kal- 
liimpia. Tätä juhlallista kuljetusta johdatti Kafur, joka piti 
komentoa kaikella imaamin mahtavalla arvoisuudella. Oikea- 
uskoisten ruhtinas huusi häntä luoksensa, kävi häntä kor- 
vaan käsin ja sanoi: 

— Tulepa tänne, sinä kirottu reppana, tahdotko en- 
sinkään antaa minulle selitystä kaikista näistä tyhmistä 
tempuista? 

— Rakkauden laita on sama kuin hulluuden, vastasi 
Kafur järkähtämättömällä tyyneydellä; kaikki annetaan sille 
anteeksi, 

— Jualkiatko sekoittaa sulttaanitarta näihin ilveisin? 
sanoi oikeauskoisten ruhtinas. 

— Sulttaanitar on tuolla ylhäällä, jatkoi Kafur hätäi- 
lemättä ja osotti balkongille; hän on kuullut kaikki, hän on 
nähnyt kaikki, hän tietää kaikki, ja, lisäsi hän kuiskien, hän 
on oikein vimmoissaan. 

— Vimmoissaan! Ja mistä siis? huusi hämmästynyt 
sheriffi. 

— Hän tietää, jatkoi Kafur, sinun katuvan että sinä 
hänen tähtensä olet luopunut Leilasta; hän ymmärtää juur- 
tajaksain sen pelin, jota tuo kauppias pitää, tarjoamalla sinun 
puolestasi; hän ymmärtää hyvin kyllä että vaan intohimo voi 
tehdä sinut siihen määrään sokeaksi, että häväiset noita be- 
duiinia, jotka ovat valtakuntasi kunnia. Kosk'ei hän enää 
rakasta minua, sanoi sulttaanitar, niin en tahdo kauemmin 


134 





nauttia hänen hyviä tekojaan, Ota pois silmäini edestä nuot 
hänen antamansa juveelit, nuot vaatteet joilla niin mielelläni 
koreilin hänelle kelvatakseni. Kanna kaikkityyni Abdallahlle; 
hän kilvoitelkoon edestäni viimeiseen asti. Jos sieluni val- 
litsija kääntyy jälleen minun puoleeni, mihinkä silloin kal- 
liuksia tarvitsenkaan? Jos hän hylkää minut, niin en tahdo 
pitää muuta kuin muiston hänen rakkaudestaan. 

Sheriffi katseli balkongia kovin levottomin silmin. Kal- 
terin läpi luuli hän näkevänsä vähäisen käden, joka repi pitsi- 
nenäliinaa palasiksi. Muutamat katkonnaiset äännähykset, 
hyvin yhteen laatuun kuin itku ja hillityt nyyhkytykset, te- 
kivät, että hän pahoilla mielin laski päänsä alaspäin. Hä- 
nelle selkeni nyt hetikohta, että beni-ameurien ystävyys oli 
hänelle paljon hyödyllisempi kuin Omarin kiitollisuus, ja hä- 
nen päätöksensä oli tehtynä. 

— Fi tulekaan saadakaan minua rikoskumppaniksi sopi- 
mattomassa heikkoudessa, sanoi hän juhlallisella äänellä; minä 
en koskaan peruuta sanaa, jonka kerran olen antanut. Minä 
tahdoin että luvattaisiin suojelemalleni naiselle soveliaat an- 
timet. Sadassa piasterissa on tarpeeksi. Mitä taas tulee 
valintoon molempain kosijain välillä, niin se on Leilän oma 
asia. Hän itse valitkoon; menköön kauppiaalle taikka be- 
duiinille, kaupunkiin taikka erämaahan, niin kunnioitan hä- 
nen valintoansa ja tiedän tehdä sen muidenkin kunnioitet- 
tavaksi. 

— Taavitti ja Salomo eivät olis tuominneet viisaam- 
masti, huudahti raajarikko, 

Molemmat veljekset seisoivat Leilan edessä. Abdallah, - 
pelvosta ja toivosta äänettömänä, katseli häntä syvällä hel- 
lyydellä. Omar puhutteli häntä vihasta ja pahasta luulosta 
vapisevalla äänellä: 

— Ajattele tulevaisuuttasi äläkä uhraa tälle miehelle 
nuoruutesi ja kauneutesi kukoistusta. Tiedätkö minkälaista 
naisen elämä on teltissä? Kerjäläisen ja orjan. Ovatko si- 
nun kätesi luodut eloa jauhamaan, lampaita lypsämään, vil- 
laa kehräämään ja nurmea ja puikkoja keräämään? Tämäkö 

Peduiini antaa sinulle niitä kylpyjä, hohtokiviä ja hajuaineita, 
joihin olet tottunut? Hänkö maalaa silmäkulmasi ja ripsesi? 
Hänkö pesee tukkasi pomeranssi-mehulla ja pyyhkii sen am- 
bralla ja myskillä? Minun luonani sitä vastoin saat naisia 
palvelemaan sinua, vaatteita koreillaksesi, timantteja kau- 
neuttasi ylentääksesi. Sinä et tule olemaan orja, vaan val- 
tijatar; ilonani ja lakinani tulee olemaan jokaisen oikkusi 
täyttäminen. 

Leila kumarsi, otti Abdallahn vapisevan käden ja laski 
sen päänsä päälle. 

— Minä olen, sanoi hän, herrani orja. Muukalainen 
kuin olen, minulla ei ole muuta turvaa kuin hänen tykö- 
nään; isätön ja äititön, minulla ei ole muuta perhettä kuin 
hänen. Hän on isäni, äitini, veljeni. Oi, korkeasti rakas- 
tettuni, lisäsi hän puoleksi kuiskien ja nostaen silmänsä häntä 
kohti; vihdoin viimein olen sinun; vihdoin viimein saan sa- 
noa sinulle, että sinä olet minun iloni ja minun elämäni. 
Ja sekä itkien että hymyillen suuteli hän puolisonsa kättä, 

Oikeauskoisten vallitsija katseli tyytyväisenä tätä näy- 
telmää, joka tuntui nuorentavan häntä. Läksy on ehkä hie- 
man liiaksi ankara Fatimalle, ajatteli hän, mutta se tekee 
hänelle hyvää; toivonpa hänen ainakin ajaksi paranneen pää- 
semättömästä luulevaisuudestaan. 

Omar ei virkkanut mitään. Hänen vääristyneet kas- 
vonmurteensa ja uhkaavat silmänsä osoittivat mielikarvauden 
ja vihan taistelua, 

— Mansurin poika, sanoi nilkku mies, sinun pitäis 
naida tuo Kafur, Sielusi on yhtä musta kuin hänen kas- 
vonsa. Te kaksi saisitte lapsia saatanan, teidän esi-isänne, 
mukaisia. 

— Eno, huudahti Jussufin poika, oletpa kovin julma! 
Jos Omar olis minun sijassani, hän säästäis meitä. Veljeni, 
lisäsi hän, ojentaen Omarille kättä, anna anteeksi onneni, 

— Sinä olet viisaampi kuin minä, vastasi Omar; minä 
toivotan sinulle onnea menestykseesi. Ja hän meni, vihaa 
kuohuen, tiehensä, 

— Mikä ihana asia tuo nuoruus on! ajatteli Hafiz. 
Silloin ollaan rehellinen, luottavainen ja hyvettä uskotaan. 
Mutta minä olen vanha ja tiedän minkälainen maailma on. 
Kun minulla on konna jalkani alla, hän on skorpiooni, jonka 
säälimättä rusennan, niin ettei toiste pistä minua. 


KAHDESKOLMATTA LUKU. 


Kotiintulo. 


Helpompi on säilyttää rikkautta tuhlarin kädessä tahi 
kantaa vettä seulassa kuin harjoittaa rakastajaa malttavai- 
suuteen. Aurinko ei ollut vielä noussut, lintu ei vielä läh- 
tenyt pesästään kun Jussufin poika jo oli herättänyt kump- 
paninsa ja pitkään jonoon asettanut sheriffin ja sulttaanitta- 
. ren lahjoilla kuormatut kameelit. Malttamattomasti odotti 
hän morsiantaan, jonka Fatima oli pidättänyt koko yöksi 
luoksensa, kertomaan hänelle juttua rakkaudestaan. Nainen 
rakastaa aina sitä kilpailijata, jota hän ei enää pelkää. Nyt 
aukasi Kafur haaremin portin ja esiintyi rumempana ja ilka- 
moisempana kuin koskaan ennen. Abdallah huudahti häm- 
mästyksestä ja ilosta. Tuo nainen, joka tuli lapsen takana 
ja ojensi hänelle kätensä, oliko se Leila ensinkään? 

Hänpä se oli, rakastaja ei saattanut siitä erehtyä; 
mutta ei se enää ollut se hohtokivillä peitetty egyptiläinen 
nainen. Se oli beduiinityttö joka aina oli elänyt teltissä, 
Leila oli puettuna pitkään leninkiin sinisestä pumpulivaat- 
teesta, joka ylhäältä kävi ihan hänen kaulansa mukaan ja 
ulottui aina jalkateriin asti. Tämän leningin päälle oli hei- 
tettynä punainen villakaapu, joka peitti hänen päätänsäkin. ' 
Hänen mustat hiuksensa, järjestetyt pienoisiksi palmikoiksi, 
joiden kaikkein nenissä oli koralli-nuppi, rippuivat hänen 
silmillään ja tekivät hänen katseensa vielä suloisemmaksi ja 
heloisemmaksi. Tässä yksinkertaisessa puvussa, kasvot hun- 
nutta ja avojaloin, Leila oli erämaan ruhtinatar, Beduiinit 
tervehtivät häntä iloisella hälinällä, kun hän, verevänä ja 
hymyilevänä kuin aamurusko, astui heidän riviensä lävitse. 

Matkue lähti liikkeelle, Vastikään ollut kuurasade oli 
virkistyttänyt maan vihannuutta. Nurmi ja äsken puhjen- 
neet kukat, joissa aamukaste vielä vilkkui, ikäänkuin iloit- 
sivat näille onnellisille sieluille. Leila ei enää kätkeytynyt 
palankiinin perälle, Abdallah ratsasti hänen vierellään ja pu- 
hutteli häntä kaiken matkan, pitäen toista kättään palan- 
kiinin syrjässä. Ei koskaan ollut Kafar kielevämpi eikä val- 
lattomampi. 

— Pahankurinen Abdallah, sanoi Leila, sinä raskaalla 
kädelläsi keikautat koko palankiinin kumoon ja pakoitat mei- 
dät viimein kulkemaan jalan, 

— Päästä kameelisi ohjas, vastasi Jussufin poika, äläkä 
kiellä minulta onnea pitää kädestäsi kiini. 

— Kiittämätön, huudahti Kafur, et siis minua enää 
ajattelekaan, Sinäkö, musta beduiini, tässä väkisin viet pois 
kaliifi Moavijahn lempi-sulttaanittaren? Ja hän alkoi äänellä 
iloisella kuin pääskysen, laulaa beduiinitytön laulua: 


Tuniikkasi jällehen annan, 
Vyön helmisen vyöltäni luon; 
Ennemmin muille ne suon, 
Ja karkean kaapuni kannan. 


Kyll' haaremi oivalta hohtaa, 
Vaan mulle se tuo tukalaa: 
En huokua voi, jos en saa 
Erämaihini matkata kohta. 


Siell' kaivoilla tyttöset kirkuu. 
Karjat juotettuna virkuu, 
Oi, jospa jo pääsisin pois! 


Unissani nään nuorukaisen 
Pois kanssani karkuuttavaisen. 
Oi, jospa hän täällä jo ois! 


Näin kuljettiin koko päivä, muistamatta väsymystä ja 
hellettä. Kun ilo tulee kärsimyksen perästä, tokkopa silloin 

ajateltaneenkaan muuta kuin iloa? Ilmankin, olihan vanha 
Hafiz saatavilla karavaania johtamaan. Abdallahn ei tar- 
vinnut luopua tavarastaan jota beduiinit voittoriemulla ko- 
tiinsa veivät. 

Ilta tuli jo, kun saatiin beni-ameurien teltit näkyviin. 
Aurinko meni mailleen suunnattoman suuren vesikaaren alle, 
joka peitti puolta taivaankantta: kimeltelevä purppuraloisto 
oli aavikon hiedalle levitettynä ja välkkyvän kullan säteet. 
loivat säkeniään kraniitti-pyramiidien huipuille. Etäältä kuu- 
lui vesirattaan kohina ja kitinä, koirain haukunta ja turturi- 
kyyhkyin kuherrus. Yhtäkkiä kajahti vihlova kiljaus mat- 
kustajia vastaan, I 

— Mikä se oli? kysyi Leila. 

— $Se on äitini ääni, vastasi Abdallah ja astui pois rat- 
sailta. Sinulla tulee nyt olemaan kaksi, jotka sinua ra- 
kastavat. 

Halima tuli kohta näkyviin, näyttäen suuresti hämmäs- 
tyvän, kun näki näin pitkän karavaanin. 

— Mitä nämät ovat? sanoi hän, osottaen pakkoja. Onko 
Jussufin poika myönyt hevosensa ja sota-aseensa, ruvetakseen 
kauppiaaksi? 

-—— Olen, äiti, vastasi Abdallah, ja minä tuon muassani 
sinulle kalliimman ja valituimman kaikista muista tavaroista, 
tyttären, joka on kunnioittava ja auttava sinua. 

Leila astui palankiinista alas ja heittäysi beduiini-nai-- 
sen syliin, joka hämmästyksellä katseli häntä ja kysyi hä- 
neltä hänen isänsä ja hänen heimokuntansa nimiä. Kafurin 
nähtyänsä hän yhtä suuresti hämmästyi, ja vaikka Hafiz kai- 
kin tavoin koki rauhoittavasti selittää kuinka asian laita oli, 
Halima yhtäkaikki astui raskaalla mielellä telttiin. Muuka- 
laista ei hän ollut miniäkseen suonut. Mutta kun Abdallah, 
purjettuaan kameeleilta kuormat, tuli telttiin ja meni istu- 
maan hänen viereensä ja Leila kiirehti tuomaan lämmintä 
vettä maljassa itse pestäkseen miehensä jalat, huudahti vanhus: 

— Kiitetty olkoon Jumala' Kas siinä nainen josta to- 


della on tuleva miehensä palvelija. Talous on siis vihdoin 
saanut valtijattaren. Minä saatan rauhassa kuolla. 

Ja hän syleili hellästi tytärtä, jonka Jumala hyvyydes- 
sään oli hänelle antanut. ä 

— Kuinka sinun laitasi on, isäntä? sanoi Kafur, joka 
oli paneutunut makamaan Ahbdallahn jalkain eteen, nojaten 
päänsä pelastajansa polvia vasten; nouseeko savu piipusta. 
silmiisi? Näytät melkein siltä kuin itkisit. Mutta kas, piip- 
puhan on sammunut, tahdotko syttä että sytytät? 

— Vaiti, vaiti, kuiskasi beduiini, sivellen kädellä nee- 
keritytön päätä, ikäänkuin hyväillen uskollista hevosta; lapsi. 
paneusi taas makaamaan, mutta vetäsi samassa niin äkisti 
emäntänsä kättä puoleensa, että Leilan otsa kosketti Abdal- 
lahn huulia. Kafur nauroi mielissään kepposestaan. Onne- 
ton raukka, jolta kaikki oli kiellettynä, mutta joka valmis 
tamassaan muiden onnea oli löytänyt keinon oliakseen itse 
onnellinen! 

KOLMASKOLMATTA LUKU. 


Kara-Chitan. 


Omar oli palannut Djeddahn, kuolema sydämessä. Tur- 
haan koettivat hänen naisorjansa huvitella häntä, turhaan 
virtasi hänen luoksensa kauppa-asioita ja kultaa joka haa- 
ralta. Intohimo raivosi hänessä. Hän istui kokonaiset päi- 
väkaudet huoneesensa sulkeuneena, juoksuttaen mahdottomia 
tuumia mielessään ja etsien kostoa, joka alinomaa välttyi 
häneltä. 

Mitäpä minä huolin isäni tahdosta! sanoi hän. Mutta 
hyvää minulla on terveydestä ja tuosta kullasta, jota läjiin 
kokoan? Enkö sentähden ole onnettomin ihmisistä? Tuo 
beduiini katala riemuitsee voitosta köyhyydessään, jota vas- 
toin minä ylellisyydessäni olen iloton ja yksinäinen. Kirottu 
olkoon elämä, kirottu olkoon veljeni! Dervishi ennusti totta: 
paras ystäväni kuolettaa minut. Ja vaipui kenolleen halut- 
tomuuteensa. 

Omarin mielikarvaus pani koko kaupungin hommaa- 
maan. Vaikkapa ei juuri rakastettukaan Mansurin poikaa, 
niin pidettiin hänen rahojaan sitä enemmässä arvossa, ja it- 
sekseen tuumittiin, eikö hänelle kävisi jotain apua tarjoami- 
nen, jotain lohdutusta myöminen. Tuommoisen häväistyksen 
kärsittyään, niin arveltiin, hän runsaasti maksaisi sille, joka 
hänen puolestaan hankkisi koston beduiinille. Tämmöiset 
sanat harvoin menevät hukkaan. Rikkaan onnettomuus on 
että hänellä alinomaa on ympärillään ihmisiä, jotka ovat val- 
miit hänen puolestaan syöstymään perikadon liekkeihin, In- 
tohimo köyhässä on liekki, joka kuluttaa hänen sydämensä, 
mutta joka itsestään sammuu, kuin ei sillä enää ole voimassa 


pitävää ainetta; rikkaan intohimo on nuotio, johonka jokai- 
nen saattaa lisää panna, ja josta hävittävä palo, rikosta ja 
kuolemaa lähtee! 

Muuanna aamuna sai Mansurin poika erään arnautilai- 
sen kapteinin vieraakseen: tämä tuli, sanoi hän, tähdellisessä 
asiassa, jota ei käynyt toistaiseksi jättäminen. Omar otti 
hänet kohteliaasti vastaan ja tuotatti piippuja ja kahvia. 

— Oivallista kahvia, sanoi kapteini, verkalleen tyhjen- 
täen kuppinsa; karvasta kuin kuolema, mustaa kuin saatana 
ja kuumaa kuin helvetti, Ja mikä suloinen seoitus sitten 
neilikoita, kaneelia ja muskottia' Kuinka onnellisia te rik- 
kaat mahtanette olla! Näyttääpä niinkuin maailma olis vaan 
teitä varten. 

— Välistä erehdytäänkin rikkaan onnellisuudesta, vas- 
tasi Omar huoaten. 

— Mitäs joutavia! Rikas mies jolla on suruja, on sai- 
turi, joka ei osaa käyttää kultaansa. Jos hän rakastaa jo- 
tain naista, mikä estää hänet ostamasta häntä? Jos hän 
tahtoo päästä jostain kilpakosijasta, hän saattaa myödä hä- 
nen nahkansa. Kaikella täällä aihaalla on hinta: rahalla 
saapi kaikkea. 

— Kenenkä kanssa minulla on kunnia puhua? kysyi 
Mansurin poika. 

— Nimeni on Kara-Chitan, vastasi muukalainen, minä 
olen kapteini pashan arnautilaisessa henkivartiossa ja olen 
yksi niitä, jotka karkasivat teidän päällenne aavikolla. Tap- 
pamalla ystäväni Mohamedin veljesi Abdallah on tehnyt mi- 
nulle videntuhannen duron vahingon; maksa minulle se summa, 
niin päästän sinut Abdallahsta. 

— Murha! sanoi Omar, ; 

— Joutavia! vastasi kapteini tyynesti, ellei Jumala olis 
kuolemaa keksinyt, me kohta söisimme toisemme. Kas niin, 
ei mitään joutavia arveluita! Kun tilaisuus on käsissä, vii- 
saus kieltää päästämästä sitä; se on oikein että pakoitamme 
vihollisemme tyhjentämään sen pikarin, jonka karvautta he 

ovat antaneet meidän maistaa. Se on oikein että lyömme 
heitä samoilla aseilla, joilla he ensin ovat meitä haavoittaneet. 

— Veljeni! sanoi Omar epäröiden. 

— Veljesi ja vibollisesi. Mitäpä hänen kuolemansa si- 
nuun koskee? Sinä et koske häneen sormellasikaan, Minä 
tapan Abdallahn kuin koiran, jos saan hänet muukaani aa- 
vikolle. Minä vaan kostan omasta puolestani, Mutta voi- 
dakseni kostaa, minä tarvitsen viisituhatta duroa. 

— Mitäpä hyvää sinun kostostasi minulle on? jatkoi 
Mansurin poika. 

— Se on asia, johon minun on mahdoton vastata sinulle, 
vastasi Kara-Chitan; minä en ymmärrä toiminto-asioita niin 
hyvästi kuin sinä; mutta jos olisin sinun sijassasi ja Abdal- 
lah katoaisi, minun ei olis vaikea saada ihana Leila käsiini. 
Sanotaan ettei beduiinilla ole muita sukulaisia kuin äiti ja 
eräs vanha hupsu äijä; ne ovat esteitä, jotka vähällä rahalla 
ja uskaliaisuudella saa poistetuksi. Poisryöstö on mutkat- 
tomin asia maailmassa, ja jos Leila kerta on leskenä ja on 
tullut sinuun taloosi, tokkopa niin hirmuisen pitkää aikaa 
tarvittaisiin, ennenkuin hän saataisiin lohdutetuksi? Ketäpä 
juuri pelkäisit? Sheriffiäkö? Djeddahssa nauretaan beduii- 
nien vihalle. Pashaako? Hän on ihminen kuin kaikki muut- 
kin; hänellä on omatunto ja hinta mistä se myödä tietään. 

— Entä heimokunta, lienetkö sitä ajatellutkaan? 

— Heimokunta, sanoi kapteini on sama kuin ei mikään. 
Tiedän kyllä että beduiinit saattavat yhtä kauan kuin hei- 
dän kameelinsa kätkeä vihaansa, mutta heimolaisuutta käy 
ostaminen niinkuin kaikkea muutakin; erämaassa ei halvek- 
sita kultaa enemmin kuin muuallakaan. Beni-ameurit loh- 
duttavat mieltänsä Abdallahn jättämällä perinnöllä. 

— Niin, jatkoi Omar, heimolaisuutta käy ostaminen 
kun tappo ei ole ehdollinen. Sata kameelia on ihmishengen 
hinta; mutta murha-asiassa ei käydä keskustelemaan; he tap- 
paisivat minut. : 

— Erämaa on mykkä, sanoi kapteini, ja vainajat eivät 
juoruile, Kun keskellä erämaata tapaa kuivettuneen ruu- 


144 


miin, täytyy olla hyvin tarkka silmä, jos mieli eroittaa, onko 
siinä ollut murha vai sattumus. Mutta älkäämme enää siitä 
puhako, lisäsi hän, ja nousi ylös; mitäpä huolinkaan ihanasta 
Leilasta, jota en koskaan ole nähnyt' Rakastakoon beduii- 
niaan, olkoot onnelliset toistensa kanssa ja naurakoot Man- 
surin pojalle. Kernaasti minulta. Tarkoin mietittynä, Ab- 
dallah on urhoollinen mies; minä kunnioitan häntä; jos sinä 
olisit tehnyt hänelle sen häpeän, jonka alaisena sinä nyt olet, 
hän ei suinkaan olis antanut tinkiä kostonsa hintaa. Jää 
hyvästi! : 

— Jääpä vielä tänne, huusi Mansurin poika. Niin, sinä 
olet oikeassa. Niin kauan kuin Abdallah elää, minulla ei ole 
vakuutta maan päällä. Sitä ennustettiin minulle jo lapsuu- 
dessani ja minä tunnen sen nyt selvästi joka päivä. Pelasta 
minut tuosta vihollisesta. Mitä nilkkuun tulee, niin on mi- 
nulla eräs asia hänen kanssansa ratkaisematonna. Minä otan 
hänet osalleni, Oi Leila, kuinka kalliisti saan ostaa sinut! 

— Jos nyt tahdot seurata minun neuvoani, jatkoi kap- 
teini, niin hotaisemme yhtä aikaa, Minä vien pois Abdal- 
lahn, joka sitten ei koskaan palaa; sinä ryöstät pois kau- 
nottaren; kaikkityyni on kahdessa tunnissa tehtynä ja vihol- 
linen lyötynä, ennenkuin vaaraa edes aavistaakaan. 

— Menköön, sanoi Omar, mutta pane tarkkaan muis- 
toon se, etten koskaan enää tahdo nähdä sinua. 

— Sepä on tietty, vastasi Kara-Ohitan,. Sano vaan 
päivä ja hetki, anna viisituhatta duroa ja luota säntillisyy- 
teeni; onneni on tehtynä. Arabian kauniimpiinkaan hevoi- 
siin en rikkoisi lupaustani. 





NELJÄSKOLMATTA LUKU. 


Vieraanvaraisuus. 


Ahneuden ja vihan yhtyessä liittoon tuhotaksensa Ab- 
. dallahta, iloitsi Jussufin poika onnestansa, aavistamattakaan 
pilveä nousevaksi ilmanrannalle. Taisiko hän, jonka sielu oli 
puhdas ja jonka sydän oli vapaa kaikesta vihankaunasta, us- 
koa vihollista olevan hänellä? Kun rakastetaan ja ollaan 
rakastettu, kaikkia ihmisiä ajatellaan veljiksi. Hän oli ko- 
konaisen kuukauden elänyt rakkauden ja ilon hurmoksessa, 
mitään muuta ajattelematta kuin ihastella Leilaa ja kiittää 
Jumalata, joka oli siunannut hänen taloutensa. 

Muuanna kuumana ja helteisenä aamuna, jommoinen 
tavallisesti käy myrskyn edellä, lepäsi Abdallah puutarhas- 
saan sitruunipuiden varjossa, Kafur, tuo aina samainen val- 
laton lapsi, oli paneutunut isäntänsä jalkain vierelle, ja piti 
silmiänsä häneen luotuina, kuin koira, joka tiedustaa käskyä 
tahi silmänluontia. Halima seisoi teltissä leipiä tuhassa pais- 
taen, sillä aikaa kun Leila, polvillaan ompelupuiden edessä, 
ompeli kulta- ja hopea-ruutuja miehensä mekkoon. Ympä- 
röittynä kaikella mitä halusi, nautti Jussufin poika täysillä 
kulauksilla elämän iloa. Koirain haukunta herätti hänet 
unelmistaan, Kameelilla ratsastaja seisahtui puutarhan por- 
tille, ojentaen kätensä nuorta beduiinia kohti. Leila riensi 
telttiin, mutta Abdallah meni muukalaista kohtaamaan. 

— Sinä olet tervetullut, sanoi hän hänelle, tulosi tuopi 
meille Jumalan siunauksen. Talous kaikkinensa on sinun; 
sinä olet sen herra. 

— Jussufin poika, sanoi tuntematon, en laske jalkaani 
maahan ennenkuin vannot tekeväsi minulle avun, jota tarvitsen. 

— Puhu, nuori mies, sinä olet minun vieraani, sanasi on 
komento, ; 
— Minä olen köyhä kauppias Syriasta, jatkoi muuka- 
lainen, minä tulin Mekkaan kauppa-asioissa, niin salli eilen 
kova onni että pyhässä kaupungissa jouduin riitaan erään 
beni-motayr'in kanssa. Minä tapoin vastustajani, hänen per- 
heensä ja ystävänsä ajavat minua takaa eikä ole minulla 
ketään joka minua puollustaisi. Jollei minun onnistu ennät- 
tää Medinaan, niin olen hukassa. Sinä vaan, niin on mi- 
nulle sanottu, voit viedä minun vahingotta siihen turvapaik- 
kaan. Henkeni on sinun vallassasi, määrää kohtaloni. 

— Astu sisään luokseni, vastasi Jussufin poika, ennen 
kahden tunnin kuluttua lähdemme taipaleelle. 

— Mutta muista tarkasti että sinulle vaan uskon itseni, 

— Minä yksinäni tulenkin sinua saattamaan, sanoi Ab- 
dallah; hengelläni vastaan turvallisuudestasi. 

Sittenkun muukalainen oli astunut telttiin ja oli jätetty 
Haliman huoleen, meni nuori beduiini laittamaan kaikkea 
valmiiksi lähtöä varten. Hänen astuessaan ulos pidätti hä- 
net Kafur, joka asettui hänen tiellensä ja sanoi: 

— Tunnetko tuota miestä? 

— En, mutta mitäpä se tekisi? Jumala lähettää hänet. 

—.8Se ei ole mikään kauppias; minä olen nähnyt hä- 
nen pistoolinsa; ne ovat liian kauniit kauppiaan pistooleiksi; 
hän on soturi, pidä varasi. 

— Soturi tahi kauppias, jatkoi Abdallah, mitäpä minä 
pelkäisin tuntemattomalta ja pakolaiselta? Pane pian ruo- 
kaa eteemme, En jouda kuin pikimmältään antamaan Lei- 
lalle tietoa. 

Jussufin pojan palattua vieraansa luoksi oli Kafuw jo 
asettanut luuletellun kauppiaan eteen matalan pöydän pal- 
munlehdistä kudotun korin kanssa. Pöydälle asetti hän sit- 
ten rieskaleipää, daadeli-kakun, keitettyä riisiä, hunajaa pii- 
mää ja raikasta vettä. Muukalaista passatessaan katseli Ka- 
far häntä alinomaa, kokien muistella missä hän oli nähnyt 
nuot epäiltävät kasvot. Tuntematon oli huoleton ja välinpi- 

tämätön niinkuin ainakin se, joka ei huomaa, että häntä tar- 
kastellaan. 

Levottomuudessaan tahtoi Kafur tehdä Jopun tästä epä- 
tietoisuudesta ja purkaa tämän vaaraa peittävän lumouksen. 
Kekseliäs kuin oli, otti hän kiviruukun, asettui kauppiaan 
taa ja paiskasi sen kenttään niin, että se meni tuhansiksi 
palasiksi. Räiskäyksen kuultuaan kääntyi muukalainen kii- 
vaasti päin vihasta säihkyvin silmin. 

— Arnauti! huusi Kafur, katsoen isäntäänsä. 

— Mene hetikohta täältä, katala, sanoi Abdallah, äläkä 
kiusaa minua kauemmin tyhmällä ilkivaltaisuudellasi. 

Kafur pujahti teltin soppeen, mutta tuli kohta jälleen 
kiehuvaa teetä kantaen, Muukalainen ei ollut mistään tie- 
tävinään; sana ,armauti* ei ollut vähintäkään muuttanut hä- 
nen kasvonmurteitaan. i 

— Vieras, sanoi Abdallah, ole tervetullut tähän koh- 
talaiseen pöydään. Matka tulee olemaan pitkä; virkistä- 
käämme voimiamme tuleviin vaivoihin. Syö kylliksi asti. 

— Suo anteeksi, vastasi kauppias, mutta levottomuus ja 
pelko tekevät minua kuumetautiseksi; minulla on vaan yksi 
pyyntö, ja se on se että niin pian kuin mahdollista pääsisin 
lähtemään. 

— Suola antaa ruokahalua, sanoi Kafur ja otti samassa 
aika näpillisen suoloja ja tuppasi ne muukalaisen suuhun, 
jonka tehtyään hän kiireesti pakeni puutarhaan. 

— Hävytöntä! huudahti Jussufin poika, mutta minäpä 
kuritan sinua julkeudestasi. Ja vihaisena juoksi hän Kafu- 
rin jälkeen täyttämään uhkaustansa. 

— Lyö, sanoi Kafur itkien, lyö koiraa joka sinua va- 
roittaa, hyväile shakaalia joka sinut on syöpä. Ft olekaan 
siis kuullut kuinka koirat haukkuivat aamulla. Koirasi ovat 
nähneet Azraelin. Mieletön, syntisi sokaisevat sinua. Kuo- 
lema hautoo tätä majaa. Etkö tunne tuota niin sanottua 
kauppiasta ? 

— Hi ole tavallista pitää epäluuloa vieraasta, keskeytti 

hänet Abdallah, jonka perästä hän meni jälleen telttiin, jossa 
tapasi muukalaisen samalla paikalla istumassa hymysuin, 

— Luulenpa totta niinkin, sanoi hän, naisorjan tahto- 
neen opettaa minulle elämäntaitoa, vieraan parta lepää tur- 
vattuna teltin isännän hallussa. Minäpä koetan tehdä kun- 
niata vieraanvaraisuudellesi. 

Hän alkoi nyt syödä ruokahalulla, joka ei ensinkään 
osoittanut pahaa vointia, puheli vapaasti ja mistään huoli- 
matta ja koki kaikin tavoin tekeytä mieleiseksi Jussufin po- 
jalle. 

Juuri kun oltiin matkalle lähtemässä ja muukalainen jo 
oli istunut kameelinsa selkään, tuli Leila ulos, kasvoiltaan 
puoleksi kaapunsa peitossa. Hänellä oli ruukku kädessä, 
josta hän pirskoitti muutamia pisaroita vettä kameelin lau- 
taselle ja säärille. 

— Antakoon Jumala sinulle onnellisen matkustuksen, 
sanoi hän kauppiaalle, ja vieköön hän sinut vahingotta jäl- 
leen niille, jotka sinua odottavat ja rakastavat. 

— Jotka minua rakastavat makaavat maan povessa, 
vastasi muukalainen, ja kun kaksikymmentä vuotta takape- 
rin menetin äitini minua ei kukaa enää odota, 

— Antakoon siis Jumala sinulle vaimon, joka rakastaa 
sinua ja vanhenee sinun vierelläsi! 

— Lähtekäämme, sanoi tuntematon äänellä yhtäkkiä 
tukkeutuvalla, aika on täpärällä. 

— Herrani, sanoi Leila miehelleen, sinä viet onnen 
täältä muassasi; jospa toisit sen jälleen palatessasi, 

Kafur seisoi nyt ikään Abdallahn vierellä. 

— Isäntä, sanoi hän, etkö ota pyssyä mukaasi? 

— En, se olis loukkaus saatettavaani koktaan: älä pel- 
kää mitään; jota Jumala suojelee, on hyvästi suojeltuna. Kun 
eno tulee aavikolta, käske hänen pitää telttiä silmällä. Lä- 
hinnä Jumalata hän on se, jolle uskon teidät. 

Ja ottaen keihäänsä, lähti Abdallah matkaan, jalan 
muukalaisen kameelin sivulla. 

Niin kauan kuin haamoitusta näkyi molemmista mat- 
kustajista, seurasi Halima ja Leila heitä silmillänsä; sitten 
menivät he telttiinsä jälleen. Ainoastaan Kafur jäi ulos va- 
pisevalla sydämellä katsoa tuijottamaan. Alinomaa näytti 
hänestä niinkuin taivaanranta aukenisi ja erämaa antaisi hä- 
nelle hänen odotetun isäntänsä jälleen. Turha toivo! Yö 
levisi maan ylitse eikä Abdallan kuulunutkaan. 


VIIDESKOLMATTA LUKU. 
Kultalehti. 


Kun oli ennätetty kappale matkaa erämaahan, katseli 
muukalainen ympärilleen, nähdäkseen olivatko he yksinään, 
ja siirti kätensä vyölle, josta pistoolinperä kiilsi, 

— Minä toivon, rakas vieraani, sanoi Abdallah, että 
annat anteeksi lapsen epäkohteliaisuuden, kun häiritsi atriaasi. 

— Jos se naisorja olis ollut minun, vastasi matkustaja, 
olisin antanut hänelle aika selkäsaunan. 

— Täytyy olla kärsivällinen semmoisten kanssa, jotka 
rakastavat meitä, sanoi Abdallah. Kafur luuli suuren vaa- 
ran olevan edessäni, ja pelastaaksensa minut siitä luullusta 
vaarasta, hän vasten tahtoaan loukkasi sinua. Pakoittamalla 
sinut syömään suolojani, hän on tehnyt meidät ystäviksi elä- 
mässä ja kuolemassa. Fikö ole niin tapana teilläkin siellä 
Syriassa? 

— Minun heimokunnassani, vastasi kauppias, kestää 
keskinäinen yhdistys kokonaisen päiväkauden. Mutta jos toi- 
nen päivä kuluu ilman että pistetään käsiään samaan mal- 
jaan, niin suola kadottaa voimansa ja meillä on silloin täysi 
vapaus vihata toisiamme niin paljon kuin tahdomme. 

— No niin, rakas vieras, sanoi Abdallah naurahtaen, 
saatathan siis tappaa minut huomenna sittenkun olen hen- 
kesi pelastanut. Siihen asti olen sinun suojeluksessasi; sii- 
hen asti olet sinä velvollinen puolustamaan minua ketä vas- 
taan tahansa, 

— Niinpä tulenkin tekemään, vastasi matkustaja ja vai- 
keni sitten. — Nuotpa ovat kummalliset sanat, ajatteli hän. 
Mutta heduiini on oikeassa. Minun ei käy häneltä henkeä 

ottaminen, niin kauan kuin minulla vielä on kestiystävyyden 
"suola vatsassani; se Olisi rikos, Odotetaanpa iltaa. Aurin- 
gon laskettua sopii sanoa että uusi päivä alkaa; silloin on 
minulla täysi oikeus tehdä mitä tahdon. 

Koko ajalla ei hän ottanut silmiään pois Abdallahsta, 
joka pystypäin ja levollisella katsannoila astui hänen vierel- 
lään. Beduiinin pistoolit eivät olleet viritettynä, ja keihästä 
kädessään käytti hän vaan tueksi astuessaan, 

— En saata muuta sanoa kuin että miehen luottamus 
tuntuu minulle haitalliselta, sanoi muukalainen; mielelläni 
ammun vihollisen, mutta lammasta en saata teurastaa. Vii- 
situhatta duroa seikasta tuommoisesta on mitätön palkka. 
Kernaammin siis puoleen sitä summaa tappaisin tuon Omar 
koiran, 

Auringon jo painuessa laskulleen kiirehti kauppias ka- 
meeliaan, laittaakseen aseensa reilaan Abdallahn sitä näke- 
mättä; sitten veti hän kätensä mekkonsa alle ja seisahtui. 

— Tuumasta toimeen, ajatteli hän, hetki on tullut. 

Hänen kääntyessään päin meni Jussufin poika hänen 
luoksensa, pisti keihään kenttään ja levitti kaksi mattoa 
hiedalle. 

— Veli, sanoi hän tuntemattomalle, rukouksen hetki 
on läsnä, ja jos meillä ei ole vettä millä pesemme itsemme, 
niin suvaitsee profeeta, niinkuin tiedät, että otetaan erämaan 
tomua sen sijaan. 

— Älkäämme tarpeettomasti hukatko aikaa, sanoi muu- 
kalainen, minä en tahdo seisahtua tähän, 

— Etkö siis olekaan moslemi? sanoi Abdallah, katsel- 
len häntä uhkaavin silmin. 

— Ei ole Jumalata paitse Jumala ja Muhamed on-hä- 
nen profeetansa, kiirehti kauppias lisäämään. Mutta kaup- 
pias paralla jommoinen minä olen, on mutkattomampi uskonto 
kuin jalolla beduiinilla niinkuin sinulla. Minä en rukoile, 
sentähden että tottapa Jumala tekee mitä tekee; minä en 
pese kasvojani, sentähden että katson paremmaksi käyttää 
aavikon vettä janoni sammutukseen; minä en anna almuja, 


sentähden että itse tarvitsen rukoilla niitä; minä en paastoa 
raamadan aikana, sentähden että kaiken vuosikauden olen 
nälkään kuolemaisillani; enkä tee minä yhtään pyhiin-vael- 
lusta, sentähden että koko maailma on Jumalan huone, Sem- 
moinen on minun uskontoni. Jos se loukkaa herkkätuntoi- 
sempia sieluja, niin se on asia, jota minun on mahdoton korjata. 

— Sinä hämmästytät minua, rakas vieraani, jatkoi Jus- 
sufin poika. Tunnustan että minulla oli sinusta kokonaan 
toinen ajatus. Eikö ole sinulla niinkuin minullakin käsivar- 
ressasi taikakalu, joka karkoittaa pahan hengen kiusaukset? 
Etkö tiedä että se sisältää ne kaksi pelastavaa lukua? 

— Joo minulla on taikakalu, sanoi matkustaja. Äitini 
antoi sen minulle kuolinvuoteellaan kaksikymmentä vuotta 
tätä ennen, Se ainoa kalu, jota pidän arvossa. Useammin 
kuin kerran, luotien vinkuessa ympärilläni, on se pitänyt 
kuoleman loitolla minusta. 

— Oletko unhottanut ne sanat, joissa sen kalliin kalun 
voima on? 

— En ole koskaan huolinut hankkia niistä likempää 
tietoa; vastasi tuntematon; äitini valitsi ne minulle, hän tiesi 
mitä minä en tiedä. 

— Kuuntele siis niitä, sanei Abdallah juhlallisella ää- 
nellä. Eläessämme näiden hietalaineiden keskellä, jotka vä- 
häinen tuulenleuhka voi nostaa ilmaan, on hyvä kun saa ru- 
kouksella lähetä häntä, joka yksinään vaaraa ohjaa, 

Ja käytyänsä polvilleen, kasvot Mekkaan päin, lausui 
Jussufin poika mielenkuohuisella äänellä seuraavat sanat: 


Aamurusko '*). 


Jumalan, lempeän ja laupiaan, nimessä, 

Sano: Minä etsin turvaa aamuruskon herran tykönä 

Pahuutta vastaan olennoissa, jotka hän luonut on, 

Pimeän yön vaaroja vastaan, sen äkisti tultua päällemme. 

Pahoja ajatuksia vastaan kateellisessa, joka kantaa meihin 
kateutta. 








1) Koraani 1. 113. 

— Rauha olkoon sinun kanssasi! huudahti kauppias. 
Ovatko nuot ne sanat, jotka äitini on minulle testamentan- 
nut? Ja tarkasti kuunnellen Abdallahta pisti hän pistoolit 
jälleen vyöhönsä. 

Jussufin poika luki edelleen koraanista: 


Ihmiset 9. 


Jumalan, lempeän ja laupiaan, nimessä, sano: 

Minä etsin turvaa kmösten herran tykönä, 

Ihmisten kuninkaan, 

Ihmisten Jumalan, 

Pahuutta vastaan hänessä joka herättää pahat ajatukset ja 
sitten hiipii pakoon, 

Joka puhaltaa pahuutta ihmisten sydämiin, 

Henkiä vastaan ja ihmisiä vastaan. 

-—— Kuka se on joka sitä sanoo? jatkoi muukalainen. 
Kukapa niin voinee nähdä ihmisten sydämiin? 

— Se on Jumala itse, vastasi Abdallah; me olemme 
hänen. Jos hän tahtoo meidän turmaamme, niin jalkamme 
vievät meitä sinne, kussa kuolema meitä odottaa. Jos hän 
tahtoo pelastustamme, niin kuolema suistuu kenttään meidän 
edessämme kuin kuoliaaksi ammuttu leijona, Hän pelasti 
Abrahamin liekkien keskeltä, hän veti Joonaksen ylös me- 
restä, vieläpä kalankin vatsasta. 

— Et siis pelkääkään kuolla? sanoi kauppias. 

— En, vastasi Abdallah. Missä Jumala käskee ja oh- 
jaa, siellä ovat kaikki varokeinot tarpeettomia. Kaksi päi- 


+ vää on ihmisen elämässä, joina on hulluus kokea turvata it- 


seään kuolemata vastaan; toinen on se päivä jona Jumala 
käskee kuoleman lyödä meidät maahan, toinen on se päivä 


* jona Jumala kieltää hänet lähestymästä. 


— Siispä saa alinomaa peljätä tuota tietämätöntä het- 
keä, joka on viepä meidät täältä? jatkoi kauppias. 

— Ei, sanoi Jussufin poika, ei jos on seurattu Juma- 
lan sanaa. Äitisi on epäilemättä useammin kuin kerran sa 
nonut sinulle mitä minun äitini usein on minulle sanonut; 


') Koraani 1. 114. a 


se on yksi meidän viisasten miesten mietelauseista. ,Muista 
että sinun syntyessäsi kaikki olivat iloissaan, ja että sinä 
yksinäsi itkit. Flä niin että sinun viimeisellä hetkelläsi 
kaikki muut itkevät ja sinä olet ainoa, joka et kyyneltä vuo- 
data,* Sinä et saa peljätä kuolemata, tulkoon hän millä 
hetkellä hyvänsä. , 
— Te, erämaan kansa, olette kummallinen sukukunta, 
jupisi tuntematon; teidän sananne ovat kultaa, mutta tekonne 
lyijyä. Ja hän siirti koneenmoisesti kätensä jälleen pistoo- 
linperälle. ä ; 
— Me olemme profeetan kansa, vastasi beduiini, me 
noudatamme hänen opetuksiansa. Ennenkuin laskit jalkasi 
telttini alle, lisäsi hän, korottaen äänensä, minä tunsin sinut, 
Kara-Chitan. Sinä olet minun viholliseni, sinä olet tullut 
väärällä nimellä luokseni; minä en tiedä matkasi tarkoitusta; 
ei mikään olis ollut minulle helpompi kuin ottaa sinut hen- 
giltä; mutta sinä olet rukoillut vieraanvaraisuuttani, ja Ju- 
mala on asettanut sinut minun suojelukseeni, kas siinä syy 
minkätähden olen yksinäni ja aseettomana lähtenyt sinua 
saattamaan, Jos sinulla on pahoja tarkoituksia, niin Jumala 
suojelee minua; jos olet ystäväni, niin ojenna minulle kätesi. 
— Tulkoon helvetti perinnökseni, hundahti Kara-Chi- 
tan, jos kosken siihen joka on henkeäni säästänyt. Tuossa 
on sinulle käteni, se on soturin joka antaa pahaa pahasta ja 
hyvää hyvästä. N 
Kapteini oli tuskin sanonut näitä sanoja, kun hän jo 
katui niitä. — Minä olen antanut kohdella minuani lapsen 
lailla, ajatteli hän, Annanko nuot viisituhatta duroa takai- 
sin? Ei, Omar on kyllin rikas maksamaan veljensä velan. 
Ilmankin, enkö ole pelastanut häntä Abdallahsta? Jollei 
kauppias ole ruvennut hätäilemään, Leila nyt on matkalla 
Djeddahan. Jos hän katuu, no niin, tulkoon ja vaatikoon 
viisituhatta duroansa takaisin; minä olen luvannut ampua 
jonkun, ja minä annan hänelle etuoikeuden. Tälle onnelli- 
selle ajatukselle nauroi Kara-Chitan itsekseen, ihastellen 
omaa itseänsä, 


Heti sen jälkeen alkoi hän taas katua. Ompa kum- 
mallista, ajatteli hän, että olen antanut voiton heikkoudelle, 
joka ei ole luonnollinen. Kukapa tästedes saattaneekaan 
enää minulta apua pyytää? Olenko nyt enää ainoastaan 
vanha kynsitön ja hampaaton leijona? Tuo nuori nainen, 
joka puhuttelee minua niin lempeästi, tuo beduiini joka eh- 
dottomasti luottaa rehellisyyteeni, nuot äitini sanat, jotka 
tulevat minulle haudasta, nuot kaikki ovat pelkkää noituutta. 
Lemmon taikakalu, sinä juuri olet minut pilannut, ja hän 
kiskasi taikakalun käsivarrestaan. 

— Kapteini, sanoi Abdallah, meidän täytyy mennä sy- 
vemmälle erämaahan, jos et tahdo yhtyä karavaaniin, joka 
näkyy tulevan tuolla alhaalla, matkaten ihanaan Medinaan. 

— Ei, vastasi Kara-Chitan, päinvastoin tahdon liittyä 
siihen; nyt en enää tarvitsekaan sinua. Mitä pitää minun 
antaa sinulle kiitollisuuteni todistukseksi? Kas tässä, ota 
tämä taikakalu. Sinä et tiedä mistä hyvästä saat kiittää 
sitä, sinä et tiedä mitä se maksaa minulle. Jää hyvästi, jos 
joku sinun läsnäollessas sanoisi minua pelkuri-raukaksi, niin 
älä unhota että olen ollut sinun vieraas ja ystäväsi. NN 

Näin sanottua? pani hän kameelinsa liikkeelle ja eteni 
nopeasti, jättäen Abdallahn hämmästyksiin noista kummalli- 
sista sanoista, joiden tarkoitusta hän ei voinut käsittää. 

Yksinään jäätyänsä tahtoi Abdallah kiinittää tämän 
suojelevan taikakalun käsivarteensa; se oli vähäinen silkki- 
nauhalla kääritty pergamentti-lippu, jonka päällä jotain kul- 
talehden näköistä näytti kiiluvan. Abdallah huudahti ilosta. 
Siitä ei käynyt erehtyminen. Apila oli nyt täydellinen! 
Jussufin pojalla ei ollut enää mitään maan päällä etsittä- 
vää: timantti-lehti odotti häntä taivaassa. 

Kokonansa kiitollisuuden valloissa heittäysi Abdallah 
kasvoilleen maahan ja luki mielenkuohuisella äänellä /attaf'n: 


Jumalan, lempeän ja laupiaan, nimessä, 
Kiitetty olkoon Jumala, maailman herra, 
Lempeä ja laupias, 

Vallitsija maksun päivänä, 

Sinua ainoata me palvelemme, sinulta ainoalta me apua 
rukoilemme. 

Varjele meitä oikealla tiellä, 

Niiden tiellä, joille olet ylenmäärin hyviä tekoja tehnyt, 

Ei niiden, jotka ovat vihasi päällensä saattaneet, eikä nii- 
den, jotka ovat eksyksiin vaeltaneet. 

Amen, oi, enkelien, henkien ja ihmisten herra, 


Rukouksen tehtyään lähti Abdallah keventyneellä sy- 
dämellä ja ilon riennättämillä askelilla kotiin päin. Uusi 
ajatus oli noussut hänen päähänsä, ajatus, joka jo itsessään 
oli uusi onni. Oliko se tosiaankin niin varma että timant- 
tilehti oli paratiisiin pudonnut? Eikö nuot kolme, maailman 
kaikista kulmista koottua lehteä näyttäneet huutavan nel- 
jättä sisarta luoksensa? Taitaako Jumalan hyvä työ jäädä 
vaillinaiseksi? Miksi ei uuden ahkeroimisen, vielä täydelli- 
semmän harrastuksen Jumalan tahdon puoleen onnistuisi saada 
korkeinta palkintoa, jota Abdallahn sydän halusi? 

Tämän uuden ajatuksen viehätyksissä astui Jussufin 
poika tietänsä huolimatta matkan yksimuotoisuudesta ja vai- 
voista, Yö oli pimeä ja kuu ei noussut ennenkuin aamupuo- 
leen, Beduiini kääriytyi kauhtanaansa, paneusi kentälle puun 
juurelle ja nukkui kohta. Hänen ajatuksensa ei luopunut 
hänestä. Hän näki unissaan alinomaa tuon jumalallisen api- 
lan, mutta lehdet näyttivät kasvavan ja saavan inhimillisen 
muodon; siinä oli Leila, siinä oli Hafiz, siinä oli Halima, 
siinä oli Kafur-rukka, jotka, ojentaen käsiään toisilleen, muo- 
dostivat tuon salaperäisen kasvin ja ympäröitsivät Abdallahta 
hymyllään ja rakkaudellaan. ,Huomenna, te armaani," kuiski 
nuori beduiini, ,huomenna.* 

vJumala on itselleen pidättänyt tiedon päivästä ja het- 
kestä , . . . Ei kukaan tiedä mitä huomispäivä hänelle tuo, 
ei kukaan tiedä millä maapiirin pilkulla hän kuolee. Jumala 
sen tietää, hän tietää kaikki.* (Koraani 31: 34.) 


KUUDESKOLMATTA LUKU. 


Paluu. 


Jussufin pojan herätessä levitti kuu lauhkeata hohtoansa 
hiedikolle, mutta aamutuuli tuntui jo, Vaeltaja joudutti 
malttamattomana askeliaan, ja aurinko oli vaan vähän ylem- 
pänä taivaanrantaa, kun hän etäältä keksi heimokuntansa tel- 
tit. Näiden edessä ja tännempänä niitä oli hänen asuntonsa; 
hän odotteli syksyn loppua siirtyäkseen telttiinsä puutarhasta, 
jonka hän oli istuttanut ja vihriästä lehtimajasta, jossa Leila 
niin hyvästi menestyi. 

Nähdessään kansansa asuinpaikat, Abdallah seisahtui 
hengähtämään ja iloitsemaan näytelmästä, joka hänellä oli 
silmäinsä edessä. Yön rauhallisuutta oli seurannut aamun 
vähitellen virkenevä liike. Muutamia naisia näkyi menevän 
tietä myöten kaivolle, ruukku päälaella; kameelit kirkuivat 
ja ojentelivat pitkiä kaulojaan ilmaan, suojassa olevat lam- 
maslaumat määkivät paimeniaan. Abdallahn teltin ympärillä * 
oli kaikki hiljaa, Puutarhassa ei näkynyt yhtään elävää 
olentoa liikkuvan, ,FEno alkaa vanheta,* ajatteli bedniini; 
vminua tarvitaan siellä, näen mä, Mikä ilo saada äkillisellä 
tulollani ihastuttaa heidät kaikki: kukapa olisi vuosi tätä 
ennen sanonut minulle, että päivän poissa-olo oli tuntuva 
näin ikävältä? 

Hänen kukkulalta juuri laskeutessaan, lensi hevonen 
täyttä laukkaa hänen ohitsensa. Se oli Hamama. Hän kut- 
sui sitä luoksensa. Säikähtynyt eläin riensi vaan tiehensä. 
Ensi kerran hän ei kuunnellut isäntänsä ääntä. 

— Kukahan lienee päästänyt Hamaman irti? ajatteli 

Abdallah; kuka on häntä säikyttänyt? Tämä on taas joku 
kepponen Kafurilta, Ettei paremmin pidetä häntä silmällä! 

Hän meni puutarhaan, jonka portti oli selki seljällään, 
Hänen askelensa kuultuaan tulivat koirat ulos teltistä; mutta 
sen sijaan että olisivat juosseet häntä vastaan, he alkoivat 
hurjasti ulvoa: ,Jumala on suuri!* huudahti Jussufin poika; 
vkova onni on astunut kattoni alle!* 

Samassa tunsi hän kuoleman katkeruuden. Hän aikoi 
mennä eteenpäin, mutta polvet eivät tahtoneet kantaa häntä, 
hänen silmänsä pimenivät. Hän tahtoi huutaa, mutta ääni 
jäi kurkkuun, Jo viimein ponnisti hän hurjasti ja huusi: 
» Hno, äiti, Leila, Kafur, missä olette? 

Vastausta ei kuulunut. Kyyhkyt kuhertelivat puiden 
latvoissa, mehiläiset surisivat viimeisten kukkain vaiheilla, 
vesi lorisi piikivien välitse noroissa, kaikki oli pirteyttä puu- 
tarhassa; teltti sitä vastoin oli äänetön ja hengetön. 

Abdallah kulkea retosti pensaalta pensaalle; vähitellen 
rohkasi hän mielensä ja veri alkoi palata kasvoihin. Vielä 
kulki hän kumminkin horjuvin askelin kuin juopunut. 

Teltissä ei ollut yhtään elävää olentoa; kaikki oli tyh- 
jää ja autiota; kumoon heitetyt huonekalut, särjetty pöytä 
kohtasivat silmiä; siellä oli silminnähtävästi taisteltu. Nais- 
ten huoneen esirippu oli alaslaskettuna. Abdallah riensi sii- 
hen. Sisään astuessaan kompastui hän ruumiisen: se oli 
Hafizin, 

Raajarikko makasi seljällään, hampaat kiini purtuna, 
suu vaahtoa täynnä, kasvot raivosta vääristyneinä. Kädet 
olivat kiini kouristetut; vasemmassaan piti hän sinistä pum- 
puli-tilkkua: se oli siekale Leilan hameesta; oikeassaan toista 
tulipunaista tilkkua, luultavasti reväisty naisten ryöstäjäin 
vaatteista. Pelkäämätön vanha Hafiz! eipä ollut tohdittu 
käydä päällesi edestäpäin; takaapäin ja Leilaa puolustaissasi 
olivat pelkoiset katalat salaa sinut murhanneet. 

Abdallah heittäysi polvilleen vanhuksen viereen ja um- 
misti hänen silmänsä, , Jumala olkoon sinulle armollinen,* 

kuiski hän; ,olkoon hän yhtä hyvä sinulle, kuin sinä olet 
meille ollut.* 

Hän nousi ylös kyyneltä päästämättä, ja meni lujasti 
astuen teltistä ulos ja lähti kylää kohti. Mutta jo puolivä- 
lissä puuttui häneltä voimat ja hänen täytyi nojata palmu- 
puuta vasten. Hän otti molemmat pistoolinsa vyöstään ja 
laukasi ne yhtä haavaa. 

Laukaukset kuultuaan, juoksi kylän väki joka haaraita 
paikalle. Miehiä ja naisia keräysi Abdallahn ympärille, joka 
seisoi siellä kuoleman kalpeana kasvoiltaan, silmät hurjasti 
seljällään, ja vapisten kaikissa jäsenissään. 

— Ah, niin tulette toki viimein, huusi hän kamalasti 
nauraen. Ja teitä kumminkin sanotaan urhoollisiksi beni- 
ameureiksi, aavikon kuninkaiksi' Oh, kylläpä tosiaankin an- 
saitsette semmoisen nimen. Juutalaisten poikia, akkamaisia 
sydämiä, pelkuri-raukkoja, Jumala teidät kirotkoon 

Ja ensi kerran purskahti hän itkemään. 

Hurja kiljaus vastasi hänen sanoihinsa. 

— Hän on hullu, sanoi eräs heimokunnan vanhus; kun- 
nioitus sille jonka sielu on Jumalan tykönä! Kas niin, malta 
mieles, poikani, lisäsi hän, käyden käteen Abdallahta: kuinka 
nyt on asiat? 

— Kuinka nyt on asiat? huudahti nuori päällikkö, joo, 
niin on asiat, että tänä yönä minun poissa ollessani Hafiz on 
murhattu, äitini viety pois ja kaikki ryöstetty jota minä ra- 
kastan, Mutta te, te olette nukkuneet, te ette ole mitään 
kuulleet. Kirous teille osaksi! Minua on onnettomuus koh- 
dannut, mutta teitä häpeä ja epäkunnia. 

Abdallahn ensimmäisen sanan kuultuaan olivat naiset 
rientäneet telttiin; heidän kuultiin vaikeroivan ja valittavan. 
Sheiki laski päänsä rintaansa vasten, 

— Kukapa olis uskonut, sanoi hän, että omaisesi tar- 
vitsivat vartijata kun heillä oli enosi ja veljesi puolustuksena? 

— Veljeni? sanoi Abdallah; se on mahdotonta. 

— Eilen illalla, jatkoi beduiini, tuli veljesi tänne kuu- 
den orjan kanssa. Minä tunsin hyvin hyvästi sen pienen 

kauppiaan. Minä autin vanhaa Hafizia teurastamassa lam- 
masta, joka laitettiin iltaiseksi vieraille. 

Jussufin poika kätki kasvonsa käsiinsä, loi sitten sil- 
mänsä ympärillä seisoviin ja sanoi matalalla äänellä: 

— Katso, sen on veljeni tehnyt. Neuvokaa, veljet, 
mitä on minun tekeminen? 

— Neuvo on helppo, vastasi sheiki. Mokoman häpeän 
kärsittyä on itsekullakin, jolla on sydän rinnassa ainoastaan 
kosto ajateltavana! Sinä olet yksi kätemme sormia; joka 
sinuun koskee, se tekee meihin haavan, joka väijyy sinun 
henkeäsi, se väijyy meidän, Omar on ennättänyt muutamain 
tuntien matkan edelle meistä, mutta Jumalan avulla me en- 
nen iltaa surmaamme hänet. 

— Ratsaille siis, urhoolliset toverit! lisäsi hän; otta- 
kaat mukaanne kaksinkertaiset vesivarat: ilma on raskas, 
säkit pian kuivuvat. Ratsaille! 

Abdallah tahtoi ennen lähtöä vielä kerran nähdä enonsa, 
Naiset olivat ruumiin ympärillä ja olivat jo aloittaneet huo- 
livirtensä. 

— Isäni, ainoa ystäväni, huusi hbeduiini, sinä tiedät 
minkätähden lähden luotasi, En ikänä enää laske jalkaani 
tämän teltin alle, taikka myös olen kostava sinun puolestasi. 

Beni-ameurit olivat lähteneet Jussufin pojan kanssa. 
Sheiki katseli kauan vanhaa Hafizia; viimein kohotti hän 
kätensä ja sanoi juhlallisella äänellä: 

— Kirottu olkoon se meistä, joka palajaa vaimonsa 
luoksi ennenkuin on lyönyt vihollisensa maahan! Voi sitä 
joka meitä häväisee! Ennen tätä iltaa me heitämme hänen 
ruumiinsa kotkille ja shakaaleille., Koko maapiiri on kuu- 
leva, ovatko beni-ameurit veljeksiä, jotka auttavat toisiaan, 
vai lapsiako, joiden kanssa käy iltikseen leikitseminen. 


matonen 


* SEITSEMÄSKOLMATTA LUKU: 


Leila. 


Naisten kiroillessa ja huutaessa: Kostoa! lähdettiin 


. nyt matkaan, Aavikolle tultua vallitsi taas yleensä hiljai- 


suus; beduiinit pitivät aseitaan varalla ja tähystelivät tai- 
vaanrannalle, Seurata karavaania ei ollut vaikea; tauli ei 
ollut vielä peittänyt kameelien jälkiä; ne olivat kaikki Djed- 
dahan päin. Abdallah, aina lauman etunenässä, hehkui kos- 
tonhimoa ja rukoili Jumalalta apua; mutta jos hän kuinka- 
kin tähysteli ja tähysteli, ei voinut hän sittenkään muuta 
keksiä kuin erämaata. Ilma oli polttavan kuuma, taivas 
myrskyä ennustava. Vohottavat ja vaahtoiset hevoset edis- 
tyivät ainoastaan askeleittain. Jussufin poika päästi haikeita 
huokauksia; kosto näytti pääsevän hänen käsistään. 

Jo viimein keksi hän mustan pilkun taivaanrannalla: 
se oli karavaani! Se oli havainnut tuuliaispään lähenemisen 
ja etsinyt suojaa samain Punaisten kallioiden luona jotka 
Abdallah tunsi niin hyvästi, 

— Ystäväni, huudahti hän, he ovat meidän! Jumala 


antaa heidät meidän käsiimme. Eteenpäin! Ja unhottaen 


väsymyksensä, kaikki kannustivat hevosensa naisten ryöstä- 
jiä kohti. 

Noilla äärettömillä lakeuksilla ei ole helppo hätäyttää 
varaansa pitävää vihollista. Omar tunsi kohta takaa-ajajansa, 
eikä ruvennutkaan heitä odottamaan. Hänen nähtiin järjes- 
tävän kameeleja ja asettavan niiden taa muutamia ajajia, 
ollaksensa puolustukseen rupeavinaan ja viivyttääkseen beni- 
ameureja. Sitten nousi hän hevosen selkään ja karkuutti 
muun joukon kanssa aavikolle. 


Abdallah. 11 

Beduiinit olivat kohta perillä. Ensi laukauksesta pöt- 
kivät kameelin-ajajat pakoon ja hajausivat kallioiden sekaan. 
Savu ei ollut ennättänyt hajauta kun nainen riennähti Ab- 
dallahn eteen. Se oli Halima, joka oli jätetty jälkeen ja 
jonka oli onnistunut päästä vihollisiltaan. 

— Ole siunattu, poikani! huusi hän; älä seisahdu, riennä 
tuon punakaapuisen neekerin jälkeen: hän on murhannut Ha- 
fizin ja ryöstänyt Leilan. Kosta, kosta! Silmä silmästä, 
hammas hampaasta, sielu sielusta! Kuolema pettureille! Kuo- 
lema murhamiehille! 

Samassa karkasi Hamama, ikäänkuin käyden isäntänsä 
raivoon osalliseksi, nuolen nopeudella aavikkoa pitkin. Olipa 
vaivoin kuin beduiinit voivat pitää häntä nähtävissä. Mitä 
Abdallahn tulee, niin vimma saatti hänet unhottamaan vaa- 
ransa. ,Pelkuri-katalat,* huusi hän Omarin kätyreille, ,minne 
aiotte paeta kun Jumala ajaa teitä takaa?* Ja sapeli ko- 
holla riensi hän luotituiskun läpi, silmä järkähtämättä isket- 
tynä Leilaa poisviepään neekeriin. 

Kohta olivat molemmat viholliset ainoastaan vähän 
matkaa joukon etummaisten edellä; etiopialainen nopealla 
hevosellaan kiisi kuin nuoli ilmassa; Abdallah seurasi häntä 
vähän väliä; Hamama voitti kulussa, kosto lähestyi. 

Leila, joka istui ratsastajan edessä satulankoljulla, mie- 
hen voimakkaalla kädellä kiini pidettynä, huusi puolisoaan 
avuksi, Hän koki vääntäytä irti, hän taisteli, mutta tur- 
haan, tuota hirmuista kättä vastaan. Yhtäkkiä kaappasi 
hän toisen ohjaksen ja riuhtasi sitä äkisti, josta hevonen 
hämmästyi ja seisahtui hetkisen ajaksi. 

— Tuhat tulimmaista, sanoi neekeri, minä olen hu- 
kassa; päästä ohjas, valtijatar, sinä syökset minut turman 
omaksi, 

— Tännepäin, armahaiseni! huusi Leila, ja huolimatta ' 
uhkauksista ja lyömisistä, riuhtoi hän ohjasta kaikella voi- 
malla minkä hurja epätoivo antaa. 

Hän oli pelastettuna. Jussufin poika iski kuin ukon- 
leimaus naisenryöstäjään, kun samassa Hamama vavahtaen 


en 

teki oiva hyppäyksen taapäin, joka olis heittänyt jokaisen 
muun ratsastajan, vaan ei hänen isäntäänsä, kenttään. Jo- 
tain sinertävää oli pudonnut hevosen jalkoihin, Abdallah 
kuuli hätähuudon josta hänen sydämensä karahti kylmäksi. 

. Huolimatta pakoon painuvasta vihollisesta, hyppäsi be- 
duiini satulasta: hän nosti onnettoman Leilan ylös, jonka 
kasvot olivat kalpeat, veriset ja lakastuneet. Iso haava am- 
motti hänen kurkussaan; hänen hurjasti tuijottavat silmänsä 
eivät nähneetkään enää, 

— Leila, armahaiseni, vastaa minulle, sanoi Jussufin 
poika, likistäen vaimoansa sydäntään vasten ja painaen haa- 
vaa umpeen, josta veri ja henki virtasi. Leila ei kuullut 
häntä enää. 

Abdallah istui hiedikolle kalliin takkansa vierelle, otti 
Leilan käden ja nosti yhden sen sormista pystyyn. 

— Lapseni, sanoi hän, kerro minun muassani nämät 
sanat: ,Ei ole Jumalata paitse Jumala ja Muhamed on hä- 
nen profeetansa.* Vastaa minulle; minä rukoilen sinua; 
minä olen puolisosi, minä olen Abdallahsi, joka huudan sinua. 

Tämän nimen kuultuansa värähti Leila, hänen silmänsä 
etsivät häntä jota hän rakasti, hänen huulensa aukesivat 
puoleksi; sitten hervahti hänen päänsä Abdallahn olalle, niin- 
kuin kuolleen metsävuohen pää hervahtaa metsästäjän olalle. 

Ennätettyään Jussufin pojan luoksi, beni-ameurit tapa- 
sivat hänet samalla paikalla, liikkumatonna, pitämässä vai- 
moansa sylissään ja melkein taintuneena katselemassa noita 
kasvoja, jotka näyttivät hymyilevän hänelle. He asettuivat 
hiljaa aseveljensä ympärille; useamman kuin yhden silmissä 
nähtiin kyyneliä. 

Vainajan nähtyänsä päästi Halima tuskallisen kiljauk- 
sen ja heittäysi poikaansa kaulaan. Sitten nousi hän äkisti 
ylös ja sanoi: ,Onko kosto otettu? Onko Omar hengiltä 
poissa? Onko neekeri vielä elävien joukossa? 

— Näethän korpit jotka kokoontuvat tuolla etäällä, 
sanoi eräs beduiini; siellä makaa Hafizin murhaaja; Omar 

on päässyt pakoon, mutta samum ') alkaa tuulla ja Omar ei 
pääse hengissä aavikolta. Ennen tunnin kuluttua hieta on 
hänen ruumiinsa puetuksena. 

— Poikani, sanoi Halima, rohkaise mielesi; meidän vi- 

* hollisemme elää vielä; jätä kyynelet naisten vuodatettaviksi, 
anna meidän puettaa vainajamme; kiireesti ottamaan pettu- 
ria hengeltä; Jumala on sinua johdattava. 

Nämät sanat virkistivät Abdallahn uuteen eloon. 

— Jumala on suuri, huudahti hän; sinä olet oikeassa, 
äiti; te itkekää, minä kostan. 

Hän nosti Leilan ylös ja laski hänet beduiini-naisen 
käsiin, katseli sitten noita kasvoja sanomattoman hellästi ja 
lausui verkallisella ja juhlallisella äänellä: 

— Rauha olkoon sinun kanssasi, sieluni tytär' Rauha 
olkoon sinun kanssasi, joka nyt olet Täisen kasvoin edessä! 
Ota vastaan mitä sinulle on luvattu. Se on Jumala, joka 
meidät korottaa, se on Jumala joka meidät maahan lyöpi; 
Jumala se on joka antaa meille elämän, Jumala joka antaa 
meille kuoleman! Mekin tulemme, jos hänen tahtonsa niin 
on, kohta näkemään sinut jälleen. Oi Jumala, anna anteeksi 
hänelle, anna meille anteeksi! 

Hän nosti kätensä taivasta kohti, luki hiljaa fattaf'n, 
sivalsi sitten äkisti otsaansa kädellään, syleili äitiään ja as- 
tui hevosen selkään. 

— Minne aiot? sanoi eräs sheiki hänelle; etkö näe 
tulipilveä joka tuolla lähenee? Meillä on juuri parahiksi ai- 
kaa ennättää Punaisille kallioille. Tuolla on kuolema, 

— Jääkää hyvästi, sanoi Abdallah; minulla ei ole lepoa 
muualla kuin kuoleman varjossa. 


N 1) Kuiva tuuli, joka äkisti tappaa ihmiset ja eläimet, 
jotka sitä hengittävät. Suomentaja, 





KAHDEKSASKOLMATTA LUKU. 


Kosto. 


Jussufin poika oli juuri lähtenyt ystäväinsä luota kun 
hän jo tapasi ruumiin: se oli neekerin ruumis, kokonansa pe- 
tolintuin peittämänä, jotka kimakasti kirkuen noukkivat hä- 
nen silmiään, 

— Jumala vihaa uskottomia, mumisi beduiini; Jumala 
on antava Mansurin pojan minun käsiini. 

Tupruilma läheni; taivas oli maidon-karvainen, aurinko 
oli kuin tulikuuma myllynkivi, myrkyllinen tuulenlöyhäys al- 
koi jo kuivata sylkeä kurkussa ja ytimiä luissa kuumentaa, 
Eitäältä kuului kohina kuin kuohuvan meren, punaisia hieta- 
tupruja kohosi aavikolta ja nousi hurjasti punoutuvina pat- 
saina pilviä kohti; olis luullut näkevänsä jättiläisiä, joilla oli 
kasvot tulesta ja käsivarret savusta. Yleensä hävitys, yleensä 
kuumuus, mahdoton kärsiä, ja aina väliin hiljaisuus vielä 
kamottavampi kuin samumin ärjynät. 

Tätä tulikuumaa kenttää pitkin astui Hamama verkal- 
leen, läähöttäen ja vapisten; hänen isäntänsä oli levollinen 
kuin mies ainakin joka ei tunne pelkoa eikä toivoa. Hän ei 
tuntenut ensinkään kuumuutta eikä janoa: Yksi ainoa aja- 
tus ohjasi hänen sieluaan ja ruumistaan, ja se oli murhaajan 
saavuttaminen ja surmaaminen. 

Tunnin ajan ratsastettuaan näki hän hevosen pitkänään 
hiedikolla; vähän matkaa edempää luuli hän kuulevansa vai- 
keroimisen. Hän ratsasti sinne. Melkein kokonansa ryöp- 
pyävän hiedan peitossa makasi siellä janoon nääntyvä ihmi- 
nen, joka ei jaksanut enää huutaa. Se oli Mansurin poika. 
Silmät olivat kuopistaan koholla, suu auki ja hän piteli kä- 

sillään väkisin vohottavaa rintaansa. Houreissaan ei hän 
tuntenut Abdallahta; kaikki mitä hän kykeni tekemään oli 
että pisti sormensa kuivaan kurkkuunsa. 

— Joo, vettä olet saapa, sanoi beduiini, tuolla lailla et 
saa kuolla. 

Hän astui ratsailta, otti satulankoljuun kiinnitetyn ve- 
sisäkin ja laski, nakattuaan Omarin sapelin ja pistoolit kauas 
aavikolle, nahkasäkin kuolevan huulille. Omar imi pitkillä 
kuilauksilla tätä virkistävää vettä ja huomasi olevansa sil- 
mästä silmään Abdallahn kanssa. 

— 8Sinäkö siis pelastat minut, jupisi hän; siinä huo- 
maan ammentamattoman hyvyytesi. Sinä olet veli veljettö- 
mille, sinä olet virvoittava kaste onnettomille. 

— Mansurin poika, sanoi beduiini, sinun täytyy kuolla. 

— Armoa, veljeni! huusi kauppias, joka alkoi huomata 
vaaransa; et suinkaan ole pelastanut henkeäni sitä varten 
että sen tehtyä heti surmaisit minut. Armoa, kaiken ni- 
messä, mitä maailmassa rakastat! Armoa hänen tähtensä, 
joka on meitä molempia imettänyt! 

— Halima kiroaa sinua, vastasi Abdallah; sinun täy- 
tyy kuolla. 

Säikähtyneenä tuosta turmaa ennustavasta mielen-il- 
mauksesta bedniinin kasvoissa, heittäysi Omar polvillensa. 

— Veljeni, sanoi hän, minä tiedän kuinka suuri rikok- 
seni on; minä olen vihasi ansainnut; mutta vikani olkoon 
vaikka kuinka suuri, niin enkö voi sitä sovittaa? Tahdotko 
kaiken omaisuuteni, tahdotko tulla rikkaimmaksi mieheksi 
Arabiassa ? 

— Sinä olet murhannut Hafizin, sanoi Abdallah, sinä 
olet murhannut Leilan, sinun täytyy kuolla. 

— Onko Leila kuollut? huudahti Mansurin poika, it- 
kuun purskahtaen; se ei ole mahdollista! Hänen verensä 
tulkoon murhaajan päälle; syytön olen minä siihen. Säästä 
minua, Abdallah, armahda minua! 

— Yhtä kuin rukoilisit haudan kiviovelta armahta- 
mista, vastasi Jussufin poika; joudu, lisäsi hän, paljastaen 

sapelinsa; antakoon Jumala sinulle rohkeutta kärsimään sen 
rangaistuksen, jonka hän lähettää sinulle. 

Salli minun kumminkin, veljeni, jatkoi Omar vapise- 
valla äänellä, salli minun kumminkin tehdä rukoukseni. Et 
suinkaan tahdo että kuoleman enkeli tempaa minut ennen- 
kuin olen rukoillut Jumalalta laupiutta. 

— Tee rukouksesi, sanoi beduiini. 

Kauppias kääri turbaaninsa auki ja levitti sen matoksi 
eteensä; sitten heitti hän kauhtanansa taapäin hartioilleen, 

= laski päänsä alas ja odotti kuoleman-iskua. 

— Jumala on -suuri, mumisi hän; ei ole voimaa eikä 
väkevyyttä muualla kuin Jumalassa. Hänen me olemme; 
hänen. tykönsä me palaamme., Oi Jumala, sinä vallitsija kos- 
ton päivänä, pelasta minut helvetin liekeistä, tee laupiutta 
minulle! 

Abdallah katseli häntä itkien, Minun täytyy, minun 
täytyy,* sanoi hän, ja yhtäkaikki rohkeus luopui hänestä, 
Tuo katala oli hänen veljensä; hän oli rakastanut häntä, 
hän rakasti häntä vieläkin, Kun rakkaus kerta on päässyt 
sieluun, se jääpi sinne kuin luoti ruumiisen; sen voi nykäistä 
ulos, mutta haava jää aina olemaan. Turhaa oli että Jus- 
sufin poika, saadakseen rohkeutta, mieleensä kuvaili murhat- 
tua enoansa, kuolevaa vaimoansa; vasten tahtoaan näki hän 
yhtäkaikki nuoruutensa onnelliset päivät. Halima likisti mo- 
lempia lapsia syliinsä, vanha Hafiz asetti niitä polvilleen, ker- 
toakseen heille sotaseikkailuksiaan, Yhteiset huvitukset, yh- 
teiset surut, kaikki nuot muistot esiintyivät menneisyyden 
hämärästä suojelemaan Mansurin poikaa. Ja, kummallista 
kyllä! itse uhritkin nousivat ylös rukoilemaan armoa mur- 
haajalle. ,Se on veljesi, hän on kykenemätön henkeään puo- 
lustamaan,* sanoi vanha sotija — ,Se on veljesi,* huusi 
Leila, älä tapa!* 

— Ei, ei, mumisi Abdallah, lykäten luotansa nuot ra- 
kastetut haamut, minun täytyy; kun rikos rangaistaan, oikeus 
on sama kuin jumalisuus. 

Niin häiriöissään ja tuskissaan kuin Mansurin poika 

olikin, Abdallahn epäröiminen ei jäänyt hänen tarkalta sil- 
mältään huomaamatta. Itkien halaili Omar tuomarinsa polvia, 

— Oi veljeni, sanoi hän, älä rankaise rikosta toisella 
rikoksella. Muista mitä Aapeli sanoi uhkaavalle veljelleen: 
Jos sinä ojennat kätesi lyödäkses minua, niin en minä ojenna 
kättäni sinua vastaan, sillä minä pelkään Jumalata, kaikkein 
olentoin herraa. Ah, minun hulluuteni on ollut suurempi 
kuin Kainin. Sinulla on oikeus tappaa minut; henkeni on 
liian mitätön sovittamaan sitä rikosta, johon intohimo on 
syössyt minut. Mutta Jumala, joka antaa anteeksi, rakastaa 
niitä, jotka pyytävät olla hänen kaltaisensa. Hän on luvan- 
nut anteeksi niille, jotka häntä ajattelevat, Salli minun ka- 
tua! Hän on luvannut paratiisin, suuren kuin taivaat ja 
maa, niille jotka vihansa hillitsevät. Anna minulle anteeksi, 
että Jumala olis armollinen! Jumala rakastaa niitä, jotka 
laupiutta osoittavat. 

— Nouse ylös, sanoi Abdallah, nuot sanat ovat sinut 
pelastaneet. Kosto on Jumalan, Olkoon Herra sinun tuo- 
marisi; en kasta kättäni sen veressä joka on maannut äitini 
rinnalla. 

— Aiotko jättää minut tänne yksinäni? sanoi Omar, 
levottomasti katsellen ympärilleen; se olis julmemmasti kuin 
että tappaisit minut. 


Vastauksen asemesta, osotti Abdallah Hamamaa, Omar ' 


hyppäsi satulaan, asetti jalustimen eläimen kupeelle ja katosi 
kertaakaan taaksensa katsomatta. 

— Jos vaan pääsen hirmumyrskystä pakoon, ajatteli 
hän, karkuuttaen ryöppyävän hiedan läpi, niin olen toki, Ju- 
malan kiitos, pelastunut minulle ennustetusta vaarasta, Ompa 
joksikin suuri hullu tuo Abdallah, joka tämmöisessä ilmassa, 
yksinään, ilman hevosta ja vettä, jääpi täällä erämaassa vii- 
pymään. Mutta hänen hulluutensa tulkoon hänen oman 
päänsä päälle! Älkäämme muistelko noita kirotuita beduii- 
neja, jotka eivät ole tuottaneet minulle muuta kuin onnet- 
tomuutta! Jopa vihdoinkin on hetki tullut kun saan alkaa 
iloita elämästä! 





YHDEKSÄSKOLMATTA LUKU. 
Timantti-lehti. 


Kun ilkikurisen onnistuu, hän nauraa mielessään ja sa- 
100: ,Minä olen viekas ja viekkaus on maailman ruhtinatar,* 
Hurskas sitä vastoin nöyristyy kohtalonsa alle, olkoon se 
mikä hyvänsä, ja sanoo, nostaen kätensä taivasta kohti: 
» Herra, sinä eksytät ja sinä opastat ketä tahdot; sinä olet 
ainoa voimallinen ja viisas; mitä sinä teet, se on hyvin tehty.* 

Abdallah lähti kotiin päin syvästi murheellisena. Hä- 
nen mielensä oli edelleen levoton; hän oli karkoittanut siitä 
vihan, mutta mielikarvautta ei voinut yhtä helposti karkoit- 
taa. Isoja karpaloita vieri hänen kasvoillaan; turhaan koetti 
hän niitä hillitä. ,Anna minulle anteeksi, Herra, sanoi hän, 
älä lue viaksi heikkoutta sydämessä, joka ei voi alamaisuu- 
della mukauta kohtaloonsa. Profeeta on sanonut: , Silmät 
ovat tehdyt kyyneliä, liha kipua varten.* Kunnia olkoon 
hänelle, joka pitää kädessään valtikkaa kaikelle mitä maail- 
massa on! Hän antakoon minulle voimaa kärsiä mitä hän 
on määrännyt!'* 

Näin rukoillen pyrki hän edelleen tupruavan hiedan ja 
polttavain myrskyn-puuskain läpi. Ei ollutkaan enää verta 
mitä hänen suonissaan liikkui, se oli tulta. Kummallinen 
houre valtasi hänen aivonsa. Hän ei enää voinut hillitä ais- 
tejansa eikä ajatustansa. Polttavan janon häntä hivuttaessa 
oli hetkiä, jolloin hän ei nähnyt eikä kuullut mitään. Mo- 
nasti oli hän myös etäällä näkevinään tuuheita puutarhoja, 
järviä kukkaisilla rannoilla ympäröittyjä; tuuli humisi lep- 
peästi puissa ja lähde lorisi nurmikossa. Tästä elähyttävästä 
näystä vähän virkistyneenä retosti hän eteenpäin noita lumot- 

tuja laineita kohti. Julmaa ilvettä! Puutarhat, lähteet, 
kaikki katosivat hänen lähetessään; yltympärinsä ei mitään 
muuta kuin hietaa ja tulta. Väsymyksestä nääntymäisillään, 
saamatta hengittää, Abdallah tunsi viimeisen hetkensä lähes- 
tyvän: ,Ei ole Jumalata paitse Jumala,* huusi hän ,,ja Mu- 
hamed on hänen profeetansa.'* Kirjoitettu on etten pääse 
täältä enää pois. Herra, tule avukseni, pidä kuolon kauhut 
kaukana minusta!* 

Hän kävi polvilleen, pesi kätensä ja jalkansa erämaan 
mullalla, paljasti sitten miekkansa, kaivaakseen sillä oman 
hautansa. 

Tuskin oli hän pistänyt terää hietaan ennenkuin hä- 
nestä tuntui niinkuin rajuilma olis asettunut. Taivaanranta 
valistui hohteesta, lauhkeammasta kuin aamuruskon, ja au- 
keni verkalleen kuin teltin esirippu. Oliko se uusi kangas- 
tus? Kukapa saattanee sanoa? Abdallah seisoi äänettö- 
mänä hämmästyksestä ja ihmettelemisestä. 

Hänen eteensä levisi suunnattoman suuri puutarha, kos- 
tutettu vesiojilla ristin rastin juoksevilla. Kultarunkoisia ja . 
kulta-oksaisia puita, smaragdi-lehtiä, topaasi- ja rubiini-he- 
delmiä, varjoisia nurmivaippoja, tuntemattomilla kukilla he- 
loittavia. Siellä näkyi komeilla tyynyillä ja matoilla makaa- 
via kauniita nuorukaisia, vihriöissä silkkivaatteissa ja ko- 
meat koristukset käsivarsilla, jotka herttaisesti katselivat 
toisiansa ja joivat hopeapikareista taivaallisten lähteiden 
> vettä, vettä, valkoisempaa kuin maito ja suloisempaa kuin 
hunaja, joka jäksi sammuttaa janon. Nuorten poikain vie- 
rellä näkyi ihania impiä, mustasilmäisiä ja kaino-eljeisiä, 
Valosta luodut ja niinkuin valo heloittavaiset, nämät hem- 
mellään ihastuttivat sekä silmää että sydäntä; heidän kas- 
vonsa paistoivat lauhkeammalla paisteella kuin kuu paistaa 
pilven takaa tullessaan. Tässä autuuden ja rauhan valta- 
kunnassa puhelivat kaikki nämät onnelliset parit hymyillen 
keskenänsä, sillä aikaa kun kauniita lapsia, iäisesti kukois- 
tavassa nuoruudessa, ympäröitsi heitä kuin helmet kaulanau- 
hassa. Näillä oli kaikilla maljat käsissä, jotka välkkyivät 








kuin kirkkahin kristalli ja joista he noille autuaille laskivat 
sitä ammentamatonta juomaa, joka ei juovuta ja jonka maku 
on suloisempi kuin neilikan lemu. 

Etäältä kuului enkeli l1zrafil, jonka ääni on suloisin 
kaikista luoduista olennoista. Hourit!) yhtyivät lumoavilla 
äänillään enkelin lauluun, Yksin puutkin ylistivät nuotik- 
kaasti suloisella huminalla latvoissaan Täisen kunniata, soin- 
tuisuudella, joka käy yli kaiken mitä ihmiset ovat uneksu- 
neetkaan. 

Sillä aikaa kun Abdallah äänettömässä ihastuksessa 
— katseli näitä ihmeitä, laskeutui enkeli hänen luoksensa. Ei 
tämä ollut se hirmuinen Azrael, se oli taivaallisen armon 
sanansaattaja, hyvä ja lempeä Gabrieli. Hänellä oli kädessä 
vähäinen timantti-lehti; mutta niin pieni kuin se olikin, se 
kumminkin valaisi kaiken aavikon hohdollansa. 

Ylenmäärin ilahtuneena syöksähti Jussufin poika En- 
keliä kohti Hän seisahtui kumminkin yhtäkkiä. Hänen 
kauhistuksekseen aukesi hänen jalkainsa eteen suunnaton 
kuilu täynnä tulta ja savua. Päästäkseen tuon syvyyden 
yli joka eroitti maan taivaasta, Abdallahlla ei ollut muuta 
neuvoa kuin astua mahdottoman suurta kaarta myöten, joka 
oli tehty teräs-säilästä, hienommasta kuin hiuskarva ja terä- 
vämmästä kuin miekanterä on. 

Epätoivo oli jo saada vallan beduiinista, kun samassa 
tunsi näkymättömän voiman tarttuvan häntä kainaloihin kä- 
siksi ja työntävän häntä eteenpäin, Hafiz ja Leila olivat 
hänen vierellään. Ei hän nähnyt heitä, hän ei tohtinut kään- 
tyä päin, pelvosta että heräisi, mutta hän tunsi heidän läs- 
näolonsa, hän kuuli heidän suloiset rohkaisevat sanansa; he 
kuljettivat häntä keskellänsä, Jumalan, lempeän ja lau- 
piaan nimessä,* huudahti hän, Nämät sanat sanottuansa, 
jotka ovat paratiisin avain, lennähti hän tuulen, ukonleimauk- 
sen nopeudella toiselle puolen. 





) Hourit ovat ihania neitoja mahomettiläisten paratii- 
sissa eli taivaassa. 

Odottava enkeli ojensi nyt hänelle tuon salaperäisen 
kukan. Abdallah sieppasi sen käteensä. Jopa vihdoinkin oli 
hänen tuo kukkanen! Nelilehtinen apila oli hänen omansa! 
Hänen kiihkein halunsa oli täytetty, palkinnon hetki oli 
läsnä. Gabrieli käänsi silmänsä toiseen päähään puutarhaa, 
jossa jumalallisen majesteetin istuin seisoo. Ahdallahn sil- 
mät noudattivat enkelin silmiä, iankaikkisen kirkkauden säde 
ampui hänen kasvoihinsa. Tästä leimauksesta, jota ei mi- 
kään silmä kestä, Abdallah suistui maahan ja päästi kovan 
kiljauksen. 

Mokomaa kiljausta ei ollut mikään ihmiskorva vielä 
kuullut; ei mikään ihmis-ääni ollut sitä kertonut. Haaksi- 
rikkoisen ilonvalta kun hän onnellisesti on pelastunut aalto- 
jen riehusta, yljän ihastus kun hän ensi kerran likistää ra- 
kastettunsa rintaansa vasten, äitin viehtymys kun hän saa 
jälleen poikansa, jota on itkenyt, kaikki maailman ilot ovat 
vaan surua ja vaikerointia sen riemullisen kiljauksen suhteen, 
joka Abdallahn sielusta puhkesi. 

Tämän äännähyksen johdosta, jonka kaiku vei kauas 
etäisille paikoille, maa sai jälleen viattomuus-päiväinsä iha- 
nuuden ja pukeutui paratiisin kukkiin, taivas, sinisempi kuin 
safiiri, näytti muhoilevan maalle. Vähitellen kaikki hiljeni, 
päivä muuttui yöksi ja tuuliaispää pääsi jälleen vallalle erä- 
maassa. 





KOLMASKYMMENES LUKU. 


Omarin onni. 


Astuttuaan jälleen kynnyksen yli kotiinsa Djeddahssa, 
Mansurin poika tunsi samanlaisen ilon kuin kuolemaan tuo- 
mittu, joka on pelastunut kuolemasta. Hän sulkeusi huo- 
neisinsa saadakseen jälleen levostua; hän katsasteli aartei- 
tansa ja luki kultakasainsa summia: niissä oli hänen elonsa, 
hänen voimansa! Eikö aarteet antaneet hänelle keinoa tehdä 
ihmisiä hänen orjikseen ja oikeutta ylenkatsoa heitä? 

Omarin ilo ei kumminkaan ollut puhdasta. Vielä oli 
eräs uhka taivaanrannalla. Eikö Abdallah, jos hengissä pääsi 
kotiinsa takaisin, saattanut katua lempeyttänsä? Eiköhän, 
jos kuoli aavikolle, ollut jättävä kostajaa jälkeensä? Eikö 
sheriffi saattanut katsoa arvoisuuttansa loukatuksi? Hikö 
pasha möisi suojelustaan, ja möisi kalliisen hintaan? Man- 
surin poika karkoitti mielestään nämät ikävät ajatukset. 
s Miksi ilman aikojani säikyttelen minuani,* sanoi hän, ,kun 
viekkaudellani olen pahimman vaaran väittänyt? Eihän va- 
rani ole kaikki loppuneet! Pahimmat viholliseni ovat poissa; 
enkö siis voi päästä muistakin? Elämä on tavara, joka päivä 
hupeneva; mikä mielettömyys tuhlata sitä joutavissa penko- 
misissa! Kuinka vaikeata on olla oikein ounellinen täällä 
maan päällä!* 

Näihin enemminkin perustettuihin penkomisiin tuli toi- 
sia, jotka hämmästyttivät Mansurin poikaa. Vasten tahtoaan 
ei hän saattanut olla ajattelematta tuota nilkkua, jonka hän 
oli tapattanut, yhtä vähän kuin Leilaa ja erämaassa kuole- 
van veljensä kuvaa, tämän veljen, joka, pelastaakseen häntä, 
jalomielisesti oli uhrannut oman henkensä. 

— — Tyhmiä houreita! huudahti hän. Ne juwi panevat 
meidän partamme vaalenemaan ennen aikojaan. Mikä heik- 
kous ajatella tuommoisia asioita! Voinko sallimusta muut- 
taa? Jos vanha Hafiz ei ole enää elossa, mikäpä siihen syynä 
on muu kuin että hänen aikansa oli loppunut? Sinä päi- 
vänä kun Abdallah tuli äitinsä kohtuun, oli hänen kuole- 
manhetkensä kirjoitettuna isoon kirjaan, Miksi olen siis le- 
voton? Olenhan rikas! Minä voin ostaa toisten omattun- 
not; enkö siis voisi ostaa oman sydämeni rauhaa? 

Mutta liepä päätellyt kuinka paljon hyvänsä, hänen 
sielunsa oli yhtäkaikki levoton kuin kuohuva meri. Kun 


meri ei voi asettaa aaltojaan, se viskoo rannalle vaahtoa ja ' 


mutaa. Minun täytyy katsastaa. ajatteli hän, ,,mitä nyt 
tunnen on vaan ensimmäisen pelvon ja säikähyksen jäännöstä; 
hölmöt sanovat sitä omantunnon tuskaksi; se on vaan vä- 
häistä väsymystä ja kuumetta; tiedänpä miten saan sen pa- 
ratuksi, Minulla on kellarissani muutamia pulloja Shiraz- 
viiniä, joka monasti on lohduttanut minua; minkätähden en 
saattais niiltä pyytää kärsiväisyyttä ja unhotusta. 

Hän meni haaremiinsa ja huusi tykönsä erään persia- 
Jaisen naisorjan, jonka ääni oli hänestä ihana, Se oli haira- 
uskolainen, joka ei ensinkään peljännyt pikaria hoidella ja 
joka helvetillisellä hemmellä kaateli tuota kaikkein oikeaus- 
koisten moslemien kiroamaa myrkkyä. 

— Kuinka kalpea te olette, herra, sanoi hän, nähtyänsä 
Omarin surkastuneet kasvot. 

— Se on väsymystä pitkästä matkustuksesta, vastasi 
Omar. Kaadapas viiniä minulle ja laula joku noita kotimaasi 
lauluja jotka karkoittavat ikävyyden ja tuottavat iloisuuden 
jälleen. 

Naisorja asetti esille kaksi kullalla silailtua kristalli- 
pikaria ja täytti ne eräällä nesteellä, keltaisella kuin oljet 
ja läpikuultavalla kuin ambra. Sitten otti hän käsirummun, 
jota 16i kädellään ja kyynärpäällään taikka kiepotti päänsä 
päällä, ja viritti laulun Shirazin satakieleltä: 

Nyt pikarihin kaada juoma, 
Tuo kultainen, neitoseni! 
Suru, jumalien meille suoma, 
Kyll' viinillä hälvenevi. 

Jos ikäsi nopeesti kiitää 

Ja pitkältä tuntuvi yös, 
Niin viinin liekkihin liitä 
Sa muistos ja surusi myös! 


Ett alla päin nurkuen muistaa 
Nuoruuttamme mennyttä on 
Kyll' turhaa. Sa surusi suista, 
Meill' kevät on katoomaton. 
Satakieli jos laaksoss' ei laula 
Eik' kukkaset tuoksua tuo, 
Malia kallista! Kastele kaula! 
Ilon varmaan se sinulle suo! 


Sa Onnetar kavala! Koettaa 
Kyll' hölmö sun saavuttaa, vaan 
Ei kullalla kuitenkaan voittaa 
Hän voi tätä tarkoitustaan. 

Joka yö kuvitukseni luopi 

Mun eteeni petturin, vaan 
Unhotuksen ja rakkauden suopi 
Toki viini. Siit' riemun ma saan! 


— Niin, anna minulle unhotusta! sanoi Mansurin poika; 
en tiedä mikä minua tänäpävä vaivaa; sen sijaan että huu- 
maisi minua, viini vaan tekee minut surullisemmaksi, Lyö 
kovemmasti rumpuasi, tyttö, laula kiireemmin, hurmaa, innos- 
tuta minua! 

Kaunis Persian-nainen pitkitti, rämisyttäen rumpua 
vielä vikevämpään tahtiin: 


Oi, Hafiz, sen suoraan sanon, 
Tuo juominen henkesi vie. 
— Oi, ukko, ei Hafiz ....... 


* 


E 

— $inä kirottu! huudahti Omar, uhkaavasti liikahtaen 
naisorjaa kohti, joka säikähti ja juoksi pakoon. Minkä ni- 
men manaat sinä tänne! Fikö kuolleet saa rauhassa levätä 
maan alla? Pitääkö heidän tulla aina tänne asti kiusaa- 
maan minua? Minäkö, päästyäni vihollisistani, antaisin tyh- 
jäin kuvatusten säikyttää minuani? Minäpä karkoitan nuot 
houreet; minä kiskon pois nuot muistot; oli miten oli, mi- 
nusta pitää tulla onnellinen; minä nauran ja olen iloinen, 

Hän oli juuri sanonut nämät sanat kun yhtäkkiä kil- 
jasi kauhistuksesta. Kafar seisoi hänen edessään. 

— Mistä tulet sinä helvetin tytär? sanoi hän; mitä 
sinulla on täällä tekemistä? 

— Sitäpä juuri tahdoin sinulta kysyä, vastasi lapsi, 
väkesi on vasten tahtoani tuonut minut haaremiisi. 

— Mene matkoihisi, minä en tahdo nähdä sinua. 

— Minä en mene täältä, jatkoi Kafur, ennenkuin an- 
nat emäntäni takaisin; minä olen Leilan orja; häntä tah- 
don palvella. 

— Hmäntäsi ei enää tarvitse palvelustasi. 

— Minkätähden ei? kysyi neekerityttö. 

— Minkätähden ei? vastasi Mansurin poika epävakai- 
sella äänellä; niin, sen saat sitten tietää; Leila on erämaassa. 
Mene hakemaan häntä, 

— Ei, sanoi Kafur, minä jään tänne; minä odotan 
Abdallahta. 

— Fi Abdallah ole minun luonani. 

— Hän on täällä, sanoi lapsi; minä olen nähnyt hänen 
hevosensa, 

— Minun väkeni ovat vieneet hevosen muassaan, sa- 
moin kuin he ovat tuoneet tänne sinut itsesi, 

— Fi, jatkoi tyttö; kun väkesi otti minut, minä olin 
jo päästänyt Hamaman irti. Ollen onnellisempi kuin minä, 
se on päässyt pakoon, Jos Hamama on täällä, niin on Ab- 
dallahkin täällä, ja jos hän ei ole täällä, mihinkä olet vel- 
jesi pannut? 

— Vlos täältä, hävytön! huusi Mansurin poika; pelkää 
vihaani. Minä saatan pieksättää sinut kuoliaaksi. Hänen 
näitä sanoja sanoessaan hänen silmänsä olivat hurjat kuin 
hullun. 

— Miksi uhkaatte minua? sanoi Kafur imartelevalla 
äänellä. Vaikka vaan olen orja, saattanen kenties olla si- 
nulle hyödyksi, Sinulla on, herra, joku salainen murhe, minä 
näen sen levottomuudesta kasvoissasi. Sen murheen minä 
saatan haihduttaa. /Kotimaassani tunnetaan parannuskeinoja 
sydämen tauteihin. Vaikka suru eli omantunnon vaiva olis 


juurtunut sielusi kaikkein syvimpään sisustaan, niin osaan 


minä ottaa ne sieltä pois samoin kuin bezoar-kivellä vedetään 
ulos sisuksia syövyttävä myrkky. 

— Ja sinulla olis se voima, sanoi Omar pilkallisella 
äänellä, sinulla, lapsella? Ja hän katseli tarkasti Kafaria, 
joka ei kumminkaan luonut silmiään alas. Ja minkäpä täh- 
den ei? lisäsi hän, nuot Maghrebin mustat ovat kaikki lap- 
sia saatanalle; he ovat opetetut isänsä salaisiin konsteihin. 
No niin! Minulla on suru, paranna minut ja minä maksan 
sinulle. 

— Onhan sinulla bang'ia ') makasiinassasi? kysyi Ka- 
fur. Anna minun siitä valmistaa sinulle juoma; minä annan 
iloisuutesi jälleen. 

— Tee mitä tahdot, sanoi Omar; sinä olet orja, sinä 
tiedät että minä olen rikas ja jalomielinen, minä luotan si- 
nuun; minä tahdon, maksakoon mitä maksaa, iloita elämästä, 

Kafur oli kohta hankkinut mitä tarvitsi ja toi sen 
Mansurin pojalle, joka kiihkein silmin katseli hänen valmis- 
tuksiaan. Neekerityttö otti kasvin, pesi sen kolmasti, hie- 
roi sen rikki käsissään, mumisten muutamia salamielisiä sa- 
noja; sitten survoi hän lehdet vaskimorttelissa ja seoitti nii- 
hin mausteita ja maitoa. 

— Kas tässä semmoista mikä lievittää tuskasi, sanoi hän. 


= = ) Bang eli kaskish on Indiassa kasvava hampu, jota 
itämaalaiset juovat tahi polttavat päihtyäksensä. 


Abdallah, 12 

Juotuansa Omar heti tunsi päänsä helpommaksi, Hä- 
nen silmänsä laajenivat vasten hänen tahtoaan, hänen aisti- 
millaan oli erinomainen tarkkuus; mutta kummasti kyllä 
näytti siltä kuin Kafurin tahto myös olis hänenkin. Jos 
tyttö lauloi, yhtyi Mansurin poika lauluun; jos tyttö nauroi, 
remahti hän isoon nauruun; jos tyttö oli yksivakaisena, niin 
hän itki; jos tyttö uhkasi häntä, niin hän vapisi. 

Kafur, nähdessään hänen olevan vallassaan, tahtoi nyt 
väkisin saada häneltä hänen salaisuutensa, 

— No, nytpä saatat olla tyytyväinen, sanoi hän kokien 
muhoilla, sittenkun olet kostanut vihollisillesi. 

— Hyvinkin tyytyväinen, vastasi Omar nauraen, olenpa 
saanut kostaa, Ei ihana Leila enää rakasta beduiiniaan. 

— Onko Leila kuollut? kysyi Kafur vapisevalla ää- 
nellä. 

— Hän on kuollut, sanoi Omar itkien. Mutta en minä 
häntä tappanut, vaan neekeri, Tyttö-raukkaa, hän olis niin 
hyvästi menestynyt haaremissani. 

— Ja sinä et pelkää enää Abdallahta? jatkoi Kafur 
riemullisella äänellä, 

— En, en pelkää häntä; minä otin häneltä hevosen, 
minä jätin hänen yksinään erämaahan ja myrskyyn. Hän ei 
pääse sieltä hengissä. 

— Hietaan hautaunut, kenties kuollut! huudahti Ka- 
fur, raastaen vaatteitaan rikki. 

— Mitä olis minun pitänyt tehdä? sanoi Omar vaike- 
roivalla äänellä. Se oli hänelle sallittu. Minulle oli ennus- 
tettu että paraasta ystävästäni oli tuleva minun pahin viholli- 
seni. Vainajat aina rakastavat meitä; he eivät koskaan tee 
meille kiusaa. 

— Ketäpä ystävää sinun tarvitsisi peljätä, sinun, joka et 
koskaan ole ketään rakastanut! huudahti neekerityttö. Mutta, 
olipa miten oli, lisäsi hän, ikäänkuin saaden äkillisen mie- 
leenjohdon, tahdotko että näytän sinulle sen, joka surmaa sinut? 

— En, en, kiljasi Omar, vapisten kuin lapsi jolle uha- 
taan antaa selkään, Huvittele minua, huvittele minua, Ka- 
far, mutta älä vaivaa minua. 

— Katsopas, sanoi naisorja, pitäen peiliä hänen sil- 
mäinsä edessä. Näetkö Hafizin murhaajan? Näetkö Lei- 
lan murhaajan? Näetkö veljesi murhaajan? Näetkö sen il- 
kimyksen jolle ei ole enää yhtään rauhaa? Katala, sinä olet 
rakastanut omaa itseäsi ainoastaan; itsekkyytesi on sinut 
turmellut, itsekkyytesi on sinut surmaava. 

Vääristyneet kasvonsa ja hurjasti vyöryvät silmänsä 
nähtyään Omar hirmuisesti kauhistui. Päivä alkoi siintää 
hänen sielussaan; hän kauhistui omaa itseään, hurjana raasti 
hän partaansa. Kohta häpesi hän kumminkin ja malttoi mie- 
lensä; hän katseli ympärilleen kuin unesta heränneenä. Hä- 
nen silmänsä yhtyivät Kafuriin, hän muisti että Kafur tiesi 
hänen salaisuutensa ja alkoi hurjasti elämöidä. 

— Odotapa, sinä kadotuksen lapsi, kiljui hän, minä 
kyllä kuritan sinua hävyttömyydestäsi. Minä annan sinulle 
matkapassin paikkaan semmoiseen, jossa saat tavata armaan 
Ahbdallahsi. 

Juopunut kuin oli, hän koetti nousta istuimeltaan. Ja- 
lat eivät tahtoneet kantaa häntä, hän hoipertui ja kaatues- 
saan loukkasi pientä pöytää, jolla lamppu oli. Pöytä ja 
lamppu romahtivat hänen päällensä, valkea tarttui hänen 
vaatteisinsa, ja yhtäkkiä olivat ne ilmitulessa. 

— Kuole, ilkimys, huusi Kafur, kuole kuin koira! Ab- 
dallah on saanut koston! 

Mansurin poika vaikeroitsi hirveästi, Hänen parkunsa 
kuultiin haaremissa ja sieltä riennettiin hänen avuksensa. 
Kuullessaan tultavan, laski Kafur jalkansa Omarin kasvoille, 
riennähti muutamilla harpoilla ulos ulko-ovesta ja katosi. 

YHDESNELJÄTTÄ LUKU. 
Kaksi ystävää. 


Sillä aikaa kun koettiin auttaa Mansurin poikaa ja 
sammuttaa valkeata, satuloitsi Kafur Hamaman, otti säkil- 
lisen vettä ja vähän evästä ja painui Djeddahn ahtaille ka- 
duille. Yö oli pilkkopimeä ja ukkonen jumisi etäällä. 

Tyttö hyvitteli hevosta ja puhutteli sitä, niinkuin se 
ymmärtäisi ihmisen puheen, 

— Hamama, ystäväiseni, sanoi hän, vie minua isäntäsi 
luoksi. Me tahdomme yhdessä pelastaa Abdallahn. Sinä tie- 
dät kuinka paljon hän pitää sinusta ja kuinka hän on hoi- 
tanut sinua. Auta minua löytämään hänet. Sinun avullasi 
annan hänet jälleen hänen äitilleen, yhdessä hänen kanssansa 
itken Leilaa ja lohdutan häntä. Tee se, Hamamani, ja minä 
pidän sinua niin hyvänä. 

Hän kallistui hevosen kaulalle, tarttui siihen syliksi ja 
laski hevosen täyttä karkua menemään. 

Jalo eläin lensi kuin nuoli. Olisipa luullut näkymät- 
tömän käden sitä opastavan. Kun hevonen ja ratsastaja hä- 
märissä meni erään arnauti-vartijan sivuitse, säikähti tämä 
ja laukasi pyssynsä. Hän oli, sanoi hän, nähnyt saatanan 
karkuuttavan ohitse valkoisella hevosella, nopeammalla kuin 
kotka on pilvestä saaliisen iskiessään. 

Näin kiisi Hamama, kertaakaan hengähtämättä, muis- 
tamatta janoansa sammuttaa. Ihmeellinen vaisto vei häntä 
isännän luoksi. Kallioiden, jokien, ammottavain maan-hal- 
keamain yli, huolimatta mistään tiestä, riensi hän suoraan 
siihen paikkaan, missä isäntä oli. Jumala johti hänen as- 
keliaan. 

Puolenpäivän korvilla näki Kafur etäältä Abdallahn 
seisovan kentällä kumarruksissa, niinkuin rukoukseen va- 
jonneena. 

— Isäntä, isäntä! huusi Kafur; minä olen täällä, Ka- 

far on täällä! 
* Ei lapsen huuto eikä kavioiden kapse voineet kavah- 
duttaa, Abdallahta hänen hartaudestaan; Hamaman seisah- 
tuessa ei hän ensinkään liikahtunut. Kafur syöksähti vapis- 
ten hänen vierelleen. Näytti niinkuin hän nukkuisi; hänen 
kasvonsa olivat kuin viehätyksissä olevan dervishin: juma- 
lallinen hymy liikkui hänen huulillaan; tuska oli paennut 
< noilta kasvoilta, niin paljon kärsineiltä. 

— Herää, isäntä! huusi orja-raukka, likistäen Abdal- 
lahta syliinsä. Tämä oli kylmä; sielu oli luopunut kuole- 
vaisesta majastaan: Jumala oli kutsunut luoksensa tämän 
taivasta varten luodun hengen. 

— Abdallah! huusi Kafur, heittäyten hänen päällensä 
ja ehtimiseen suudellen häntä; Abdallah, minä rakastan si- 
nua! — Ja hän antoi sielunsa Jumalalle. 

Kotvan aikaa katseli Hamama levotonna näitä kahta 
ystävää, Useammin kuin kerran pyyhkäsi hän polttavalla 
turvallaan neekeritytön kasvoja ja nyhjäytti häntä hiljaa. 
Vihdoin paneusi hän kentälle ja kaivoi päänsä hietaan, ja 
katseli silmiään muualle kääntämättä noita molempia ystä- 
viä, odotellen heidän heräämistänsä, jotka eivät enää herän- 
neet täällä maan päällä, 


KAHDESNELJÄTTÄ LUKU. 
Loppu. 


— Näin, sanoi Ben-Ahmed lopettaen kertomuksensa, 
kuuluu histooria Siunauksen lähteestä, niinkuin se kerrotaan 
jokaiselle tästä sivu kulkevalle karavaanille; se on tosi his- 
tooria, ja ihmisiä on vieläkin elossa, jotka ovat nähneet ja 
kuulleet siinä kerrotut tapaukset, 

Eikö kukaan teistä tunne Mansurin poikaa? Viimeksi 
Djeddahssa ollessani minulle näytettiin kuka hän oli. Hän 
oli laiha ja kellankalvakka ukko, parta pitkä ja valkea, kas- 
vot kärventyneet ja silmät raukeat. Hänen rikkauttansa 
mainitaan suuremmaksi kuin itse sulttaaninkaan; rikkaat, 
jotka häntä tarvitsevat, ovat hänen ympärillään ja imartele- 
vat häntä, köyhät katsovat häntä ylen, ja moni kerjäläinen 
on nakannut hänen almunsa hänelle takaisin ja sanonut häntä 
Kainiksi. 

Tämä ylenkatse, niin sanotaan, ei käy hänelle niinkään 
vaivaksi kuin imarrus, jota häneen tuhlataan. Hänen pu- 
heensa on tuimaa, hän on kova ja kiivas. Hänen vaimonsa 
eivät rakasta häntä, hänen orjansa pettävät häntä, viha ym- 
päröitsee häntä niinkuin ilma, jota hän hengittää. Ei ku- 
kaan ole kuullut hänen koskaan valittavan, kopeus kannat- 
taa häntä; sanotaan ettei hän koskaan saa nukkua ja että 
hän kuluttaa yönsä polttamalla hashisia tahi opiota. Hän 
on kyllästynyt elämään ja kauhistuu kuolemata. 

— Jospa kerta saisin sen koiran pyssyni eteen, huu- 
dahti eräs nuori kameelin-ajaja, kyllä minä hänen juonistaan 
lopun tekisin. 

-—— Vaiti, poika; sanoi eräs vanha kameelin-ajaja. Omar 
on moslemi, ja sinä et ole beni-ameur, Sinulla ei ole häneen 
oikeutta. Jumala tekee hyvin mitä tekee; tiedätkö niin var- 
maan ettei tuon miehen elämä ole hänelle julmin kaikista 
rangaistuksista ? 

— Olkoon hän kirottu, tuo veljenmurhaaja! huudahti 
Ben-Ahmed. Ja jokainen meistä kertoi isoon ääneen: ,Ol- « 
koon hän kirottu!*. N 

— Muisteleny sanoi tuo vanha kameelin-ajaja, kerran 
nähneeni täällä Abdallahn äitin. Juotettuaan kameelimme 
näytti hän meille uljuudella kaksi vähäistä multaläjää, ki- 
— villä ympäröittyä, jotka estivät shakaaleja niille pääsemästä, 
Niiden alla hänen lapsensa tuomiota odottivat. Joka vuosi 
nähtiin niillä kukkasia. Suuria jasmiinikimppuja rippui let- 
kuina haudan ympärillä, Nyt on puutarhalla uudet isännät, 
hauta on kadonnut ja Jussufin pojasta on vaan nimi jäljellä, 
Halima-parkaa! Vielä on kuin kuulisin hänen kertovan 
meille, kuinka Abdallah ja Kafur löydettiin hiedasta niin 
lujasti toistensa syliin likistyneinä, että täytyi panna heidät 
samaan arkkuun. Pedot olivat syöneet hevosen, mutta, ih- 
meellistä tosiaankin! ei yksikään taivaan linnuista ollut päi- 
vällä tullut Abdallahn ruumiille, ei yksikään shakaali yöllä 
edes koskenut Kafurin ruumiisen. 

— Näin kuolee hurskas, lopetti äijä; jalot sielut ovat 
aina ne, jotka ensiksi menevät täältä, Jumala säästää heitä 
elämän viheliäisyydestä ja häijyin ihmisten viettelyksistä. 
Paras hedelmä putoaa ensiksi; paha hedelmä pysyy puussa 
ja kuivettuu kypsymättä, lahonneen puun kanssa viimein 
tuleen heitettäväksi. 

Näitä haastellessamme hätäytti meitä aamurusko. Aika 
oli lähteä liikkeelle. Telttitangot nykäistiin pois, köydet 
pantiin kääryille, telttivaatteet laskettiin kokoon, mutta tätä 
tehdessämme me kaikki ajattelimme beduiinia. Ei kukaan 
meistä ollut häntä tuntenut, ja yhtähyvin me kaikki kaipa- 
simme häntä kuin veljeä. Kun karavaani oli jonoon asetettu, 
antoi vanha kameelin-ajaja merkin lähdöksi; mutta ennen- 

kuin se lähti liikkeelle, tahtoi hän lukea fattaf'n Jussufin 
pojan edestä; me teimme kaikki niinkuin hänkin ja lähdimme 
hiljaisuudessa matkaan, täynnä kunnioitusta ja ihastusta tuo- 
hon mieheen, jonka jälkeen ei edes hautaakaan ollut tähteenä, 

— Syystä kyllä, sanoi vanhus, kutsutaan häntä Abdal- 
lahksi 9); hän oli todellinen Jumalan palvelija. 


1) Abdallah merkitsee Jumalan palvelijata. 











KOLMASNELJÄTTÄ LUKU. — 
— Jälkilause. N 


Jumalan halpa ja, toivoakseen, hänen tahdolleen aina 
kärsiväisesti alamainen orja, Mohamed, Hadad'in poika, beni- 


* malekien jaloa heimokuntaa, lopettaa tähän tämän kovin 


pitkän kertomuksen. Että hänen onnistuisi herkkusuille 
maistua, sitä Mohamed ei tohdi toivoa; hän jättää sen kun- 
nian Kairon ja Teheranin helmenkutojille ja filieramsi-teos- 
ten tekijöille. Jos hän hetkisen ajaksi on pannut itkevät 
naurahtamaan' ja nauravat kyyneliä vuodattamaan, kertoja 
,on tyytyväinen; Jumala hänen mielettömyytensä anteeksi 
antakoon! Kenties Hän, jonka edessä kaikki tietomme on 
mitättömyys, tuomion päivänä enemmin suvaitsee sepitettyä 
kertomusta, joka lohduttaa, kuin totuutta, joka kuivaa ja kuo- 
lettaa. Jospa tuona hirmuisena hetkenä, jolloin itsekunkin 
tulee vastata sanoistaan, uneilijan virhi ei panisi vaakakup- 
pia ilmaan lentämään! Se on Hadadin pojan toivotus ja 
rukous. 

Jos joku häjy ihminen tuntee hänensä tällä kertomuk- 
sella tavatuksi ja pahastuu, syököön hän sen leiväksensä! 
Kertoja ei pane sitä tuntonsa vaivaksi, Hän ei puhukaan 
Faraonin pojille. Mohamed on vanha, hän on tehnyt valin- 
tonsa. Oleskellessaan maan päällä hän on nähnyt useam- 
malla kuin yhdellä Omarilla olleen menestystä, useamman 
kuin yhden Abdallahn ennen aikaansa täältä menneen. Hä- 
nen sielunsa ei ole siitä vähintäkään uskossaan järkkynyt. 
Jumalaan hän luottaa. Jumala seoittaa marunaa itsekkään 
nautintoihin, Jumala vuodattaa salaista balsamia rakastavain 

sydänten kipuihin. Jumala ylentää hurskaan tappion ja 
alentaa jumalattoman riemuvoiton. Hän se on, joka antaa 
rauhan. Hän on elämän ja kuoleman herra, Hän on Ian- 
kaikkinen, Viisas, Väkevä, Lempeä, Laupias, Ainoa. 


Kunnia olkoon Jumalalle! 


J asiaa A 








Alkulause 
LUKU 1. 

-Vaskilehti 

